
Horațiu Sasu 


PRIMUL CAPITOL: INVITAȚIE LA SUCCES 


1.1. Nu e dreptate la examene? Sau nu ştii să vinzi ceea ce ai? 
1.2. Cui îi foloseşte acest curs? 

1.3. Principii necunoscute (încă), dar nu reţete universal valabile 
1.4. De acum succesul depinde de cât de mult ţi-l doreşti 


CAPITOLUL AL II-LEA: ÎN GENERAL DESPRE EXAMENE 


2.1. O diferenţă pe care tu nu o vei face 
2.2. Etapele examenului — cine crede că le sare se încurcă singur 
2.3. Ce înţelegem prin "sesiune de examene"? 
2.4. Principiul de fier ca să nu îţi distrugi munca 
2.5. Principiul general valabil despre începutul bine făcut 
2.6. Cum te influenţează în examen părerea ta despre profesorul examinator 
2.7. Profesorului cântă-i pe limba lui 
2.8. Ce faci când profesorul are "complexe de inferioritate"? 
2.9. Originalitatea — armă cu două tăişuri la examene 


CAPITOLUL AL III-LEA: PREGĂTIREA PENTRU EXAMEN 


3.1. Când începem? 
3.1.1. Pregătirea intelectuală 
3.1.2. Drumul larg către victorie trece prin mintea ta 
3.1.3. Adună-ţi sursele din timp! 
3.1.4. Un alt fel de pregătire: pregătirea "după bilete". Pro şi contra 


3.2. Să pregătim terenul pentru următoarea notă bună 
3.2.1. Cum îți pregăteşti aşa dormi 
3.2.2. Pasul corect (şi ignorat) spre nota maximă 
3.2.3. Acum pregăteşte-te pentru nota maximă 
3.2.4. A fi normal e contraproductiv 


3.3. Ce motiv are profesorul ca să "ardă" la examene? 
3.4. Spre sfârşit creştem sau micşorăm numărul de ore de pregătire? 
3.5. Cu o seară înainte de orice examen... 
3.6. Excitante sau calmante înainte de examen? 
3.7. Anticiparea sfârşitului examenului - folositoare sau dăunătoare? 
3.7.1. Povară sau săgeată spre succes — tu alegi 
3.7.2. Anticipare şi participare 


CAPITOLUL AL IV-LEA: Ce ai aflat despre examinator? 
4.1. Dacă profesorul vrea cornuri, nu-i da cozonac 


4.2. Informarea prealabilă nu se opreşte aici 
4.3. Cum să îl cunoşti mai bine pe profesor 

4.4. Pe ce insistă profesorul? (cum adică "şi ce dacă insistă"?) 
4.5. Sursele de informare nu sunt o problemă 
4.6. Cine are informaţia stăpâneşte situația 


CAPITOLUL AL V-LEA: "ZIUA ADEVĂRULUI" ŞI ÎNTREBĂRILE 
EI 


5.1. Prima condiţie pentru a reuşi la orice examen 
5.2. Revederea unor aspecte mai dificile 
5.3. Ce să faci cu subiectele care “nu intră în cap” 
5.4. Prezintă-te din vreme la examen! 
5.5. Ştii să îţi domini emoţiile în examen? 
5.6. Cum să te relaxezi chiar sub ochii profesorului (dar fără să ştie) 
5.7. Profită de subiectivitatea examinatorului! 
5.7.1. Lupta cu morile de vânt 
5.7.2. Profesorul e condus de sentimente 
5.7.3. Un efect care explică multe 
5.7.4. Ordinea în care răspunzi se reflectă în carnet 
5.1.5. Întotdeauna există un şef 
5.7.6. Tinereţea e diferit apreciată! 
5.1.1. Începe chiar acum! 


5.8. Cum îţi faci aliat din lipsa de timp 
5.8.1. De când e lipsa de timp duşmanul tău? 
5.8.2. O aplicaţie la examenul scris care îţi sporeşte şansele 
5.8.3. Aplicaţie la examenul oral (şi uneori nu trebuie mai mult) 


CAPITOLUL AL VI-LEA: EXAMENUL ORAL 


6.1. Caracteristicile examenului oral 
6.2. Adaptează-te după dispoziţia de moment a profesorului 
6.3. Care sunt totuşi cauzele proastei dispoziţii a profesorului? 
6.4. Ce faci când profesorul e obosit 
6.5. Ţinuta la examen 
6.6. CÂND e indicat să intri în examen? 
6.7. CUM intri în examen? 
6.8. Imediat după ce ai văzut subiectele 
6.8.1. Reacţii frecvente. Reacţia corectă 
6.8.2. O recomandare... "deplasată" ?! 
6.8.3. "Am uitat tot!" (sau cum să foloseşti greşit primele minute ale 
examenului) 
6.8.4. Aştepţi să se liniştească furtuna de idei? GREŞEALĂ! 
6.8.5. Combinația câştigătoare 


6.9. Din nou timpul îţi poate deveni prieten 
6.10. Cum se alcătuieşte un răspuns impresionant 


6.10.1. Introducerea 
6.10.2. Continuarea: schematic sau cuvânt cu cuvânt? 

6.10.3. Încheierea care te poate purta spre triumf 


6.11. Colegii tăi de la examen 

6.12. Anticipează întrebările profesorului! 

6.13. Şi începi să răspunzi... 
6.13.1. Ce poziţie e recomandată când răspunzi? 
6.13.2. Cum îți prezinți răspunsul? 
6.13.3. Glasul dezvăluie exact ce nu vrei să spui 
6.13.4. Intonaţia şi rolul ei în prezentarea răspunsului 
6.13.5. Punctarea răspunsului - subtilitate şi eleganță ce scapă multora 
6.13.6. Răspunsul rapid - lent -sigur - nesigur 
6.13.7. Dă impresia de materie familiară! 
6.13.8. Respectă stilul de predare al profesorului! 


6.14. Ce faci când se întâmplă ce nu te-aştepţi 


6.15. Ştii să îl citeşti pe profesor ? 
6.15.1. Ştii să profiţi de gesturile de aprobare şi de apreciere? 
6.15.2. Atenţie, pericol! 
6.15.3. Un gest mic pentru nota 10 
6.15.4. Experienţa te va ajuta să interpretezi corect 


CAPITOLUL AL VII-LEA: EXAMENUL SCRIS ȘI ÎNTREBĂRILE 
LUI 


7.1. Caracteristicile examenului scris 
7.2. Adevăruri general valabile 
7.3. Cum respecţi la scris stilul de predare al profesorului! 
7.4. Transformă dezavantajele pentru alții în avantaje pentru tine 
7.5. Împarte-ţi timpul astfel încât să câştigi! 
7.6. Cum te distanţezi decisiv în primele minute ale examenului scris 
7.7. Cum începem? 
7.8. Fereşte-te de criza de timp! 
7.9. Grila de punctaj te ajută 
7.10. Un exemplu de împărțire a timpului 
7.11. Ce faci dacă depăşeşti timpul planificat pentru primul subiect? 
7.12. Punctarea răspunsului — un pas câştigător? 
7.13. Ce să faci când nu mai ştii ce să faci 
7.14. Cum alcătuieşti o sinteză "beton" 
7.15. O stratagemă care “merge” 
7.16. Modul cum scrii te ajută sau de dezavantajează 


CAPITOLUL AL VIII-LEA: NECUNOSCUTELE EXAMENULUI DE 
ADMITERE (CAPACITATE, FACULTATE, REZIDENŢIAT, 
MASTERAT...) 


8.1. În general vorbind... 
8.2. Ultimele zile, ultimele ore... 

8.3. Ce înseamnă să te concentrezi asupra subiectelor 
8.4. Aşa-numitele "semne" de pe foaia de concurs 
8.5. Cât de mult contează aspectul lucrării? 

8.6. Atenţie la completarea testelor-grilă! 

8.7. Examenul durează până în ultima secundă !!! 
8.8. Lipsa de experienţă nu e un argument 


CAPITOLUL AL IX-LEA: E BINE SĂ NU NEGLIJEZI... 


9.1. Atenţie la regimul alimentar ! 
9.2. Dar fumatul? Dar alcoolul?... 


CAPITOLUL AL X-LEA: DRUMUL SPRE SUCCES LA 
URMĂTOARELE EXAMENE 


10.1. Ce este succesul? Dar eşecul? 

10.2. Succesul la examene. Ce ne indică el? Ce ne învaţă experienţa să facem în 
caz de succes? 

10.3. Dacă ai avut succes e bine să îţi doreşti mai mult? 

10.4. Ce ne spune eşecul? 

10.5. Experienţă şi analiză logică 

10.6.Descoperă etapele corecte ale succesului 


CAPITOLUL AL XI-LEA: VIAŢA NE-AR PUTEA OFERI ACESTE 
EXEMPLE... 


ÎN LOC DE BUN- RĂMAS 

PRIMUL CAPITOL 


INVITAȚIE LA SUCCES 


1.1. Nu e dreptate la examene? Sau nu ştii să vinzi ceea ce 


ai? 


Zi banală de examene. Rumoare, voci, priviri rătăcite... Uneori 
întrebări răzlețe fără răspuns: “Dacă mă pică, ce mă fac>”. Explozii de 
bucurie pentru un noroc “neaşteptat”... Apoi acelaşi profesor, “inexplicabil”, 
devine brusc mult mai sever în notare... 

Pentru cine a asistat vreodată la desfăşurarea unui examen scris sau 
oral, dar nu ca protagonist, ci în calitate de simplu spectator, observând ce 

se întâmplă înainte de examen, în timpul desfăşurării lui şi mai ales la 
ieşirea din examen, concluzia nu poate fi decât una singură: ne aflăm încă în 


plină epocă "romantică" de abordare a examenelor. Tinerii nu ştiu în general 
cum "să-şi vândă marfa", deşi mulți ştiu să înveţe. Cunoştinţe au, dar modul 
de a le prezenta e defectuos. Şi obțin calificative sub nivelul real al 
cunoştinţelor. Apar întrebări şi deseori derută, pentru că răspunsurile nu 


sunt la îndemâna oricui. 


Ai văzut oameni mai slab pregătiți decât alții pentru examen. Dar 
tocmai ei ieşeau cu rezultate uluitoare! Ai văzut colegi care ratau examenul, 


deşi erau bine pregătiți. 


Înainte de a ajunge la concluzia că nu e 
dreptate în lumea asta, întreabă-te dacă 


nu îți scapă ceva. 

Oare chiar nu te-ai gândit că există elevi şi studenţi care se 


folosesc în examen de tactici ascunse majorităţii? 


Nu  încurajez "specula intelectuală”, cum numea un profesor 
universitar tendința de a urmări rezultate bune cu orice preț. Dar nu putem 
să nu facem o remarcă: cel care va fi capabil să se descurce, chiar cu 
cunoştinţe mai puţine, la un examen, va fi capabil să se descurce şi în 
viață. A şti să îţi ascunzi punctele slabe e o artă. A face pe cineva să creadă 
că punctele tale slabe sunt de fapt punctele tale forte e deja prea mult 
pentru unii. Dar e atât de simplu! Învață să îţi vinzi marfa - şi viaţa îţi va 


aduce fericire şi belşug. 


Dacă ai un Mercedes şi nu ştii să îl vinzi 
vei obţine ceva peste preţul pentru fiare 


vechi. 


Şi asta pentru că Mercedes e o marcă 
cunoscută. Dacă ar face cineva abstracţie de 
marca deja cunoscută şi nu ştii să vinzi, 


repet, vei obţine preţul de fier vechi. 


Dar tu eşti adesea  necunoscut(ă) 


profesorului. Ce preţ vei obţine pe răspunsul 


tău? 


Vei descoperi multe lucruri noi, nebănuite de tine. Dar s-ar putea să 
îți vină să crezi că o dată citită şi înțeleasă această carte vei şti să te descurci 
în orice situație. Mai răsfoieşte-o din când în când ca să-ţi împrospătezi 
cunoştinţele. Vei descoperi alte şi alte aspecte pe care nu le-ai înţeles 


complet sau pe care înainte le vedeai în altă lumină. 

Pentru a putea cuprinde şi aplica sugestiile din această carte s-ar putea să ai 
nevoie de mai multe încercări. La capătul acestora vei reuşi cu siguranță să-ți 
domini emoţiile, să ai încredere în viitorul tău, vei şti ce te aşteaptă şi astfel viitorul 


va fi mult mai luminos. 


1.2. Cui îi foloseşte acest curs? 


Simplu: tuturor celor care au de susținut un examen sau un concurs. 
Examen de capacitate sau de bacalaureat. Concurs de admitere în şcoală 
profesională, facultate, studii aprofundate. Şi chiar dacă ne-am opri aici ar fi 
destui interesați. Însă viața îi obligă pe mulţi să caute mereu alt loc de 
muncă, alte posibilități de câştig. Iar sursele de câştig se deschid de cele mai 
multe ori doar dacă promovezi un examen sau un concurs. Mai mult, o dată 
ce te-ai "antrenat" la examene şi concursuri câştigate cu brio, vei şti cum să 


te prezinți şi în faţa unui intervievator de la o multinațională. 


E greu? Nu spune nimeni că e uşor. 


Cei care au reuşit spun că merită. 


Fiindcă partea bună e că totdeauna trebuie să existe un învingător, un 


preferat. 


Mi-ar place să fii tu acela. 


Vrei să ştii exact ce să faci la orice 


examen, oricât de greu ar fi? 


Vrei să obţii întotdeauna rezultatele pe 


care ţi le doreşti? 
Vrei să ştii cum să reuşeşti acolo unde 
cei mai mulţi au dat greş? 


Vrei să ştii de ce au dat greş? 

Sunt convins. 


De aceea vom folosi multe lucruri de folos pentru tine. 


În primul rând vom folosi date din experienţa ta. E mult mai valoroasă 
decât crezi! Vom folosi şi concluzii din experiența altora, ca să nu mai ai 
necazurile lor. 

În al doilea rând îţi voi dezvălui concluziile verificate în cele 10 
promoţii pe care le-am îndrumat spre succes - indiferent că au fost contabili, 


directori de vânzări sau cursanți veniți din şomaj. 


Vei afla ceea ce profesorii ştiu, dar nu ţi-au spus. 


1.3. Principii necunoscute (încă), dar nu reţete universal 


valabile 


E important totuşi să reţii ceva: 


În mod evident, un examen nu seamănă cu 


altul. De aceea am mai repetat la examenul scris 
câteva principii deja enunțate pentru examenul 
oral, adaptându-le. 

Alteori ţi se pare că la admitere sau la alt 
examen ţi s-ar potrivi ceva ce am spus la un alt 
capitol. Foloseşte orice îți dai seama că te ajută. 

De aceea în anumite locuri voi detalia eu, iar 
în altele te voi lăsa singur să adaptezi principiile 
de la un examen la altul. 

Aceasta deoarece în principal e nevoie să te 
"antrenezi" pentru a te prezenta din ce în ce mai 


bine de la examen la examen, iar în acest 

antrenament este util să îţi aduni, pentru fiecare 
examen, propriile strategii, selectând ce se 


potriveşte din acest curs. 


Dar aceasta numai tu o poţi face, mereu 


mai bine de la examen la examen. 


În al doilea rând, un examen oral poate avea 
caracteristici din cel scris (spre exemplu 
alcătuirea unei sinteze) sau examenul scris poate 
împrumuta multe elemente din cel oral 
(bunăoară când profesorul se uită pe lucrarea ta 
şi poți 'citi' părerea lui despre modul cum ai 


tratat subiectul). 


Vei vedea că ÎN PRINCIPIU cele ce am spus la 
examenul oral se potrivesc cel mai frecvent 
acestui examen. Cele ce am spus despre 
examenul scris sunt caracteristici fundamentale 
ale acestuia —- DAR NU EXCLUSIVE. Ba poate că 
la examenul oral din liceu trebuie să fii pregătit 
ca la scris, "să îţi dai drumul” mult mai repede, 
fără prea multă pregătire, şi atunci la oral aplici, 
prin forța împrejurărilor, mai multe din ceea ce 
ai citit la scris decât din ceea ce ai citit despre 


examenul oral. 


De aceea trebuie să te pregăteşti ca să ştii 
maximul de tehnici de prezentare în examen şi 
atunci trebuie să adaptezi toate tehnicile care s- 


ar potrivit la un moment dat. E motivul pentru 

care te sfătuiesc să citeşti acest curs de la cap 


la coadă, măcar înainte de 2-3 examene. 
Vei vedea cât de multe soluții vei găsi! 
lar experiența ta se va îmbunătăți, prin 


recitire tu găsind mereu şi mereu alte explicații 


despre ce ai făcut bine sau rău şi unde au greşit 


sau au făcut bine colegii tăi sau prietenii tăi. 


1.4. De acum succesul depinde de cât de mult ţi-l doreşti 


Asta pentru că eu am făcut tot ce am putut pentru succesul tău. 
De ce spun asta? 


Pentru cinci motive: 


1.  Ţi-am spus tot ce ai nevoie pentru succesul tău. Sunt lucruri 
probate în liceu şi în facultate, unde se fac cam aceleaşi greşeli. Sunt lucruri 


verificate acolo unde am predat şi pe care nu ai de unde să le cunoşti. 


2. Voi face trimiteri de la un capitol la altul din prezentul curs pentru 
succesul tău, ca să le combini eficient. Sunt convins că vei găsi şi alte 
conexiuni, soluţii adaptate situaţiilor reale, îţi vei clădi temeinic succesul 
gândind şi nu aplicând rețete standard, care de altfel sunt posibile doar 
până al un punct. După aceea intervine gândirea ta, adaptată prin 


experienţă la fiecare situație din examen. 
3. În altă ordine de idei, vom putea îmbina noul cu ceea ce ai citit în 


"Secretele învățării corecte si rapide" (ghidul gratuit) şi cu ceea ce mai ştii 


din "Arta de a învăța". Tot pentru succesul tău voi reproduce şi voi face 

trimitere la pasaje de interes, care "se leagă" de cele ce vom discuta. Unele 


pasaje vor fi reproduse, la altele fac trimitere sau fac un rezumat. 


4. Pentru cei care vor soluții mai profunde, mai apropiate de sufletul 
de tânăr, voi face trimiteri la o carte care îţi arată exact ce să faci atunci 
când nu mai ştii încotro să o apuci: "Lumina minţii prin credinţă - tinerii 
în faţa examenelor", oferită de diverse librării (vezi prezentarea de pe site - 
http: / /wrww.succes-examene.asconet.ro/lumina.html). În această carte, în 
170 de pagini A5 găseşti răspunsurile de dincolo de noi, structurate pe 
exemple simple, la îndemână, care te duc la o singură concluzie: atunci 


când eşti pe culmile disperării, miracolele sunt la îndemâna ta. 

5. Îţi voi pune întrebări la care vom găsi răspuns mai târziu - şi te vei 
bucura văzând că nu e atât de greu. În acest sens capitolul cu cazuri reale 
din viaţă te va îndruma spre găsirea de soluții prin combinarea a tot ceea 
ce ai citit, soluții care îți vor aduce succesul la examene. 


Aşa fiind, 


prin ceea ce vei învăţa, prin ceea ce vei 


acumula, prin ceea ce vei afla sau deja ştii, vei 


găsi instantaneu răspunsul ori de câte ori vei 


avea obstacole de trecut. 


Să facem împreună încă un pas spre succes. Şi apoi altul şi altul. Nu 
te gândi că e prea greu, ci adu-ți aminte de proverbul chinezesc care spune 
că drumul de o mie de li începe cu primul pas. 


Pas cu pas, te va uimi cât de mult bine ţi se va întâmpla. 


Aşadar începem. 

CAPITOLUL AL II-LEA 


ÎN GENERAL DESPRE EXAMENE 


2.1. O diferenţă pe care tu nu o vei face 


Se vorbeşte uneori despre "examen de admitere”, iar alteori despre 
"concurs de admitere". Vom lămuri problema. Dar - vei vedea - pentru tine s- 
ar putea să prezinte doar un interes teoretic. 

Concursul presupune existența unui număr de candidați mai mare 
decât numărul de locuri existente. Vom vorbi deci despre concurs de admitere 
sau despre concurs de ocupare a unui post. 

Dimpotrivă, în cazul examenului, lipseşte elementul concurenţă. Vorbim 
despre examene de bacalaureat, examene în cadrul sesiunilor studenţeşti 


sau examene de licență sau examene pentru susținerea doctoratului. 


În timp ce examenul îţi cere să confirmi 


un anumit nivel de pregătire, concursul îţi 
cere mult mai mult: să demonstrezi că meriţi 
un loc înaintea altora, fiindcă te-ai pregătit 


mai bine decât alţii. Decât mulţi alţii. 


Dar de ce am spus că distincția prezintă pentru tine doar un interes 
teoretic? 

Deoarece stă în puterea ta de a ocupa oricând un loc care de drept ţi se 
cuvine. Deoarece aici găseşti ceea ce trebuie să ştii pentru a trece cu succes 


orice probă de concurs, chiar şi pe cea mai dificilă. Şi pentru că, 

Ştiind şi aplicând perseverent ceea ce 


vei citi, orice concurs nu va fi altceva pentru 
tine decât un simplu examen. Care să 
confirme ceea ce tu ştii: că există un loc al 
tău - ACELA PE CARE ÎL DOREŞTI, un loc 
pentru care nu concurezi cu nimeni. Există 
un rezultat pe care ţi-l doreşti şi pe care poţi 


să îl obţii. 


Îţi este pur şi simplu rezervat. 


Un loc sau un rezultat pentru care trebuie să îndeplineşti — corect, aşa 
cum te voi îndruma - o formalitate (nu foarte uşoară, e drept): trebuie să susții 


câteva probe care să te confirme oficial ca ocupant de drept al acelui loc. 


Aceasta în timp ce alţii se bat cu 
încrâncenare pe restul de locuri rămase. 
Lasă-i s-o facă. 
E cât se poate de clar: tu poți avea cele mai 


bune rezultate. Important e să vrei, să te întrebi 


dacă într-adevăr îţi foloseşte să lupți (şi dacă nu 


ştii exact răspunsul... mai caută), să crezi în ceea 
ce e bine să ți se întâmple... şi restul vine de la 


sine. 


Voi folosi doar accidental pe parcursul cărţii cuvântul "concurs", 
preferându-l pe cel de "examen". De acum ştii de ce: depinde doar de tine ca 


orice concurs, greu pentru alții, să fie pentru tine doar un examen! 

2.2. Etapele examenului - cine crede că le sare se încurcă 


singur 


Ca orice pe lumea aceasta, examenul are un început (pregătirea), 
conținutul propriu-zis (susținerea probelor) şi un sfârşit, care mulți îl 
ignoră, în defavoarea lor: desprinderea unor concluzii şi modelarea unei 
atitudini viitoare față de examene, astfel încât în fața aceloraşi probleme să 
nu mai săvârşeşti aceleaşi greşeli. 

Poate e totuşi impropriu să considerăm delimitarea acestor etape ca 
fiind atât de strictă precum ar rezulta din prezentarea de mai sus. De multe 
ori sfârşitul unui examen coincide cu demararea pregătirii pentru un altul. 
Alteori (e cazul examenelor date "la foc automat" - capacitate, bacalaureat, 
admitere, sesiune studențească, licență etc.) pregătirea unor elemente este 
comună (alcătuirea unui program general, informarea în legătură cu 
caracteristicile examenului şi examinatorilor, pregătirea psihologică etc.), 
astfel încât s-ar părea că despre o delimitare strictă a unor etape nu se poate 
vorbi. Ceea ce nu înseamnă că astfel de etape nu există. Ba din contră, au 


caracteristici ce se regăsesc la majoritatea examenelor. 
2.3. Ce înţelegem prin "sesiune de examene"? 


Dicţionarul explicativ al limbii române defineşte noțiunea astfel: 
"perioadă de timp în cursul căreia se țin examenele”. Deci termenul de 
"sesiune" cuprinde nu numai binecunoscutele sesiuni de examene 
studenţeşti, ci şi sesiunile de examene de admitere în liceu sau în 
învățământul superior, şi sesiunile de examene de bacalaureat, de licenţă, de 
doctorat şi aşa mai departe. De asemenea, perioada tezelor este o sesiune de 
examene, ca să nu mai vorbim de perioada în care se susțin aşa-numitele 
"restanţe" studenţeşti (acolo unde mai există). 

Prin urmare, atunci când vom discuta despre "sesiune" ne vom referi la 


o perioadă de timp în care au loc examenele, ca şi la însuşi grupul de examene 

care se susțin în această perioadă. Dar să nu ne afundăm în precizări 


teoretice, căci am promis solemn să nu o facem. 
Să începem să rezolvăm problemele tale. 
2.4. Principiul de fier ca să nu îţi distrugi munca 


În urmă cu mai mulţi ani un student eminent urma să susțină un 
examen destul de greu la Chimie. Fiind foarte bine pregătit, eroul nostru 
ajunge, cu câteva zile înainte de examen la o concluzie: "Nu există întrebare la 
care să nu ştiu să răspund!". Aşa stând lucrurile, în ziua examenului îşi face 
o socoteală rapidă, având în vedere că examenul era oral şi aproximând ritmul 
de examinare al profesorului: urma să intre în examen în jurul orei 18. Drept 
pentru care merge liniştit la cantina studențească, iar apoi se îndreaptă agale 
spre facultate. Parcă era în vacanţă, nu în sesiune! Numai că viața e parşivă: 
aproape de facultate un coleg vine într-un suflet să-l anunţe că... e aşteptat să 
intre în examen. Culmea - de însuşi decanul facultății! Studentul e deja într-o 
stare de agitaţie crescută. Şi de nesiguranţă! Intrase deja în criză de timp! 
Devine tot mai nesigur, intrat în examen în trombă începe să se bâlbâie, 
răspunde incoerent... El, studentul eminent şi sigur pe el! Atitudine căreia 
decanul îi replică totuşi, printr-o favoare: "Tinere, voi considera că ai mai 
întârziat cinci minute şi că nu m-ai mai găsit la examen”. "Domnule Decan, 
vin cu grupa de mâine, dacă îmi permiteți...”, încearcă timid studentul. „Nu, 
dumneata o să vii când te chem eu”, punctează profesorul. 

Şi iată cum o sesiune care se anunța strălucită devine amenințătoare 
pentru studentul care urmăreşte cum este examinată în fiecare zi grupă după 
grupă, fără a fi chemat de profesor. Examenele următoare le ia cu bine şi cu 
foarte bine, dar tăişul unei sancțiuni destul de severe îi întinde (nemeritat?) 
nervii într-una din cele mai grele sesiuni studenţeşti. Văzând că nu este 
chemat să răspundă, studentul îşi ia inima în dinţi şi se prezintă cu ultima 
grupă care trebuia examinată. Asistă în sală la examenul unei întregi grupe 


(cine nu ştie ce înseamnă să trăieşti emoţiile fiecărui coleg care răspunde 

poate afla că uneori e infernal) şi, rămânând ultimul se prezintă la 
răspuns..." Cu dumneata ce este?" întreabă glacial profesorul. "Ştiţi, eu sunt 
studentul de la grupa cutare căruia nu i-aţi trecut nota... ". "Da? Bine. Să 
auzim răspunsul'. 

Răspuns foarte bun, dar... notat de profesor doar cu "bine" (pe atunci se 
acordau calificative). De ce oare? 

Destule concluzii sunt valabile în urma exemplului de mai sus. Mai ales 
aceea că poate un student mai puțin pregătit a obținut acelaşi calificativ în 
condiții mult mai uşoare, pentru simplul fapt că nu a tratat examenul cu 


indiferență. 


Deseori, atunci când ne preocupă mult o 


probă (fie ea şi uşoară) o promovăm mult 


mai bine decât cel care vine mult prea 


relaxat la examen 


Astfel se întâmplă la examenele complexe (care cuprind atât probe 
scrise, cât şi orale). Surprizele se țin lanţ: cei mult prea siguri pe ei ratează 
examenul, în timp ce alţii, care au tratat totul cu seriozitate, obțin adesea 
rezultatele pe care le doresc. Cei prea siguri pe ei au mari şanse să nu treacă 
de prima probă, însă alții se trezesc uluiți că... au trecut. 

Să fiu bine înţeles: nici extrema cealaltă (tremuratul gen Parkinson) nu 


e o soluție indicată. 


1 Unii tremură pentru că miza examenului îi depăşeşte. Şi aceasta se întâmplă 
mai ales când nu ştiu să îşi pregătească terenul, împărțind scopul care îi 
înfricoşează în mai multe scopuri mai mici, atunci când învață. Adu-ți aminte de ce 


spuneam în "Arta de a învăţa" în a doua parte ("Cheile învăţării eficiente sau 


Combustibilii turbo-învăţării") şi reciteşte ce te-am sfătuit să faci în BONUS-ul 
despre programul de pregătire: "Păstrează-ți toate visele adolescenţei şi ale tinereții 
şi luptă pentru ele, pentru că în general tu poți fi tot ceea ce vrei cu adevărat să 


fii. Te îndemn nu să încerci să discerni posibilul de imposibil (granița dintre noțiuni e 

Aşa după cum în sport cel mai greu meci este următorul, chiar dacă 
adversarul este mai modest, şi în cazul examenelor cel mai greu este cel care 
urmează. Sau, dacă doreşti, cel care trebuie tratat cu atenţia cea mai mare. O 
dată trecut cu bine, obiectivul se schimbă, ce-a fost devine în câteva clipe 
istorie, şi aşa mai departe, din aproape în aproape, până când sesiunea ia 
sfârşit. 

Îmi amintesc de un prieten care avea de susținut un examen foarte 
uşor. Considerându-l dinainte ca pe un examen luat cu nota 10 (după spusele 
lui, "toți proştii au luat 10") şi nepregătindu-se aproape deloc, a avut surpriza 
să iasă din examen cu nota...8 (una din puţinele note de 8 date la acel 
examen). Adio bursă! 

Chiar dacă nu vrei să acorzi prea mare importanță examenului, nu-l neglija 
chiar de tot. Poţi să îl abordezi mai superficial, dar e totuşi un examen care trebuie 
pregătit. Altfel s-ar putea să fie destul de dureroasă căderea de la ceea ce ai crezut că 
obţii în urma susținerii lui la ceea ce ai obținut de fapt. 

Variante de neglijență se întâlnesc la orice pas. E cazul elevilor şi 
studenților care, obținând la începutul trimestrului sau sesiunii note mult 
mai bune decât sperau, neglijează ultima parte a examenelor, deoarece "şi-au 
asigurat media". E cazul celor ce se relaxează prematur după prima probă de 
admitere, după prima notă în catalog, după prima probă de bac, capacitate 
sau licenţă. Atitudine puerilă, care totdeauna te va împiedica să ştii cu 


adevărat care îți sunt puterile. Efortul în salturi generează lacune în 


atât de subțire şi de elastică, încât uneori este pur convenţională), ci să te gândeşti 
realist la forțele tale de acum şi la modul în care le poți spori pentru a-ți îndeplini un 
vis, oricât de îndepărtat şi de greu de realizat li s-ar părea celorlalți. 

Împarte scopul într-o serie de scopuri mai mici necesare pentru atingerea 
scopului final. Întotdeauna este mai eficientă motivaţia prezentată într-un număr de 
“mici contribuţii” decât cea concentrată direct pe scopul final. Nu poți deveni, oricât ţi- 
ai dori, un bun economist, istoric, inginer, ziarist, jurist, filolog, dacă nu vei urca 
treaptă cu treaptă (sau şi câte două trepte deodată, dacă îţi stă în putere, dar să fie 
trepte solide)”. Reciteşte şi "Unda verde spre succes", tot din "Arta de a învăța" şi 
vei vedea că poţi reuşi la examenele care te înspăimântă, mergând din treaptă în 


treaptă. 

cunoştinţe, iar țesătura şanselor tale în carieră, în loc să fie solidă, e subțiată 
şi amenințată cu destrămarea. 

În cazul studenţilor o asemenea atitudine îi privează, aşa cum vom 
arăta la timpul potrivit, de un oarecare confort psihic pentru următoarea 
sesiune de examen, în special dacă atitudinea de neglijare a examenelor apare 


în sesiunea din iarnă. 


Nu te mulţumi cu strictul necesar, căci 


nu se ştie ce surprize îţi rezervă următoarele 


examene! 


Şi mai ales nu renunța la luptă dacă, în urma unor rezultate mai 
slabe, nu mai ai şanse să atingi media dorită! Dimpotrivă, încearcă să obţii 
cele mai bune rezultate posibil. 

Prin clasa a VI-a sau a VIl-a am făcut aşa o prostie: luasem un “8” la 
fizică şi, cum pe atunci se dădeau două note şi se încheia media, m-am 
mulțumit cu următorul 10 şi m-am resemnat că voi avea media 9. Pe la 
mijlocul trimestrului (cum se împărțea pe atunci anul şcolar) am luat încă un 
10 neaşteptat. Dar, normal, tot “9” îmi ieşea media. Aşa gândeam eu, fără să 
îmi dau seama că mai era jumătate de trimestru în care mai puteam răspunde 
şi mai puteam lua un "10', media putând fi 9,50, adică 10. Am stăruit în 
încăpățânarea mea prostească, deşi profesoara ne-a prevenit cu vreo două 
săptămâni înainte de încheierea mediilor, că e dispusă ca în următoarele 
săptămâni să îi examineze printr-o lucrare-fulger pe toţi cei care vroiau să îşi 
crească media. Profesoara a avut bunăvoință, eu nu şi nu. Şi când am văzut 
ce subiecte uşoare a dat! 

Uite-aşa treci pe lângă şansă. Dacă alţii vor să te ajute şi tu nu vrei, 
dacă nu te lupți până la ultima speranţă, cine e de vină? 

Deci nu renunța la luptă! Chiar dacă la primele examene din prima 
sesiune ai rezultate mai slabe, luptă cât poţi, ca să nu porneşti cu un 


handicap prea mare în a doua sesiune. Chiar dacă la prima probă de 

admitere, de capacitate, de licenţă etc. nu ai strălucit, fă tot ce se poate la a 
doua! 
Ai o carte — joac-o dacă nu vrei să îți pară rău. 

Cea mai costisitoare greşeală de acest gen apare la examenul de 
capacitate, de bacalaureat sau de admitere în facultate, când, după o 
probă trecută cu bine, unii se relaxează prematur şi "uită" că examenele încă 
nu s-au terminat. E o reacţie inconştientă şi cu atât mai periculoasă, cu atât 
mai mult cu cât este mai uşor examenul următor celui trecut după părerea ta 
cu bine (să sperăm că aceasta e şi părerea profesorului care corectează 
lucrarea). Şi aceasta tocmai la un examen la care de multe ori trebuie să dai 
tot ce poţi mai bun din tine, până în ultima secundă, pentru a avea şanse să 


intri! 


Nu uita că ai tot timpul să te relaxezi. După 


examen. 


2.5. Principiul general valabil despre începutul bine făcut 


Există anumite examene la care doreşti să te prezinți cât mai bine. La 
care răspunsul tău să fie apreciat şi în care să nu intervină nici un accident în 
măsură să pericliteze obținerea rezultatului dorit. Există examene la care nu 
suporţi ideea de a încurca datele sau de a uita ceva ce trebuie tratat. Ai de 
înfruntat o concurenţă uriaşă, iar a reda ideile înseamnă a-ți apropia cu paşi 
gigantici succesul. În astfel de cazuri ai găsit soluţia?... 

Sau cumva, dorind să demonstrezi profesorului, prin fidelitatea 
reproducerii, atenția acordată examenului, observi că în momentul etalării 


cunoştinţelor, acestea "nu vin" atât de fidel precum ţi-ai fi dorit? 


Soluţia pe care unii o caută cu disperare e simplă: 

Vei avea un avantaj deosebit dacă înveţi 


cât mai bine introducerea de la fiecare posibil 
jiubiset de examen. | 


Explicația constă în faptul că, în situația unei învățări "la amănunt", 
introducerea are rol de 'declanşator” al fidelității reproducerii ideilor 
următoare ale subiectului. O introducere nu prea fidel reprodusă te poate face 
să pierzi firul ideilor următoare, în timp ce o introducere redată fidel după 
curs sau manual este în general mai mult decât suficientă pentru a aşeza 


răspunsul pe făgaşul corect. 


De multe ori numai faptul că ai redat 
introducerea aşa cum ai învăţat-o e suficient 


ca să reproduci restul subiectului chiar în 


lipsa alcătuirii planului preliminar al 


răspunsului. 


Vom mai reveni asupra acestui aspect în capitolul 6.10.1. 
Şi mai ai avantajul bunului început, din primele minute ale examenului, 
care te poate duce direct către “10”. E avantajul primei impresii, despre care 


vom discuta pe larg. 


2.6. Cum te influenţează în examen părerea ta despre 


profesorul examinator 
"Când un om ţi se pare aspru, gândeşte-te totdeauna 
că o cetate întărită nu e şi o cetate duşmană. " 
(N. Iorga) 
Dacă vrei să-ți subminezi şansele de a reuşi, o cale excelentă este să 


vezi în profesor o persoană imposibilă, care, chiar dacă nu taie şi spânzură, 

totuşi, în timpul examenului are soarta ta în mâinile lui. Crede-mă, e calea 
ideală către un uriaş consum de energie, util ca să deschizi cu brio porțile 
insuccesului. 

Desigur, orice profesor are o autoritate pe care are dreptul să şi-o 
exercite. Uneori tiranic, alteori cu multă artă. Dincolo de aparențe, 
coordonatele aprecierii profesorului se schimbă destul de mult. 

Aminteşte-ţi de un profesor care îți crea coşmaruri când erai în anii mai 
mici. Sau de un profesor față de care nutreai o teamă atât de puternică, încât 
numai când îl vedeai "uitai" tot ce ştiai. Foarte probabil că, după ce ai absolvit 
respectivul ciclu de învățământ, te-ai reîntâlnit cu el pe stradă, l-ai salutat şi 
poate chiar ați discutat prieteneşte. lar după câteva minute de conversație ți- 
ai dat seama că nu e deloc omul fioros pe care îl credeai, ci e un om obişnuit, 
cu problemele, cu frământările şi cu realizările sale. Şi poate că apoi, privind 
în urmă, îți vei da seama ce mult ai pierdut din cauza blocajului emoţional de 
care sufereai atunci când te asculta sau când te examina în sesiune. Dacă iei 
un alt exemplu, asemănător, concluzia e aceeaşi: severitatea dascălului e 
greşit interpretată de către majoritatea dintre noi. Da, profesorul are nevoie 
ca, în fața unei clase sau a unui amfiteatru plin cu studenți, să îi fie 
recunoscută şi respectată autoritatea. 

Nu i-o respecţi, ca şi elev/student/cursant, ca şi grup, ca şi clasă? 

Nu uita că mai devreme sau mai târziu va avea carnetul tău în mână. 

Şi nu mai considera sever un dascăl pe care tu sau clasa sau grupa nu 
ştiţi să îl tratați. 

Dar despre toate aceste aspecte vom mai discuta în capitolele 3.2. şi 
e III 


2.7. Profesorului cântă-i pe limba lui 


Tot ca o chestiune de minimă prudenţă te-aş sfătui ca în cazul în care 
profesorul a scris una sau mai multe cărţi să ai bunăvoința de a le răstoi, 
mai ales în cazul în care apariția editorială este nouă. Profesorului îi place să 


audă şi din gura altora concluziile pe care le-a tras în acea carte, totul 

mergând până acolo încât un "şmecher" se poate descurca bătând moneda, 
indiferent de subiectul care îi vine la examen, doar pe aspectele pe care 


profesorul le-a surprins în cartea lui. 


2.8. Ce faci când profesorul are "complexe de inferioritate"? 


Poate cea mai frecventă sursă a complexului de inferioritate este 
ierarhia tacită care se stabileşte între discipline, atât în liceu, cât şi în 
cadrul facultății. 

Atitudinea profesorului față de specialitatea sa determină o atitudine 
specifică în examene: există profesori care, împotriva oricărei evidențe, se 
comportă ca şi cum materia pe care o predau este cea mai importantă, 
indiferent de contextul în care se desfăşoară predarea. Spre exemplu, limba 
engleză este materie de bază la facultatea de Litere sau Limbi Moderne 
Aplicate, secția Engleză-Franceză sau Engleză-Română, dar este o materie 
tratată cu mai puțină atenție la alte facultăți. Ca urmare, dificultatea 
aceluiaşi examen (de limba engleză) trebuie să fie destul de mare pentru 
studenţii de la Litere, însă destul de scăzută (medie) pentru studenții de la 
alte facultăți. 

Dincolo de responsabilitatea pe care o are fiecare profesor față de 
materia pe care o predă, dacă profesorul orbeşte în superioritatea unei 


discipline e un semnal prețios pentru când va veni examenul. 


"Rebelii" care îndrăznesc să nu înveţe 
perfect la augusta-i materie vor fi etichetaţi 
ca inamici personali, iar a ignora o serie de 


date "absolut necesare" este echivalent cu 


crima de sfidare a profesorului. 


Şi atunci ce trebuie să faci? Îți spun, după ce meditezi câteva secunde 
la proverbul cu “apa trece, pietrele rămân”. E greu să te lupţi cu îndărătnicia 


celui care are pâinea şi cuțitul. Şi să nu crezi că te sfătuiesc să ţii capul 

plecat. La vârsta ta ar fi tare ciudat. Dar nu te-aş sfătui nici să fii colțos 
până în pânzele albe, căci nu vei face altceva decât să hrăneşti, din propria 
ta energie, eşecul la examen. Gândeşte-te: vei susține un examen de doar 
câteva ore într-un stil care nu îşi place, după care vei merge în linişte mai 
departe. Cu un rezultat bun! Care s-ar putea să conteze vreodată. Vei avea 
timp să uiţi episodul sau după o vreme chiar să te amuzi. Şi să îți dai seama 
că într-adevăr cel mai deştept cedează totdeauna. 


Aşa tânăr cum eşti, ar fi bine să iei aminte: 


Vei avea succes adaptându-te pentru 


scurt timp unor tradiţii absurde dar 
înrădăcinate. 

Încercând să schimbi singur inevitabilul 
vei consuma de două ori mai multă energie 


şi probabil vei eşua. 


Alege. 


Gândeşte-te şi la profesorii care pretind ca la examen să reproduci 
lecţia sau cursul exact după cum predau ei, fără a accepta alte amănunte, 
ca să nu mai vorbim de opinii contrare. Din nou ai libertate să alegi: ori te 
adaptezi situaţiei şi obţii note uneori chiar mai mari decât meriţi, ori înveţi şi 
reproduci într-un stil personal, cu riscul ca profesorul să îți arate prin nota 
din catalog cam ce crede el despre originalitate. 

Ştiind că, din motive diferite, nici una dintre soluții nu este 
convenabilă în felul simplu în care ţi le-am prezentat, eu îți sugerez din nou 
un mic truc prin care să împarți şi capra şi varza: învaţă lecţia sau cursul 
aşa cum sunt predate, dar nu neglija să te informezi şi din alte surse cu 


privire la subiect?. Nu numai că îi devii brusc simpatic profesorului, ci îţi 


2 Aşa cum am spus, "Atunci când programa e unica sursă din care îţi extragi 
informaţiile, uiţi, să zicem, 25%. Dacă însă prin consultarea mai multor surse (cărți, 
tratate, culegeri, cursuri), care dezvoltă un singur aspect, mai mult sau mai puțin 


mărunt, aproape epuizându-i conținutul, întorcându-l pe toate fețele, sau consultând 

lărgeşti foarte elegant orizontul cunoştinţelor. În caz de întrebări 
suplimentare referitoare la aspecte care nu au fost discutate în curs poți 
oferi surpriza unui răspuns bun, care va fi apreciat ca atare de profesor în 
momentul notării. În fine, să nu uităm că tu înveţi pentru viață, iar nu 
pentru examene, şi, ca urmare, notițele şi completările peste ceea ce spune 
cursul sau manualul, îți vor folosi poate pentru alte examene (bacalaureat, 


licenţă etc.). 


“Nu căuta să meargă lumea după voinţa 


ta, ci îndreaptă voia ta după mersul lumii şi 


vei ieşi bine” (Epictet) 


2.9. Originalitatea - armă cu două tăişuri la examene 


Ar fi bine să te mai informezi asupra unui aspect, respectiv asupra 


capacităţii sau a opacităţii unui profesor de a surprinde şi de a răsplăti 


surse care tratează un subiect mai general şi din alte puncte de vedere, poate că vei 
ajunge să cunoşti - să spunem - cu 60% mai mult decât ceea ce cere programa (e un 
exemplu numeric dat doar cu scop ilustrativ, nicidecum cu valoare de lege). 
Cunoscând deci 160% din ceea ce ți se cere, consolidându-ţi, aşa cum am arătat mai 
înainte, planul lecţiei prin memorare involuntară, poți uita “liniştit” cei 25% “legali”, 
pentru că 25% din cei 160% înseamnă 40% cunoştinţe uitate. lar următorul calcul 
simplu ne scuteşte de orice comentarii: 160% - 40% = 120%. Adică, pe lângă că 
cunoşti integral (100%) ceea ce îți cere manualul, mai ai şi rezerva de 20% cu care te 
poți descurca în cazul în care ai probleme la examen. Şansa ta - deocamdată - este că 
puțini cunosc ceea ce ţi-am arătat acum şi, chiar dacă cunosc, o aplică foarte puțin. 
Dacă o foloseşti, vei fi scutit de multe probleme în ziua examenului, spre deosebire de 
colegii tăi sau de o parte din viitorii tăi colegi". Foloseşte corect această şansă, aşa 
cum ai citit în "Arta de a învăţa", adică în aşa fel încât nici să nu te încarci cu prea 
multă informație, nici să nu neglijezi complet, ci să mergi în siguranţă spre 


succes, cu minim de timp. E foarte important! 

inventivitatea şi creativitatea elevului sau studentului. Un profesor 
bine pregătit este în măsură să accepte elemente de originalitate, de noutate 
în răspuns şi, chiar mai mult, să le aprecieze în examen. Dar fereşte-te de 
profesorii care, aşa cum spun elevi şi studenții, "nu mai ştiu altceva în afară 
de curs". În cazul unor cadre didactice cursul nu mai e revizuit poate de ani 
de zile. Apar automatisme în abordarea aceloraşi probleme, ale căror date s- 
au schimbat poate de câteva ori în aceşti ani. Dacă unii profesori refuză pur 
şi simplu să te informeze cu privire la noutăţile din domeniu, rezultatele 
sunt pe de o parte cursurile cu datele "antediluviene" şi pe de altă parte 
incapacitatea profesorului nu numai de a înțelege noul, dar şi de a-l accepta, 
chiar dacă acesta este servit "pe tavă" de vreun student sau elev mai 
nonconformist. În faţa unui astfel de profesor te-aş sfătui ca, oricât de "tobă 
de carte" ai fi, să reproduci totuşi doar ceea ce ţi s-a predat. 

Am fost întrebat într-un mesaj: "la o teoremă greşită a unui profesor 
mai limitat, să învăţ pentru examen varianta corectă sau pe cea greşită pe 
care o tot dă prin cursuri?" 

Am spus atunci că răspunsul este (nu logic, ci din experienţă): fă cum 
zice el. Orice om îşi apără punctul de vedere. Şi la o eventuală dispută de idei 
dintre tine şi profesor, care are carnetul tău, cine câştigă? Dacă vrei, spune-i 
la curs sau după examen unde crezi că a greşit, mai mult ca o întrebare: 
"Dom” profesor, aici de ce e aşa? Nu cumva...? pentru ca daca punem cap la 
cap cursul 2 şi finalul de la cursul 3 mie îmi dă altfel”. Nici nu se supără, ba 
dacă e cu capul pe umeri chiar se bucură: ştiu tot din experienţă că profesorii 
suferă de faptul ca nu primesc întrebări de la studenţi. Nu se simt utili! Tu ii 
dai posibilitatea - finuț, nu în gura mare - să se simtă util dându-ți explicaţii. 
Iar daca nici nu îl superi, în examen s-ar putea sa te tina minte (pozitiv!) ca 
pe elevul sau studentul care a fost suficient de atent ca să îi semnaleze o 
eroare sau (dacă totuşi nu a fost eroare în lecție sau curs) ca pe 
elevul/studentul interesat(ă) de materie, care gândeşte, care se străduie... Să 


vezi la examen! 

Poate apare şi situaţia în care, chiar dacă a greşit, profesorului îi este 
greu să recunoască. Sau la examen nu acceptă alte puncte de vedere, alte 


rezolvări, alte opinii sau o altă prezentare decât a făcut el. 


Dacă vezi că profesorul nu e deschis la 


opinia ta sau la noutate, nu te da prea 


deştept, chiar dacă eşti. 


Răspunsurile tale eliberate de o stereotipie absurdă s-ar putea să îl 
încurce pe profesor în examen, iar tu rişti să îți atragi antipatia acestuia, cu 
rezultate dezastruoase în carnetul de note (Şi atunci vei medita la ceea ce 
mulți refuză să admită: nivelul de pregătire e ceva, iar nota de la examen, 
care reflectă pregătirea ta în mintea profesorului, e total altceva). 

La fel de serios te sfătuiesc să renunţți la anumite elemente de 
originalitate în răspuns în cazul în care profesorul este tânăr şi lipsit de 
experienţă, motivul fiind acelaşi: s-ar putea ca expunerea ta să atingă 
aspecte pe care profesorii tineri (încă) nu le stăpânesc îndeajuns (în definitiv, 
primii ani sunt destul de grei pentru ei sub acest aspect, oricât de mult am 


crede noi că ei sunt deja tobă de carte). 

CAPITOLUL AL III-LEA 


PREGĂTIREA PENTRU EXAMEN 


3.1. Când începem? 


Pregătirea pentru examen se desfăşoară pe două planuri: pregătirea 
intelectuală şi pregătirea psihologică. Ele îşi au o delimitare clară mai ales 
înainte de examenele importante şi mai puțin sau chiar deloc înainte de 
"ascultarea" la clasă, la seminar etc. (deşi nu strică să le ai în vedere). 

Datorită scalelor largi ce diferențiază aptitudinile intelectuale ale 
fiecăruia dintre noi, pregătirea intelectuală nu are un moment de începere 
standard. Aşa încât cei care aşteaptă o “rețetă” universal valabilă riscă să fie 
dezamăgiți. Dar tu ştii că regulile generale, oricând uşor de adaptat oricărei 
împrejurări, sunt mult mai folositoare ţie decât o rețetă rigidă. Viaţa se 
schimbă în mii de forme, iar cadrul strâmt care a fost bun ieri nu mai e bun 
astăzi. Ba chiar te împovărează, căci nu te lasă să deschizi ochii la timp. 

Reţine te rog: rețetele altora au fost bune pentru că s-au potrivit firii 
lor, situației de moment, nevoilor lor. Corespund toate acestea în cazul tău? 
Foarte bine! Dar fereşte-te de copierea mecanică a reţetelor. Chiar dacă toate 


datele par să corespundă. 


“Cu penele altora te poţi împodobi, dar 


nu poţi zbura. Acest lucru nu-l prea ştiu 


oamenii, dar îl ştiu păsările.” 


(Lucian Blaga) 

3.1.1. Pregătirea intelectuală 


Pornim în general de la gradul de dificultate al examenului, de la 
nivelul tău de pregătire şi de la caracterul examenului: de sfârşit de 
semestru, de an, de bacalaureat, de admitere (în orice formă), de licenţă etc. 
Să explicăm. 

Pentru examenele de sfârşit de semestru (cunoscute sub numele de 
"teze") pregătirea nu ia mai mult de câteva zile unui elev care s-a pregătit şi 
pe parcursul semestrului, însă poate lua mai mult timp (7-10 zile pentru 
fiecare examen) unui elev mai slab pregătit. 

Examenele de semestru, cele de bacalaureat, de an sau licență ridică 
mai multe întrebări. Dar în realitate totul e foarte simplu. Problema se 
reduce la un calcul aritmetic: înainte de începerea pregătirii propriu-zise 
pentru sesiunea de examene iei în considerare în primul rând numărul de 
materii de pregătit. Apoi pentru fiecare materie în parte hotărăşti gradul de 
aprofundare şi numărul de repetări planificate, după care treci la calcularea, 
pentru fiecare materie în parte, a numărului de zile necesare pentru 
îndeplinirea sarcinilor propuse. 

Spre exemplu, să presupunem că ai de învățat la trei materii: A, B şi 
C. Vrei să parcurgi materia A de trei ori (o dată pentru familiarizare, de două 
ori pentru repetare). Să presupunem atunci că vei parcurge materia A o 
dată în 5 zile (15 cursuri în ritm de câte trei pe zi sau 200 pagini parcurse în 
ritmul de 40 pe zi etc.). Pentru prima repetare ai avea nevoie de 4 zile, iar 
pentru a doua trei zile. În total, 12 zile. În acelaşi mod vei putea stabili că 
pentru B ai nevoie de 8 zile, iar pentru C - de 15 zile. În total, pentru cele 
trei materii, va trebui să te pregăteşti 35 de zile. În acelaşi timp un altul, mai 
puţin dotat, s-ar putea să aibă nevoie de 40 de zile de pregătire, sau, dacă se 
pregăteşte mai superficial, de 25 de zile. 

Exemplul poate fi adaptat uşor de elevi sau de cei care se pregătesc 
pentru master, rezidenţiat etc. 


Cert este că, dincolo de acest exemplu, 

| Nu se poate vorbi despre un termen standard | 


pentru începerea pregătirii, cu atât mai mult cu 
cât unele evenimente consumatoare de timp, 
care au loc în viața unei persoane, pot să 
lipsească în cazul alteia (deplasări, boală, 
aniversări, situații neprevăzute). 

Matematica simplă ne poate scuti însă de 
multe necazuri acolo unde experiența şi intuiţia 


pot da greş, aşa după cum am arătat la 


momentul potrivit. 


În ce priveşte examenul de admitere, miza lui e adesea foarte 
apăsătoare. Dar nu te speria. Sigur vei reuşi dacă vei avea mereu în vedere 
nişte factori speciali: numărul şi gradul de dificultate al disciplinelor de 
concurs, numărul concurenţilor, numărul locurilor, nivelul de ansamblu al 
pregătirii tale anterioare, specificul examenului (scris sau oral) etc. Un punct 
de pornire poate fi sfatul profesorilor şi experiența colegilor mai mari. dar 
nici acestea nu sunt literă de lege, ci doar criterii orientative, care trebuie 


coroborate cu alte aspecte, mai sus amintite. 


3.1.2. Drumul larg către victorie trece prin mintea ta 


Examenul e acelaşi pentru toți. Candidaţii au în față aceleaşi subiecte, 
dar modul în care le percep dificultatea este extrem de diferit. S-ar putea ca 


mulți să cadă pe gânduri dacă le spun că 


Două sunt filtrele cărora singuri se 


supun candidaţii: 


3 În BONUS-ul cu secretele programării succesului la examene. 

- filtrul cunoştinţelor (filtrul valorii 


obiective) şi - adesea chiar mai 
important 
- filtrul rezistenţei psihice şi a 


mentalităţii de învingător (filtrul valorii 


subiective). 


Îţi îngreunezi efortul dacă, oricâte cunoştinţe ai avea, te îngrijorezi şi 
te înfricoşezi mereu când te gândeşti la examen. Dimpotrivă, mergând fără 
griji la examen, vei obține o notă mai mare cu mai puţine cunoştinţe decât 
au îngrijoraţii ce au repetat de trei ori mai mult decât tine. Garantat! 

Vrei ca examenul să te găsească pregătit(ă) sufleteşte? Atunci nu uita 
că vei dormi aşa cum ţi-ai aşternut. Chiar şi pentru firile puternice, 
stimularea mentalității de învingător este necesară pe tot parcursul pregătirii 


intelectuale pentru examen. Concluzia? 


Pregătirea psihologică se împleteşte cu 


pregătirea intelectuală. 


Chiar din minutele în care citeşti primele rânduri din ceea ce ai de 
învățat, alungă temerile. Gata cu întrebările fără rost: dacă nu pot? dacă n- 
am timp? dacă nu o să reuşesc? Poţi. Vei avea timp. Şi o să reuşeşti. Fă să 
poţi — şi o să poţi chiar mai mult. Împarte-ţi cu atenţie timpul (ţi-am oferit 
soluția de la cap la coadă în BONUS-ul la “Arta de a învăța”) — şi o să ai timp 
de toate. Învață cu credința că vei reuşi, prezintă-te la examen cu gând să 
dai totul din tine cu înverşunare, până la ultima picătură de energie - şi vei 
învinge. 

Nu dezvolt acum ideea pregătirii intelectuale şi a celei psihologice, căci 
singură ea ocupă cele două părți din “Arta de a învăţa”. Important e să te 
gândeşti că insuccesul ţi-l cultivi singur dacă îţi risipeşti energia cu 
îngrijorări fără noimă, în loc ca aceeaşi energie să o canalizezi spre succes. 


Înveţi mai uşor şi mai rapid dacă nu te chinui cu îngrijorări. 

Aşa încât atunci când te năpădesc gândurile negre, adu-ți aminte: 


“Unele lucruri îngrozitoare s-au 
întâmplat în cursul vieţii mele - 


dintre care puţine s-au întâmplat de 


fapt."(Benjamin Franklin) 


Începe să înveţi să te controlezi chiar de la primele rânduri memorate. 
Picătură cu picătură va dispărea lipsa de randament, căci în loc să îți umpli 
capul cu întrebări şi de temeri, vei avea un cap plin de date aranjate corect, 
care se vor îmbina armonios. Va dispărea emotivitatea, căci vei vedea cu 
bucurie că totul merge din ce în ce mai bine. Cât despre căderi psihice... ce-s 
alea?! 

Şi toate astea pentru că în munca ta ai pus un început bun, pe care 


nu-ți rămâne decât să-l cultivi mai departe. 


3.1.3. Adună-ţi sursele din timp! 


Ştim bine că se întâmplă excepții, dar e mai bine să te amuzi pe seama 
lor decât să alergi transpirat şi cu priviri rătăcite prin tot oraşul, după 
cursuri. Pregătirea surselor din care să înveți este o operaţiune 
pregătitoare, şi nicidecum una care să înceapă în trombă în ajunul 
examenelor (cum de altfel se întâmplă destul de des). A cunoaşte sursele la 
care trebuie să faci apel în timpul pregătirii pentru orice examen şi a găsi 
din timp aceste surse este o măsură de prevedere care te poate scuti de 
multe neplăceri în timpul pregătirii pentru orice examen. Atunci când 
pregătirea se desfăşoară pe o perioadă mai îndelungată (bunăoară pentru un 
examen de admitere) sugestia de mai sus e valabilă pentru fiecare capitol de 


pregătire care va urma. 


Procură-ţi din timp documentaţia 


necesară pentru următorul examen sau 

capitol, ca să nu pierzi momentul în care 
porneşti cu toate pânzele sus (îţi aduci 
aminte că ţi-am spus că vei şti 120% din 


ceea ce ai nevoie dacă le selectezi corect? 


Acum e momentul — cât mai ai timp!). 


3.1.4. Un alt fel de pregătire: pregătirea "după bilete". 


Pro şi contra 


Este o practică destul de des întâlnită la elevi şi la studenţi, în special 
atunci au de învățat pentru un examen dificil, care presupune în mod 
normal un volum mai mare de muncă pentru înțelegerea şi/sau memorarea 
materialului. Este o practică ale cărei rezultate de moment sunt adesea 
suficiente, după cum sunt şi cele ale învățării după nişte simple scheme ori 


rezumate confecționate de altcineva etc. 


Dacă ai un examen la o materie care nu e 
importantă, la o materie auxiliară (cum există 
destule) sau care nu te interesează şi dacă tu îţi 
asumi riscul ca peste puţin timp să nu ştii 


aproape nimic în legătură cu materia respectivă, 


metoda învăţării "pe bilete" s-ar putea să fie tot 


ceea ce îţi trebuie. 


Am făcut precizarea de mai sus pentru că e la îndemâna ta să te 
gândeşti că dincolo de avantajele de moment, acele cunoştinţe însuşite 
rapid, nefiind asimilate cum se cuvine, devin inutilizabile într-o împrejurare 
reală de viață, deşi candidatul a făcut față examenului. Astfel se explică 
faptul că auzim tineri spunând: "Tot ce am învățat la şcoală nu mi-a folosit", 


iar consecințele nu sunt în nici un caz încurajatoare. 

3.2. Să pregătim terenul pentru următoarea notă bună 


3.2.1. Cum îţi pregăteşti aşa dormi 


Cele de mai jos se aplică unei categorii de examene, unde eşti față în 
față cu profesorul (direct sau prin intermediul foii de examen) şi mai puţin sau 
chiar deloc examenelor de admitere, rezidenţiat etc. (dacă nu cunoşti comisia) 

La restul examenelor îți poţi pregăti terenul din timp formând 
certitudinea profesorului că eşti bine pregătit. Oră cu oră, seminar cu 
seminar... 

lată în ce mod. 

Dorința de respect e sădită în fiecare om, de la naştere şi până la 
moarte. Respect-o doar - adeseori e mai mult decât trebuie ca să te aştepţi la 
bine. 

Verifică singur cu prima ocazie efectul respectului, înțelegerii, 
ajutorului pe care îl dai unui om. Acel om îţi va fi recunoscător, te va ajuta la 
rândul său, va fi înțelegător cu tine, deşi cu ceilalți se va comporta la fel de 


sever. 


Şi profesorul are nevoie să fie respectat. 
Nu uita această lege — aşa ne e dată. 


Profesorul respectat te va respecta şi te 


va ajuta în examen. E un fel de revanşă. 


Profesorul ignorat... 


Să îți spun ceva: în 10 promoții, după ce am avut 200 de cursanți, mi- 
am dat seama cât de mult contează să arăţi respect. La o serie am fost 
avertizat că sunt indisciplinați şi fuseseră greu de stăpânit de lectorii care 
predaseră înainte. Mergând pe această idee, în ora introductivă am făcut 
prezența “la sânge” şi le-am spus ce aştept de la ei (normal, la un nivel la care 


unii îşi puneau problema dacă mai e sau nu cazul să mai vină la cursuri). 

Când s-a făcut linişte le-am spus că am avut şi serii foarte disciplinate, foarte 
interesate, cărora le-a fost uşor, dar şi serii indisciplinate, cărora le-a fost 
destul de greu la examen. Era aceeaşi materie pentru toate seriile! Mai mult, 
dacă sunt indisciplinaţi înseamnă că sunt plictisiți pentru că deja ştiu tot, 
drept pentru care la examen discutăm la un nivel foarte elevat. Vreau să spun 
că predam noțiuni de drept şi numai cine nu ştie ce şoc înseamnă dreptul la 
început nu îşi dă seama de ce am avut linişte pe tot parcursul cursului (ca şi 
notele cele mai mari). 

Adeseori uităm că sufletul omului are nevoie de căldura înțelegerii 


pentru a se deschide. Adeseori lucruri inexplicabile au un temei elementar. 


Dacă afli cumva că acelaşi profesor e 


sever la un curs şi zâmbitor la altul, întreabă- 


te fulgerător cum îl tratează cursanţii. 


Asta ca primă întrebare. 


Sunt cursanțţii disciplinaţi, se arată interesați, sunt cooperanți - sau, 
din contră, sunt gălăgioşi, dezinteresați, dând impresia că de-abia aşteaptă 
pauza? 

Aşadar, orice om are sădită în suflet setea de a fi apreciat, încurajat în 


eforturile sale, respectat. 


Cei care ştiu să ducă la îndeplinire această 
dorință a profesorului sunt cei asupra cărora 


acesta va  nutri simpatie atât în cursul 


desfăşurării orelor de clasă, cât mai ales în 


timpul examenului. 


Exemple de profesori tiranici sunt cu duiumul. Dar nu aceasta este 


regula în materie. 

3.2.2. Pasul corect (şi ignorat) spre nota maximă 


Imaginea pozitivă - a ta sau a clasei — are consecințe excelente în 
examen. Profesorul pleacă de la premisa că grupa sau clasa este bine 
pregătită şi va face tot ce se poate ca să îşi confirme singur (mai ales prin 
notele pe care le dă) că propria impresie este corectă. Apoi, cuiva pe care îl 
simpatizezi e greu să te decizi să îi dai o notă mai slabă (ceea ce nu e cazul 
cu o clasă sau o grupă obraznică, pe care o aşteaptă profesorul la prima 
teză, examen, sesiune, ca să se revanşeze pentru mizeriile îndurate). 

Dacă vrei să ştii cum să procedezi pentru a obține o imagine pozitivă 
asupra grupei, clasei şi mai ales asupra ta, îți voi mărturisi că pe când eram 
student găsisem împreună cu colegii o soluție foarte ingenioasă: la orele de 
seminar fiecare învăţa atât cât considera de cuviință pentru a putea susține 
o discuție (era vorba de cei ce doreau "să se țină de treabă”), dar, în acelaşi 
timp, în urma unei înțelegeri prealabile dintre membrii grupei, câțiva, aleşi 
prin rotație, învățau bine materia, pentru a putea susține şi aspectele mai 
delicate ale subiectului. 

Această practică simplă dă rezultate incredibile. 

Pe de o parte, profesorul are mulțumirea că grupa sau clasa e activă, 
chiar dacă de fapt doar câţiva ţin ritmul. Apoi, se înlătură senzația de 
inutilitate pe care o are un profesor când clasa sau grupa este mută. 

În ce te priveşte, înainte de sesiune, teze etc. materia îţi este familiară 
şi, în plus, prin participarea activă îți poți lămuri multe aspecte neclare, 
asupra cărora de multe ori profesorul insistă. Ca să nu mai vorbim că 
discutarea unor probleme la ore/seminarii reprezintă o sursă excepțională 
de cunoaştere a modului în care profesorul înțelege să te asculte, să pună 


problema, să lămurească anumite aspecte. 


Nivelul de discuţii din timpul orelor de 


clasă sau seminarului este nivelul la care 


trebuie să te prezinţi în examen. 

Problemele pe care le prezintă profesorul 


la orele de clasă sau la seminarii sunt şi 


problemele pe care profesorul le ridică în 


timpul examenului 


Nu mai e cazul să îți amintesc ce se poate întâmpla în anumite cazuri 
cu cel care nu găseşte răspunsul şi care nu îl argumentează ca la ore sau la 
seminarii! De asemenea, poți fi sigur că argumentele pro sau contra, modul 
de a le prezenta, traseul parcurs până la ceea ce trebuie demonstrat, vor 
trebui preluate din orele de predare, de seminarii sau de laboratoare. Cine 
trece nepăsător pe lângă astfel de situații trebuie să se aştepte să fie 
sancționat pentru inactivitate, asta deosebit de faptul că va scăpa unele 
aspecte de care s-ar putea izbi în timpul examenului. Românul are o vorbă 
foarte înțeleaptă: "O dată trece baba cu colacii!”. Aşa se explică de ce marile 
succese se pregătesc prin paşi mici şi - încă o dată - de ce poți învăța mai 
puţin, sau exact cât trebuie, având rezultate mai bune decât alții care învață 
nesistematizat, fără metodă şi în plus nu ştiu cum să se poarte în examen 
pentru a pregăti rezultatul maxim. 

Cu alte cuvinte, unii învață mai mult, se dau de ceasul morții înainte 
de extemporale, teze, sesiune etc., în vreme ce tu poți învăța mai puţin, dar 


constant şi să obţii rezultate mai bune. 
3.2.3. Acum pregăteşte-te pentru nota maximă 


Dacă vrei să îți netezeşti calea spre succes reține un lucru: oamenii îi 
ajută pe cei care le sunt simpatici. E simplu de tot. Te simpatizează 
profesorul, printre altele, atunci când arăţi receptivitate şi interes pentru 
materia lui. E un alt aspect al imaginii pozitive, cu consecințe la fel de 
pozitive în examen. 

Ca elev eşti "bombardat" de multe ori cu informaţii al căror volum te 
depăşeşte. E greu să manifeşti interes pentru toate materiile care ţi se 


predau, sau, dacă o faci totuşi (ceea ce e foarte bine), o faci cu prețul unor 

eforturi destul de mari. Soluţia e la îndemână: dacă în clasă se discută o 
problemă pe care ai studiat-o, dacă ai o idee (bună!) în legătură cu un anumit 
aspect, dacă poţi să faci o precizare atunci când toți o uită, nu ezita! Poate 
contribuția ta e mică, dar important pentru profesor e că ţi-a auzit glasul, iar 
lui aceasta îi spune multe: că eşti atent(ă), că ai un oarecare grad de 
pregătire, bunăvoința de a participa la lecţie... 

Azi o picătură, mâine alta, vei ajunge ca încetul cu încetul să îți atragi 
simpatia profesorului, lucru ce se va vedea la prima "ascultare", la primul 
extemporal, la prima teză sau chiar la încheierea mediilor (pentru liceu) şi, 
bineînțeles la orice examen, când profesorul îți poate acorda o notă mai mare 
nu atât datorită răspunsului propriu-zis, cât mai mult activității tale 
anterioare. Explicația? Am mai dat-o: orice profesor doreşte ca atunci când 
predă sau când discută lecţia să existe cineva cu care să poată susține ora. 
Altfel se simte inutil şi pleacă abătut, căci nu şi-a împlinit menirea... Unii 
exteriorizează sentimentul, alții îl poartă tăcuți în suflet. Dar rezultatul e 
acelaşi. 

Aşadar, nu te lăsa amăgit de aparenţe: pe profesorul pe care îl ignori îl 
faci să se simtă inutil. Unii se simt chiar disprețuiți, nu o arată, dar se 
răzbună la examene. Cu totul altfel stau lucrurile dacă există “cineva” 
interesat. Ajutorul acordat dascălului pentru a-şi împlini menirea este un gest 
extrem de prețios, care nu se poate uita. 

La fel se întâmplă ca student: seminariile sunt ore în care profesorul are 
sarcina de a lămuri anumite aspecte ale cursului, de a fixa nişte cunoştinţe, 
de a răspunde la nişte întrebări etc. Misiune care este imposibil de îndeplinit 
atunci când studenţii nu cooperează şi se arată prea puțin interesați de 


materie. 


Crezi că poţi lega, cititorule, indiferența 
ta descurajantă şi sfidătoare de încrâncenarea 


cu care profesorul te “arde” la teze şi te 


“pică” la examene? Încearcă. 

Nu te mira prea mult dacă vei vedea că la altă clasă, la alt an, cu altă 
promoție, care se arată interesată de materie, profesorul e mult mai indulgent. 
“Purtaţi-vă cu oamenii aşa cum vreți să se poarte şi ei cu voi”, a spus 
lisus acum aproape 2000 de ani. E o lege de nezdruncinat a firii umane să 


răspundă cu bine la bine. la aminte la ea: 


Faptul că atunci când ai învăţat câte ceva 


participi efectiv la desfăşurarea seminarului 


îţi va aduce mult ajutor atunci când vei avea 


nevoie. Adică în examen. 


Chiar dacă nu citeşti lecţia sau cursul, sau citeşti superficial, totuşi, 
întrebările, problemele, dezbaterile, precizările profesorului, cazurile practice 
de aplicare a teoriei, indicarea celor mai importante aspecte (scheletul pe care 
se poate construi ulterior schema lecţiei), completările sunt elemente cu care 
te familiarizezi. Când începi să te pregăteşti pentru examen nu porneşti de la 
zero. Aceasta te interesează personal. 

Dar, dacă, grație faptului că "ai mai citit câte ceva", ai posibilitatea de a 
răspunde, de a ridica o problemă, de a prezenta un aspect, nu ezita - şi vei 
începe să stârneşti interesul profesorului. Dacă răspunsurile tale sunt 
constant bune, profesorul îşi va forma certitudinea că eşti bine pregătit şi că 
majoritatea cunoştinţelor tale sunt rezultatul unei acumulări continue, iar nu 
"în salturi”, aşa cum îndeobşte se întâmplă în cazul studenților. lar în 
examen, ca urmare a acestei impresii, ai toate şansele ca profesorul să treacă 
mai uşor peste inadvertenţe în răspunsuri. Dar aşa ceva rar se întâmplă în 
cazul colegilor care au făcut numai act de prezenţă (sau poate nici măcar 
atât!) de-a lungul semestrului sau a anului. 

Fii atent: am spus că profesorul îşi va forma certitudinea, adică 
certitudinea lui, indiferent de cum stă realitatea, indiferent dacă eşti as sau 


numai ţi-ai creat astfel de imagine. Cred că ai înțeles. 

Important e că va merge după această 
| certitudine, ignorând adesea realitatea. | 


Chiar te-ar surprinde dacă, după ce ai răspuns constant la ore la 
seminarii, profesorul nici nu-ți mai ascultă răspunsurile? Şi chiar te-ar 
surprinde să ai rezultate mai bune decât colegi care trudesc din greu pentru 
fiecare examen??...Dacă te-a perceput ca elev sau student bun, te va trata ca 


atare, iar scăpările tale au toate şansele să fie trecute cu vederea. 
Reţine: 


Chiar dacă nu ai cunoştinţe strălucite 


profesorul se va revanşa în examen pentru 


simplul fapt că la timpul potrivit i-ai oferit 


interesul, atenţia, colaborarea la seminar sau 


laborator. 


3.2.4. A fi normal e contraproductiv 


Dacă nu te-ai făcut cunoscut(ă) prin nimic bun în timpul semestrului 
sau anului, aşteaptă-te la momente grele la examene. 

Calea de urmat e limpede: fereşte-te să dai impresia că eşti slab 
pregătit(ă)! Poţi să ai cunoştinţe puţine sau şubrede - dar nu asta contează. 


Ba chiar nu interesează deloc, în ciuda a ceea ce unii sunt convinşi. 


Important e nu ceea ce ai, ci cum 


valorifici ceea ce ai - mult sau puţin. 


S-ar putea ca la orele din şcoală sau din facultate (seminar, laborator) 


să nu cunoşti întotdeauna lecţia sau cursul complet. Nu e nici o problemă, 

aşa cum am mai arătat: răspunde din părțile pe care le cunoşti! Dar 
răspunde, nu visa! 

Se întâmplă adeseori să existe un răspuns pe care îl cunoaşte jumătate 
de clasă sau de grupă, dar numai unul sau doi elevi/studențţi să aibă curajul 
(?) de a răspunde, de a argumenta sau doar de a reproduce ceva. 

Din păcate, mulți elevi şi studenți fac exact pe dos față de ce te îndemn 
eu: nu răspund atunci când se simt pregătiți la ore. Oră de oră îşi construiesc 
imaginea de participanţi pasivi, ceea ce adeseori e echivalent, în viziunea 
profesorului, cu slaba pregătire. Nu e corect, dar cine a dat impresia? Iar 
consecinţele sunt grele în examen. 

Cine e mai avantajat: cel care ştie lecţia sau cursul foarte bine, dar nu 


răspunde, sau cel care îşi pune în valoare puţinul pe care îl are? 


Profesorul îl va aprecia mult mai mult pe 


acela care, chiar dacă nu are cunoştinţe 
strălucite, etalează ce are şi colaborează cu 


profesorul la bunul mers al orelor. 


Un referat bine pregătit, o lucrare practică bine întocmită, în condițiile 
în care toți colegii tăi refuzau să o preia, va reprezenta cu siguranță un atu 
personal de invidiat în examen. Cum spuneam, uneori nici nu mai contează 


pregătirea ta reală. 


Profesorul nu ştie cât de bine eşti 
pregătit dacă tu nu vrei să îi arăţi. 

Necunoscându-l pe elevul/studentul 
pasiv, profesorul va sancţiona realist greşelile 
acestuia. Aceleaşi greşeli vor fi deseori tratate 


cu indulgență dacă vin de la un tânăr care a 


lăsat pe parcursul semestrului o bună 


impresie. 


Pare nedrept, nu-i aşa?... 

Aproape întotdeauna un elev sau un student considerat mai slab 
pregătit este examinat mai amănunțit. Profesorul va trebui să îşi dea seama 
care este cu adevărat nivelul de cunoştinţe al unui astfel de elev — ceea ce nu 
se prea întâmplă în cazul altuia, care a ştiut cum să îşi construiască din timp 
imaginea. 

Rezultatele bune ale elevului necunoscut vor fi privite cu suspiciune, 
fiind adeseori considerate “accidente”. Aceleaşi rezultate vor fi însă “normale”, 
în viziunea profesorului, în cazul elevului sau studentului care a ştiut să dea 
impresia că s-a pregătit constant. 

Dacă vrei să ai succes la examene, ai grijă de impresia pe care o produci 
profesorului! Mai ales în momentele de apropiere a examenului: profesorul, ca 
orice om, reține pe de o parte doar începutul si sfârşitul unei serii, ca si pe 
studenţii sau elevii care se pregătesc foarte bine sau foarte rău. Cei medii sunt 
prea puţin cunoscuți. 


Afară din turmă! 


Fii altfel decât miile de elevi sau studenţi 
standard de care profesorul e sătul. 


Pune-te în evidenţă de câte ori poţi, căci 


întotdeauna în viaţă imaginea bună pe care ţi- 


o formezi atrage irezistibil succesul. 


.3. iv ă ă x f 
3.3. Ce motiv are profesorul ca să "ardă" la examene? 


Am spus că profesorul ne e întotdeauna omul dur şi glacial pe care îl 
crezi tu. De multe ori, astfel de oameni distanți sunt mai obiectivi decât alții, 
iar (din experiență îți spun) uneori surprinzător de apropiaţi de elev. Am 
întâlnit o dată un profesor care era considerat destul de dur şi care, la 
examen, acordând o notă mai mică unei colege, a spus cu regret deloc ascuns: 


"Sunt unele persoane care aş fi vrut să nu mă dezamăgească'. Rareori 

profesorul e "pus pe picat" fără nici un motiv, iar, dacă receptezi vreun semnal 
în acest sens, ai grijă cum te pregăteşti pentru acel examen!... (dacă e pus 
oricum şi oricând pe picat e un caz de complex de inferioritate şi vei vedea 


cum să îl tratezi). 


Am spus că 


rareori profesorul e pus pe picat fără motiv. 


Deci dacă "pică" are un motiv. 


Dar motivul lui de a se comporta aşa nu trebuie să fie rațional! Poate să 
pornească de la concepția că elevii/studențţii din ziua de azi nu învaţă, că 
"fufele" (fetele) nu au ce căuta la anumită facultate, poate că în viață a muncit 
imens şi nu i s-a recunoscut întotdeauna munca, iar acum vrea să vă arate 
cât de greu se răzbeşte în viaţă... sunt mii de motive. În afara celor raţionale, 


bineînţeles. 


Nu am intenția să îi prezint pe profesori într-o lumină nemeritat de 
favorabilă, dar culisele vieţii lor ne demonstrează adesea că avem de a face 
cu oameni absolut obişnuiţi (sub aspectul vieţii de zi cu zi), dar care au o 


autoritate şi nişte dorinţe: de a fi ascultați, respectați. 


Ştiind acestea e uşor să ajungi la sufletul 
profesorului - şi chiar dacă nu o arată la 
ore, o va arăta la examen. 


Dă-i respectul şi ajutorul de care are 


nevoie şi chiar el iți va deschide poarta 


către succes. 
Despre acest aspect vom discuta de multe 


ori. 

Fă însă totul sincer, iar nu din obligaţie şi din calcule ascunse. E 
un secret mic, pe care acum îl ai la îndemână. Şi nu doar în ceea ce 


priveşte viaţa de elev sau de student... 


3.4. Spre sfârşit creştem sau micşorăm numărul de ore de 


pregătire? 


În general practica arată că mulţi elevi şi studenţi "accelerează" ritmul 
de învățare. Mai mult, acordă un număr din ce în ce mai mare de ore 
pregătirii, pe măsură ce se apropie examenul. 


Şi totuşi specialiştii recomandă altceva. 


Rezervă-ţi un mai mare număr de ore 


pentru odihnă şi recreere în zilele dinaintea 


examenului. Îţi vei asigura prospeţimea 


intelectuală - şi numai astfel vei fi în 
punctul maxim al capacităţii de concentrare 


şi a vitezei de reacţie la examen. 


Cu atât mai nocivă apare în acest sens practica "nopţilor albe” de 
dinaintea examenului care, departe de a duce la îmbunătăţirea unor 
rezultate, diminuează la 99% din persoane randamentul intelectual cu peste 
un sfert. Această practică ar putea fi folosită - cu riscurile de rigoare - în 
cazul unor examene uşoare, la care materia nu este nici densă, nici 
abstractă, şi nici nu are un volum prea mare. În general, înaintea 
examenului sunt necesare 3-5 ore de somn, corect dozat, conform cu 
ciclurile somnului, cu relaxarea de 15-20 de minute, iar la trezire cu 
metodele de învingere a oboselii de dimineaţă (revezi din "Arta de a învăța" 
aceste reţete cu care unii au luat 10 fără probleme după o noapte în care au 
dormit puţin, dar corect!) 


Sunt deci suficiente 3-5 ore de somn sau doar 2 şi... multă baftă. 

3.5. Cu o seară înainte de orice examen... 


„.. pregăteşte-ți ustensilele necesare: instrumentele de scris (inclusiv 
de rezervă), hârtie, instrumente de calcul, de trasat, ceas, în fine, orice alte 
elemente care pot să-ţi fie utile la examen. 

Dimineața nu e cel mai potrivit moment să cauţi în disperare stilou, 
creion şi şosete, când de fapt ai avea nevoie să îți aduni gândurile, să 
recapitulezi motivele pentru care vei reuşi, să le faci să lucreze pentru tine 
(aşa cum ai învățat din capitolul al XVI-lea - "Suportul din inima ta' şi 
respectiv al XVII-lea - "Voința: cum o educi ca să înveţi eficient" din "Arta de 
a învăța") şi să faci astfel corect primul pas către examen. 

Nu uita nici să-ți pregăteşti ţinuta, dacă e vorba de o ţinută specială 
pentru examen. A-ţi aduce aminte în dimineața examenului că trebuie să îţi 
calci rochia sau că trebuie să îți recuperezi sacoul de la prietenul care stă în 
capătul celălalt al oraşului, sacou pe care i l-ai împrumutat pentru a-şi 
susține şi el examenul acum două zile, s-ar putea să îţi creeze multe 
probleme. Inclusiv atât de frecventa criză de timp şi clasicul surmenaj 
nervos, ce apar - spre binele tău repet - exact în momentul în care ar fi 


trebuit să fi mai liniştit... 
3.6. Excitante sau calmante înainte de examen? 


În general, răspunsul e negativ. Dar dacă tu consideri că eşti mult 
prea agitat înainte de examen, ai putea încerca să iei un calmant uşor. Şi 
totuşi, pentru a nu avea surprize şi pentru a nu cădea în brațele Marelui 
Calm, îți recomand să apelezi - dacă simți nevoia - fie la câteva lingurițe de 
miere (calmant excelent al sistemului nervos), fie la un ceai din diferite 
amestecuri de plante special conceput pentru a-ţi linişti tensiunea internă 
(ceai antistres sau alte rețete verificate din timp). 

Îmi povestea o doamnă că, obişnuită fiind ca înainte de examene să se 


ajute cu tranchilizante (probabil că se gândea că aşa ţinea situația sub 

control, ceea ce e complet greşit) a făcut la fel şi înainte de examenul de la 
şcoala de şoferi. A luat un Distonocalm înainte de examen, dar dată fiind 
tensiunea mare la care se supunea singură, medicamentul părea să nu îşi 
facă efectul. Drept pentru care a mai luat unul, ca să fie sigură de efect. 
Efect garantat: la proba de poligon (cum se dădea înainte: cu maşina pe 
rampă, printre jaloane etc.) pe care trebuia să o ducă la capăt în cinci 
minute, doamna încă după şapte minute mai era pe pistă. Nu se grăbea, nu 
se agita, dimpotrivă, se simţea foarte calmă şi foarte sigură pe ea. Era toată 
un zâmbet şi când a fost anunţată despre timpul dezastruos în care a dus la 
capăt proba (căci a dus-o, cu tenacitate, la capăt) a primit vestea cu 
entuziasm. 

În privinţa excitantelor s-ar putea pune problema dacă, obişnuit fiind 
cu cafeaua, ai putea-o folosi ca pe un "stimulent" cerebral. Având în vedere 
că substanțele pe care le conține cafeaua fac din aceasta nu numai un 
stimulent cerebral, ci şi unul al sistemului nervos, cafeaua de dimineață va 
trebui să fie destul de diluată, mai ales în cazurile de agitaţie crescută. Şi în 
nici un caz nu e recomandabil să o bei pe stomacul gol! Altfel nu numai că 
îți piere în mod artificial pofta de mâncare (în condiţiile în care în ziua 
examenului organismul are nevoie de resurse energetice crescute), ci, 
cafeaua fiind foarte rapid absorbită de organism, se instalează o stare 


puternică de agitaţie în doar câteva minute. Exact contrariul a ceea ce cauţi. 


3.7. Anticiparea sfârşitului examenului - folositoare sau 


dăunătoare? 


3.7.1. Povară sau săgeată spre succes - tu alegi 
Mulţi tineri merg la examen imaginându-şi că vor reuşi, trăind bucuria 
succesului, felicitările primite, admiraţia din partea colegilor. Mai sunt şi 
eternii pesimişti pentru care un examen ce se apropie ameninţător e 
echivalent cu probabilitatea mare a eşecului, cu privirile compătimitoare, cu 


explicaţiile care nu îşi mai au rostul...Cu alte cuvinte aproape toți mergem la 

examene - deşi nu toți recunoaştem - anticipând într-un fel sau altul 


sfârşitul acestuia. 


A trăi într-o manieră cât se poate de 
dramatică asemenea anticipări conduce la 


epuizare nervoasă, cu tot cortegiul ei de 


probleme: iritabilitate, nelinişte, lipsă de 


concentrare, oboseală, randament scăzut. 


De aceea, psihologii recomandă evitarea gândurilor de acest fel şi 
mutarea lor către aspecte care au darul să te liniştească. Dar nu este 
singura soluție. Dacă vrei, poţi să te retragi într-un loc liniştit şi să te 
linişteşti şi tu, folosind formule de autosugestie, de genul "sunt calm(ă), sunt 


foarte calm(ă)" sau "totul este sub control". 


Nu te avânta în vacarmul examenului 
până nu ai atins starea de linişte interioară 


de care ai nevoie. 


Este evident în aceste condiţii că în caz de examen scris va trebui să 
ajungi la locul examenului cu aproximativ 15-30 de minute mai repede, să 
faci micile pregătiri pentru examen (foi, stilou, instrumente de trasat şi de 
calcul), după care, ignorând rumoarea, agitația şi disperarea din jur, să 
încerci să obţii starea de linişte de care ai atât de multă nevoie. 

Ajungem din nou la ceea ce am subliniat nu demult: pregătirea 


psihologică e calea prin care îți netezeşti drumul către rezultatele dorite. 
3.7.2. Anticipare şi participare 


Voi face acum o precizare, demnă de toată atenţia. De faptul că o 


înţelegi sau nu va depinde într-o măsură apreciabilă succesul la examene. 

Trăirea anticipată a sfârşitului examenului este în măsură a te epuiza 
nervos, pentru că organismul este într-o stare de agitație care îi consumă 
rezervele, uneori deja destul de şubrezite de efortul depus în alte examene. 

Pe de altă parte însă, trăirea participării la examen este cât se poate 
de benefică. Este vorba de trăirea anticipată a modului de prezentare a 
răspunsului (cu introducerea de rigoare, cu prezentarea propriu-zisă, cu 
încheierea), anticiparea unor situaţii care pot apărea în examen - spre 
exemplu, starea de spirit colectivă sau apariția unora din cauzele care 
generează subiectivitatea profesorului - dar nu cu scopul de le trăi pe plan 
emoţional, ci de a le diseca raţional ('dacă se întâmplă situaţia cutare, eu o 


să fac în felul următor ca să fiu în avantaj..."). 


Analizând "la rece" totul, "răsucind" 


situaţiile pe toate părţile, vei avea în examen 


avantajul enorm de a nu te lua nimic prin 


surprindere. 


Ştii câte probleme apar tocmai din cauză că nu sunt prevăzute! Dar 
astfel de "antrenamente" vor face adaptarea ta la condiţiile mereu schimbate 
ale examenelor din ce în ce mai uşor sau chiar instantaneu. Câţi oare nu se 
pierd pentru că sunt confruntați cu situaţii pe care nu ştiu să le controleze 
şi să le exploateze în favoarea lor? 

De fapt, acesta este unul din secretele creşterii spectaculoase a 
rezultatelor tale pozitive: adaptarea continuă şi fără efort la cerinţele 
mereu noi ale examenului. 

Pentru mulți această adaptare pare ceva imposibil de obținut, urmare 
a unor trăsături negative destul de adânc înrădăcinate (emotivitate 
accentuată, agitaţie, putere slabă de concentrare, prejudecăți despre 


profesorul-monstru etc.). 


Antrenamentul anticipativ este însă 


cheia cu ajutorul căreia, încet-încet, vei 

ajunge să stăpâneşti până şi cele mai grele 


situaţii din examene. 


Acum înţelegi pe de-a-ntregul de ce am discutat, în "Arta de a 
învăța", despre cele trei echipaje dintre care numai unul merge în direcția 
succesului, altul are şanse să îl atingă, cu băgare de seamă şi ultimul e mai 
degrabă sortit eşecului? Înţelegi. Tu în care echipaj eşti? Faci ce trebuie 
pentru succesul tău? 

Revenind la aşa-numita "anticipare dramatică" (adică trăirea 
anticipată a rezultatului examenului, despre care am spus că de multe ori 
epuizează nervos), trebuie arătat că aceasta este cât se poate de deosebită de 
vis, despre care se vorbeşte şi se scrie tot mai des la această oră. 

Fără a intra în dezvoltări pe care alții, mult mai calificați decât mine, 
le-au făcut, îți voi reaminti că acesta este imaginea, prefigurarea mentală a 
sfârşitului pozitiv al examenului (în cazul nostru). Departe de a fi o simplă 
"copilărie", Visul reprezintă o forță deosebit de puternică, în stare să ofere 
organismului posibilitatea creşterii potenţialului până la limite nebănuite. 
Este o undă asemănătoare undelor radio emise în eter: invizibile, dar având 
o putere informațională deosebită. S-a demonstrat efectul viselor transmise 
în eter: oricât de incredibil ar părea, aceste surse de energie vor reveni la 
tine în momentul pentru care au fost "emise" (spre exemplu în momentul 
examenului) şi te vor purta spre ceea ce îți doreşti. Sigur, nu e în nici un caz 
suficient să stai într-o reverie permanentă, fără a învăța nimic, pentru ca 
apoi să te aştepţi la o notă-miracol în examen; dar resursele extraordinare 
ale psihicului nu se rezumă la resursele memoriei (privită strict ca o 
capacitate de a înregistra date), ci se extind foarte mult în atât de neglijata 
sferă a forțelor psihice, responsabile de multe din evenimentele plăcute sau 


neplăcute pe care le trăim. 


Dar să nu ne îndepărtăm prea mult de precizarea pe care am făcut-o: 

Visul se deosebeşte foarte mult de 


anticiparea dramatică printr-o caracteristică 
| de bază: starea de linişte. | 


Dacă anticiparea exploziei de bucurie la aflarea rezultatului (sau, cum 
e cazul multora, anticiparea eşecului) se produce cu un consum puternic de 
energie, imaginarea aceluiaşi sfârşit victorios, prin folosirea imaginii 
mentale pozitive numite vis, are darul de a spori rezervele energetice viitoare 
(respectiv pe cele din momentul examenului), fără a le epuiza însă pe cele 
actuale. Pe liniştea interioară îți plantezi dorințele de viitor, şi nicidecum pe 
agitația, starea de surescitare sau tensiunea nervoasă. Într-adevăr, granița 


dintre pozitiv şi negativ e destul de elastică... 


CAPITOLUL AL IV-LEA 


CE AI AFLAT DESPRE EXAMINATOR? 


Ce uşor ar fi dacă te-ar examina o maşină! Fără sentimente şi 
resentimente, o maşină ar avea un mare avantaj: nu s-ar uita în ochii tăi. 
Dar ai avea un dezavantaj şi mai mare: nu ai putea citi nimic din zumzetul 
circuitelor care te evaluează la fel, indiferent dacă eşti sigur pe tine sau eşti 
lac de sudoare. 

Partea bună e că te examinează un profesor. Un om în carne şi oase. 
Cu sentimentele lui, cu simpatiile lui, cu tehnica lui - pe care s-a străduit să 
ţi-o imprime un semestru sau un an. Acum a venit momentul să arăţi ce ştii. 
Dar nu numai atât: diversitatea tipurilor umane îți cere, dacă vrei să 


reuşeşti, să te adaptezi unor cerințe specifice profesorului. Uneori, 

instantaneu. Alteori te poți pregăti, dacă ai datele care să ducă la concluzia 
corectă. 
Dacă vei să răspunzi rapid exigențelor profesorului, trebuie să le 


ghiceşti. Începutul va fi corect dacă vei reţine: 


Pregătirile din culise trebuie să fie dure 


şi minuţioase, pentru ca totul să iasă foarte 


bine sub lumina reflectoarelor. 
Aplauzele la scenă deschisă nu se dau 


ageamiilor. 


Şi încă un aspect: 


reiau ideea că o mare parte din cele de mai 
jos se potrivesc elevilor, o altă parte studenților, 
o altă parte este comună. Spre exemplu, parte 
cu "protocolul" nu pare a fi interesantă pentru 
elevii de liceu. Nu "pare", dar vei vedea că de 


fapt este foarte interesantă. 


Preia ce te interesează pentru următorul 


examen, dar nu uita să reciteşti totul la 
următoarele două-trei examene, pentru că nici 


un examen nu seamănă cu altul! 


4.1. Dacă profesorul vrea cornuri, nu-i da cozonac 


Cel mai des întâlnită practică este informarea preliminară asupra 
reputației profesorului practică bună, dar cu o condiţie: să prelucrezi datele 
cu mult discernământ. Altfel se poate ajunge la cazurile exact opuse 


realității şi care te blochează în loc să te ajute. Bunăoară, adeseori singură 

reputația de "răi" a unor profesori din comisie este suficientă pentru a crea o 
stare de nelinişte printre candidați. Aceasta este însă reacția omului comun, 
dar soluția este alta decât a depune armele. De multe ori reputația severității 
profesorului se trage din concluzii de suprafață apărute în atmosfera încinsă 
a examenului, când totul e distorsionat în rău. 

Reputația de examinator sever pe care o are profesorul reprezintă 
pentru foarte mulți un fel de paşaport pentru ratarea automată a 


examenului. 


E o lege a psihologiei şi a comunicării pe 
care o aplici, chiar dacă o cunoşti sau nu, şi 


care spune că atunci când îl consideri pe un 


om într-un anume fel cauţi inconştient toate 


acele informaţii care să îţi confirme părerea. 
Ti s-a spus că e rău? Orice ar face, aşa îl 


vezi. Şi tremuri degeaba. 


Dar, ce e în fapt informaţia care aduce reputația profesorului? Nici mai 
mult nici mai puțin decât un indiciu foarte prețios în legătură cu nivelul la 
care urmează să prezinți răspunsul. Atât. La cunoştinţele pe care le ai, tu 
poţi prezenta fie un răspuns în conformitate cu litera manualului sau 
cursului, fie un răspuns original, un răspuns sistematizat (“punctat”) sau 
liber, un răspuns schematic sau, dimpotrivă, un răspuns înțesat de 
referințe, de amănunte.... 


Îţi uşurezi succesul când vei înţelege ceva: 


Toate cunoştinţele tale sunt ca un aluat 
căruia, ajuns la momentul prelucrării, trebuie 
să fii capabil să îi dai forme diverse, de la 


pâine feliată la cozonac sau cornuri, în funcţie 


de exigenţele concrete ale profesorului. 

Preferă examinatorul un răspuns organizat, punctat? Fă-i pe plac şi vei 
vedea rezultatele. Preferă, dimpotrivă, să audă un răspuns mai liber, mai 
original? Conformează-te, pentru că numai tu vei avea de câştigat. Sau 
preferă (în cazul disciplinelor “reale”, spre exemplu) să înşirui pe tablă 
formule peste formule, fără să explici prea multe? Înseamnă că vorbăria ta I- 


ar putea obosi şi irita. 


De cele mai multe ori un examinator 
sever e în fapt un examinator ale cărui 
concepţii despre modul în care trebuie 
prezentat răspunsul diferă uneori radical de 


modul în care prezinţi (sau ai crede potrivit 


să prezinţi) tu răspunsul. 


Pe vremuri, spaima studenţilor de la Filologie din Bucureşti o 
reprezenta un profesor universitar foarte cunoscut. Un student de atunci — 
devenit un ilustru profesor de limba română - a aflat, ca toţi colegii săi de 
altfel, că profesorul era excesiv de sever: toți cei care intraseră la răspuns 
“picaseră”, cu toate că, de frică sau nu, erau extraordinar de bine pregătiți. 
Nimeni nu mai avea curajul să intre în examen. Studentul despre care 
viorbim, trecând prin dreptul uşii de examen, aude nişte cuvinte spuse cu 
mânie de către examinator: “Nesistematici! Haotici!!!”: lată ce îl durea pe 
profesorul universitar: cunoştinţele de excepție ale studenților nu erau 
prezentate sistematizat,organizat. Drept pentru care cel ce mi-a povestit 
întâmplarea s-a hotărât să prezinte răspunsul... pe puncte — ceva în genul: 

“La primul subiect discutăm despre următoarele aspecte: 1)..., 2)...., 
= PRE 

În ce priveşte primul aspect, respectiv..., putem spune în primul rând 
că perioada în care a trăit şi a creat Platon predomina în filosofie concepția 
următoare: ...Platon a preluat-o, dar a şi îmbogăţit-o, cu următoarele 


elemente: 1)..., 2)..., 3)... 

Primul element specific care se desprinde aşadar din opera 
platoniciană este (...) despre care putem spune că: ...” 

Şi tot aşa. Sistematizat - poate prea sistematizat pentru gusturile unui 
filolog. Rezultatul? Profesorul, care până atunci stătuse plictisit pe scaun, 
face ochii mari şi începe să răcnească: “Aşa, domnule! AŞA, domnule!!! 
Sistematizat, domnule!”. 

A fost primul calificativ de “foarte bine” dat de către profesor după 
mulți, mulți ani. Nu însă şi ultimul: colegii studentului au înțeles 
instantaneu ce trebuie să facă şi, unul câte unul, au repetat isprava. 
Sesiunea aceea a fost senzația facultăţii. Şi ce simplu a fost! S-a modelat 
“aluatul” (cunoştinţele) după gustul profesorului. Acelaşi “aluat”, atunci 
când ia formele aşteptate de profesor, aduce rezultatele dorite de tine. Fără 
efort, fără coşmaruri. 

Dacă un profesor are reputaţia de “rău” nu mai sta pe gânduri: apucă- 
te şi învață. Învață foarte bine. Organizează-ţi timpul, auto-evaluează-te 
corect, foloseşte scheme, subliniază ca să “sară“ în ochi, “simulează“ un 
examen conform cu cele ce cere profesorul, găseşte motivaţia adecvată, aşa 
cum ţi-am explicat deja, mă rog, fă tot ce poţi ca să înveți eficient. 

Apoi, foloseşte maximul din aceste tehnici de susținere a examenului 
şi vei vedea rezultatul. 

Crede-mă, nu există altă soluție, deşi mulți îşi storc creierii să o 
găsească, în loc să folosească fiecare secundă învățând. Un profesor sever 
nu cedează nici în fața unei fustițe mini (deşi câteodată ajută), uneori nici în 
fața rezultatelor tale anterioare bune, ci se va lăsa convins în general de ceea 


ce îi demonstrezi. 


În faţa adevăratei valori până şi cel mai 


sever profesor "cedează". Dacă ai înţeles 
aceasta, nota ta poate fi "un miracol" pentru 


toţi. 

După care vor urma cel puţin două consecințe cât se poate de 
avantajoase pentru tine: pe de o parte, o nouă întâlnire (posibilă, de altfel, în 
liceu sau în facultate) cu profesorul respectiv, la alt examen, va fi una în 
care ai deja atuul imaginii tale de om valoros, gata fixată în mintea 
profesorului; pe de altă parte, nota de excepţie dată de acest profesor "rău" 
ar putea avea o influență destul de mare asupra viitorilor examinatori. 
Situaţia e frecvent întâlnită, chiar dacă nu ţi se pare dreaptă. Dreaptă sau 
nedreaptă, alegi dacă o foloseşti în favoarea ta sau nu. Apoi, rezultatul bun 
pe care îl obţii te va ajuta să obţii pe viitor rezultate bune sau foarte bune cu 
un efort mult mai mic decât al colegilor tăi. Sau chiar învățând mai puțin 
data viitoare. 

Problema apare destul de greu de rezolvat în caz de examen scris sau 
de bacalaureat, când notele de la unele probe nu sunt cunoscute de 
examinatorii de la alte probe. În cazul examenelor orale, însă, un "tun" de 
genul celui pe care tocmai ţi l-am descris poate fi un izvor de rezultate 


"inexplicabil" de bune. 
4.2. Informarea prealabilă nu se opreşte aici 


Pentru a susține examenul în cunoştinţă de cauză, fără teama vreunei 
surprize neplăcute, trebuie să pregăteşti minuțios şi alte aspecte. Să 
exemplificăm... 

Mulţi profesori refuză aşa-numitul "protocol", adică nişte mici atenții 
care sporesc confortul profesorului în timpul examenului: o ceaşcă de cafea, 
o sticlă de apă minerală sau de suc (preferă natural sau îi e indiferent?), un 
pachet de ţigări fine şi aşa mai departe. Acestea sunt refuzate de unii 
profesori, care le consideră un fel de '"mită', un mijloc de cumpărare a 
bunăvoinţei lor față de cei examinațţi, caz în care ar fi o greşeală să îl aştepţi 
la examen cu astfel de "elemente de decor" pe masă. 

Alți profesori, dimpotrivă, aşteaptă asemenea atenții şi devin iritați în 
situația în care nu le este respectat 'obiceiul'”. Există unii mai pretenţioşi 


care refuză sucul pe motiv că preferă apa minerală sau apă plată, sau care 

nu se ating de țigările de o anumită marcă, din cauză că preferințele lor sunt 
altele. E normal, schimbarea forțată a tipului de ţigară e o sursă de stres 
pentru orice fumător. Urmăreşte aşadar chiar din timpul semestrului ce 
tipuri de țigări preferă profesorul, ca să nu faci gafe în examen! lar dacă afli 
că tocmai s-a lăsat de cafea şi e necăjit că i s-a descoperit o afecțiune 
cardiacă, ştii ce nu trebuie să îi oferi. 

O dată ajunsese antologică o întâmplare petrecută într-un examen cu 
un celebru profesor universitar: “Ceee??? Biscuiţi şi Coca-Cola? Astea să i le 
dați lui... (şi a rostit un nume de profesor universitar mult mai puţin 
pretențios). Mie să îmi aduceţi whisky şi Marlboro!” 

De unde deducem că singura regulă generală pe care o putem extrage 


este că 


Mai întotdeauna “protocolul” înseamnă 
că profesorul e apreciat şi că i se acordă 


importanţa şi respectul cuvenite. Şi că 


studenţii fac tot ce le stă în putinţă ca el să 


se simtă confortabil. 


Cu alte cuvinte, un asemenea gest îi asigură un confort psihic. O astfel 
de atenție măgulitoare nu trece neobservată, chiar dacă profesorul nu 
explodează de bucurie la vederea mesei “protocolare”. 

Un om căruia i-ai câştigat bunăvoința printr-o mică atenţie te tratează 
altfel. Concluzia se vede în carnetul de note (mă rog, mai e o condiţie: să nu-l 
enervezi pe profesor cu “originalitatea” năucitoare a răspunsului tău). 

Şi, ca să vezi cum se poate adapta ideea şi la elevi, îţi dau un exemplu. 
În şcoala generală aveam o profesoară foarte severă. Atunci când scria la 
tablă, prefera să învelească în hârtie capătul cretei care venea în contact cu 
degetele, deoarece altfel pielea i se irita în contact cu creta. O colegă de 
clasă, fiind de serviciu, a avut ideea de a înveli o cretă cu hârtie, întocmai 
cum făcea profesoara. Noi nu ştiam de ce se îmbunase subit profesoara. Şi 


ne-a explicat că e prima elevă a ei care a observat această dorință a sa. Nu 

mai țin minte dacă acea colegă a fost sau nu favorizată ulterior - dar nici nu 
e important, la urma urmei. Am dat acest exemplu doar ca să vezi ce mult 
poate să însemne pentru un profesor un gest aparent minor, dar care îi 
poate "gâdila" sentimentele, cu rezultate de multe ori benefice în examen. 

Vrea ziare, pentru că se plictiseşte la examen? Dă-i ziare. Informează- 
te ce-i place şi dă-i! 

Informează-te, spre exemplu, şi informează-i şi pe colegii tăi (din timp), 
despre modul în care doreşte profesorul să se desfăşoare activitatea la 
clasă, la seminarii sau la laboratoare. Profesorii de liceu manifestă o mai 
mare simpatie pentru clasele în care, chiar de nivel mediu fiind, se păstrează 
disciplina în timpul orelor, iar elevii se arată interesați de ceea ce le predă 
profesorul. 

Apoi: pe ce aspecte insistă profesorul în timpul examenului? Ce 
aspecte din materie are pretenţia să le cunoşti foarte bine? Cum spuneam, 
gradul de subiectivitate al profesorului, tabieturile şi pretenţiile sale 
referitoare la aspectele auxiliare examenului (disciplină, "protocol'”) pot fi 
aflate în urma informării de la elevi sau studenţi de an mai mare. 

Şi încă un aspect, asupra căruia vom mai avea prilejul să revenim: 
profesorii universitari obişnuiesc să încurajeze printr-o notă mai mare fie 
prezența la cursuri, fie o activitate mai intensă la seminarii. Astfel se explică 
fenomenul grupelor "simpatizate" în bloc, ca şi al celor "stigmatizate", cărora 
li se promite de către profesori că 'o să vadă ei în sesiune", ca urmare a 
absențelor masive şi a lipsei de cooperare cu profesorul la seminarii sau 
laboratoare. Pe de altă parte, etichetarea unor grupe sau chiar a unor 
studenți ca fiind "oameni de înțeles, cu care se poate discuta la seminarii", 
reprezintă de multe ori semnalul universal valabil cum că grupa sau 


studentul respectiv vor primi favoruri la examen. 


4.3. Cum să îl cunoşti mai bine pe profesor 


E foarte uşor să deduci atitudinea 


profesorului în examen observând-o pe cea 

din cursul anului cu privire la noutăţile 


apărute între timp. 


O modalitate simplă ar fi să îl întrebi câte ceva din materia pe care o 
predă, acel ceva fiind însă de negăsit în carte sau în curs şi având eventual 
caracter de detaliu sau de aplicaţie practică a unei probleme pe care el a 
prezentat-o doar din punct de vedere teoretic. Dacă îți răspunde pe loc şi la 
obiect (sunt şi unii care au darul de a vorbi mult fără a spune nimic), dacă 
îți explică cu detalii, cu argumente şi contraargumente, dacă face referire la 
surse bibliografice care te pot lămuri asupra aspectului, atunci poți fi sigur 
că profesorul e bine pregătit şi deschis la nou, şi, ca urmare, răspunsul tău 
original (în sensul bun al cuvântului şi nu în sensul unui răspuns eronat) 
va fi un argument zdrobitor în favoarea unei note mari, desigur, cu condiția 
să atingi toate punctele problemei. 

Dacă profesorul face referire la o sursă bibliografică pe care o combate 
sau o critică (argumentat sau nu) — deja ştii ce ai de făcut. 

Dacă însă la cea mai mică întrebare de a ta profesorul se bâlbâie, 
ocoleşte problema sau chiar îţi cere un timp "de gândire", te sfătuiesc ca la 
examen să nu ieşi prea mult din cadrul îngust de cunoştinţe pe care îl 
pretinde el. S-ar putea ca tu să cunoşti (fie şi numai în mod accidental) mai 
multe lucruri în legătură cu un anumit subiect, dar păstrează cunoştinţele 
pentru cine le va aprecia: un alt profesor la alt examen, comisia de bac, 
licență, sau directorul care îți corectează lucrarea la concursul pentru un 


post în firma pe care o vizezi. 


4.4. Pe ce insistă profesorul? (cum adică "şi ce dacă 


insistă"?) 


Informarea prealabilă trebuie să vizeze şi aspectele sau părțile din 
materie asupra cărora profesorul insistă de obicei în examen. Este evident că 
asemenea părți trebuie tratate cu mult mai multă atenţie, aprofundate, 


astfel încât să nu mai aibă practic necunoscute pentru tine. Îţi vei da seama 

însă ce mult va cântări această aprofundare doar în momentul când îi vei 
vedea pe colegii tăi cât de miraţi sunt că profesorul insistă asupra unui 


aspect pentru ei cu nimic mai important decât altele. 


Atunci când profesorul revine, 


subliniază, insistă în legătură cu anumite 


aspecte, în examen te va răsplăti dacă o să 


faci şi tu la fel. 


De altfel am mai spus undeva aceasta. Dar repet: dacă stilul lui e 
liber, fii sigur că va aprecia să îi urmezi exemplul. Dacă preferă sintezele, 
te amăgeşti singur sperând că în examene le va ocoli. Dacă preferă opinii 
de o anumită natură, fii pregătit să aduci contraargumente puternice 


opiniilor contrare. Dacă îi place un anumit autor, nu ignora semnalul. 


4.5. Sursele de informare nu sunt o problemă 


lată că, cu acest prilej, am atins şi problema surselor de informare: 


colegii mai mari. Atenţie însă la modul în care te informezi! 


O sursă unilaterală de informare (spre 


exemplu un singur coleg) este adesea o sursă 


de informare greşită. 


Dacă respectivul coleg a păţit-o şi are frustrări, se va considera 
nedreptăţit de rezultat şi va exagera defectele şi severitatea profesorului. Se 
poate întâmpla ca, dimpotrivă, din cine ştie ce cauză, să fi fost avantajat 
puţin la acordarea notei şi să aibă o părere nerealist de bună despre 
respectivul profesor. Tocmai de aceea ar fi bine să te informezi sondând 
opiniile cât mai multor colegi. În plus îţi voi arăta în curând cauzele 


subiectivității profesorului, astfel încât în caz că una din opinii iese din linia 

generală, să ştii cum să te interesezi dacă în momentul în care profesorul a 
avut acea atitudine neobişnuită (pozitivă sau negativă) din timpul 
examenului: 

- era în criză de timp (şi în acest caz interesează-te ce soluție au găsit 
colegii care au avut succes, ca şi cei care nu au avut) 

- avea o părere bună sau rea despre studentul sau despre elevul 
respectiv. Ce a făcut acesta pentru a o genera şi întreţine (activitate sau 
pasivitate la seminar, o ţinută elegantă, simplă, sau neglijentă la examene 
etc.) 

- dispoziția de moment a profesorului (boală, oboseală, probleme în 
familie sau, dimpotrivă, o satisfacție de moment, o realizare personală etc.) 

- starea de spirit a profesorului (înclinat spre toleranță sau iritat), 


informație care, evident, trebuie corelată cu cea de mai sus. 


În majoritatea cazurilor o să constaţi cu 


surpriză, în urma acestor demersuri, că o 
parte din "miturile" care îl înconjoară pe 
profesor nu au prea mare legătură cu 


realitatea. 


Ba, mai mult: poţi creiona corect chiar şi câteva trăsături de 
personalitate ale profesorului  examinator. Spre exemplu, profesorii 
bănuitori, susceptibili, sunt aproape întotdeauna lipsiți de obiectivitate, la fel 
ca şi persoanele pline de sine, egocentrice sau care suferă de un complex de 
inferioritate, indiferent de natura lui. Sau care suferă de mania “picatului” 
cu orice preț, numai ca să demonstreze ce tari sunt ei. 

Fii foarte atent: lipsa de obiectivitate nu înseamnă neapărat 
severitate, ci poate îmbrăca foarte bine şi forma toleranţei. Spre 
exemplu, un profesor orgolios poate "să pice", pentru a-şi demonstra puterea 
pe care o are, dar poate să fie şi deosebit de generos cu "prăpădiţii” care 


tremură în fața lui. Tocmai de aceea, ştiind că un astfel de om este orgolios, 

informarea ta va viza modul concret în care îşi manifestă subiectivitatea 
(toleranţă sau severitate) şi în ce condiții. 

Informarea prealabilă trebuie să vizeze şi aspectele sau părțile din 
materie asupra cărora profesorul insistă de obicei în examen. Este evident că 
asemenea părți trebuie tratate cu mult mai multă atenţie, aprofundate, 
astfel încât să nu mai aibă practic necunoscute pentru tine. Îţi vei da seama 
însă ce mult va cântări această aprofundare doar în momentul când îi vei 
vedea la ore/cursuri pe colegii tăi cât de miraţi sunt că profesorul insistă 
asupra unui aspect pentru ei cu nimic mai important decât altele. 

Dar nu numai colegii de an mai mare îţi pot da informaţii prețioase, ci 
şi colegii din alte clase sau din grupe paralele. Poţi tu însuți, dacă timpul îţi 
permite, să iei la fața locului "'pulsul'” examenelor pe care urmează să le 
susții, şi vei vedea cât de benefice sunt alte "reprize" de informare. Poţi afla 
astfel nivelul al exigențelor profesorului, poţi învăța din realizările sau 
greşelile colegilor tăi, poți afla (dacă eşti interesat) subiectele care nu sunt 
cerute în examen, ordinea celor cerute (pentru cei care preferă să înveţe "pe 
bilete”), poţi afla concluziile "la cald" ale celor abia ieşiţi din examen 
(concluzii care s-ar putea deforma într-un sens sau altul după un timp), poţi 
afla pretenţiile profesorului privind ţinuta în examen, modul de a răspunde 
pe care îl preferă examinatorul. 

Există încă o sursă de informare care îi face pe unii să zâmbească, 
bineînțeles neglijând-o aproape total. E vorba de personalul de serviciu din 
orice liceu sau facultate. Dacă ai şti, cititorule, cât de uşor pot afla femeile de 
serviciu date “imposibil” de obţinut!... Nebăgate în seamă, dar având acces 
aproape oriunde, în virtutea sarcinilor pe care le au, ele îți pot furniza date 
cât se poate de folositoare pentru pregătirea unui examen. Interesant este 
că ele abia aşteaptă să ţi le ofere, ca să arate că sunt privilegiatele care 
dețin informațiile cheie. Şi adesea chiar sunt. 

Practic nu există domeniu al informării prealabile pe care aceste “baze 
de date” ale oricărei şcoli, indiferent de nivel, să nu îl cunoască. Chiar foarte 
profund, căci nenumărate promoţii de tineri s-au perindat prin sălile de 


clasă sau de examen sub privirile lor care iscodeau discret orice mişcare. Ca 

să nu mai vorbim că ele îi cunosc mult mai bine pe profesori decât o poţi 
face tu, pentru că ani de zile au stat în preajma lor, de multe ori în 
momente de destindere, în care se observă mult mai uşor firea omului (tu ai 
prins un astfel de moment?!) şi aflând lucruri care altfel nu trec mai departe 
de uşa cancelariei. 

Am fost de mai multe ori surprins de bogăţia informațiilor oferite de 
aceşti “spioni”. Apoi am învățat să caut aceste informaţii direct la “sursă”. 
Cu o vorbă bună, cu o mică atenţie, am aflat incredibil de uşor lucruri pe 
care mă căznisem să le aflu, săptămâni întregi, din alte surse de informare. 


Adesea fără succes sau, mai grav, greşit şi unilateral. 


4.6. Cine are informaţia stăpâneşte situaţia 


După cum vezi, uneori atât de ignorata informare de dinaintea 
examenului poate aduce foarte multe surprize. Un lucru e clar: cu totul 
altfel rezolvăm situaţii pe care le aşteptăm, pe care le înţelegem şi 
despre care suntem avertizaţi, comparativ cu cele care apar spontan - 
când? - tocmai în orele grele ale examenului. Care nu sunt cel mai potrivit 
moment pentru sondarea necunoscutului. 


Din cele de mai sus ai înțeles că trebuie să acționezi după principiul: 


Orice informaţie, cât de mică, te va ajuta 
numai dacă va fi corect culeasă şi corect 


interpretată. 


O informaţie “bombă“ greşită sau greşit 


interpretată te va duce direct spre eşec. 


Informându-te pe cont propriu vei putea para dezinformările - 
conştiente sau nu (!) - care vin din partea colegilor sau - mai ales - a 
contracandidațţilor tăi. Şi vei vedea, cu timpul, că sunt destule. Nu le lăsa să 
te tiranizeze, căci acum ai aflat ce ai de făcut. 


Şi să nu te miri prea mult de rezultate. Vor fi normale. 

CAPITOLUL AL V-LEA 


"ZIUA ADEVĂRULUI" ŞI ÎNTREBĂRILE EI 


5.1. Prima condiţie pentru a reuşi la orice examen 


E o condiție pe care mulți o încalcă cu mare seninătate: prezentarea 
la examen. Îndeosebi studenţii suferă de pe urma neprezentării la examene, 
pentru că în mediul liceal disciplina e ceva mai strictă. Şi apoi la liceu, la 
clasă, te scoate la tablă şi nu mai ai timp să comentezi dacă ieşi sau nu. Dar 
poţi să nu faci greşeala de a considera că nu ştii nimic. E tot un fel de 
neprezentare. Apoi, tot în liceu, ai posibilitatea să optezi dacă te prezinţi sau 
nu la o lucrare. 

Să trecem în revistă avantajele şi dezavantajele neprezentării la un 
examen. Problema se pune atunci când studentul nu e pregătit suficient şi 
consideră că riscul de "a pica" e prea mare. Nu spune nimeni, aşa e. Dar de 
multe ori se întâmplă ca rezultate uluitor de bune să aibă tocmai cei care cu 


greu s-au hotărât să susțină examenul. În orice caz, un lucru e cert: 


Dacă nu intri în examen îţi refuzi 
automat şansa unei note de trecere. 


Examenul la care nu te-ai prezentat este 


echivalent cu examenul pe care l-ai ratat. 


Majoritatea profesorilor sunt mai îngăduitori cu studenții care nu au 
primit notă de trecere decât cu acei care nu s-au obosit să treacă pe la 
examen. Am avut colegi prea mulți — şi văd că mereu alții şi alţii le iau locul 
- care au văzut prea târziu că şansa pe care au irosit-o s-a "răzbunat" în 


toamnă, când au fost ascultați mult mai detaliat şi şi-au dat seama cât de 

uşor era să se prezinte în vară, când foarte probabil puteau obține o notă 
bună! 

Pe de altă parte, un risc pe care ţi-l asumi de bunăvoie este ca în 
toamnă sau când vei susține examenul profesorul să nu acorde, pur şi 
simplu, note mari, aşa cum făcuse în vară. Şi e normal. Pe de o parte destul 
de mulți profesori consideră că ar fi nedrept să noteze la fel de larg cum i-au 
notat pe "amărâțţii” care abia au avut o săptămână la dispoziție, pentru 
acelaşi examen, în vară, pe cei care 'au avut o vară la dispoziție ca să 
înveţe”. Pe de altă parte eşti băgat în aceeaşi oală cu cei care efectiv nu au 
promovat examenul şi care a priori sunt considerați destul de slab pregătiți, 
nemeritând deci o notă prea mare. Chiar "ieşirea" ta din standardul celor din 
jur ar putea fi interpretată de unii profesori ca fiind "un accident", situație pe 
care o vor "confirma" în general întrebările "bine alese"... 

Atât pentru studenți cât şi pentru elevi e valabil: adeseori, chiar dacă 


nu eşti sigur pe tine, vei fi răsplătit pentru bunăvoința de a fi încercat. 


Când nu eşti sigur pe tine, încearcă 


totuşi, căci ai o şansă. Adeseori ajunge. 


La unele facultăți sau în unii ani lăsarea deliberată a unor examene pe 
toamnă sau pentru la anul să fie o practică cu consecințe pozitive. Dacă faci 
parte dintr-o astfel de facultate, profită! Înseamnă că ai avantajul de a-ţi 
putea programa de la bun început la care dintre examene mergi şi la care 
nu. Sesiunea e astfel mai "aerisită", cresc şansele de a lua note mai bune. 
Cu o precizare: cresc atât pentru tine, cât şi pentru ceilalți. Competiţia se 
sfârşeşte după ultima secundă de sesiune. 


La sfârşitul acestui subcapitol o să-ți mărturisesc ceva. 


Cercetările în domeniu au arătat că 


- Horaţiu Sasu -— 


| În majoritatea cazurilor de la examen te | 
| poți întoarce. | 


5.2. Revederea unor aspecte mai dificile 


Dacă te pregăteşti cu adevărat să obţii succesul notează pe o foaie de 
hârtie pasajele mai dificile din materialul pe care îl ai de reținut. Este o 
metodă care dă rezultate foarte bune, deoarece prin repetarea acestor 
aspecte înainte de examen nu numai că ţi le întipăreşti mai bine în minte, ci 
şi ai posibilitatea de a le acorda o atenție sporită față de cursurile sau 
paginile care nu au ridicat dificultăți prea mari. 

Dar... cât timp să rezervi unei astfel de recapitulări finale? 
Perioada variază în funcție de natura examenului: în sesiune (câteva ore din 
ultima zi, ultima zi în întregime sau chiar două - trei zile în cazul unor 
examene fixate la intervalele mai mari de timp), iar în cazul examenelor de 
admitere - ultimele 10-14 zile. Pentru lecţiile de a doua zi foloseşte la maxim 
sedimentarea cunoştinţelor în timpul somnului - deci revezi pasajele mai 
dificile înainte de culcare! 

Dar toate acestea le ştii. 

Te sfătuiesc ca, indiferent de intervalul pe care îl vei acorda repetării 
acestor aspecte, în timpul sesiunii să ordonezi, cu o seară înainte de a 
începe repetarea, materialul pe care vrei să îl repeţi, pentru ca a doua zi să 
porneşti direct cu ceea ce ţi-ai propus, să câştigi cele patru ore (cum deja 
unii au reuşit), fără să mai pierzi timpul cu chestiuni organizatorice care îţi 
pot răpi minute (sau chiar zeci de minute) bune din perioada de randament 
intelectual maxim. Ai putea chiar ca în seara de dinainte să arunci o privire 
peste materialul mai dificil, cu avantaje deloc de neglijat, pe care nu le mai 
reluăm aici, deoarece peste noapte cunoştinţele se fixează în structuri 


stabile, care te vor ajuta să porneşti cu toate pânzele sus a doua zi. 

5.3. Ce să faci cu subiectele care “nu intră în cap” 


Deşi ai repetat în ultima zi sau în ultimele zile subiectele mai dificile“, 
au rămas câteva (mult mai puţine decât înainte) care încă sunt "refractare". 
Ce faci? 

Spun unii foarte îndârjiți că trebuie să eviți repetarea, cu argumentul 
că, în atmosfera încinsă a examenului, a repeta înseamnă a-ţi face o "varză" 
în cap. E adevărat, dar numai în condiţiile în care eşti în criză de timp, sub 
tensiune, cu nervii în batistă etc. Şi totuşi... noi ne-am înţeles altceva: în 
ciuda practicii generale, un examen se abordează într-o stare de linişte, de 
calm, de siguranţă, stare în care poți revedea fără probleme notițele. Cu atât 
mai mult cu cât dimineaţa (când de obicei se susțin examenele) memoria 
pe termen scurt este la cea mai ridicată cotă, eficacitatea ei fiind 


superioară cu aproximativ 15% față de orice alt moment al zilei. 


În condiţii de calm sufletesc, repetarea este nu 


numai necesară, ci şi absolut benefică. 


Condiţia ca repetarea să se desfăşoare în linişte vizează atât liniştea 
interioară, cât şi pe cea exterioară. În acest caz vom face o diferenţiere a 


condițiilor oferite de cele două tipuri de examene: oral şi scris. 


a) Examenul oral 


+ Revezi în capitolul al XII-lea din partea | din "Arta de a învăţa” cum să nu 


încurci pe ultima sută de metri repetarea comasată cu cea eşalonată şi vezi ce ai de 
făcut să nu ţi se întâmple pocinogul ca după ce ai învăţat să te trezeşti că nu mai 
ştii nimic, din cauza suprainvăţării. Revezi cele ce ai de făcut ca să fii cel mai bun 


în timpul minim necesar! 

În cazul în care se intră în ordine alfabetică va trebui să calculezi cu 
aproximație ora la care vei intra în examen. De asemenea, va trebui să 
calculezi timpul de care ai nevoie pentru a parcurge pasajele mai dificile. 

Unii tineri au obiceiul ca în ziua examenului (programat de dimineață) 
să se trezească foarte devreme (pe la ora 4-5 dimineața) şi să repete 
fragmentele mai dificile. E o practică eficientă, dar numai dacă te-ai odihnit 
îndeajuns pentru a nu-ți suprasolicita creierul. 

Dacă vrei să repeți anumite aspecte "la fața locului”, caută o sală 
liniştită unde să poţi face acest lucru. Roagă-l pe un coleg să te anunţe cu 
zece minute înainte de a-ți veni rândul, ca să te poți pregăti pentru intrarea 
în examen (printre altele, faptul de a intra în examen în altă ordine decât cea 
pretinsă de profesor poate fi interpretat ca semn de indisciplină, de 
zăpăceală, ceea ce poate sta la baza unor porniri spre subiectivitate). 
Oricum, mergând până la extrema neglijență, ar fi cam ciudat să repeţi de 
zor probleme peste probleme şi să ieşi bine pus la punct din sala în care ai 
repetat, tocmai la timp ca să îți dai seama că acum câteva minute "s-a închis 
taraba" şi profesorul sau comisia te aşteaptă data viitoare. 

În cazul în care nu e prestabilită ordinea intrării în examenul oral, 
avantajul tău derivă din faptul că poţi să îţi alegi singur momentul respectiv, 
în funcție de date concrete (inclusiv oboseala profesorului, colegii care intră 
înaintea ta şi alte aspecte care se găsesc în cursul de față). 

În vremea studenţiei mele examenele date după amiaza erau 
preferatele mele. Atunci profesorul nu impunea ordinea alfabetică de intrare 
în sala de examene, ştiam că puteam alege momentul cel mai potrivit. 
Descoperisem repede că a intra printre primii are avantajul că îţi cruță nişte 
forțe necesare pentru a susține până la capăt 'bătălia' examenului şi 
dezavantajul că s-ar putea ca împreună cu tine să fie în sală colegi mai bine 
pregătiți decât tine (răspunsul tău ar putea fi apreciat mai slab decât este în 
realitate), iar profesorul să îți pună mai multe întrebări decât colegilor care 
vor urma după tine. Dar intram printre primii atunci când mă simțeam sigur 


pe cunoştinţele mele. 

Preferam uneori să intru printre ultimii, chiar dacă riscam să-mi fi 
consumat deja o mare parte din forțe (inclusiv din nervi), fructificând în 
schimb la maximum avantajul că profesorul, mai obosit şi dorind să termine 
mai repede examenul, nu mai punea atâtea întrebări suplimentare şi 
adeseori nici nu mă lăsa să termin de prezentat subiectele, fiind repede 
“edificat” în legătură cu cunoştinţele mele. Şi tu poți face la fel, oricând e 


oportun — dar ține minte că merge aproape de fiecare dată. 


b) Examenul scris, având aceeaşi oră de începere pentru toți, nu mai 
permite "manevre" de genul celor posibile la examenul oral. Ca urmare, va 
trebui să sfârşeşti repetarea înainte de ora anunțată pentru începerea 
examenului. lar în caz că profesorul întârzie, vei şti cu siguranță cum să 


foloseşti prilejul. 


5.4. Prezintă-te din vreme la examen! 


Normal, ca elev de liceu nu ai încotro când te scoate la răspuns. Dar la 
bacalaureat, admitere, sesiune, licență, alte examene... depinde mult mai 
mult de tine. 

Avantajele sunt diferite în funcție de felul examenului, respectiv scris 
sau oral. 

În cazul examenului scris ar fi bine să te prezinți cu aproximativ 15- 
30 de minute înainte de începerea lui. Un interval mai mare ar fi dăunător, 
căci se prelungeşte inutil aşteptarea (cu efectul imediat posibil - creşterea 
tensiunii nervoase şi a consumului nervos). Situaţia este de evitat mai ales 
în cazul examenelor de admitere în liceu sau în facultate, unde "tradiția" este 
să se întârzie, uneori cu orele, aducerea subiectelor. 

(Ar putea exista şi situația în care prezentarea cu mult înainte de 
începerea examenului scris este o condiție pentru ocuparea des invocatului 
"loc strategic", condiţie pentru unii suficientă pentru “a se descurca” la 


examen). 

O prezentare la examen cu mai puţin de 15 minute înainte de ora 
începerii poate genera o stare nedorită de stres, datorită grabei cu care vei fi 
nevoit să rezolvi măruntele operaţii preliminare. O dată ce intri în trepidație, 
starea se perpetuează şi intri exact cum nu trebuie în examen. 

Intervalul se măreşte în cazul examenului oral, cel mai indicat fiind 
să ajungi la locul examenului cu 30-60 de minute înainte. În acest interval 
te vei informa despre cât mai multe din aspectele care ar putea genera o 
apreciere subiectivă din partea profesorului. Spre exemplu, dacă ţi se spune 
că toți cei de dinaintea ta au primit note foarte proaste, va trebui să te 
concentrezi asupra modalităților prin care să te impui ca un student sau 
elev cu cunoştinţe mult peste medie (să sperăm că aceasta este chiar 
realitatea!). Dacă pentru majoritatea celor din jur subiectivitaea 
"inexplicabilă” a profesorului e o sursă de tensiune şi chiar de renunțare la 
intrarea în examen, pentru tine e nu numai o situație anticipată, ci şi uşor 
de rezolvat în cele mai multe cazuri. 

Intervalul de 30-60 de minute îţi este folositor şi din alt punct de 
vedere: ca să poți să revezi nişte aspecte neclare sau asupra cărora ai aflat 


pe ultima sută de metri că insistă profesorul în examen. 


5.5. Ştii să îţi domini emoţiile în examen? 

Un om incapabil de a-şi stapâni emoţiile e un om nesigur pe el. Nu 
putem spune dacă emotivitatea derivă din neîncrederea în fortele proprii sau 
dacă, dimpotrivă, neîncrederea e determinată de atitudinile emotive din 
timpul examenului. Se ştie însă că orice om, oricât de bine pregătit dar 
incapabil de a-şi stăpâni şi a-şi conduce diferitele stări şi procese subiective 
(de gândire, afective sau de voință) greşeşte la apariţia primei dificultăţi, 


chiar dacă aceasta e minoră. 


Emotivitatea exagerată e sursa multor 


eşecuri. 

Care ar fi în mod normal victorii, în 


| condiţiile unui autocontrol mai riguros. | 


De ce sunt emoțiile mai puternice înaintea examenelor? Ce contribuie 
la apariția lor? Cum pot fi ele combătute, ca să nu mai exercite nici o 
influență asupra ta? Răspunsuri la aceste întrebări găseşti în multe cărți 
care tratează problemele stresului, îngrijorării, emotivității, neîncrederii în 
forțele tale şi aşa mai departe. Drept e, tu ai nevoie de soluții adaptate 
examenului şi mai ales vârstei tale. 


Aşa fiind nu uita: 


Dacă toţi îşi pierd controlul, nu e un 


motiv să te iei după ei. 


5.6. Cum să te relaxezi chiar sub ochii profesorului (dar fără 


să ştie) 


Îți aminteşti de "punctul fericirii" din "Arta de a învăţa"? E calea cea 
mai simplă spre destinderea nervilor chiar în timpul examenului. 

Profesorul va crede că te concentrezi sau încerci să înlături oboseala. 

Te va surprinde că vei ieşi din examen cu zâmbetul pe buze, în vreme 
ce colegii tăi vor fi extenuați? 


Fiecare cu tehnicile lui. 
5.7. Profită de subiectivitatea examinatorului! 
5.7.1. Lupta cu morile de vânt 
Ca orice om, examinatorul e supus influențelor. Arbitrariului. Greşelii 


neintenționate sau conştiente. Şi nu s-ar putea spune că factorii care 


afectează obiectivitatea aprecierii sunt puțini. Din contră: numărul mare de 

examinați, condiţiile proprii sau improprii în care se desfăşoară examenul, 
“protocolul” pe care unii îl cer, alții îl resping, realizările sau problemele 
personale ale profesorului, simpatiile sau antipatiile acestuia cu privire la o 
persoană sau la un grup de persoane examinate, duc la notări greşite şi, 
implicit, la tensionarea relațiilor examinator-examinat. 

Fenomenul subiectivității profesorului este mult mai răspândit decât 
se crede îndeobşte. Aş cita, în acest sens, un scurt fragment din cartea 
profesorului Vasile Pavelcu, intitulată Principii de docimologie: 

“118 profesori apreciază aceeaşi teză de geometrie: rezultatele variază 
între 28 şi 92 de puncte, cu eroare probabilă de 7,5. 

Un număr de 43 de elevi ai unei şcoli primare belgiene fac o lucrare de 
geometrie, evaluată de profesorul clasei. Acesta alege, dintre probele scrise ale 
elevilor, 6 probe, în ordinea rangurilor de clasificare: 1, 5, 10, 25, 38, 43. 
Aceste probe au fost din nou evaluate de 17 profesori, de acelaşi grad şi 
aceeaşi specialitate ca şi profesorul clasei. (...) 

În privința variațiilor constatăm că sunt cazuri când, pentru aceeaşi 
lucrare, un profesor notează 24,5, iar altul 7 sau unul 27, iar altul 16. Să nu 
uităim că e vorba de geometrie, ştiinţă exactă!” 

Realitatea e că diferențele dintre aprecierile profesorilor sunt uneori foarte 
mari chiar în cazul materiilor exacte. La ce să ne mai aşteptăm atunci din partea 
examinatorilor din domeniul ştiinţelor umaniste, unde hazardul pare a fi la el 


acasă? 


În al doilea rând, putem desprinde o concluzie dramatică: 


Diferenţa dintre un elev sau student 
“trecut” cu nota 6 şi unul “picat” s-ar putea 
să nici nu existe. 


Decât în impresia pe care cei doi au 


lăsat-o profesorului. 

S-ar putea şi ca în cazul concursului de admitere ori de capacitate, 
diferența dintre ultimul de deasupra liniei şi primul respins să fie, din nou, o 
pură ficțiune. Sau -— şi mai grav -ca admisul să fi fost mai slab pregătit decât 
cel respins, dar cel din urmă să fi pierdut cursa din cauza unei indispoziții 
trecătoare, a emotivităţii, a cunoaşterii superficiale tocmai a subiectelor ce 
trebuiau tratate (în condiţiile în care presupunem că el cunoştea mult mai 
bine alte subiecte), din cauza unui scris mai puţin lizibil, a ordinii în care au 
fost corectate lucrările etc. 

Să fie limpede: nu vreau să critic pe nimeni. Ar fi o nedreptate față de 

oamenii care ne îndrumă, uneori în condiţii foarte grele. Nu vreau să critic 


pe nimeni, ci doar atrag atenţia din nou: 


Pregătirea bună, constantă, pentru 
examen, e izvorul reuşitei. 

Fără ea e ca şi cum ai vrea să construieşti 
pe nisipuri mişcătoare - rezultatul e de moment. 


Dar, dincolo de o bună pregătire, a 


neglija factorii de succes ÎN EXAMEN 


înseamnă a merge la examen asumându-ţi 
riscul unor surprize neplăcute, pentru că nu 


te-ai pregătit să îţi vinzi marfa. 


Experții în psihologie şi pedagogie cunosc ceea ce vei afla tu. 
Contracandidaţii tăi nici nu visează aşa ceva. Sau, dacă ştiu câte ceva, ţin 
totul pentru ei. Ca să-i învingi, îți trebuie, pe lângă cunoştinţe profesionale — 
pe care e de presupus că şi ei le au -— altceva. 

A venit momentul să afli secretele subiectivității profesorului. 

De ce pe acelaşi răspuns profesorul dă note diferite? 

De ce este mai îngăduitor cu unii şi este brusc mai aspru cu alții? 


Te îndemn să porneşti la drum cu un gând: 

Nu are rost să lupţi cu subiectivitatea 


profesorului. 

Ba dimpotrivă: profită de ea, dacă tot 
există. 

Succesul tău va fi exploziv când vei şti să 
exploatezi aspecte proprii firii fiecărui profesor 


şi să  eviţi cu o piruetă tot ce te-ar putea 


dezavantaja. 


5.7.2. Profesorul e condus de sentimente 


De foarte multe ori, subiectivitatea în notare îşi are originea în simpatii 
sau antipatii, pe care profesorul şi le formează uneori spontan. Şi 
inconştient! De aceea am insistat atât de mult să laşi o părere bună încă din 
timpul semestrului. Nu o părere deosebită, ci una de-a dreptul excelentă. Şi 


te asigur încă o dată că regula e de fier: 


Un profesor care are despre tine o părere 


bună este înclinat să te încurajeze şi chiar să 


te avantajeze la notare. 


În anumite cazuri această atitudine nu mai e inconştientă. Din păcate. 
Căci mai există încă destui profesori care favorizează inechități flagrante în 
notare, prin “ajutarea” unor elevi sau studenți. 

Dacă vreodată nu vei reuşi să îți explici anumite inechități în notare, 
vezi dacă nu cumva cel avantajat este fiul unui prieten de-al profesorului ori 
un elev sau student care are o funcție de răspundere sau care s-a remarcat 
în anumite domenii, obținând aprecierile profesorilor. Poate părea jignitor 
pentru unii profesori, dar situația uneori cam aşa stă: funcția, poziția socială 
a părinților elevului sau studentului, chiar realizările materiale ale acestora, 


sunt un “argument forte” pentru a-l trata pe “junior” cu deosebită... atenție. 

Îi felicit pe profesorii care rămân imparţiali în faţa unor astfel de situaţii! Mai 
ales prieteniile sau antipatiile de familie atârnă greu în momentul 
examinării... 

O situație pe undeva similară se întâlneşte în cazul în care între 
profesor şi tinăr se stabileşte o relație reciprocă de simpatie, pe alte baze 
decât cele expuse mai sus. O bună parte a psihologilor apreciază, spre 


exemplu, că 


Apropierea, cunoaşterea şi familiaritatea 
faţă de cineva este de natură să avantajeze 
poziţia celui examinat. 

Afectivitatea şterge nuanțele şi 
estompează  diferenţierile, favorizând în 


majoritatea cazurilor etichetarea globală şi 


simplistă din partea examinatorului. 


Sigur acum îți poţi explica de ce unii încearcă “să se vâre pe sub pielea 
profesorilor", în speranța că prin aceasta vor putea să îşi acopere nişte 
lacune în cunoştinţe în momentul examenului. Nu sunt de acord cu o 
asemenea practică. Bănuiesc că şi tu gândeşti la fel. 

Tocmai de aceea ţi-aş propune o soluție prin care să obţii un rezultat 
asemănător. O soluție mult mai onestă şi, în plus, cu adevărat utilă pentru 
ție: atunci când ai nelămuriri asupra vreunui punct din materia 
predată, roagă-l pe profesor să ţi le clarifice. Pune întrebări, formulează 
probleme, adu în discuție punctele mai puţin aprofundate, mai abstracte, 
mai neclare - şi vei vedea că profesorul îți va răspunde cu plăcere. Poate că 
primul contact e mai greu, ca orice început, dar aceasta nu înseamnă că va 
trebui să renunțţi la nişte lămuriri absolut necesare. În plus, profesorul va 
fi încântat că materia pe care o predă îţi trezeşte interesul, iar 
simpatia va fi doar o chestiune de timp. Însă avantajul cel mare se va 
vedea la examen, când, aşa cum am arătat, s-ar putea ca simpatia 


profesorului să se manifeste destul de clar. Sunt de acord că în mâinile unui 

“smecheraş” această metodă poate fi la fel de murdară ca aceea de a-i intra 
în grații profesorului prin servilism şi linguşeală, dar, folosită corect, această 


atitudine îți va aduce multe avantaje. 


5.7.3. Un efect care explică multe 


Apropiat de cauza de mai sus - impresia anterioară pe care o are 
examinatorul despre examinat - este ceea ce psihologii denumesc “efectul 


halo”. Este o lege universal valabilă în relaţiile interumane: 


Impresiile generale - pozitive sau 


negative -—- despre o persoană determină 


impresii particulare de aceeaşi natură. 


Fenomenul este deosebit de răspândit în zilele noastre: unui critic sau 
unui scriitor de succes i se cere părerea despre un aspect politic, unui 
inventator - despre domeniul cinematografic, unui muzician celebru — 
despre probleme de ordin pedagogic sau social etc. Cu alte cuvinte, cel care 
excelează într-un domeniu este considerat as şi în altele. Evident, 
aprecierea nu are automat un suport real. După cum de multe ori nu are un 
suport real nici aprecierea unor profesori care îi consideră bine pregătiți pe 
anumiți elevi sau studenți doar pentru că la alte discipline aceştia au 
obţinut rezultate foarte bune. 

Astfel, dacă un elev obţine rezultate foarte bune la disciplinele considerate 
importante, o serie de profesori de la materiile aşa-zise “auxiliare” se consideră în 
drept să îl favorizeze în notare, uneori în lipsa oricărui suport real. Te-ai gândit să 
foloseşti această situație? 

Dacă ai de susținut o sesiune de examene, ar trebui să îți programezi 


examenele grele la început şi — atenţie! — să te pregăteşti astfel încât să obţii 


- Horaţiu Sasu -— 


rezultate foarte bune. O dată trecute cu bine aceste examene, cele uşoare 
vor fi şi mai uşoare, pentru că vei fi favorizat de rezultatele de la materiile 
dificile. Este ceea ce studenții reflectă în general prin cuvintele: “s-a uitat în 
carnet să vadă notele de dinainte”. 

Dacă însă ai examene de importanţă şi dificultate egală, “rampa de 
lansare” o constituie tot primele examene. Încă o dată, startul e hotărâtor. 
Fă-l bine şi ai şanse să dispară multe probleme! 

Experiența mi-a arătat că, de multe ori, chiar notele la materiile 
considerate mai uşoare pot influența notele de la materiile mai dificile: în 
sens pozitiv (“să nu îi stric media”, gândeşte profesorul) sau în sens negativ 
(“Mda... nici la materia X n-ai ştiut, cu toate că era uşoară. De ce nu vrei să 
faci o treabă ca lumea ?” — atitudine urmată de o notă care “să-i bage mințile 
în cap” împricinatului). 

Concluzia e una singură şi apare mereu, adaptându-se la alte şi alte 
situații din examen: atenţie la primii paşi ! Sunt mult mai importanți decât 


se crede... 


Dacă pe parcursul semestrului ţi-ai 
clădit imaginea de elev sau student bun, la 


examen vei fi tratat ca atare, iar scăpările 


tale au toate şansele să fie trecute cu 


vederea. 


Dacă eşti un elev sau un student slab (ceea ce cred că nu e cazul, dar 
se poate să fi dat impresia aceasta prin atitudinea ta pasivă), golurile în 
cunoştinţele tale vor fi aspru sancţionate. Mai mult, rezultatele tale cu 
adevărat bune, s-ar putea să fie considerate ca “accidente”. 

După cum am mai spus, elevii cotați drept medii sunt, se pare, cei mai 
constanți în poziția lor: un răspuns de excepţie poate fi considerat 
neconvingător pentru dovedirea calităților deosebite, iar o greşeală este 
cotată ca “normală”. Un elev sau un student care are note cuprinse între 6 şi 


8 s-ar putea să fie condamnat să rămână în acelaşi strâmt “chenar” de către 

cea mai mare parte a profesorilor. Este o nedreptate flagrantă, dar ar fi bine 
ca unii “nemulțumiți” să îşi dea seama că, în mare parte, sunt autorii 
propriilor note. Pentru că, dacă e să privim din alt unghi, ne pare că 
preceptul biblic “Celui ce are i se va mai da, iar celui ce n-are i se va lua şi 
ceea ce are” se aplică foarte clar: o aceeaşi greşeală este tratată diferit: în 
cazul studentului considerat bun, ca o scăpare foarte uşor de trecut cu 
vederea, iar în cazul elevului mediu, ca o scăpare “necesară” pentru a fi 


încadrat în “pătrățica” lui. 


Dacă ai fost mereu pe podium în primele 
clase sau te-ai menținut în vârful ierarhiei în 


urma primelor sesiuni studenţeşti, vei vedea că 


profesorii vor contribui la menţinerea ta în 


această poziție şi în anii următori, chiar dacă 


nu întotdeauna vor avea dreptate să o facă. 


Şi încă un aspect la care ar trebui să te gândeşti: o notă mare pusă 
unui elev (mai ales ca medie) sau unui student, de către un profesor cu care 
acesta se va mai întâlni la examene, exercită aproape întotdeauna asupra 
profesorului o influență deosebită, în sensul supraestimării rezultatelor 
viitoare. Este tot acel efect de “halo”, de aură sau de nimb, cum i se spune. 
Pregătit să primească o confirmare cu primul prilej, profesorul va maximiza 
de multe ori ceea ce este bun în răspunsul tău şi va minimaliza 
neajunsurile, ajungându-se la situația paradoxală ca răspunsul tău, deşi 
mai slab decât al unui coleg mai puţin strălucit, să fie mult mai bine cotat. 
Sau, dimpotrivă: deşi răspunsul tău a fost de excepție, din cauză că eşti un 
elev mediu vei primi o notă mai mică decât un elev care a răspuns mai slab 


decât tine, dar are o imagine de elev bun. 


Înainte de a face un pronostic cu privire 


la nota pe care o vei lua, uită-te la 


rezultatele tale anterioare. 

Să nu te aştepţi să primeşti prea uşor un 9 sau un 10 dacă primă notă 
la acelaşi profesor a fost 5! Dar te poți aştepta ca după un 10 acelaşi 
profesor să treacă peste neajunsurile răspunsului tău, care ar fi avut 


consecinţe grave dacă ai fi fost un elev mediu. 


5.7.4. Ordinea în care răspunzi se reflectă în carnet 


Ce se întâmplă oare în situaţia în care, fie în cazul examenelor scrise, 
fie în cazul celor orale, profesorul examinează succesiv răspunsurile date? 
Are vreo importanţă în acest caz că răspunzi după un coleg slab sau după 
unul bun? 


Răspunsul este intuit în mare parte de elevi şi de studenți: 


O lucrare sau un răspuns de nivel mediu 
este considerat ca slab dacă urmează după o 


lucrare sau un răspuns bun - şi invers, ca 


bună în urma unui răspuns slab. 


Tocmai de aceea, situația unui candidat mediu examinat după unul 
foarte bun este de multe ori pusă în pericol. Acelaşi candidat este favorizat 
dacă urmează unui coleg mai slab. Soluţia? Foarte simplu: în cazul 
examenelor orale, intră în sala de examen în urma unor colegi mai slab 
pregătiți. Atenţie, însă, am spus “mai slab pregătiți”, nicidecum “foarte slab 
pregătiți”, pentru că s-ar putea ca aceştia să-l irite pe profesor. 

(E uşor de urmărit aceasta la toate examenele, de la "bac" în sus). 

Sigur, e destul de greu să-ți dai seama de momentul prielnic intrării în 
examen, fie şi numai pentru că “a şti” şi “a nu şti” sunt aprecieri personale 
ale fiecărui candidat în parte. S-ar putea să ai surpriza să constați că, după 
ce s-a plâns câteva ore că habar nu are de materie, colegul tău dă un 
răspuns care să-i aducă elogiile profesorului. De aceea ți-aş sugera să intri 


după colegii de nivel mediu, pentru că, aşa cum am arătat, în cazul lor chiar 

un răspuns bun îşi pierde din valoare prin imaginea colegilor respectivi. Şi 
încă o precizare: răspunsul tău trebuie să fie foarte bun! Se pare că va trebui 
să “umblăm” la tehnicile de învăţare... 

Dacă însă te consideri slab pregătit, nu intra în nici un caz după un 
coleg care a avut rezultate de excepție. Dacă meriți 8 sau 9 ai şanse mai 
mari să iei 7. Vom dezvolta şi alte aspecte la capitolul special dedicat 
examenului oral. 

La examenul scris soluția ar fi să îţi “strecori” lucrarea printre cele ale 
colegilor mai slabi, deşi riscul surprizelor din partea acestora este chiar mai 
mare decât la oral (se ştie că mulți sunt depunctaţi din cauza exprimării 
orale mai puțin adecvate, dar sunt foarte organizați în lucrările scrise). Ca să 
nu mai vorbim de faptul că însuşi profesorul poate corecta lucrările într-o 
ordine arbitrară. Având în vedere jocul hazardului, ar fi bine să nu te miri 
dacă ai fost favorizat sau depunctat. Dar ai 75% şanse să se întâmple totuşi 
cum ai plănuit tu. 

Meditează te rog la ideea că în cazul unor răspunsuri de nivel egal 
(mediu, să presupunem), răspunsul unui elev sau student dintr-o grupă 
valoric superioară va fi mai slab cotat decât răspunsul unui elev sau student 


dintr-o grupă valoric inferioară. Meditează... şi fă ce trebuie. 
5.7.5. Întotdeauna există un şef 


Lipsa de obiectivitate a profesorului poate să decurgă şi dintr-un alt 
fapt: influenţa aprecierilor celorlalţi membri ai comisiei. Este suficient ca 
membrii cei mai influenți ai comisiei de examinare să îți acorde un 
calificativ favorabil sau nefavorabil ca întreaga comisie să acorde acelaşi 
calificativ. Explicaţia e simplă: opiniile unui om cu autoritate au o greutate 
mult mai mare decât cele ale unui om fără autoritate şi uneori chiar mai 
mare decât opiniile tuturor celorlalți. 

Atunci când o comisie este formată dintr-un profesor mai în vârstă, 
recunoscut ca o somitate în domeniu, şi doi profesori tineri, să te aştepţi ca 


rezultatul final să fie cel dictat de către cel în vârstă. Ca urmare, va trebui să 

îl convingi pe examinatorul mai în vârstă sau pe cel mai influent (care nu e 
întotdeauna “şeful oficial” - deci din nou informare prealabilă!) că te-ai 
pregătit bine şi apoi să nu îţi mai faci probleme. Învață după cursurile lui. 
Foloseşte clişeele lui de exprimare. Încearcă să-i fii lui simpatic. Bineînţeles, 
nu neglija cu totul pe ceilalți. 


Şi asta e valabil atât la scris cât şi la oral. 
5.7.6. Tinereţea e diferit apreciată! 


Mai puțin (rejcunoscută de profesori, dar intuită de către elevi şi 
studenți, este problema aşa-numitei "omogenităţi de sex', adică a 
examinat. Părerile sunt împărțite, deşi se admite în unanimitate că acesta 
este unul din factorii care determină o oarecare doză de subiectivism. 

De multe ori profesorii îi consideră pe băieți "mai deştepţi”, iar pe fete 
mai... (nu spun). În acelaşi timp o parte a profesoarelor simte de multe ori o 
solidaritate afectivă față de eleve sau studente, deşi nu foarte accentuată. 
După cum poate apare fenomenul invers: ca elevele sau studentele elegante 
să fie defavorizate şi privite cu antipatie de către profesoare. Dacă afli că 
sau îți dai seama că profesoara nu vede cu ochi buni faptul de a te îmbrăca 
elegant, fereşte-te să arăţi prea bine. La fel şi în cazul unor profesoare mai în 
vârstă. Experienţa a arătat dureros multor tinere că e mai bine să se abțină 
să îţi etaleze toaletele în fața profesoarelor care nu ştiu decât să se răzbune — 
inconştient? — pentru că altele sunt mai tinere. 

Dacă auzi vreo profesoară vorbind că “fetele de azi nu mai ştiu ce 
înseamnă decența” sau că “unele confundă sala de curs cu discoteca”, 
fereşte-te, fată! 

Situația nu se întâlneşte în cazul bărbaţilor, care, departe de a 
manifesta o astfel de "gelozie de vârstă”, dimpotrivă, sunt plăcut 
impresionați de un tânăr sigur pe el, văzând de multe ori în acesta o 
exemplificare a "superiorității' sexului masculin asupra celui feminin. 


Situaţia este mai estompată aşadar, dar numai cu condiția ca atitudinea 

sigură să nu fie de fapt atitudine arogantă, atotştiutoare -— fiindcă s-ar putea 
să îți arate profesorul cine e atotştiutor! O ținută masculină care degajează 
forță şi siguranţă de sine impresionează pe majoritatea profesoarelor, în timp 
ce o ținută mai decoltată poate fi un atu al elevelor sau studentelor în fața 
majorităţii reprezentanților "sexului tare” din partea cealaltă a catedrei. Dar 
nu e obligatoriu. Eram într-o comisie când s-a întâmplat ca o domnişoară 
decoltată nu numai să nu fie tratată cu îngăduinţă de comisia de bărbați, ci 


şi să primească tiruri de întrebări la care... nu prea avea răspuns. 


Cum poți folosi această situație în favoarea ta şi cum poți evita 
aspectele ei neplăcute în cazul examenului scris? Te las să îţi alcătuieşti 


singur(ă) strategia. 
5.7.7. Începe chiar acum! 


Poate că mai există şi alte cauze care sporesc într-un sens sau în altul 
subiectivitatea profesorului. La rândul lor, cauzele prezentate mai sus se 
combină în sute de forme şi de nuanțe, făcând ca nici un examen să nu se 
asemene cu altul. Din ceea ce ai citit cred că ai rămas cu o concluzie: ca să 
obţii un rezultat care să reflecte cu adevărat nivelul tău de pregătire, trebuie 
să te transpui în situaţia profesorului. Ce preferă? Ce îl irită? Ce trebuie 


să faci? Ce nu trebuie să faci? 


De ce să-l superi pe profesor, când poţi 


să îl determini ca, fără să-şi dea seama, să 


fie de partea ta ? 


Îți subminezi şansele şi eforturile de până acum dacă te laşi în examen 
în voia întâmplării! 

Poate la început va fi mai greu să "ţii în mână! toate atuurile şi să 
ocoleşti toate problemele, dar după un număr de examene "de 


antrenament" o să ajungi să intuieşti foarte bine cele mai potrivite 

momente de prezentare în examen şi cele mai adecvate atitudini. Repet, 
examenul scris are cu totul alte reguli decât cel oral. 

Ceea ce ai citit până acum, ca şi ceea ce va urma, nu trebuie 
considerate ca nişte modalități de a obține ceva prin fraudă — în speţă o notă 
mai mare decât cea pe drept meritată. Nu contest că aceste metode de a 
obţine un rezultat mai bun sau de a evita unul nefavorabil pot fi aplicate de 
orice “şmecheraş”. Dar cele arătate sunt fapte de viaţă de care ne izbim la 
tot pasul, pentru că trăim într-o lume de oameni, nu de roboți. Le vei întâlni 
şi la interviul de recrutare preliminară sau de selecție pentru un post, şi la 
examenul de după un curs de perfecţionare şi e bine să ştii cum să îţi 


netezeşti drumul. 


Examenele ascund o realitate de care 
puțini ţin seama - examenele din liceu şi 


facultate au rolul de a testa pregătirea 


pentru viaţă a celor examinaţi. 


În viață vei întâlni oameni dispuşi să te ajute, dar şi porniţi 
(inexplicabil pentru unii) să te respingă. La concursurile de ocupare a 
posturilor vei întâlni oameni din cele mai diverse categorii, de la infatuați şi 
până la oameni dezinteresaţi total de rezultatul concursului. Atunci când o 
să vrei să îți găseşti un loc mai bun sub soare cunoaşterea celor ce ai citit 
aici va reduce enorm din stres. 

Te asigur încă o dată că degeaba eşti “tobă de carte” dacă nu ştii să 
legi trei fraze, în timp ce altul, folosind din plin aşa-zisele “şmecherii” cu 
ajutorul cărora ocoleşte situațiile nefavorabile, îşi pune mult mai bine în 
valoare bruma de cunoştinţe! Degeaba tu, care tremuri şi transpiri înainte 
de examen, te pierzi cu firea — poţi să fi consultat zeci de tratate, pentru că 
mai câştigat decât tine va fi cel care îşi va expune cu curaj opiniile bazate pe 
un sfert din cunoştinţele tale! 

Viața e dură, iar a o privi cu ochi nevinovaţi de copil înseamnă a te face de 


râs. Nu eu am inventat subiectivitatea profesorului. Nu a inventat-o nimeni. 

ține de firea umană şi pe care nici cei mai experimentați dascăli nu îl pot 
anihila. Rămâne ca tu să îl foloseşti în favoarea ta cât mai mult posibil, iar 


pe de altă parte, să ţii minte ce spunea un mare retor roman, Quintilian, 


“Judecătorul care greşeşte va fi readus 


pe calea cea bună doar printr-un mic ocol”. 


În orice caz, însă, munca de pregătire pentru examene şi concursuri 
va fi cât se poate de mult uşurată dacă în prealabil te vei informa asupra 
unor caracteristici generale ale examenului respectiv sau asupra unor 
atitudini pe care le are în general un anume profesor când este la examen. 


Dar despre această ultimă problemă am mai discutat. 
5.8. Cum îţi faci aliat din lipsa de timp 
5.8.1. De când e lipsa de timp duşmanul tău? 


Elevii şi studenţii acuză foarte frecvent lipsa de timp, ca pe una din 
cauzele nereugşitei. Nimic mai greşit. Şi totuşi, scuze de genul “nu am avut 
timp să scriu tot ce ar fi trebuit”, “nu m-a lăsat să spun tot ce ştiam” se aud 
de multe ori la ieşire din examene sau concursuri. 

Vei vedea de ce e doar o scuză, un pretext. 

Lipsa de timp e resimțită în egală măsură atât de examinatori cât şi de 
examinați, atât în cazul examenelor orale (unde s-a impus regula ca 
ascultarea şi notarea să aibă loc “ca pe bandă”), cât şi în cazul celor scrise, 
când profesorul se trezeşte în fața a zeci (uneori sute) de lucrări ce trebuie 
corectate într-un timp limitat; “scăpările” sale, deşi scuzabile, pot afecta grav 
obiectivitatea aprecierii. 

Criza de timp va lucra însă în favoarea ta dacă o să-ți dai seama că 
subiectivitatea poate însemna nu numai severitate, ci şi toleranţă. 

Pe de o parte, dacă profesorul te cunoaşte ca pe un elev sau un 


student care de-a lungul anului s-a pregătit, deja ai un punct în plus, 

fără discuţie. Reciteşte ceea ce am discutat în capitolele trecute - şi nu o să 
te mai miri dacă, chiar dacă te “poticneşti”, profesorul va considera acest 
lucru un accident în marea majoritate a cazurilor. Probabil că nu te va mai 
ului cât de uşor va trece peste o “scăpare” în cazul tău, şi cât de mult îi va 
sancţiona, pentru aceeaşi greşeală, pe cei n-au ştiut să îşi strângă din timp 
un capital de încredere. 


Atât la scris, cât şi la oral, 


Dacă începutul răspunsului tău va fi 


foarte bun, timpul foarte scurt pentru 


răspuns îţi este un aliat aproape sigur. 


Situaţia de la examenele orale face ca în aproape 95% din cazuri 
reacția unui profesor aflat în criză de timp, dar şi în fața unui început bun, 
să fie standard: “treci la subiectul următor”. Ceea ce, trebuie să 
recunoaştem, te poate salva de multe neplăceri. Nu neapărat pentru că nu ai 
învățat, ci pentru că mintea omenească are printre altele şi obiceiul de a 
reține începutul şi sfârşitul subiectelor, dar de a pierde câteodată 
informaţiile de mijloc. 

Acum înţelegi de ce am insistat să înveți bine introducerea? Revezi 
capitolul 2.5. din prezentul curs — şi acum ştii de ce îţi foloseşte. 

Uneori acest “început” nu se confundă chiar cu introducerea. Noţiunea 
de “început” e foarte relativă de la profesor la profesor, de la examen la 
examen şi chiar la acelaşi profesor sau în cadrul aceluiaşi examen. 

Spre exemplu, profesorul a examinat un grup masiv în această 
modalitate. Ulterior, când a dorit să intre în miezul problemei cu unul din cei 
examinați, şi-a dat seama că sfârşitul temei cam “şchiopăta”. Fii sigur că 
sunt mari şanse ca de acum înainte să insiste mai mult asupra părții finale, 
lăsându-te să spui totul, de la un capăt la altul sau trecând ţintit la partea 
care îl interesează (şi asupra căreia în multe cazuri a insistat la predare, la 


seminar etc. - înţelegi de ce subliniez asta). 

În cazul examenelor scrise, o introducere bună poate fi un “motiv” 
pentru profesorul aflat în criză de timp să nu mai acorde o atenție deosebită 
cuprinsului propriu-zis. Situaţia este şi mai probabilă în cazul examenului 
oral. La scris, cunoştinţele aşternute pe hârtie pot fi parcurse, chiar dacă 
foarte rapid, de către profesor, care poate astfel sesiza o eventuală “scăpare”, 
ceea ce la oral e mai puţin probabil să se întâmple. În orice caz, un lucru e 
cert: un început bun te va salva în mod miraculos în orice examen. 

Am probat aceasta şi ca lector, cu cursanți de condiţii, vârste, studii 
din cele mai diferite. Surprinzător, oricât aş cunoaşte tehnicile de examen, 
nu m-am putut abţine să acord măcar un punct în plus la scris sau la moral 
celui care începuse cu ce ştia mai bine, care se căznise să argumenteze 
excelent primele puncte tratate. Într-o mare de oameni cu cunoştinţe medii 
m-a impresionat plăcut cel care a s-a străduit să aibă un început de 
excepție, chiar dacă continuarea nu a mai fost la fel. 

E o lege din marketing pe care o ignoră (pe buzunarul lor) firmele de 
producție şi distribuţie şi pe care nu o aplică nici psihologii. Conform acestei 
legi, prima firmă dintr-un anumit domeniu ajunsă pe o piaţă şi care s-a 
făcut remarcată rămâne lider de piață, cu costuri mai mici, chiar dacă între 
timp au apărut zece concurenți, care sunt chiar mai puternici pe alte pieţe. 

Deci prima firmă apărută pe piață se va menține: 

1) lider 


2) cu eforturi (costuri) mai mici 


Aplicată în psihologie, această lege e simplă pentru examenul scris: 
începe cu subiectul pe care îl ştii cel mai bine şi tratează-l excelent (sau 
măcar cât de bine poți). Te vor ajuta schemele, codificările, sublinierile, tot 
ceea ce ai făcut corect înainte. Această primă impresie îl va încânta pe 
profesor, care în virtutea unei alte legi, a psihologiei şi a comunicării, va 
căuta şi mai departe argumente că eşti “tare”, chiar dacă în continuare nu 
eşti chiar aşa. Dacă nu vei greşi flagrant, fii convins(ă) că te va nota mai bine 
decât meriți. Nu la maxim, dar nesperat de bine. 


Deci vei obţine, la fel ca în marketing: 


- Horaţiu Sasu -— 


1) corectarea pe mai departe conform cu prima impresie 


2) chiar dacă ai cunoştinţe mai subțiri 


Cu toată lipsa de timp din examen, foloseşte-te de prima impresie. Ştii 
în cât timp se formează? În maxim 90 de secunde. Deci prima şi a doua foaie 
(cu scris de mărime medie) ar fi suficiente ca să te ajute pentru o notă mai 
mare. Pe celelalte foi pui subiectele pe care nu le mai stăpâneşti aşa de bine 


(evident, în ordine descrescătoare a cunoştinţelor) 


5.8.2. O aplicaţie la examenul scris care îţi sporeşte 


şansele 


Dacă din cinci subiecte ştii trei foarte bine, penultimul “şchioapătă" iar 
ultimul e dezastru total, poţi folosi în favoarea ta prima impresie tratând mai 
succint al patrulea subiect (şi, în virtutea părerii deja formate, ai şanse mai 
mari ca profesorul să creadă că o faci din cauza lipsei de timp, iar nu din 
cauză că sunt probleme), iar ultimul sintetizează-l (spre exemplu scrie: “cele 
cinci condiții pentru....sunt: ..... ”) şi apoi dezvoltă ce ştii... şi din nou 
profesorul s-ar putea să considere că te-ai oprit brusc din lipsă de timp şi nu 


din neştiință (doar e convins deja că te-ai pregătit bine, nu?). 


Dacă îi creezi profesorului o impresie 
bună la primele subiecte, va căuta 
inconştient argumente că eşti tare, ca săi 
se confirme că nu a greşit în prima 
impresie. De aceea lipsa de timp la 
examenul scris e un atu tocmai când nu 
te-ai pregătit bine, iar nicidecum un 


pretext pentru eşecuri! 


- Horaţiu Sasu -— 


5.8.3. Aplicaţie la examenul oral (şi uneori nu trebuie 


mai mult) 


Tendinţa de a-i încuraja pe cei neîncrezători în propriile forţe este 
o altă sursă de subiectivitate în notare. Deseori este asociată cu tendința 

“justițiară” de a pedepsi cu orice preț, prin notă, pe un elev sau student 
prins “în ofsaid” (iar dacă nu e pentru prima dată tendința e aproape 
certitudine). Sentimentul de ocrotire pe care îl induce un “neajutorat” în 
sufletul unui examinator mai milos este un atu pe care destul de mulți (şi 
mai ales destul de...multe) îl folosesc. 

Dacă e cazul, foloseşte în favoarea ta îngăduința profesorului. Dar să 
ştii că nu aceasta este regula. Moneda are două fețe: un răspuns ezitant, 
“poticnit” îl poate irita pe profesor — după cum se şi întâmplă destul de des. 
Cu atât mai mult cu cât un asemenea răspuns are şi o altă semnificație: 
elevul sau studentul nu este pregătit psihic suficient pentru viață sau pentru 
examenele pe care va trebui să le susțină. Grea piatră de moară pentru un 
student în domeniile care cer dinamism, îndrăzneală, sociabilitate sau 


contact cu publicul! 


Încurajarea celor  neîncrezători în 


propriile forţe este o reacţie posibilă, dar la 


fel de posibil este şi opusul ei. 


Te asigur însă că mai întotdeauna un elev sau un student care 
afişează siguranță este avantajat fără excepție. Profesorul îngăduitor va fi 
repede convins că ştii (că doar altfel nu ai fi atât de detaşat şi de sigur pe 
tine, nu?) iar pentru cel sever vei fi unul din puţinii care vor ieşi din turma 
tremurătorilor. Avantaj de excepție! 

La un examen oral aveam un profesor îngăduitor, care prefera să nu 
intre prea mult în miezul problemei, deşi cursurile erau foarte bine 
structurate. Pur şi simplu te asculta din ce ştiai, iar unii luau note uriaşe 


față de cunoştinţele lor reale. Aproape toţi au luat nota maximă. 

Dar la un moment dat a răspuns o colegă care, în loc să arate ce ştie, 
a început cam aşa: “Domnule profesor, eu... nu ştiu aşa de bine subiectul al 
doilea”. Nu îl ştia aşa de bine cum şi-ar fi dorit, dar sigur îl cunoştea mai bine 
decât mulți alții. lar răspunsul său ulterior a dovedit limpede că era bine 
pregătită şi că ştia mai mult decât ceruse profesorul altora. Dar degeaba: 
nesiguranța ei i-a ridicat semne de întrebare profesorului, acesta a mers pe 
prima impresie, iar colega mea a obținut una din puţinele note de 9 din an. 
Deşi s-a dovedit că era foarte bine pregătită şi numai emoţiile au făcut-o să 
nu fie sigură pe ea. Şi a ratat şi bursa din cauza notei. Vezi cum pot distruge 
emoțiile cea mai eficientă învățare? 

Se impune o precizare: asemenea inechități pot deveni o sursă de 
tensiune deosebit de puternică, atât între cei examinați, cât şi între aceştia şi 
examinatori. Dacă ai fost favorizat, ar fi bine să nu îţi “trâmbițezi” norocul în 
fața celui defavorizat, pentru că, la urma urmei, te lauzi cu ceva ce nu-ţi 
aparține pe de-a-ntregul, ci cu ceva la care te-a ajutat şi profesorul (pentru 
că şi tu... “l-ai ajutat” să te ajute). Progresul tău sau posibilitățile tale sunt 
cu atât mai îmbucurătoare cu cât chiar profesorul le-a remarcat şi le-a 
consemnat ca atare, dar... mai bine bucură-te în linişte. 

Dacă însă ai fost defavorizat(ă) prin notare, poate că ar fi bine să nu 
arunci priviri “ucigătoare” fericitului care jubilează: el nu e absolut deloc 
vinovat că efortul său a fost remarcat şi recompensat. Dimpotrivă, e foarte 
probabil ca profesorul să fi ştiut de ce l-a “săltat” la notă şi de ce l-a 


încurajat în acest fel. 


Nu fă greşeala multora, de a cădea în 


mania persecuției în urma unor depunctări 


succesive la examene. 


Înainte de a adopta această soluţie facilă dar dezastruoasă gândeşte-te 
dacă nu cumva aceste depunctări au la bază motive mai întemeiate decât 
ghinionul atât de des invocat (de exemplu, lipsa obiectivității în 


autoevaluare, slaba activitate anterioară, faptul că eşti cotat(ă) ca un elev 

sau student mediocru, sau care a omis să frecventeze cursurile). Şi abia 
atunci vei realiza probabil că trebuie să te bucuri sau să te superi pe tine 
însuți şi nu pe alții. 

Dacă profesorul te-a favorizat aceasta trebuie să îți spună multe. 

Dacă vreodată te va mai examina acelaşi profesor, nu uita că nota mai 
mare pe care ai primit-o (căutată ca atare de examinator în carnetul de note) 
poate fi un “credit” acordat de profesor, credit pe care va trebui să îl 
“rambursezi” cu ocazia următorului examen. 

Gândeşte-te cât se poate de serios la felul în care o să te prezinți în 
“retur”, pentru că avantajul de la primul examen s-ar putea să fie o povară 
destul de grea în timpul celui de-al doilea. Dacă îi înşeli speranţele 
profesorului care ţi-a acordat încrederea lui, s-ar putea să apară probleme. 
Atenţie, deci! În special elevii se întâlnesc cu asemenea situaţii, pe care de 
multe ori le neglijează, considerând că profesorul... uită. Nu uită. A doua oară 
profesorul nu numai că nu va mai fi la fel de binevoitor, ci îşi va retrage şi 
ceea ce a dat. Bineînţeles, pentru mulți aceasta va fi o defavorizare în notare 
absolut “inexplicabilă”. 

Cu totul altfel se prezintă situația dacă examinatorul respectiv nu mai 
participă şi la alte examene pe care le susţii. În acest caz, e şansa ta, pentru 
că respectivul “credit” nu mai are valoare după ce ai ieşit din sală. 

Deja începi să îți dai seama că examenul are părțile lui ascunse, care 
îi dau o complexitate deosebită. Cine tratează examenul în mod simplist, 
fără a-i vedea părțile mai greu observabile, riscă să comită erori destul de 


mari. 


CAPITOLUL AL VI-LEA 


EXAMENUL ORAL 

6.1. Caracteristicile examenului oral 


Caracteristicile examenului oral derivă din modul în care acesta se 
desfăşoară, respectiv sub forma dialogului (uneori monologului) student- 
profesor. Expunerea este mai liberă decât în cazul examenului scris, această 
libertate atingând grade diferite, ajungându-se nu de puţine ori la libertate 
totală în prezentarea subiectului. Având în vedere că timpul acordat pentru 
pregătirea răspunsului este în general mai mic decât cel pe care îl ai la 
examenul scris, convenţia tacită care se naşte este în sensul unei prezentări 
mai puțin riguroase a subiectului. 

Examenul oral presupune întâlnirea a două personalități distincte - a 
profesorului şi a elevului sau studentului. De aici derivă probleme de a căror 


rezolvare corectă depinde însuşi rezultatul examenului. 
6.2. Adaptează-te după dispoziţia de moment a profesorului 


Feţele multora se întunecă atunci când îşi amintesc de această latură 
absolut incontrolabilă a examenelor. Fie că elevul, clasa sau grupa sunt 
cotați ca “buni” sau “răi”, dispoziția de moment a profesorului poate 
răsturna cele mai precise pronosticuri. Practic foarte puţini oameni pot să 
facă aprecieri obiective în momente de proastă sau bună dispoziţie. Oricine 
ştie că buna dispoziție aduce cu sine un oarecare grad de toleranță din 
partea profesorului (“Hai să te ajut, cu toate că nu prea meriți” ar trebui 
interpretat ca “Norocul tău că m-ai prins într-o zi bună!”), în timp ce proasta 
dispoziție a oricărui om (fie că îți este partener de afaceri, profesor sau 
prieten) poate periclita pe nedrept cele mai promițătoare perspective. 

Dar... cum să foloseşti dispoziția de moment a profesorului în favoarea 
ta — indiferent dacă această dispoziție este bună sau rea? 

Să începem cu varianta favorabilă a situației — dispoziţia bună, pe 
care bineînțeles că va trebui să o exploatezi cât se poate de intens. E 
surâzător profesorul? Fii şi tu la fel. Psihologii ştiu că adoptând o atitudine 


asemănătoare cu cea a unei anumite persoane, câştigăm simpatia acesteia. 

În al doilea rând, ar fi cam bizar să stai încruntat(ă) şi încordat(ă) în fața 
unui profesor surâzător şi destins. Destinde-te! Încearcă să râzi la glumele 
pe care le face şi în general uită scorțoşenia. Dacă profesorul îţi zâmbeşte, fă 
şi tu la fel. Te vei simți mai bine şi va fi spre binele tău... 

Proasta dispoziţie a profesorului poate însă duce la nedreptăți 
flagrante în apreciere 

În examenul oral, o poţi anihila într-o oarecare măsură printr-un 
răspuns mult mai bine pregătit decât de obicei, respectând nişte reguli pe 


care le vei afla în capitolele următoare. 


6.3. Care sunt totuşi cauzele proastei dispoziţii a 


profesorului? 


E greu de dat un răspuns general valabil. Dar le vom analiza pe cele 
mai des întâlnite. 

Proasta alegere a sălii de examen (prea rece sau prea caldă, prea largă 
sau prea neîncăpătoare, prea puțin ferită de zgomotele de afară etc.), a orei 
de examen, a “protocolului” pot fi un început cu stângul. Unii profesori 
refuză “protocolul”, alții îl pretind. Unii profesori pretind ca sala să fie aleasă 
de elevi, alții o aleg ei înşişi. Ca să nu cazi în greşeală, soluția e simplă şi am 
mai discutat de ea: informează-te asupra preferințelor fiecărui profesor 
şi acționează în consecință, pentru că orice gafă are efecte greu de 
prevăzut. 

Pentru elevii ascultați la ore alegerea sălii de examene nu prea intră în 
discuție, dar alegerea ambientului da. 

Apoi, deopotrivă valabil şi pentru elevi şi pentru studenţi: unii cred că, 
dacă pe ei nu îi irită faptul că dau răspunsurile cu oarecare întârziere, la fel 
se întâmplă şi cu profesorul. Adeseori auzim voci mirate care repetă parcă la 
indigo: “Ştiam, dar nu mi-a venit pe moment răspunsul” sau “Ştiam, dar nu 

am fost pe fază”. Astfel de situații sunt generate de multe ori de tensiunea 
deosebit de mare din timpul examenului — şi sunt explicabile ştiinţific prin 


faptul că legăturile dintre diversele cunoştinţe stocate în memorie se 

alterează sub presiunea unei excitații emoționale căreia scoarța cerebrală îi 
dă un răspuns specific. Dar nu întotdeauna profesorul vrea să înțeleagă 
aceasta. Drept pentru care ar fi indicat ca atunci când înveţi să indici 
prin număr de pagină sau alte repere care anume sunt pasajele care 
îți creează probleme şi să revii asupra lor la ultima recapitulare, ca să 
le fixezi mai bine şi ca să le ai mai proaspete în memorie. Revezi, chiar 
înainte de examen (dar numai dacă tu consideri necesar!), aceste aspecte; 
dar dacă le stăpâneşti foarte bine sau că o revedere fugitivă ţi-ar face o 
“varză” în cap, mai bine renunță. 

De un deosebit folos îţi va fi în timpul examenului oral să încerci să 
anticipezi întrebările profesorului şi să te adaptezi modului în care pune 
problema (cere sinteze? probleme? cazuri de rezolvat? - aspect care este 
tratat în capitolul 6.12 din cursul de față). Dar, dacă nu ai reuşit, nu fă 
greşeala să intri în panică, pentru că îți poate fi fatală, deoarece atenţia ta, 
în loc să se concentreze întreagă asupra răspunsului cerut, se va concentra 
asupra unor întrebări stupide, de genul “De ce mă întreabă asta? N-am 
răspuns cum trebuie? Unde am greşit>”. E aiurea. 

Dacă ai probleme din cauza lipsei de spontaneitate, atunci va trebui 
aplicată fără discuţie pregătirea psihică prin autosugestie, până când vor 
apărea primele semne de ameliorare; mai mult, chiar, până când situația se 
va stabiliza. 

În acest fel vei evita reacţia firească a multor profesori — enervarea, 
care poate avea consecințe destul de serioase pentru tine. Serioase -— 
serioase, mai treacă-meargă, dar ce ne facem când sunt şi nedrepte? 
Problema, după cum vezi, e uşor de rezolvat prin câteva procedee la 
îndemâna oricui. 

Dacă însă profesorul se uită insistent la tine, iar tu nu ai încă soluția 
cerută, îți sugerez ceva care te-ar putea salva (deşi nu pot garanta chiar 
100% pentru asta): încearcă să “prinzi un fir”, vorbind despre un aspect 
care se leagă de cel în cauză. Poate în felul acesta, fie cu ajutorul 
profesorului, fie singur, într-o sclipire de inspirație, vei putea atinge, în 


ultima clipă, ideea salvatoare. Nu vreau să spun că acest procedeu merge 

sigur. Dar în orice caz răspunsul “nu ştiu”, atunci când totuşi ştii ceva, 
denotă inconştiență. Dai cu piciorul unei ocazii de a te reabilita. Sigur, dacă 
într-adevăr nu ştii, sinceritatea s-ar putea să fie apreciată de un profesor 
care îţi va fi recunoscător că nu îl faci să piardă timp. 


Există însă şi aspecte pe care nu le poţi controla. Bunăoară, 


Enervarea profesorului se poate revărsa 


din plin asupra ta dacă te ascultă sau îţi 


citeşte lucrarea după răspunsul unui coleg 


de-al tău care l-a enervat. 


La examenul scris nu poţi prevedea ordinea în care vor fi corectate 
lucrările, deşi elevii şi studenții le aranjează uneori, intuind că profesorul va 
păstra ordinea la corectare. Am urmărit şi eu când corectam lucrări şi, cum 
am mai spus, în 75% se întâmplă cum intuiesc studenții. “Aranjamentele” 
sunt însă mult mai uşor de făcut în cazul examenelor orale, cu excepția 
examinărilor din liceu, făcute pe baze mai stricte, prin numirea celor care 


trebuie să răspundă. În consecință, 


În programarea momentului în care vei 
intra în examen, dincolo de alţi factori, ia-l 
în considerare şi pe cel uman: află ce colegi 


vor fi examinaţi înaintea ta, află dacă sunt 


bine pregătiţi sau nu, şi hotărăşte în 


cunoştinţă de cauză când anume vei intra în 


sala de examen. 


lar dacă o simplă privire te va lămuri că a rămas să intrați în examen 
doar tu şi cea mai mare parte a “clienţilor” profesorului, lasă totul şi intră 
înaintea lor. E un fel de “după mine, potopul”, dar fiecare doarme aşa cum 
îşi aşterne. Nu tu ai obligaţia să suporţi anumite consecințe din cauza 


altora. 

Situaţia e mai problematică dacă profesorul vine deja de la o clasă sau 
grupă care l-a indispus vizibil. În acest caz, nu îți mai rămâne decât să speri 
că se va calma după un timp şi să aştepţi cu răbdare trecerea furtunii. 

Sigur că situația pare din nou problematică în cazul examenelor scrise 
sau a “ascultărilor” după catalog din anii de liceu, dar şi aici ar fi o soluție 
cu oarecari şanse de reuşită: să încerci încă de la început să faci tot ce 
depinde de tine ca răspunsul tău să impresioneze cât mai plăcut. E singura 
atitudine care poate dezamorsa o parte din tensiune, cu consecințe 


folositoare ţie. 


O cauză de iritare la ordinea zilei apare 
dacă în timpul susținerii examenului nu e 
linişte în sală sau profesorul face mari 
eforturi pentru a păstra disciplina. E o 
situație echivalentă cu subminarea 


autorităţii personale. 


Indisciplina se plăteşte adesea scump - atât în timpul semestrului cât 
şi la examen. Chiar în cazul examenului scris ai putea crede că odată cu 
dispariția sursei perturbatoare (adică, în majoritatea cazurilor, odată cu 
strângerea lucrărilor) profesorul va “uita” că a fost pus în situații penibile, 
lucrurile nu stau deloc aşa. Dimpotrivă, consecințele cel mai greu de 
controlat apar chiar în cazul examenelor scrise desfăşurate în condiții 
improprii. Ascultă un sfat: indiferent dacă ai de dat o teză sau un examen 
scris în sesiune, fă tot ce depinde de tine pentru a stăvili “elanul” unor colegi 
prea gălăgioşi. Explică-le ceea ce ai găsit aici şi sugerează-le eventual să îşi 
descarce energia după examen. 

În examenul oral, după primirea unei note mai mici decât cea la 
care te aşteptai ar fi bine să nu îți manifeşti nemulțumirea de față cu 
profesorul. Nu din laşitate (nu e cazul), ci pentru că rareori profesorul 


revine asupra notei, mai ales în faţa unei săli întregi. În plus, prin atitudinea 

ta îl poți irita pe profesor şi îi poţi defavoriza astfel pe colegii care urmează să 


răspundă. 
6.4. Ce faci când profesorul e obosit 


Oboseala profesorului e o cauză de subiectivitate pe cât de frecvent 
întâlnită, pe atât de greu de evitat şi de controlat de către cei examinați. 
Oboseala reduce în mare măsură puterea de concentrare, de diferențiere şi 
de comparaţie. Nuanţele pălesc, nervii sunt mai încordați, iar cauzele care 
generează subiectivitatea profesorului acționează uneori aproape tiranic. 
Astfel, dacă un profesor obosit a ajuns la concluzia că grupa sau clasa sunt 
slab pregătite, deoarece primii care au răspuns au fost astfel, s-ar putea 
să apară mari nedreptăţi în notare. Dacă însă totul decurge foarte bine la 
primele răspunsuri, ai toate şansele să fii privit cu îngăduinţă, dacă ai intrat 
imediat după autorii acestora (şi dacă nu eşti pe dinafara subiectului, 
normal). 

De aceea, în cazul unui examen la care profesorul este obosit intră la 
început "aşii”, exploatează ocazia, dacă eşti cât de cât bine pregătit!. Dacă nu 
eşti totuşi pregătit destul de bine, rămâne să faci o alegere în funcție de alți 
factori, deoarece se ştie că un răspuns mediu pare slab în comparație cu 
unul anterior foarte bun. 

Chiar şi impresia profesorului, despre care am mai discutat, se poate 
modifica sub apăsarea oboselii. De aceea, conştient de faptul că tu nu poţi 
face prea multe în cazul unui profesor obosit, ar fi poate bine să foloseşti "o 
portiță de scăpare": oricât de obosit şi de plictisit ar fi profesorul, e clar că 
tot e mai "fresh" în prima oră de examen decât în ultimele ore. Cu alte 
cuvinte, este destul de obosit pentru a insista asupra unor amănunte, iar, pe 
de altă parte, răspunsul tău bine formulat are toate şansele să fie apreciat 
peste valoarea reală, din motivele pe care le-am expus atunci când am tratat 
lipsa de timp. 

Pe de altă parte, la o oră târzie oboseala s-ar putea să aducă şi alte 


reacții inerente: nervozitate, irascibilitate sau nerăbdare. Cea mai uşoară 

abatere se poate repercuta negativ atât asupra stării de spirit a candidatului 
(aflat, la rândul său, într-o stare avansată de oboseală), cât şi asupra 
rezultatului. După cum e posibil ca profesorul să fie mai nerăbdător să 
încheie şi să asculte ca pe bandă, dând note mari cu generozitate. vezi care e 
tendința şi fă ce trebuie! 

În orice caz, dacă eşti cu adevărat bine pregătit, poţi să intri fără 
probleme către sfârşitul examenului: s-ar putea foarte bine ca diferența 
pozitivă dintre răspunsul tău şi cele anterioare să îți aducă o notă mai mare 
decât sperai. 

Asemenea "subterfugii" pot fi folosite cu succes în cazul examenelor 
orale. În schimb, în cazul examenelor scrise este aproape imposibil de 
aplicat sugestiile de mai sus, pentru că nici ordinea de corectare, nici starea 
de oboseală din momentul corectării nu pot fi cunoscute de către cel 
examinat. În acest caz singura soluţie ar fi să te pregăteşti cu adevărat bine, 
dacă doreşti o notă bună, şi să abordezi examenul conform sugestiilor pe 


care le vei găsi în paginile referitoare la răspunsul scris. 


6.5. Tinuta la examen 


Cred că ai întâlnit colegi care vin la examen îmbrăcați “la patru ace” 
dar şi unii care aruncă pe ei ce-o fi, fără preferințe cromatice, mergând până 
la haos. În sălile de clasă pestrițăreala e la ea acasă. Studiază puţin stilul de 
a se îmbrăca al fiecăruia. Care dintre colegi ți se pare mai stilat, care impune 
mai mult respect? Fii atent: nu am spus “care se îmbracă în conformitate cu 
preferințele tale” ci “care îi se pare mai stilat, mai impunător”. 


Ideea de la care pornim este simplă: 


Simpatia sau antipatia profesorului 


poate fi stârnită (şi) prin vestimentația pe 


care o etalezi. 

Poate că te simți strâmtorat în hainele de costum sau poate că eşti 
prea elegant(ă)... Orice ai crede, oricum te-ai comporta în afara orelor de 
examen, te rog — spre binele tău - să iei aminte la nişte reguli simple. S-ar 
putea să ţi se pară constrângătoare, dar, îți repet, dacă le respecţi nu mai 
mult decât câteva ore va fi spre binele tău. 

Atât pentru studenți cât şi pentru elevi (care sunt mai puţin supuşi 
rigorilor vestimentare, cu excepţia bacalaureatului), e valabil un sfat: ar fi 
bine să laşi ținuta "de stradă" şi să alegi o vestimentaţie decentă. Pentru 
studenți mai elegantă, iar pentru elevi măcar mai decentă. E perfect aplicabil 
proverbul englezesc care spune “mănâncă să te mulțumeşti pe tine, dar 
îmbracă-te încât să placi celor din jur”. Dacă încă nu ţi-ai format o idee 
despre ce îți stă bine, ia aminte, te rog, la câteva reguli de bază: 

- Îmbracă-te în culori estompate, pastelate, căci nu întotdeauna 
profesorului îi plac culorile “tari” mai ales dacă este o fire mai 
conservatoare. Fii mai degrabă conservator (conservatoare) decât 
avangardist(ă) 

- În caz că nu ştii ce culori să alegi, culorile întunecate par mai 
potrivite decât cele deschise 

- Întotdeauna ai grijă cum îţi arată pantofii 

- Nu combina mai mult de trei culori în îmbrăcămintea ta 

- Ca să nu ai mare bătaie de cap cu îmbrăcămintea, cumpără-ți un 
sacou care să se potrivească în mai multe împrejurări. 


- Ca de obicei, informează-te despre preferințele profesorului! 


Bineînţeles, există şi alte aspecte asupra cărora trebuie să te apleci: 
pieptănătura sau coafura, fardul (pentru fete), podoabele - brățări, cercei, 


inele (atât pentru fete cât şi pentru băieți) şi aşa mai departe. 


O vestimentaţie nu neapărat 


pretențioasă, ci cu bun gust aleasă, este un 


semn de respect pentru omul de la catedră. 

Spune drept, dacă ai fi profesor ai fi chiar indiferent la vederea unui 
student care vine la răspuns în blugi tăiați, cu lațele murdare atârnându-i 
peste față, nespălat şi duhnind a băutură? O fi imaginea cam exagerată, dar 
îți poți da seama de diferența dintre un astfel de specimen şi tine, care de 
fiecare dată ştii să îți alegi o ţinută decentă, şi oarecum elegantă când 


condițiile ţi-o permit. 


Oamenii atractivi au o şansă în plus 


faţă de cei care nu ştiu să se prezinte. 


ŢȚinuta neglijentă nu e de natură să demonstreze respect față de 
profesor. Profesorul va fi tentat să te trateze în acelaşi mod, uneori 
crezându-se chiar îndreptăţit să îți explice subtil, prin notă, ceea ce crede el 
despre modul în care te-ai prezentat la examen. 

Cât despre fete, nu ştiu dacă sala de examen este cel mai potrivit loc 
spre a-şi etala ultima rochie - superbă, de altfel — sau coafura “răcnet” care 
i-a dat gata pe toți băieţii din cartier şi din împrejurimi. Nu contest că există 
profesori care mai iau în considerare şi oarecare detalii... anatomice, 
sugerate sau, dimpotrivă, expuse în toată splendoarea lor, atunci când pun 
nota. Asta e situația şi prost e cine nu profită, la urma urmei (lăsând la o 
parte aspectul moral al problemei, şi lăsând la o parte şi faptul că ceea ce 
abia se sugerează e mult mai încântător decât ceea ce se expune ca la 
tarabă); în orice caz însă, ca să nu ai surprize, indiferent dacă eşti băiat sau 
fată, informează-te asupra exigențelor profesorului în acest domeniu. S-ar 
putea să ai surprize mari... 


Şi mai ales nu uita: 


Prima impresie s-ar putea să plece de la 
felul în care arăţi. 


Iar prima impresie ajută sau strică pe 


parcursul examenului. O spun pentru cine a 


uitat. 

6.6. CÂND e indicat să intri în examen? 


Am mai dezvoltat aceste aspecte şi e momentul să facem câteva 
precizări, să îți răspund la întrebări care apar mai des la examene. Cei mai 
mulți dintre colegii tăi probabil că nici nu îşi pun asemenea întrebări şi de 
aceea îți poţi “aranja” momentul intrării în examen fără să simţi “concurența” 
în domeniu. 

Să încercăm deci să răspundem la întrebarea din titlu punând cap la 
cap aspectele care ne interesează în acest moment. 

Dacă la examenul oral nu se intră în ordine alfabetică, e bine să ţii 


seama că uneori contează momentul în care te prezinţi la examene. 


Obiectivitatea aprecierii din partea 
profesorului este de multe ori alterată; este 


vorba de aşa - numitul “efect de ordine”, 


potrivit căruia prima jumătate a grupei de 


examinaţi este mai favorizată în raport cu a 


doua. 


Aceasta o ştii deja. Mi s-a confirmat la toate comisiile de examinare a 
care am luat parte că unii examinatori şi-au consolidat practica de a nu 
începe sau sfârşi examinarea unei grupe de studenţi sau set de lucrări cu 
note maxime sau minime. e încă un argument pentru care, dacă ţi se 
permite, e bine să îți alegi momentul de intrare în examen în funcţie de 
“semnalele” primite de la colegii care ies din sala de examen; am observat că, 
instinctiv, studenții întreabă (înainte chiar de a se interesa dacă examenul e 
greu) dacă profesorul e “în toane bune” sau nervos. Informaţie prețioasă, dar 
pe care puţini o exploatează la maxim. Îți reamintesc că un profesor iritat de 
nişte prestații anterioare slabe poate fi extrem de necooperant şi poate avea 


acea tendința cum spun toţi studenţii, “să termine repede cu tine”. 

Pentru elevi ideea e simplă: la clasă asişti la modul în care sunt 
ascultați colegii tăi şi, chiar dacă nu poţi alege momentul intrării la ascultare 
(pentru că acesta e decis de profesor) nu îți rămâne decât să mizezi pe 
impresia bună pe care deja ai creat-o şi pe care o mai poţi crea răspunzând 
atunci când profesorul pune clasei o întrebare la care cel ascultat nu a ştiut 
să răspundă. 

Apoi, deopotrivă pentru elevi, cu ocazia "oralului" de la bacalaureat, şi 
pentru studenți, aş mai adăuga nişte sfaturi. 

Ca să previi o situaţie dezavantajoasă, fă ceva foarte simplu: uită-te în 
jurul tău şi vezi ce colegi de-ai tăi mai trebuie să răspundă. Dacă ştii că sunt 
mai slab pregătiți, din diferite motive, de la indispoziție de moment la stare 
“cronică” de ignoranță, fă tot ce e posibil să intri înaintea lor, fiindcă altfel vei 
plăti oalele sparte de alții. Bănuiesc că după ce te-ai pregătit pentru acest 
examen şi după ce ţi-ai făcut nişte planuri şi speranţe, nu e corect să fii 
defavorizat şi să primeşti o notă mai mică numai pentru că cei de dinaintea ta 
au stricat dispoziţia profesorului. 

Ar fi bine să procedezi la fel şi în cazul în care ştii că peste puţin timp o 
să intre în examen un coleg de care se ştie că “se ajută” de alte surse în 
pregătirea răspunsului şi care ar putea fi prins asupra faptului, cu consecinţe 
negative nu numai asupra lui însuşi (în definitiv, îşi merită soarta), ci şi 
asupra grupei, clasei sau a părții din grupă/clasă care a mai rămas, din care 
faci parte şi tu şi care va fi din start defavorizată pe nedrept. Chiar dacă 
profesorul nu ar da de înțeles că a observat încercările de fraudă, poţi fi sigur 
că de acum încolo va plana o suspiciune foarte apăsătoare şi nedreaptă 
asupra ta şi asupra colegilor tăi. 

Suspiciune care -— tot ca o primă impresie pentru cei ce au rămas să 
răspundă - se va răsfrânge negativ când va veni vorba de aprecierea şi 
notarea răspunsului. 

Să nu te miri dacă în aceste condiţii un răspuns foarte bun poate fi 
considerat în mod total greşit ca un rezultat al copierii şi nu al ştiinţei, aşa 
încât poţi ajunge să fii tratat la rândul tău ca un infractor şi eventual “taxat” 


la notă. Ţi se pare corect? Sigur, profesorul se poate convinge uşor de nivelul 

real al cunoştinţelor tale punându-ţi câteva întrebări suplimentare. Dar cine 
poate garanta că o va face într-adevăr? Şi cine îl poate obliga, în fond, să o 
facă? lar dacă o face, cine poate fi absolut sigur că va da un răspuns prompt 
şi corect la orice întrebare astfel încât să convină pe examinator de 
onestitatea sa? 

Prea multe probleme şi prea multă nesiguranță sunt generate de o 
situaţie care nu ţi se poate reproşa, adică neseriozitatea unui/unora de 
dinaintea ta. i se poate reproşa însă că nu acționezi atunci când e în 
favoarea ta. Urmăreşte cu atenție momentul în care intri în examen! 

În cazul în care examenul oral presupune intrarea în ordine 
alfabetică, nu îţi mai rămâne decât să te bazezi pe faptul că profesorul este 
conştient de eterogenitatea valorică a grupei şi că s-ar putea să aibă mai multă 


răbdare cu fiecare dintre voi. 


6.7. CUM intri în examen? 


Nu face o greşeală care îi pierde pe mulţi: 


Nu intra în examen cu privirile pierdute, 


mai - mai să leşini dacă profesorul se uită 


mai urât la tine. 


Intră senin, cu încredere (nu cu aroganță), pentru că e culmea să crezi 
că profesorul a dat verdictul de a prima vedere. 

Noi am discutat suficient despre faptul că în mod normal tu va trebui 
să intri cât se poate de liniştit(ă) în examen. Din cel puţin două motive. Pe de 
o parte, sunt convins că ai învăţat după cele mai eficiente metode - deci 
ai încredere în ceea ce ştii! Pe de altă parte, chiar dacă mai ai mici “scăpări” 
în pregătire, acestea nu te vor duce spre eşec, ci vor trece foarte probabil 
neobservate, pentru că deja te-ai pregătit să faci faţă aşa-ziselor 
“neprevăzute” din examen şi de cele mai multe ori, să le “întorci” în favoarea 


ta. 

Pentru aceasta va trebui să îți reaminteşti mereu că examenul oral nu 
este o situație liniară, nu se reduce la o simplă prezentare a cunoştinţelor, iar 


nota reflectă numai parţial aceste cunoştinţe. 


Nota reflectă de multe ori modul în care 
ştii să-ţi etalezi cunoştinţele, dincolo de 


consistenţa sau de fragilitatea acestora. 


Există chiar o vorbă printre studenți: "Nu contează cât ştii în realitate, 
ci cât crede profesorul că ştii”. Şi nu e deloc exagerare chiar dacă există 
profesori cu experiență care “te simt” după primele cuvinte, după ce au 
examinat generaţii întregi de elevi sau studenți. 

Tocmai de aceea insist în acest curs de tehnici ale examenului: atenţie 
la prima impresie! Sigur, în cazul lipsei cronice a unor cunoştinţe, nici cel 
mai bine pregătit răspuns nu poate ascunde niște lacune. În schimb, 
cunoştinţelor, oricât de bune ar fi, le poţi scădea valoarea reală într-un mod 
cu totul artificial dacă o să le prezinţi defectuos. 

Am mai discutat despre modul în care poate fi influenţat rezultatul de starea 
ta psihică. Vom vedea acum în ce mod influențează prezenţa ta fizică un 
rezultat al examenului oral şi cum va trebui să te pregăteşti de răspuns şi să 


susţii în concret examenul. 


Am ajuns astfel la momentul în care ai 
păşit plin de încredere în clasă. 


“Ziua adevărului” îşi derulează deja al 


doilea ceas: cel al examenului propriu-zis. 


Să vedem ce se poate întâmpla ... 

6.8. Imediat după ce ai văzut subiectele 


6.8.1. Reacţii frecvente. Reacţia corectă 


După ce ai tras biletul poţi avea două reacții: fie să îl dai înapoi, după ce 


“te-ai asigurat” cu o privire fugară că “habar n-ai”, fie să începi să îți pregăteşti 


răspunsul. 


Nu da biletul înapoi după câteva 
secunde, pentru că regretele sunt tardive. 
Ai destul timp să îl dai şi mai târziu, dacă 


într-adevăr consideri că nu merită efortul 


de a te concentra asupra lui. 


Să presupunem, spre exemplu, că ai învăţat 'pe sărite' doar zece 
subiecte /lecţii/cursuri din 15, iar atunci când iei biletul îți dai seama că 
toate întrebările sau problemele se referă la subiecte din acelea pe care nu le- 
ai învăţat. Atunci, într-adevăr, poate că ar trebui să nu îţi mai pierzi timpul. 

Dar dacă există şi excepții? 

Un exemplu apare în cazul unor materii ale căror teme se leagă între 
ele sau ale căror date sunt asemănătoare cu cele din alte lecţii/cursuri ori ale 
căror aspecte (de genul formulelor, sintezelor, regulilor) se pot deduce sau se 
pot reconstitui punând cap la cap situaţii disparate pe care le-ai analizat în 
mod creativ şi anticipativ (înţelegându-le deci esenţa şi eventualele aplicaţii 


practice) şi nu mecanic. 


A preda biletul sau a abandona în orice 
fel doar pentru că “ai uitat totul” (după ce 
de fapt te-ai pregătit conştiincios) e un gest 
absurd vecin cu inconştienţa. 


Culmea e că mulți îl practică. 

Imediat vei afla ce se întâmplă concret în primele minute şi te vei 
lămuri cât de absurdă e o justificare de genul “nu răspund pentru că nu mai 


ştiu nimic”. 
6.8.2. O recomandare... "deplasată" ?! 


În situaţia, în care nu predai biletul, aplică ceea ce vei citi mai departe; 


deocamdată nu am decât o singură recomandare: 


Citeşte cu atenţie subiectele de pe bilet! 


Există materii şi cursuri cu subiecte apropiate sau cu un mod de 
tratare a problemelor aproape similar, sau poate că, pur şi simplu, din 
anumite cauze faci confuzii între subiecte şi eşti tentat să tratezi alte 
probleme decât cele care ţi se cer. Citeşte cu atenție conținutul fiecărui 
punct şi, în caz că nu ştii sigur dacă e vorba de un aspect sau de altul, 
apropiat, încearcă să te concentrezi ca să găseşti o confirmare sau o infirmare 
a ceea ce crezi. Încearcă să vizualizezi pagina, încearcă să îţi aduci aminte de 
modul în care ai făcut diferenţierea între cele două aspecte apropiate atunci 


când ai învățat sau la orele de seminar sau de meditații. 


Dacă există două materiale 
asemănătoare, învață-le la un interval de 


timp suficient de mares. 


5... şi revezi şi "Secretele memoriei" din "Arta de a învăța", partea 1 ("De ce să 
înveţe alţii mai repede ca tine?!"). 


6 Cum spuneam şi în "Arta de a învăţa", în capitolul despre pregătirea lecţiilor şi a 


proiectelor: ” Cred că ar fi bine cam aşa (sunt doar nişte exemple): o limbă străină, 
apoi ceva la limba română, apoi o lecţie din a doua limbă străină. Nu imediat după 


engleză învăţăm la altă limbă străină! Sau altă indicație: fizică — matematică-chimie. 

Aşa fiind, cunoştinţele tale se vor organiza, se vor sedimenta, iar noile 
cunoştinţe se vor depune disciplinate în alt strat. În caz contrar vei învăţa 
cele două subiecte făcând mereu confuzii între ele, iar ceea ce se învaţă de la 


început greşit este foarte greu să se reînveţe bine. 


6.8.3. "Am uitat tot!" (sau cum să foloseşti greşit primele minute 


ale examenului) 


În general impresia caracteristică primelor minute din timpul 
examenului indiferent dacă e scris sau oral, este că nu mai ştii nimic din ceea 
ce ai învăţat. Alteori, dimpotrivă, îţi vin în memorie prea multe date deodată, 
iar avalanşa de teorii, probleme, soluţii, idei, te descumpăneşte. 

În cazul celor emotivi prima senzaţie, de “vid” de cunoştinţe, este cât se 
poate de normală, datorată de cele mai multe ori emoţiilor examenului. Nu 
trebuie să te sperii: de vină e creierul uman, a cărui activitate se 
concentrează pe anumiţi centri răspunzători de apariţia diferitelor senzaţii. O 
senzaţie prea puternică (lumina orbitoare, zgomotul asurzitor) produce într- 
un astfel de centru ceea ce se numeşte “focar de excitație” cu rezultatul că în 
centrii învecinați apar zone de inhibiţie, ca o compensare la reacţia prea 
puternică față de stimulul iniţial. Spre exemplu, e amuzant să constați că 
după ce ai mâncat anumite fructe acre, vezi mai bine noaptea. Nu intrăm în 
amănunte ştiinţifice care se găsesc în cărți de psihologie, dar reținem că, cu 
cât inhibiţia este mai intensă, cu atât posibilitatea folosirii legăturilor 
nervoase temporare corespunzătoare acelei zone va fi mai mică. 

Ca să 'traducem': cu cât emoţiile sunt mai intense, cu atât sunt mai 


slăbite legăturile dintre cunoştinţe. 


În nici un caz engleză - desen - chimie -geografie! ai ajunge ca şi culturiştii care "trag 
de fiare" fără metodă şi cu rezultate mult mai mici decât cei care lucrează organizat. 
Leagă această metodă de gradarea efortului intelectual despre care am vorbit 


(întâi lecţiile mai uşoare şi apoi din ce în ce mai grele) şi va ieşi bine". 

Emoţia este capabilă să blocheze anumite zone din creier şi astfel se 
explică de ce uităm lucruri foarte bine cunoscute sub influenţa unor 


evenimente mai puternice sau de ce avem lapsusuri curioase. 


Soluția e simplă: linişteşte-te. Pe măsură 
ce zonele memoriei se  deblochează, 
legăturile temporare vor fi din nou 
reactualizate, iar cunoştinţele vor ieşi din 


nou la iveală. 


Stă în puterea ta să înlături aceste neplăceri. Ba chiar foarte simplu: 
evită emoţiile. Ţine-le la un nivel la care să nu îţi provoace probleme de 
reactualizare, cu ajutorul sugestiei, autosugestiei şi a metodelor de 
combatere a stresului. Nu întotdeauna profesorul va interpreta corect 
accidentul tău. De cele mai multe ori ai şanse să considere situaţia ca pe un 
semn al lipsei de pregătire. 

Decât să te bazezi pe înţelegerea din partea profesorului, mai bine fă 


tot ce depinde de tine spre a te autolinişti. 
6.8.4. Aştepţi să se liniştească furtuna de idei? GREŞEALĂ! 


Situaţia inversă în care în primele minute îţi vin cunoştinţe “de-a 
valma” trebuie tratată cu atenţie la fel de mare. Este uimitor cât de mulţi 
pierd aceste minute de o importanţă colosală, sub motivul că “aşteaptă să se 
liniştească”! Păi, dragi prieteni, aici e cheia începutului furtunos sau, 
dimpotrivă, a eşecului: în primele minute, dacă ai norocul de a-ţi aminti un 
potop de informaţii, scrie pe ciornă tot ce îţi vine în minte: cuvintele-cheie pe 
care le-ai subliniat în curs sau în manual, situaţiile sau condiţiile pe care 
trebuie să le dezvolţi, ideile pe care trebuie să le atingi, idei simbolizate uneori 
printr-un singur cuvânt (sau chiar printr-o cifră, literă, semn, cod — aşa cum 


ai făcut când ai învățat) etc. 

Scrie tot ce îţi vine în minte în legătură 


cu subiectul, fără să te preocupi de claritatea 
ideilor sau de coerenţa lor. Fără să te 
preocupe că din 5 condiţii ştii doar 4 (deşi aici 


mulți pierd, cu îngrijorări sterile, primele 


minute foarte fecunde). 


Nu trebuie să te preocupe nici măcar faptul că aceste fraze se reduc 
uneori la... cuvinte, şi nici că ideile aparțin unui singur subiect sau tuturor 
subiectelor de pe acelaşi bilet. Împarte ciorna astfel încât să acorzi un spațiu 
fiecărui punct pe care îl ai de tratat, ca să poţi scrie ideile în mod ordonat — 
şi dă-i înainte! 


Experiența de student şi de lector mi-a confirmat că: 


Cu ideile care "vin" în primele minute s- 
ar putea să nu te mai întâlneşti în timpul 
examenului. 

Dar adesea rezolvi cam jumătate din 
subiecte la un test grilă şi schiţezi 
majoritatea subiectelor la un examen 


clasic. 


6.8.5. Combinația câştigătoare 
Sunt mulți care mă întreabă de ce la examen au nevoie de 10-15 minute 


ca să se concentreze”. Mai jos e un răspuns pe care l-am dat unei studente 


7 Conform celor stabilite pentru bacalaureat, exact acesta ar fi timpul 
recomandat pentru ca elevul să îşi pregătească răspunsul "oral". De obicei e mai 


mult, dar nu miza pe asta. În cazul studenţilor pot trece cam 40 de minute de la 

care a luat 9,77 la licență aplicându-l (bineînţeles, după ce a învăţat bine). 
Răspunsul viza o întrebare despre cum să rezolve testele grilă, dar poate fi 


adaptat uşor la orice tip de răspuns şi examen. 


lată ce i-am spus: 

"Atunci când eşti emoționată legăturile dintre cunoştinţe se inhibă - e o 
lege a psihologiei. De ce crezi că unii se blochează în examen, iar după ce ies 
afară şi se liniştesc ştiu subiectele perfect? Tocmai din cauză că emoțiile 


blochează aceste cunoştinţe. 


Ce ai de făcut? 


1.  Repeţți doar părțile care îţi ridică probleme. 


2, Te linişteşti înainte de examen, pentru că ştii foarte bine (pun pariu) 


3. In primele 10 minute după ce vezi testele treci peste ele şi subliniază cu 
un creion toaterăspunsurile care îți vin spontan în minte. Poate mai mult de 60% 
le găseşti atunci! Peste ce nu ştii pe loc, treci şi rezolvă ce poți "din prima", până 
la ultima întrebare. Mintea ta e pregătită să te ajute DACĂ NU AI EMOȚII şi nu 
eşti nici prima şi nici ultima care se întâmplă să rezolve mai mult de jumătate 
din test în 10-15 minute. Numai că unii (adică aproape toți) fac greşeala de a 


aştepta "să se potolească ideile" şi abia apoi văd testele. 


4. Nu te interesează la ce întrebare sunt alţii, nici ce au rezolvat şi nici 
dacă ies mai repede din examen. Cantitatea nu înseamnă calitate chiar 


totdeauna”. 


Aşa cum ţi-am spus în "Arta de a învăţa" de ce e o greşeală să încerci 


să înveţi foarte bine "din prima", rezultatul fiind acea situaţie descurajantă 


aflarea subiectelor şi până la momentul răspunsului. A pierde 10-15 minute 


înseamnă a irosi 25-30% din timpul pentru examen. 

în care ţi se pare că ai uitat tot (dar pe care acum cred că ştii să o combați), 
aşa îți spun şi acum DE CE nu e bine să te avânți din prima în alte 


amănunte decât cele care îţi vin spontan în minte în primele minute. 


O dată aceste minute "de foc" trecute, o să te poți concentra mai mult 
asupra detaliului, iar vederea de ansamblu se estompează inevitabil. Dar o 
dată fixate nişte repere, chiar schematice, reamintirea ideilor principale se 
face foarte uşor, iar şansa de a nu lăsa nici una pe dinafară este mai mare 


dacă se folosesc bine aceste minute. 


Reţine, aşadar: 


O greşeală frecventă e aceea de a folosi 


informaţiile din aceste prime minute încercând 


totodată să redactezi "din prima" răspunsurile. 


Încercarea de a detalia pe loc conduce la 


pierderea multor informaţii: scrie totul 
schematic în primele minute. Un simplu 
cuvânt va fi suficient să fixezi un reper pe care 
l-ai învăţat foarte bine, ca să nu uiţi să îl tratezi 


când ajungi cu expunerea la el8. 


Adesea se întâmplă ca şi după ce crezi că "te-ai potolit" să îți mai vină 
în minte câte un aspect disparat, de tratat la unul sau altul dintre subiecte. 


Fixează-l în acelaşi mod, pe considerentul că ce-i în mână nu-i minciună. 


3 Dacă îți aduci aminte, în partea a doua din "Arta de a învăţa" ţi-am arătat într- 
un întreg capitol (al III-lea) cum să te fereşti de greşelile care fac ca după prima 
parcurgere să nu mai ştii nimic şi practic să pierzi timpul alocat primei învăţări. 
Acum îți arăt că la examen un început prost făcut poate să dărâme cea mai bună 
muncă. A te afunda la început în prea multe detalii e greşeala pe care o fac cei mai 


mulți dintre cei ce susțin un examen. 

6.9. Din nou timpul îţi poate deveni prieten 


Foarte mulți tineri se avântă în organizarea răspunsului fără a-şi 
programa timpul pe care îl pot acorda fiecărui subiect în parte, deşi totul 
poate dura maxim un minut, consecința fiind intrarea într-o criză de timp 
ale cărei efecte sunt destul de diferite: tratare superficială a ultimelor 
aspecte ale subiectului, imposibilitatea de a revedea răspunsul după 
redactare etc. 

Va trebui să ţii cont că timpul pe care îl ai la dispoziţie pentru 
elaborarea răspunsului nu este fix, ci trebuie calculat ca produsul dintre 
numărul colegilor din sala de examene şi timpul mediu (în minute) în care se 
desfăşoară examinarea unui coleg. Atenţie totuşi: s-ar putea ca profesorul "să 
termine repede", cum se spune, cu unii care nu ştiu prea multe despre 
subiecte, după cum s-ar putea să prelungească examinarea unui coleg peste 


medie. 


Acordă-ți din start un interval "de 


rezervă", pe care vei şti să îl foloseşti cum 


se cuvine dacă în final va rămâne neatins. 


6.10. Cum se alcătuieşte un răspuns impresionant 
6.10.1. Introducerea 


Prima impresie pe care şi-o face profesorul cu privire la răspunsul tău se 
formează în urma primelor fraze pe care le rosteşti. 
Presat de cele mai multe ori de timp, profesorul care examinează nu mai are 
posibilitatea să îşi formeze o imagine completă asupra cunoştinţelor tale, ci te 
notează în funcţie de impresia - bună sau rea - pe care şi-a format-o despre 


tine în câteva minute (în caz că nu te cunoaşte dinainte). 

Dacă tot îţi lasă această posibilitate de 


a-i face în cele câteva minute ale răspunsului 
| o impresie bună - de ce să nu profiţi de ea? | 


Ceea ce citeşti acum se potriveşte tuturor examenelor orale, indiferent 
dacă le susţii la materii de “rea!” sau de “uman”. 

Răspunsul tău începe deci cu introducerea. Pare evident — dar te rog să 
observi în examen câți uită de acest aspect! Mulţi. Foarte mulți. 


Revin la ideea dezvoltată de mai multe ori: 


Mai ales dacă examinatorul este în criză 
de timp, prima impresie e hotărâtoare 


asupra rezultatului examenului. 


Să vedem dezvoltările acestui principiu pentru examenul oral. 

O primă impresie pozitivă îl poate face pe profesor puţin mai 
îngăduitor, mai dispus să te ajute cu o întrebare în caz că te-ai poticnit, 
după cum o primă impresie negativă poate avea efecte contrare. Ai avea — cel 
puțin teoretic — o şansă ca să ştergi impresia defavorabilă pe care ai produs- 
o la început. Dar, în definitiv, de ce să porneşti cu probleme de la bun 
început, când ai putea, cu puţină atenție, să îţi asiguri un surplus de 
bunăvoință la care să apelezi dacă va fi nevoie ceva mai târziu în timpul 


examenului? 


O introducere bine întocmită este 


întotdeauna o cale sigură către o bună 


impresie. 


Introducerea e de preferat să nu fie foarte lungă; de cele mai multe ori una 
sau două fraze sunt de ajuns. Pentru a schița încadrarea subiectului, poţi 


spune ceva de genul “fenomenul X (cel pe care trebuie să îl tratezi) se 

încadrează, alături de fenomenele Y şi Z, în clasa ...”; sau: “Condiţia (pe care ţi 
se cere să o tratezi) este, alături de condiţiile A, B, C, D şi E, absolut necesară 
pentru desfăşurarea procesului X” ) sau “pentru ca situaţia ... să fie pe deplin 
constituită” sau “ca regula ...(generală) să îşi găsească verificarea”; sau 
“proprietatea ... este una din cele 4 proprietăţi esenţiale ale ...; alături de ea 
regăsim proprietăţile A, B, C.” 

O dată făcută o astfel de de introducere poţi trece la subiectul propriu- 


zis. Dar ai deja un mare punct câştigat. 


Prima impresie e favorabilă. L-ai făcut 
pe profesor să creadă că vei da un răspuns 


bun - iar, dacă nu faci greşeli grave, 


profesorul va filtra impresiile despre 


răspunsul tău prin prisma acestei prime 


impresii favorabile. 


Ceea ce ţi-am spus acum poate fi confirmat de psihologi şi de 
manageri. Şi de consultanțţii în plasarea forței de muncă. Şi de cei care au 
reuşit la interviuri. Şi fii convins că relativ curând o să poți confirma şi tu. 


Se numeşte “managementul impresiei”. 


Din contră, a nu folosi nici măcar o frază introductivă e dezagreabil. 
Dă impresia de papagal cu repertoriu rigid. Sigur, nu e bine nici să baţi 
câmpii cu o introducere nesfârşită, dar e de preferat totuşi o introducere mai 
largă decât una inexistentă, deoarece profesorul îți va putea cere să treci la 


subiect, la concret, când va considera necesar. 


Efectul începutului "furtunos" va fi 
presupunerea că ai cunoştinţe destul de 
vaste. 

Nu uita însă: introducerea va trebui să 


conțină elemente tratate corect cu cât mai 

multe detalii, deoarece în caz contrar s-ar 


putea să îți sapi singur groapa. 


Pentru ca introducerea să impresioneze plăcut va trebui să prezinţi 
logic datele pe care le conține. lar cea mai bună cale de a obţine acest 
rezultat este să o scrii cuvânt cu cuvânt, chiar dacă tu obişnuieşti să 
vorbeşti mai liber la examen. Imaginează-ți ce impresie şi-ar face profesorul 
dacă de la început te-ai bâlbâi, ai reveni asupra unui element al prezentării 
lăsând de mai multe ori frazele în suspensie sau sărind din neatenţie peste 
un aspect esențial! 

Cele de mai sus mi-au fost spuse de fostul meu profesor de română 
din liceu, în preajma bacalaureatului. Văzându-mă mirat, s-a simțit dator să 
continue: “Chiar dacă eşti bine pregătit, văd că până “intri” în răspuns te 
bâlbâi, revii... Apoi îţi dai drumul, nimic de zis, dar ai grijă, că nu toți profesorii 
au răbdare să te asculte până la capăt. Scrie-ţi introducerea — şi scrie-o bine — 
şi aşa te vei descurca fără probleme”. Sfatul fostului meu profesor mi-a 
folosit enorm. i-l dăruiesc, convins că şi pe tine te va ajuta în drumul către 
mai bine. Deşi despre introducere am mai discutat noi, având în vedere că 


orice drum, fi lung, fie scurt, începe cu primul pas, aminteşte-ți mereu: 


O introducere bine alcătuită îți va aduce 
şi ţie încredere în forțele proprii şi te va 


ajuta să îți controlezi mai bine emoțiile. 


În cazul subiectelor - aproape nelipsite într-un examen - în care apar 
clasificări, enumerări, teorii, concepţii, idei, excepţii, precizări, condiţii, situaţii 
sau orice alte aspecte de genul acesta, e bine să aminteşti chiar la începutul 
răspunsului aspectele de mai sus. Cu alte cuvinte să faci schema, scheletul, 
înainte să detaliezi fiecare părticică. Ştiu că până acum ai făcut de multe ori 
altfel — preferai să iei primul aspect (condiţie, excepţie etc.) şi să-l epuizezi, 
abia apoi să îl enunţi pe al doilea, să îl tratezi, apoi pe al treilea ... 


Procedeul pe care ţi-l sugerez are două mari avantaje. 

Pe de o parte profesorul îşi poate da seama că tu cunoşti de la cap la 
coadă toate condiţiile, regulile etc. şi că nu ai “sărit” peste nici una. Dacă nu 
le-ai prezenta de la început ci ai prefera să prezinţi primul aspect şi imediat 
să îl dezvolţi, apoi al doilea aspect pe care îl dezvolţi, la rândul lui şi tot aşa în 
continuare profesorul automat îşi pune întrebarea: “Oare ştie totul, până la 
capăt?”, fără să îşi dea seama că astfel ar putea prelungi “fără motiv” 
examinarea, ca să se covingă dacă ştii sau nu tot ce trebuie să ştii în legătură 
cu subiectul. 

Dar de ce să prelungeşti examinarea? De ce să nu o scurtezi 


prezentând esenţa, baza în asimilarea căreia e interesat orice profesor? 


Prezentând chiar de la început scheletul 
subiectului îi vei demonstra profesorului că 
ştii ceea ce el se aşteaptă să ştii; iar de aici 
până la generalizare (adică până la 
acordarea unei încrederi “în alb” cu privire 
la restul cunoştinţelor) şi la scurtarea 


examinării vei vedea că nu e decât un pas. 


Un răspuns elaborat şi prezentat astfel încât introducerea să surprindă 
aspectele esenţiale (enumerări, condiţii ...) te va ajuta şi pe tine să nu omiţi un 
astfel de aspect. Nu te va mai lua valul prea multor detalii care estompează 
esenţialul - cum adesea se întâmplă. De obicei cei care nu ştiu să susțină un 
examen oral încep să îşi formuleze răspunsul scriind primul element şi 
dezvoltându-l, apoi al doilea, al treilea şi aşa mai departe. 

E bine, dar numai dacă ai învățat papagaliceşte. În rest e greşit: în 
majoritatea cazurilor detaliile sufocă esenţialul - iar apoi a-l extrage pe 
acesta îți ia timp. Fără a mai vorbi de timpul preţios pe care îl pierzi pentru 
a-ți aminti lucruri pe care la început le-ai fi putut scrie urgent şi fără 


greşeală! 

Construieşte scheletul - iar timpul tău 


se va dubla. 


O dată făcută prezentarea generală, următorul pas este, firesc să 


detaliezi punct cu punct toate elementele principale pe care le-ai enumerat. 


Dacă ştii că ţi se permite, începe cu 
condiţiile, teoriile, ideile, criteriile de 


clasificare pe care le cunoşti cel mai bine. 


Şi aceasta deoarece după 1 - 2 aspecte prezentate bine sau foarte bine 
ai toate şansele ca profesorul să îţi ceară să treci la următorul subiect, fără să 


mai verifice dacă tu cunoşti restul aspectelor la fel de bine. 


Într-un mod foarte curios, profesorul 
generalizează datele - favorabile sau 
nefavorabile - pe care le-a extras din 
fragmentul tău de răspuns, la întregul 


răspuns. 


Sigur, excepţii sunt destule, pentru că acolo unde se întâlnesc 
subiectivitatea cu nuanțe infinite a profesorului cu trăsăturile extrem de 
variate de personalitate ale elevilor sau studenților, extragerea unor şabloane 
se poate face doar cu mare precauţie. Cu toate acestea, în 80 - 90 % din 
cazurile în care subiectul a fost prezentat în procedura pe care ţi-am arătat-o 
profesorii cer elevului sau studentului să treacă la următorul subiect, 
eventual punându-i una - două întrebări cu privire la aspecte care ar fi 
trebuit prezentate în continuare. 

Uneori, chiar dacă ai preferat să nu prezinți în mod schematic la 
început aspectele principale, ci să detaliezi pe rând fiecare punct al 


răspunsului, s-ar putea ca însuşi profesorul să îţi ceară să punctezi esenţialul, 

cu condiţia ca răspunsul tău de până atunci să fi fost bun sau foarte bun. 
Dezavantajul este că nu întotdeauna profesorul se opreşte înainte de 
pasajul pe care nu îl cunoşti prea bine. Dar nu uita că norocul şi-l mai 
face şi omul, aşa că mai bine fă la început ceea ce ştii că trebuie făcut şi apoi 


continuă-ţi liniştit răspunsul cu aspectul pe care îl cunoşti cel mai bine. 


6.10.2. Continuarea : schematic sau cuvânt cu cuvânt? 


Fără a fi literă de lege, redactarea schematică a răspunsului apare, 


vrând-nevrând, în situaţia crizei de timp datorată unor împrejurări variate. 


Nu trebuie să intri însă în panică. 
Simpla fixare a reperelor are acelaşi 
rezultat ca şi scrierea "cuvânt cu cuvânt". 

Mai mult, orice profesor cu un dram de 
experienţă ştie că nu poţi prezenta pe 
ciornă cuvânt cu cuvânt toate subiectele, 
pentru că ar însemna să faci o treabă de 2- 
3- ore în 30-40 de minute. De aceea la oral 


profesorii sunt mai  îngăduitori cu 


exprimarea. 


Apoi, fixarea eficientă a reperelor ţine de antrenament, de pregătirea 
psihică, de încrederea în forțele tale, iar nicidecum de nivelul real al 


cunoştinţelor. 


Dacă ai ales modul de prezentare 
schematic, cu intenţia de a dezvolta liber 


ideile, ai grijă să detaliezi totuşi părţile care 


îţi ridică probleme, sau precizările sau 


condiţiile pe care nu trebuie să le treci cu 


vederea când răspunzi. 

Cu alte cuvinte, ordinea cea mai indicată de redactare impune ca 
numai după ce ai aşezat pe hârtie schema lecţiei (completată cu aspectele 
care "vin" în primele minute) să ataşezi uniform din ce în ce mai multe 
detalii, apoi să lămureşti aspectele care ar putea ridica probleme sau despre 
care te-ar putea întreba profesorul în examen. Este o practică preferabilă 
aceleia de a epuiza un subpunct, o idee, o condiţie, înainte de a trece la 
subpunctul, ideea, condiția următoare, deoarece astfel eviți să intri în criză 
de timp şi să te trezeşti că prima parte e tratată cu lux de amănunte, iar 
partea a doua se prezintă dezolant de săracă. Sau că, după ce ai tratat bine 
un punct, o condiție, să nu îți mai aduci aminte de celelalte. Se întâmplă 
des! 

Ar fi bine ca în ultimele minute să revezi totul şi să îndrepți, să 
completezi, să te exprimi mai clar în anumite cazuri. Într-un cuvânt să îţi 
"şlefuieşti' prezentarea, pentru a nu avea surprize neplăcute în timpul 


răspunsului. 


6.10.3. Încheierea care te poate purta spre triumf 


"Finis coronat opus" - “sfârşitul încununează opera” - este o afirmaţie 
valabilă la orice examen, atât în cazul examenului oral, cât şi în cazul celui 
scris. Într-adevăr, sfârşitul poate încununa sau poate distruge munca pe 
care ai depus-o ca să îţi întocmeşti un răspuns bun. Pentru că, dragul meu 
prieten, sfârşitul poate estompa destul de mult prima impresie, fie ea bună 


sau rea. Nu o poate distruge total, dar... 


Răspunsul bun este mai uşor de anulat 


printr-o gogomănie. Mult mai uşor de anulat 
decât este de îndreptat un răspuns 
nesatisfăcător "dres" în ultima clipă printr-o 
scânteie de inspiraţie. Aceasta pentru că 


profesorul se supune aceleiaşi legi universale 

care arată că reținem mai bine începutul şi 


sfârşitul unei serii, al unui răspuns. 


În general, însă, un sfârşit bun îl poate determina pe profesor să fie 
mai reținut în aprecierea unor aspecte negative ale răspunsului tău, chiar 
dacă nici cel mai iscusit sfârşit nu poate şterge total o impresie proastă. 

Cineva spunea că "o singură greşeală nimiceşte multe lucruri 
bune. Câteva muşte moarte spurcă un vas întreg de untdelemn 
înmiresmat". De aceea, prietene, în orice situație te-ai afla, ai grijă cum îţi 
elaborezi partea finală a răspunsului! Fă ca şi cum profesorul nu se va 
plictisi să te asculte şi nu îţi va cere să treci la următorul subiect de pe bilet, 
chiar dacă exact invers stă regula în cazul unui răspuns bun. Reţine: în 
cazul unui răspuns bun! Apreciat astfel de examinator, nu de tine! Pentru că 
o greşeală, oricât de mică, îi poate stârni curiozități dăunătoare profesorului 


care te examinează. Mai ales dacă oscilează între două note. 
6.11. Colegii tăi de la examen 


Există un aspect peste care majoritatea cărților de pedagogie trec ca şi 
când situația nu ar exista: "colaborarea" dintre colegi în timpul 
examenului. 

Uneori colegii "de suferință” din aceeaşi clasă, grupă, sală etc. îşi cer şi 
îşi furnizează reciproc cunoştinţe. Aspectele negative ale acestei situații se 
referă nu atât la latura morală a problemei (în definitiv e problema ta dacă îţi 
faci sau nu procese de conştiinţă) şi nici la faptul că există riscul de "a fi 
prins" de profesor, observat ori atenționat de acesta. (În treacăt îţi 
reamintesc că dacă profesorul observă "mişcările" tale s-ar putea să ajungi la 
răspuns cu o piatră destul de grea legată de picioare: în primul rând vei avea 
parte de neîncrederea profesorului în legătură cu nivelul real al 
cunoştinţelor tale, cu consecința destul de firească - întrebările 


suplimentare, care s-ar putea "să te doboare" - , iar pe de altă parte vei 

resimți poate dorința profesorului de "a-ţi servi o lecţie" acordându-ţi o notă 
mai mică decât cea pe care o meriți). 

Dacă situația se petrece din vina ta exclusivă, nu ai de ce să te plângi 
de faptul că eventual ai de suportat nişte consecințe. Dar ce te faci dacă 
situația este "opera" unui coleg? Sau ce faci dacă un altul este nedreptăţit 
din cauza ta? De aici ar trebui să porneşti înainte de a lua sau nu 
hotărârea de "a colabora" cu colegii tăi, indiferent cine cui cere lămuriri. 

Ce se întâmplă atunci când tu cauţi "un ajutor” de la colegul de lângă 
tine? 

Pe de o parte, oricât de disperat ai fi, gândeşte-te că el are propriul 
subiect de tratat. Asupra acestuia se concentrează şi acestuia trebuie să îi 
dedice întreaga lui atenţie. Poate chiar a intrat în criză de timp, sau poate 
că ultimele minute le foloseşte pentru "a şlefui" cu înfrigurare răspunsul de 
care nu e prea mulțumit. lar tu ce faci? Îi distragi atenţia, îl sileşti să se 
concentreze asupra subiectului tău, total străin de al lui. Uneori chiar tragi 
de el cu întrebări de genul: "Ce mai trebuie să scriu?" sau "E bine dacă 
scriu aşa? Dar dacă nu e bine? De unde ştii că e bine?" (într-adevăr, unii 
sunt exasperanțţi în examen! Sper că nu e cazul tău...). Dacă nu ai încercat 
niciodată senzația celui deranjat din concentrare, crede-mă că e cât se poate 
de dezagreabilă şi de obositoare. Practic, el trebui să treacă la subiectul tău, 
să îşi aducă aminte despre ce e vorba, eventual să îți mai şi explice, să 
treacă din nou, poate pentru scurt timp, la ceea ce îl interesează pe el, să fie 
din nou deranjat şi aşa mai departe. S-ar putea ca din această cauză să nu 
poată să elaboreze un răspuns corect (pot apărea "scăpări' tocmai din cauza 
lipsei de concentrare, pot apărea inexactităţi, erori grave chiar...). Situaţia 
este similară în cazul în care cel hărțuit eşti chiar tu, caz în care nimeni nu 
cred că te-ar condamna dacă ai adopta o atitudine de muţenie, destul de 
normală de altfel. 

Nu vreau să te îndemn la egoism, nu e în intenția mea să te determin 
să răceşti relaţiile cu colegii tăi. Spiritul de colegialitate înseamnă relații 
normale între tine şi cei din jurul tău. Dar întrajutorarea prost înțeleasă nu 


înseamnă "relații normale". Nu cu prețul compromisurilor şi a sacrificiilor în 

examene, şi nu punând în joc propriile tale rezultate de dragul unei 
"prietenii" care nu se ştie cât de bine a fost înțeleasă de unii. Acest spirit de 
colegialitate va rămâne nealterat dacă îi vei lămuri pe colegii tăi că în general 
va trebui să vă descurcațţi singuri, iar ajutorul vi-l puteţi acorda unul altuia 
în caz că o permit condițiile de examen numai dacă cel solicitat şi-a 
terminat de redactat prezentarea aşa cum dorea şi are timp suficient să 
răspundă la întrebări. E, în definitiv, o dovadă de respect pentru munca 
unui om pe care l-ai putea priva de un rezultat pentru care s-a pregătit şi - 
nu de puţine ori - în care şi-a pus toate speranțele. 

Oricât ai fi de disperat, încearcă să te gândeşti şi la acest lucru. Dacă 
vei reuşi să te abții, sau dacă îl vei deranja cu orice preț, rămâne la 


latitudinea ta... 


6.12. Anticipează întrebările profesorului! 


Un bun profesor niciodată nu se va limita să asculte pasiv răspunsul 
tău, ci va căuta să pună întrebări suplimentare, să îți ceară să detaliezi 
unele părți sau să explici concepte, ori pur şi simplu să răspunzi pe loc la o 
întrebare privitoare la un aspect străin de subiectele de pe bilet, dar existent 
în curs. 


Pot fi aceste întrebări anticipate? Nu e atât de greu. Astfel: 


. o serie de profesori cer elevilor şi studenților să definească o 
parte din conceptele pe care le folosesc în timpul examenului. Dacă un 
profesor îşi face o practică din această atitudine, nu va fi greu să te gândeşti 
că şi cu tine va proceda la fel. Ca urmare, din prudenţă scrie (ori numai 
schițează) pe hârtie conceptele, ideile, argumentele, demonstrațiile pe care 
crezi că le-ar putea solicita profesorul, astfel încât să le ai în fața ochilor, 


gata pregătite. 


Conceptele, ideile, argumentele, 


demonstrațiile pe care ai avut prevederea 

să le scrii pe foaia de examen le vei putea 
consulta instantaneu la nevoie şi 
profesorul va fi convins că spontaneitatea 


ta se datorează foarte bunei pregătiri. 


Nu îți fă prea multe probleme în legătură cu timpul pe care îl ai la 
dispoziție pentru cele arătate mai sus: dacă profesorul obişnuieşte să pună 
întrebări suplimentare, timpul în care este examinat fiecare dintre colegii tăi va 
creşte proporțional, deci şi timpul total pe care îl ai la dispoziție ca să 


pregăteşti un răspuns bun. 


. Informează-te, în modalitățile pe care le-am discutat în 
capitolul al IV-lea, în legătură cu întrebările sau aspectele pe care le aduce 
în discuţie profesorul, în legătură cu răspunsurile pe care le aşteaptă! Te 
vor ajuta atât colegii din anii mai mari, cât şi colegii din anul tău care au 
trecut deja prin examenul respectiv. Nu trebuie să stai mereu cu urechea 
lipită de uşă ca să asculți întrebările şi nici să vii în fiecare zi la sala de 
examene (deşi, dacă ai timp, nimic nu te opreşte) ci doar să fii atent la 
impresiile colegilor tăi care au dat examenul. De asemenea, la informaţiile 


pe care "colegii de suferință" le-au obținut din alte surse. 


+ Uneori profesorii repetă aceeaşi întrebare până când un elev 
sau un student răspunde corect. De fapt, e aproape o regulă: dacă doi 
colegi nu au ştiut să răspundă înaintea ta, profesorul va continua să pună 
întrebarea la care nu s-a răspuns şi celor care vor fi examinaţi în 


continuare. 


Pregăteşte-te şi pentru eventualitatea că 
nici unul din cei care vor răspunde înainte 
de tine nu vor răspunde corect la această 


întrebare. 

Cum crezi că va aprecia un profesor răspunsul tău rapid şi corect? 
Ce impresie crezi că va crea în puținele minute ale examenului 


“spontaneitatea” ta? 


+ Acordă atenţie acelor momente în care profesorul spune: 
"O caracteristică foarte importantă este ...' sau "sunt trei cazuri în care ... 
- vă rog să le reținețţi, sunt foarte importante" sau "asta se leagă de ...” şi 
să pui un semn de atenţionare în acel loc. Anticiparea unor întrebări 
poate fi posibilă şi în cazul în care la seminarii s-a insistat asupra unor 
probleme pe care le ai de tratat în examen, uneori chiar profesorii 
avertizând: "fiți atenți, pentru că voi întreba aşa ceva la examen”. Chiar în 
lipsa avertismentului expres, simplul fapt că la seminarii se insistă pe 


anumite detalii, situații, probleme, elemente de conexiune sau sinteză, 


asupra unor părți de curs, ar trebui să îți dea de gândit... 


In cazul în care profesorul nu 
obişnuieşte să adreseze întrebări 
suplimentare, sarcina de a accentua sau 
de a explica anumite lucruri importante îţi 


revine din oficiu. 


E uneori foarte greu să ştii cu exactitate ce preferă să audă profesorul, 
în plus, de la tine. Dar sigur vei fi în avantaj dacă o să defineşti principalele 
concepte pe care le-ai folosit în prezentarea subiectelor de examen şi dacă 
vei insista asupra aspectelor pe care profesorul le-a accentuat la ore, la 
seminarii sau chiar în timpul predării cursului. Din nou informarea 


prealabilă te va putea ajuta în elaborarea unui răspuns bun. 


Anticiparea întrebărilor e un lucru pe care puţini îl practică, cei mai 
mulți elevi sau studenți rămânând dezorientați de nişte întrebări 
" » i a dt? E II 4 PRE, i i : 
neaşteptate”. Atunci când “simţi” că se apropie întrebări suplimentare - fie 


şi numai pentru că aşa obişnuieşte profesorul sau aşa a procedat cu toți 

colegii tăi — pregăteşte-te. Dacă timpul îți permite, tratează, fie şi numai 
schematic, nişte aspecte dintre cele care ar putea fi solicitate de profesor. 
Bineînţeles, în acest scop te va ajuta şi “antrenamentul”, experiența, pe care le 
vei dobândi examen după examen. Dar — vei vedea — timpul lucrează în 


favoarea ta. 
Anticiparea te poate ajuta să obţii un punct sau două în plus. 
Mai trebuie să spun că de cele mai multe ori acesta e un miracol 
pentru cei din jur? 
6.13. Şi începi să răspunzi... 


6.13.1. Ce poziţie e recomandată când răspunzi? 


În general o bună impresie este produsă de poziţia pe care o ai. O 


poziție dreaptă şi relaxată e un atu necunoscut multora. Reţine: 


Un om degajat, sigur pe el, impune 


întotdeauna respect. 


În subconştientul profesorului îşi face loc 


ideea că tânărul din faţa sa e bine pregătit din 
moment ce modul în care se poartă lasă să se 


înţeleagă acest lucru. 


Dar, desigur, degajat nu înseamnă sfidător! Nici arogant, nici cu o 
atitudine gen "lasă, dom” profesor, că îți arăt eu ţie ce tare sunt". 

O poziție încovoiată - chircită chiar, în cazul unora - nu e de natură să 
îl determine pe profesor să te considere sigur pe tine. Oricât de bine te-ai 
pregătit, dacă ai o atitudine de om nepregătit, nesigur pe el, chiar aşa vei fi 
considerat. Profesorul va fi intrigat de atitudinea ta (cu atât mai mult cu cât 
vede că “ştii ceva” şi aşa s-ar putea să te "autocondamni'” la întrebări 


suplimentare. Dar asta n-ar fi prea grav. 

Aproape întotdeauna profesorul te va nota 
| şi după felul în care te prezinţi. | 


Dar privirea? Ce spune? 

Ei bine, dacă vrei să produci o puternică impresie profesorului, 
ținteşte-l cu privirea. (Un sfat: Când eşti obosit priveşte-te în oglindă şi vezi 
cum arăţi. Dacă te uiţi “urât” încearcă să dai privirii tale o căutătură mai 
umană. Te va ajuta cu siguranță). 

O privire care “se plimbă” pe pereţi e dezagreabilă, căci dă impresia de 
lipsă de concentrare, de dezinteres sau de nesiguranță. Gândeşte-te ce 
impresie îți face un prieten care atunci când vorbeşte cu tine se uită pe 


oriunde altundeva, dar numai la tine nu. 


Priveşte în ochii examinatorului. Vei 


părea mai sigur pe tine şi - automat - mai 


bine pregătit. 


Se poate întâmpla ca din timiditate să nu îl poţi privi pe profesor 
drept în ochi. Priveşte-i fruntea (puţin mai sus de ochi) sau urechea. Nu 
va sesiza diferența, te asigur. 

Dar să considerăm că profesorul trece peste acest aspect. Să 
considerăm că ai pierdut “doar” ocazia de a-i face o impresie agreabilă 
profesorului. Dar oare numai aceasta ai pierdut? 

Nu. Gestul ţi-a adus un dezavantaj personal enorm, pentru că te-ai 
privat de posibilitatea de a studia şi interpreta mişcările, gesturile, atitudinile 
profesorului. Vei vedea într-unul din subcapitolele următoare cât de mult 


pierzi dacă ignori mişcările profesorului. 

6.13.2. Cum îţi prezinţi răspunsul? 


La o asemenea întrebare cei mai mulţi elevi sau studenţi nu prea ştiu 
ce să răspundă. Rezultatul? De cele mai multe ori, aceeaşi elevi sau studenţi 
nu îşi pot explica deloc nişte rezultate mult mai mici decât s-ar fi aşteptat. 
“Am învățat - spun ei - şi tot degeaba”. lar concluzia că, oricât ai învăţa, tot 
degeaba o faci, riscă să devină o axiomă aproape imposibil de combătut în 
mintea celor care nu îşi dau seama că o marfă, oricât de bună ar fi, nu e 
căutată dacă nu are o prezentare şi un ambalaj pe măsură. 

În răspunsul la întrebarea “CUM să îmi prezint răspunsul spre a-mi 
pune în valoare cunoştiinţele?” sunt incluse mai multe aspecte. Să le luăm pe 


rând. 
6.13.3. Glasul dezvăluie exact ce nu vrei să spui 


Îndeosebi fetele sunt deficitare la acest capitol. Fie că sunt extrem de 
emotive, ceea ce face să le tremure glasul, fie că au o constituţie mai firavă, 
care se asortează de minune cu un glas subțirel, fie din alte motive, “dânsele” 
afişează o voce tremurată şi piţigăiată de ţi-e mai mare dragul. Nici băieții nu 
sunt mai întrutotul ocoliţi de pacostea numită “glas moale”, adică un glas 
fără timbru, care abia se aude atunci când răspund. 

Cert e că mulţi fac o astfel de greşeală ale cărei consecinţe le suportă 
uneori fără să îşi dea seama: îşi prezintă răspunsul cu o voce atât de firavă, 
încât profesorul este nevoit să se concentreze nu pentru a aprecia răspunsul 
în sine, ci pentru a desluşi câte ceva din ceea ce spune tânărul. În aceste 
condiţii... tu ce părere ai: cum va fi apreciat răspunsul? 

Pentru a înţelege cât de mult te poate ajuta vocea - dar şi ce deservicii 
îţi poate aduce dacă nu ştii să te controlezi - îţi redau un experiment prin care 
un mare deschizător de drumuri în pedagogie, Henri Pieron, a dorit să tragă 
concluzii în legătură cu gradul în care examinatorul este influenţat de vocea 


candidatului. 

16 profesori francezi din Paris şi din provincie au fost rugaţi să 
aprecieze răspunsurile date de 20 de elevi, răspunsuri înregistrate pe bandă 
de magnetofon. În cazul unui alt grup de 20 de elevi, răspunsurile au fost 
date de un singur vorbitor, care a înlocuit atât vocea profesorului, cât şi pe 
cea a examinatorului. Concluzia este redată de însuşi Pieron: “Prezentarea 
repetati, unde vocea elevilor interogați nu se aude, a suscitat cele mai multe 
dezacorduri” (H. Pieron, “Examens de docimologie”). Desigur, dezacordurile 


dintre profesori cu privire la notare se referă la acelaşi set de răspunsuri! 


Dacă tu şi colegul tău ați dat aproximativ 
acelaşi răspuns, dintre voi doi va lua o notă 


mai mare cel care ştie cum să folosească 


nuanțele vocii pentru a da impresia de 


siguranţă şi hotărâre. 


O voce sigură poate “masca” multe lacune în cunoştinţe, în timp ce o 
voce tremurătoare dă, vrând - nevrând, impresia acută de nesiguranţă, chiar 
dacă de fapt stăpâneşti bine materia. lar de la impresia de nesiguranţă şi 
până ca profesorul să interpreteze nesiguranța din glasul tău drept o “dovadă 
elocventă” a “golurilor” tale în cunoştinţe nu mai e decât un pas. Se ajunge 
astfel de multe ori la situaţia, paradoxală după părerea multora, ca un elev 
sau student bine pregătit să ia o notă mai mică decât unul mai slab pregătit. 

Se pare că cea mai frecventă cauză a unor situații de genul celor arătate 
mai sus sunt emoţiile. Învață să le domini! Mai ales că norocul întotdeauna îi 


ocoleşte pe cei fricoşi. 
6.13.4. Intonaţia şi rolul ei în prezentarea răspunsului 
Pentru cei care se ocupă cu retorica e cât se poate de clar rolul pe care 
îl joacă inflexiunile vocii în receptarea mesajului sau a informaţiilor primite 


de către fiecare dintre noi. Oratori români celebri din perioada interbelică au 


demonstrat că un proces sau altul a fost câştigat nu pe baza probelor, nu 

prin forța argumentelor logice, ci prin forţa generată de folosirea 
intenţionată a unor inflexiuni de voce, pauze, repetări, sublinieri, a căror 
efect a fost şi va rămâne extraordinar. 

Sigur că nu e cazul acum să te îndemn să iei în mână manualele de 
retorică, pentru că nu ţi-ar folosi aproape deloc. Ce-ar fi, de exemplu, ca un 
student la Politehnică, atunci când descrie un circuit sau demonstrează o 
formulă, să se apuce să vorbească în hiperbole, metafore, comparații poetice şi 
alte “zbangheli” de genul ăsta? Cred că sala s-ar tăvăli pe jos de râs. 

Cu toate acestea, o serie de procedee retorice (nu aduse la extrem, ci 


folosite cu moderație) sunt întotdeauna folositoare într-un examen. 


Un răspuns monoton are “darul” de a 
estompa chiar şi cele mai bune cunoştinţe. 
Un răspuns “viu”, plin de sublinieri 
verbale, e singurul care îți va pune în 
valoare cunoştinţele, chiar dacă acestea nu 


sunt atât de structurate ca ale altora. 


Dacă “dai drumul la bandă” când au de susţinut un răspuns oral dai 
impresia că ai învăţat pe de rost. Îţi este această impresie favorabilă? Chiar 
şi în cazul poeziilor sau al textelor literare se cere ca unele părţi să fie spuse 
cu o voce puternică, altele cu o voce mai potolită sau chiar foarte joasă. 

Reţine: un răspuns hotărât, cu inflexiuni bine folosite ale vocii, 


câştigă decisiv față de prezentarea monotonă. 


6.13.5. Punctarea răspunsului - subtilitate şi eleganţă ce scapă 


multora 


Avocaţii ştiu că atunci când au de susținut o pledoarie mai lungă, vor 
avea şanse mai mari de succes dacă o fragmentează prin expresii de genul: 
"Vom demonstra în continuare, onorată instanță, următorul aspect:..." sau 


"Din cele ce vom spune în continuare se va desprinde ce-a de-a doua 

concluzie, şi anume că...'. Poţi folosi cu succes această practică, ale cărei 
rezultate constau în impresia de organizare pe care o dau profesorului, ceea 
ce de multe ori este echivalent, în aprecierea acestuia, cu "stăpânirea 


indiscutabilă" a materiei. 


În general un răspuns va fi mult mai 
apreciat dacă vei puncta aspectele de 


sinteză înainte de a le dezvolta. 


O serie de expresii au darul de a realiza foarte uşor efectul dorit: 


"trebuie precizat că...", "de remarcat că", "subliniem concepția dominantă", 
"un amănunt extrem de semnificativ este că...', "condiția esențială care se 
desprinde ca urmare a celor spuse este...', "în concluzie...”, "este absolut 
necesar să remarcăm (să subliniem, să precizăm)', "această cauză are ca 
urmare faptul că...', 'o altă condiție este... ' (foarte rar folosită această 
expresie, deşi e cât se poate de folositoare pentru crearea impresiei de 
răspuns organizat!), "se pune şi problema dacă...', mai întâi trebuie să 
explicăm noțiunea de..." şi aşa mai departe. 

Gama expresiilor pe care le poți folosi este cât se poate de variată. Nu 
e indicat să foloseşti mereu aceleaşi expresii, deoarece creează o impresie de 
automatism, de om cu imaginaţia cam... săracă. 

Uneori chiar modul în care ai prelucrat (împărțit, subliniat etc.) textul 
atunci când l-ai memorat îți poate sugera modul cel mai potrivit de 
prezentare a răspunsului. Un semn de exclamare încercuit pe curs te va 
determina ca automat să subliniezi acest aspect în răspunsul tău, un "nu" 
încercuit s-ar putea să te determine să îl accentuezi chiar fără să îţi dai 
seama, un simplu "def' te poate conduce la o formulare de genul "pentru 
început definim..." şi exemplele pot continua. 

Ajungem încet-încet la o concluzie: nu e de ajuns să ştii să îți prezinți 
cunoştinţele, ci trebuie să şi ai aceste cunoştinţe. Multe-puţine, dar bine 


fixate. Şi bine puse în valoare. Reuşita la un examen are ca premise 


- Horaţiu Sasu -— 


acumularea reală a unor cunoştinţe şi cunoaşterea modului celui mai 


potrivit de prezentare. 


Răspunsul punctat produce, în 
majoritatea cazurilor, atât impresia de 


siguranță, de organizare a cunoştinţelor, 


cât şi de eleganță. 


Îndeosebi studenţii care susțin examene de "real" pot fi avantajaţi prin 
folosirea unei astfel de tehnici. Nu e deloc greu să spui, spre exemplu, "Din 
această relație deducem condiţia nr.1, pe care o vom reţine (în timp ce spui 
aceasta încercuieşti condiţia respectivă). În acelaşi timp, se ştie că ... 
(urmează o altă relație, pe care o scrii şi eventual o încercuieşti). Acum vom 
demonstra condiția nr.2, pornind de la două premise. Prima este că, după 
cum arată teorema lui..., iar a doua se deduce din relația lui... Ca urmare, 
obținem condiţia nr.2, şi anume...". În cele mai multe cazuri un astfel de 
răspuns e mai apreciat, decât răspunsul unui coleg care a preferat să înşire 


doar formule peste formule pe tablă, fără să scoată un cuvânt. 
6.13.6. Răspunsul rapid - lent - sigur - nesigur 


În cele patru situaţii din titlu există de fapt trei extreme care se ating 
într-un singur punct - posibilul rezultat defavorabil în ceea ce priveşte 
notarea, chiar în condiţiile în care materia e bine cunoscută. 

Un răspuns mult prea rapid - ca o moară stricată - are marele 
dezavantaj că nu permite o prezentare flexibilă şi punctată, ci una în care 
elementele principale se confundă cu detaliile, argumentele cu 
contraargumentele, asemănările cu deosebirile, într-un haos din care 
profesorul - dacă e “pe fază” - abia mai poate înțelege câte ceva. Numai că 
profesorul poate încurca marfa cu ambalajul şi de aici pot să apară multe 


probleme. Profesorul are dreptul să considere că nivelul tău de cunoştinţe 

este la fel ca răspunsul, la granița dintre organizare şi haos. Ca să nu mai 
vorbim de cât de obositor poate fi chiar pentru profesor un astfel de răspuns! 


Reţine, deci: 


Profesorul e îndeobşte tentat să 
considere că modul în care ai prezentat 


răspunsul reflectă fidel nivelul real al 


cunoştinţelor. 


Răspunsul nesigur şi lent constituie cealaltă extremă de care trebuie 
să te fereşti. O serie de elevi şi de studenţi obişnuiesc să prezinte răspunsul 
plimbându-şi privirile de pe foaia pe care au schițat răspunsul la profesor şi 
înapoi, făcând pauze ca şi cum ar aştepta cu teamă şi nesiguranță o 
confirmare sau o infirmare din partea profesorului. Există, într-adevăr, un 
număr de profesori care preferă să îşi încurajeze elevii sau studenţii dând 
aprobator din cap sau spunând “fii puţin mai atent aici”, sau “reia ceva mai 
atent ultimul pasaj” (sau ultima reacţie, ultima regulă, condiţie, relaţie etc.). 

Însă majoritatea profesorilor sunt de părere că asemenea “ajutor” nu e 
în nici un caz de dorit în examen mai ales de față cu alți colegi sau de față 
cu comisia, acolo unde elevul sau studentul este pus să facă proba propriilor 
cunoştinţe într-o situație asemănătoare cu acelea oferite de viață. Nu putem 
spune că această atitudine este eronată, nici că este răuvoitoare. Este 
atitudinea cadrului didactic imparțial, care pe parcursul unui trimestru, 
semestru sau an a oferit explicaţiile necesare, a subliniat aspectele demne de 
reţinut, a răspuns întrebărilor care i-au fost puse, iar la examen vrea să afle 
cât a reţinut fiecare, prin propriile forțe, dintr-o parte din materie. În plus, 
îți reamintesc că un răspuns poticnit dă impresia de nesiguranţă, iar 
impresia - se ştie - cântăreşte greu în notare... 


Ajungem din nou la aceeaşi şi aceeaşi concluzie: 


Calea cea mai bună este să prezinţi un 


răspuns în mod organizat, folosind 

argumente şi contraargumente bine alese, 
premise bine reliefate, punctând răspunsul - 


într-un cuvânt prezentându-l organizat şi nu 


haotic. 


E singura cale ca un răspuns chiar să fie mai apreciat decât unul care 
“atinge” toate aspectele problemei într-un mod superficial, chiar dacă ultimul 
răspuns, analizat la rece, este mai elocvent decât primul din punctul de 
vedere al etalării cunştințelor. Dar câţi ştiu acest lucru? Destul de puţini, 


deocamdată... 


6.13.7. Dă impresia de materie familiară! 


Ca să înţelegi mai bine despre ce este vorba adu-ţi aminte de profesorii 
tăi de liceu sau de şcoală generală. La vârsta la care îţi erau în preajmă 
probabil că te mirai de “cât de mult ştiu” şi îţi puneai întrebarea dacă şi tu vei 
reuşi vreodată să cuprinzi atâtea cunoştinţe câte au ei. 

Anii au trecut şi, uitându-te înapoi, îţi dai seama că toate cunoştinţele 
predate de către profesorii de liceu sau de şcoală generală sunt o bază şi 
nicidecum vârful. Am spus “cunoştinţe predate” şi nu “cunoştinţe reale” din 
motive lesne de înţeles. 


Aşadar: 


Materia predată conform programei e 
numai o bază -— şi nimic mai mult. 


Oricât de grea ţi s-ar părea ţie materia, 


aminteşte-ţi în examen că profesorului îi este 


extrem de familiară. 


Şi totuşi, în general elevii şi studenţii se comportă ca şi cum materia 
care e grea pentru ei, ar fi grea şi pentru profesor. E absurd. Profesorul, 


după ani îndelungaţi de predare, cunoaşte uneori enorm de multe aspecte 

sau detalii din domeniu. Ceea ce tu consideri nou e pentru el ceva 
elementar. Mai ales dacă are şi practică în ce predă! Şi atunci se pune 
întrebarea: într-un răspuns oral nu cumva e mai bine să dai aceeaşi 
impresie de familiarizare cu subiectul? 

Poate ar trebui să lămurim un aspect de detaliu stilistic, pornind de la 
ideea că te-ai pregătit bine în domeniul în care ai de susținut examenul 
(deoarece ne-am înțeles de la început că noi nu discutăm modul în care îţi 
poţi acoperi nişte lacune grele, ci cel mult nişte “scăpări” normale, punându-ți 
în valoare nişte cunoştinţe reale). 

Ca să observi ce ar trebui să faci ca să confirmi familiarizarea cu textul, 
gândeşte-te la cum prezintă un subiect o persoană “în temă” (în lipsa oricărui 
alt exemplu, poţi apela la cel al profesorului tău). Ce face această persoană? 

Prezintă subiectul liniar, fără a accentua asupra unor aspecte sau, 
dimpotrivă, la momentul potrivit face legătura cu ce cunoştea dinainte? 

Într-adevăr, atunci când explică, spune de multe ori: “să ne amintim că 
...”, “dacă mai ţineţi minte, la lecţia (sau cursul) cutare spuneam că ..-”, 
“cunoaştem (sau “ştim”) că...” şi aşa mai departe. 

Datorită expresiilor de acest gen profesorul îţi dădea la rândul lui 
impresia de autoritate în domeniu. Aşa încât nu îţi mai rămâne decât să îl 
imiţi la rândul tău, sugerând în acest fel familiarizarea cu subiectul. 

Foloseşte expresii asemănătoare în timp ce răspunzi. Să-ţi dau câteva 

exemple: “se ştie că”, “având în vedere că” (mai ales când faci legătura cu un 
fapt care nu ţine de subiectul de examen), “pornind de la faptul că”, “or ...”, “e 


» 


evident că ...”, şi aşa mai departe. După cum poţi vedea, diferenţa dintre 
răspunsul punctat şi răspunsul care confirmă familiarizarea cu subiectul este 
că în cazul răspunsului punctat cuvintele de legătură se folosesc pentru a 
organiza un răspuns relativ strict la subiectul de pe bilet, în timp ce în al 
doilea caz aceste expresii se folosesc pentru a face legătura cu noţiuni, idei, 
teorii, aspecte, condiţii care, însă sunt necesare pentru a întregi răspunsul 
bun pe care îl dai. 


Mulţi elevi, studenţi, cursanți se feresc să se abată de la litera cărţii. Pe 


de o parte, au dreptate, o tendință dăunătoare în rândul profesorilor fiind să 

ceară ceea ce ei au predat, orice element de noutate sau de originalitate față 
de curs putând fi o cauză a eșecului la examene. Există însă şi profesori 
(îndeosebi cei de liceu) care spun de la început că sunt perfect de acord cu 
alte surse de informare (cursuri, tratate, manuale, note bibliografice), ceea ce 
înseamnă că vor accepta bucuroşi un răspuns care are elemente de noutate, 
dacă nu cumva chiar cer un asemenea răspuns. Nu îți mai rămâne decât să 


le satisfaci cererea. 


Uneori profesorul se  plictiseşte să 
asculte mereu aceleaşi lucruri. Te va aprecia 


— şi, bineînţeles, ţi-o va arăta - dacă îl vei 


scuti de calvarul de a asculta mereu aceleaşi 


partituri. 


Şi în cazul acesta informarea prealabilă asupra stilului de examinare... 
nu spun mai multe. 

Conexiunile făcute în momentele de pregătire pentru examen - asupra 
cărora am insistat şi în "Arta de a învăța'” - au rolul lor: te poţi salva în 
cazul unui lapsus, a unui “blocaj” de moment. Cine învaţă mecanic e pierdut 


atunci când uită continuarea unei lecţii, a unei demonstraţii, când uită cum 


9 Mai ştii să răspunzi la întrebările de la acel capitol? Să vedem: 

(1) E adevărat că uneori dacă înveţi două cursuri de 17 pagini e ca şi cum ai 
învăța unul singur de 23 de pagini? E adevărat. Cum îţi explici? 

(2) Crezi că poți să înveți într-o vară cât alții într-un an? Când înveți mai 
repede: când stai să înţelegi ce înveţi sau când înveţi cu atenție ca să fii cât mai 
aproape de litera cărții? 

(3) Există “scurtături” în memorarea unor şiruri plictisitoare de date? Sau a 
unor date enumerate una după alta? Bunăoară a unor şiruri de munți, a unor 
elemente ale costului de producție etc.? Cum poți cădea în prăpastie mergând pe 
scurtătură? 


Acum revezi răspunsurile şi întreg capitolul al IX-lea din "Arta de a învăţa". 

să dezvolte o condiţie sau cum să deducă o formulă. În schimb, cine a învăţat 
logic, a legat nişte cunoştinţe (mai vechi sau mai noi) între ele, care a gândit 
ceea ce a învăţat, care a analizat şi sintetizat cunoştinţele, a apelat la mai 
multe surse de informare, se descurcă chiar dacă pe moment nu poate 
reproduce exact. Important pentru el e că nu pierde timpul frământându-şi 
mintea fără rost, ci găseşte o soluţie chiar dacă nu pe cea ideală, totuşi, o 
soluţie - şi trece mai departe, urmând ca, în limita timpului disponibil să 
revină asupra subiectului. 

Aşa încât repet ce am spus cu altă ocazie: gândeşte ceea ce înveţi! E 


atât de uşor să înveți corect de la bun început ... 


6.13.8. Respectă stilul de predare al profesorului! 


Unul din factorii care influențează subiectivitatea profesorului 
este tocmai concordanța sau neconcordanța răspunsului cu modul în 
care a fost predată materia. Este un principiu foarte important, 


recunoscut ca atare de cea mai mare parte a pedagogilor. 


Stilul de predare al profesorului 


influențează mult exigenţele sale la examene. 


Dacă un profesor predă sistematic, accentuând o idee, teorie, concepţie, 
un detaliu (prin ton, prin pauze, prin atenţionări verbale), dacă justifică 
ordinea, subliniază interdependenţa dintre noţiuni, fenomene, concepţii sau 
dacă argumentează alegerea unei teorii sau concepţii în detrimentul alteia, 
sigur că va cere acelaşi lucru şi de la tine în examen, indiferent dacă e scris 
sau oral. 

Dacă stilul de predare al profesorului este dimpotrivă, plin de 
“înflorituri”, de citate, de expresii “stufoase”, atunci în nici un caz să nu îţi 
formulezi un răspuns în care să atingi doar esenţialul, deoarece un asemenea 
răspuns i s-ar părea incomplet pentru că nu are artificiile pe care profesorul 


le preferă. Situaţia este valabilă şi pentru “realişti”, uneori exasperaţi de 

“vorbăria“ unui profesor căruia îi trebuie o oră ca să scrie câteva formule pe 
tablă. Dar asta e situaţia, natura l-a creeat pe fiecare ca să fie unic şi 
deocamdată profesorul dictează regulile. Şi tot el le cere la examen. 

(Poate dacă vei deveni vreodată profesor îţi vei aduce aminte de aceste 
rânduri şi vei căuta să nu baţi câmpii, ci să foloseşti timpul pe care îl ai la 
dispoziţie pentru o lecţie, curs, seminarii, laboratoare etc. într-un mod cu 
adevărat util elevului sau studentului.) 

Că veni vorba de seminarii şi laboratoare, e bine să ne amintim că 
profesorii adesea detaliază şi accentuează unele aspecte în cadrul acestor 
activităţi. În majoritatea cazurilor, la examen vor pune întrebări (mai mult 
sau mai puţin încuietoare) exact din materia de seminarii. Ar fi deci bine ca 
pentru examen să revezi nu numai notele de curs, ci şi cele de la 
seminarii. 

Cât despre examenul de bacalaureat, în care eşti examinat de profesori 
de la alte licee, îţi recomand -— şi nu e prima dată, nu? - să te interesezi, dacă 
poţi, care este stilul lor de predare şi de ascultare şi să te conformezi 
întocmai, aşa cum ţi-am spus mai sus. 

M-a distrat ceea ce mi-a spus o dată o studentă. Nu se pregătise prea 
mult la un examen, iar profesorul era perceput ca foarte sever. Oricât de 
sistematizat şi de clar răspundeau studenţii, profesorul tot nu se hotăra să 
dea nota maximă vreunuia. Studenta a venit gâtuită de emoție, a tras un 
bilet şi a început să răspundă poticnindu-se, bâlbâindu-se, revenind asupra 
unor idei lăsate în suspensie, totul cu spectrul unei ratări sigure a 
examenului. Cu cât se chinuia mai mult, cu atât i se părea că profesorul o 
asculta mai cu atenţie. Ba chiar o încuraja din priviri să continue. La sfârşit, 
studenta a obţinut singurul “zece” din acea sesiune. Am uitat să spun: 
profesorul era timid şi bâlbâit. Profesorul are complexele lui de inferioritate, 
aşa cum am spus în subcapitolul 2.8. Tocmai ai văzut un exemplu despre 


cum te poţi folosi de ele. 

6.14. Ce faci când se întâmplă ce nu te-aştepţi 
Ce se întâmplă dacă ... 


. „„„ nu ştii să prezinţi un răspuns nici măcar la un nivel 
satisfăcător? Contrar opiniei generale, aşa ceva nu înseamnă automat 
ratarea examenului, mai cu seamă a celui oral. Desigur, şi aici situațiile pot 
diferite. Spre exemplu la o grupă de elevi sau studenți primii au răspuns 
total nesatisfăcător, ceea ce l-a iritat pe profesor. În cazul acesta ai mult mai 
multe şanse de a fi "picat" decât în urma unei serii în care răspunsurile au 
fost constant bune şi ca urmare profesorul manifestă față de tine o atitudine 
binevoitoare. 

De aceea ar fi bine să ne dăm seama că un răspuns greşit, chiar o 
confuzie de subiect, nu aduce automat un eşec. Şi totuşi, vedem tineri 
care, în loc să continue, lasă armele. Se blochează. Întreabă-i din ce motiv şi 
se vor uita la tine ca şi cum le-ai fi cerut să îți cumpere balena. Nici ei nu îşi 
explică, dar o ţin aşa de ani de zile: se blochează din te miri ce. Şi totuşi, au 
aceleaşi cunoştinţe ca şi cel care ştie să prezinte un răspuns ce durează doar 
câteva minute. 

Profesorul care vrea să îți mai acorde o şansă te lasă de obicei să treci 
la următorul subiect. Eşti pregătit pentru această şansă? Eşti pregătit 
să valorifici prilejul de a recupera tot ce se poate? S-ar putea să fie 
ultima şansă! 

Dacă un răspuns 'scârțâie", pregăteşte-le pe celelalte cât poți mai 
bine; nu mai e vorba de nişte răspunsuri peste medie, ci, pe cât posibil, 
foarte bune sau măcar bune. Dacă ar fi să facem o comparație cu domeniul 
bancar, am spune că profesorul ţi-a acordat un credit moral, pe care tu va 
trebui să îl rambursezi rapid, în întregime şi cu ceva dobândă. Dă cât mai 


mult la celelalte subiecte. 

+ O altă situație care ar trebui lămurită este următoarea: "Ce se 
întâmplă dacă profesorul îmi pune întrebări suplimentare?". 

Elevii preferă în general să nu fie întrerupți cu întrebări suplimentare 
în timp ce răspund, considerând că profesorul "le scade nota". Pe undeva, 
constatarea corespunde realității: în clasele mici cunoştinţele se asimilează 
făcând aproape în exclusivitate apel la memorie şi prea puţin la gândire. Dar 
această situație se schimbă de-a lungul anilor! Pe măsură ce exigenţele cresc 
o dată cu înaintarea în clasele superioare, profesorii sunt tot mai insistenți 
în a verifica temeinicia unor cunoştinţe însuşite logic, în timp ce elevii învață 
din inerție în acelaşi mod - mecanic - fiind "încurcaţi” de întrebările puse de 
profesor, întrebări care îi obligă să se abată de la forma în care şi-au fixat ei 
"lecţia" în momentul în care "au învățat-o”. Chiar la elevii de liceu se poate 
observa o asemenea atitudine față de întrebările suplimentare. Totuşi, 
aceasta este o perioadă în care îşi face tot mai pregnant loc ideea că nu 
întotdeauna profesorii scad nota elevilor cărora le pun întrebări, chiar 
dacă excepții există destule, cu tot cortegiul lor de reacții afective negative 
care pot duce la generalizări greşite. 

Se pare că studenții manifestă o atitudine mult mai deschisă față de 
întrebările suplimentare, reuşind să distingă după puţin antrenament, dacă 
întrebarea este pusă cu scop 'încuietor”, sau, dimpotrivă, cu intenţia de 
ajutor ori pur şi simplu pentru a lămuri un aspect pe care studentul l-a omis 
în prezentarea sa, fără ca prin aceasta profesorul să se manifeste favorabil 
sau defavorabil. 

Elimină deci, teama de întrebările profesorului şi nu te mai gândi că 
nota zece se acordă doar pentru un răspuns perfect care ar însemna un 
răspuns neîntrerupt de către profesor. De unde până unde?! 

De altfel, chiar expresia "răspuns perfect" este relativă. Ce înseamnă 
"răspuns perfect"? Un răspuns din care nu ai omis nimic din ce a explicat 
profesorul la ore? Un răspuns în care ai reprodus tot ceea ce era scris în 
curs, tratat sau manual? Un răspuns bun la nişte întrebări de sondaj puse 
de profesor? Un răspuns cu completări, precizări sau observaţii extrase din 


bibliografie? 

Gama posibilă a "răspunsurilor perfecte" 
este foarte largă şi nimic nu justifică, în 
general, analogia automată "intrebare = 
scăderea notei”. Din contră: dacă anticipezi 


întrebările profesorului şi eşti pe fază, 


impresia asupra profesorului e devastatoare. 


Aşadar, mai degrabă hotărăşti tu prin modul în care te-ai pregătit 
pentru examen dacă întrebarea duce la creşterea sau la scăderea notei. Te-ai 
pregătit superficial sau învățând mecanic? O simplă întrebare bine "țintită" a 
profesorului îți poate dărâma într-o clipă eşafodul unui răspuns în care ai 
încercat să acoperi lacunele în cunoştinţe. La examen este destul de greu să 
iei 10, oricât ai vrea, dacă abia ştii de nota 6. Însă dacă te-ai pregătit bine, 
întrebările vor întări aprecierile din partea profesorului, ceea ce se reflectă 


clar în notă. 


Alegerea e la îndemâna ta. 


6.15. Ştii să îl citeşti pe profesor ? 


Începi să îți dai seama că buna memorare a materiei e o condiţie 
necesară, dar nu totdeauna suficientă. Relaţia ta cu profesorul poate fi 
hotărâtoare în examen. Deocamdată asta ştii. Acum e momentul să intrăm 


mult mai în adâncul lucrurilor. 


Acum e momentul să afli că reuşita la 
examen este influenţată şi de modul în care 
decodifici anumite “mesaje”, din orice parte 
ar veni ele. 


Profesorul te ajută inconştient să îţi 


reglezi răspunsul după cum îi place lui. 

Mesaje ascunse, care multora le scapă, dar care îţi vor arăta fără greş dacă 
profesorul este sau nu mulțumit de răspunsul tău, dacă e plictisit, dacă are o 
atitudine critică, dacă i-ai stârnit simpatia... Astfel de "semnale" sunt, pentru 
cei care ştiu cum să le folosească, un atu puternic cu ajutorul căruia pot 


îndrepta rezultatul răspunsului oral în sensul dorit de ei. 


Prin gesturi, ţinută, poziţie a trupului şi 


prin distanţa menţinută se realizează o 


cantitate mai mare de comunicări 


interumane decât pe orice altă cale. 


E dovedit de psihologi: din totalul mesajelor pe care le transmitem, 
nici măcar 10% nu sunt extrase din cuvinte! Cam 40% sunt vocale 
(incluzând tonalitatea vocii, inflexiunea etc.), iar peste 50 % sunt semnale 
non-verbale, oferite de anumite părţi ale corpului nostru, semnale care 
de multe ori exprimă neconcordanța crasă dintre ceea ce spunem şi ceea ce 


gândim. 


Cunoscând părerea examinatorului 
despre tine sau despre răspunsul tău vei avea 
posibilitatea de a-ţi modela acest răspuns 
chiar în timp ce îl prezinţi, fără ca profesorul 


să îşi dea seama de nesiguranța ta sau despre 


faptul că erai pe punctul de a face o greşeală. 


Gesturile sunt de aprobare sau de dezaprobare, de apreciere critică, de 
interes sau de dezinteres, de nerăbdare, de curtoazie (şi nu sunt puține!) şi 


aşa mai departe. 

6.15.1. Ştii să profiţi de gesturile de aprobare şi de apreciere? 


+ Cel mai simplu şi mai evident gest de aprobare este 
clătinarea capului, evident în sens aprobator. Poate că nici nu ar mai fi 
trebuit amintit datorită largii sale răspândiri, însă acest gest scapă elevului 
sau studentului care preferă să citească răspunsul fără a ridica privirile de 
pe foaie sau care se uită aiurea când răspunde. Dimpotrivă, cei care 
obişnuiesc să îl privească pe profesor în timp ce răspund au un dublu 
avantaj. Pe de o parte, după cum deja am arătat, atitudinea lor deschisă este 
în măsură să atragă de cele mai multe ori simpatia profesorului (regula 
generală este că pentru a construi relații bune cu o altă persoană, privirea 
noastră trebuie să se întâlnească cu a ei cam 60-70% din timp), iar pe de 
altă parte cei mai mulți ştiu că de multe ori profesorul îi aprobă fără să-şi 
dea seama în cazul în care sesizează un semnal de nesiguranță din partea 


elevului sau studentului care a răspuns totuşi bine până în acel moment. 


* Aprobarea este sigură dacă profesorul înclină capul, 
îndreptându-şi privirea puţin în sus. Acest gest indică şi trezirea interesului 
ca urmare a expunerii pe care ai făcut-o - una peste alta un gest cât se 
poate de încurajator. lar dacă tu faci acest gest poți câştiga simpatia 
profesorului. Astfel, se întâmplă destul de des ca profesorul să te întrerupă 
în timpul răspunsului, pentru a-ți atrage atenţia că ai greşit şi se poate 
întâmpla chiar să înceapă să-ţi explice în ce constă greşeala. În aceste 
condiții faptul că tu îl asculți înclinând capul şi fixând privirea undeva în 
dreptul ochilor săi demonstrează receptivitate şi dorința de a învăța din 
greşeala pe care ai făcut-o, caz în care de multe ori "sancţiunea" este mai 
blândă sau chiar lipseşte. Depinde în ce stare de spirit l-ai găsit sau l-ai 


adus pe profesor! 


+ Pumnul închis, aşezat pe obraz, adesea cu degetul arătător 


ațintit în sus, este un semn subtil de apreciere pozitivă din partea celui care 

ascultă. Atunci când observi un asemenea gest, dă-i înainte cu răspunsul, 


pentru că victoria e aproape! 


. Un gest de apreciere pozitivă, dar de data aceasta nu a 
răspunsului, ci a persoanei noastre (față de care cadrul didactic are o 
oarecare simpatie) este unul din aşa-numitele gesturi de curtenire care fac 
parte, se pare, din fondul nostru genetic. În faţa unei eleve sau a unei 
studente pe care o simpatizează, profesorul face în cele mai multe cazuri 
gestul de a-şi duce mâna la gât pentru a-şi aranja cravata. Dacă nu poartă 
cravată, preferă (tot inconştient!) alte gesturi, cum ar fi: aranjarea gulerului, 
îndepărtarea unui firicel de praf inexistent de pe umăr, aranjarea butonilor, 
cămăşii, sacoului sau altui obiect vestimentar sau netezirea părului (foarte 
frecventă!) pentru a avea un aspect exterior cât mai plăcut. 

La rândul lor femeile (în cazul nostru profesoarele) folosesc cam 
aceeaşi gamă de gesturi ca şi bărbații: îşi ating părul, îşi aranjează fusta sau 
(un gest tipic pentru femei) îşi aruncă uşor capul pe spate, privirea lor care 
denotă interes şi aprobare fiind mult mai uşor de intuit şi de interpretat 
decât a bărbaților. 

Astfel de gesturi trebuie luate aşa cum sunt, respectiv ca gesturi de 
simpatie, chiar dacă ele sunt la origine gesturi de curtenire. Nu cred însă că 


e cazul în examen. Eventual după... 


. În cazul în care profesorul stă la catedră şi adoptă o atitudine 
pe care tu o consideri ca fiind aprobatoare, deschisă sau în cel mai rău caz 
neutră, ai putea, pentru a-i atrage simpatia, să îi copiezi gesturile sau 
atitudinea. Cercetările în domeniul limbajului non-verbal au demonstrat că 
un astfel de gest captează interesul şi simpatia celuilalt, ceea ce are ca efect 
apariția unor stări de relaxare şi de înțelegere din partea persoanei imitate, 
deci a profesorului. 

Subliniez însă că efect pozitiv poate avea doar imitarea unor atitudini 
pozitive (de aprobare, interes sau apreciere) sau cel mult a unor atitudini 


neutre. În nici un caz nu te apuca să imiţi atitudini negative (de 

dezaprobare, superioritate, antipatie). Efectul ar putea fi dezastruos. Nici nu 
copia atitudini de relaxare extremă - statul pe spate cu un picior pe 


genunchiul celălalt — dar dacă îl vezi relaxat relaxează-te şi tu. 


lată însă că ne-am apropiat de grupa gesturilor care trădează o stare 


de spirit negativă. Să le vedem mai în detaliu... 
6.15.2. Atenţie, pericol! 


+ Cel mai important gest de evaluare critică (nu neapărat 
negativ, ci pur şi simplu de evaluare) este gestul mâinii sprijinite de 
obraz, cu degetul arătător ridicat, în timp ce un alt deget acoperă buzele, iar 
degetul mare acoperă bărbia. Atunci trebuie să fii atent la explicaţii, 


amănunte, intonație, convingere. 


e. Picioarele aşezate strâns unul peste celălalt şi brațul pus de-a 
curmezişul pe piept indică o poziție de apărare în fața a ceva ce nui 
convine. În examen vei avea câteva milisecunde ca să te gândeşti ce anume îl 
face pe profesor să se apere... sau să dai tot ce poți în continuare 
(prezentând cum a făcut el la ore/cursuri, insistând pe ideile care îi place să 


le audă - ştii despre ce vorbesc) 


+ Capul înclinat uşor în jos semnifică ostilitate: fie că 
profesorului nu îi place modul de prezentare (de cele mai multe ori e un 
semnal că trebuie să faci o prezentare mai detaliată), fie nu este de acord cu 
ceea ce spui - caz în care ar fi de preferat să prezinți numai aspectele de care 
(mai) eşti sigur. 

Reţine deci că acest gest, deşi negativ, are cauze diverse în afara 
calității răspunsului tău. Numai antrenamentul la câteva examene cu diferiți 
profesori te va ajuta să descifrezi corect sau măcar să intuieşti ce îl supără 


pe profesor. 

+ Încrucişarea braţelor este în general un gest de ostilitate, de 
respingere față de o anumită faptă, afirmaţie sau împrejurare. Este unul din 
gesturile care se explică prin reflexul de apărare - chiar dacă nu eficient cu 
adevărat, cel puţin perceput ca liniştitor de către subconştient. E profesorul 
încurcat de amănuntele pe care le dai? Combini date adevărate cu date 
false? 

Variante sunt nesfârşite. Te-ai pregătit să deduci ce nu îi place 


profesorului? 


+ Gestul de încleştare a mâinilor indică atitudinea critică a 
profesorului față de expunerea noastră. Care se poate referi la răspunsul 
tău, la timpul prea mare alocat (pe care ar vrea să îl scurteze, dar nu ştie 
cum, pentru că îl interesează să audă ceva anume în răspunsul tău). 
Cercetările efectuate de renumiți psihologi au dus la concluzia că acesta este 
un gest de frustrare, care semnalizează că cel în cauză îşi reprimă o 
atitudine negativă. Gestul are trei variante: coatele sprijinite pe masă, iar 
degetele încleştate înaintea feței; mâinile încleştate aşezate pe masă, deci la 
acelaşi nivel cu coatele; şi mâinile încleştate şi lăsate în poală în poziție de 
şedere sau, în cazul în care profesorul stă în picioare, lăsate în jos. 

Se pare că există o oarecare corelaţie între nivelul la care mâna este 
ridicată şi gradul de dispoziție negativă a individului, în sensul că te înţelegi 
cu atât mai greu cu un om cu cât acesta ține mâinile într-o poziție mai 
ridicată. E mult mai uşor să previi decât să remediezi. Evită deci să "obţii" 
un astfel de gest, cu o astfel de semnificaţie! Indiferent însă de semnificația 
gestului, ai o singură şansă: mergi înainte cu răspunsul. Pentru că: 

- dacă e un simplu gest de evaluare a răspunsului ai toate şansele 
ca în câteva secunde profesorul să descopere şi să îți ceară să treci la 
următorul subiect (ceea ce înseamnă că ai punctat decisiv la capitolul 
"impresie artistică") 

- dacă e un gest negativ, impresia negativă se poate şterge printr-un 


aspect care, întâmplător, îi place profesorului 


- Horaţiu Sasu -— 


- dacă aşteaptă să afle ceva la care ţine fie va mai avea prea puţină 


răbdare, fie te va întreba direct ce îl doare 


Aşadar, în astfel de momente, continuă cu răspunsul. Nu cum fac 


unii care se blochează neştiind că au două şanse din trei să obțină victoria! 


. O atitudine care poate fi după caz pozitivă sau negativă este 
cea compusă dintr-un semn dublu, respectiv din încrucişarea brațelor 
(atitudine negativă) şi etalarea degetelor mari pe piept (uneori profesorul 
chiar bate tactul). Această atitudine înseamnă deopotrivă superioritate şi 
agresivitate şi îți poate fi în unele cazuri favorabilă. Spre exemplu atunci 
când desluşeşti din atitudinea profesorului că el încearcă să îşi manifeste 
doar superioritatea, fără a avea intenții agresive, această stare de spirit se 
asociază de multe ori cu un grad mai mare de înțelegere pentru 'tinereii" 
care nu ştiu prea multe şi pe care îi poate avea oricând la degetul mic. 
Dimpotrivă, dacă "ceva" îți spune că profesorul nu e în toane bune, încearcă 
să elaborezi un răspuns cât mai complet, pentru că se pare că nu prea e de 


glumă. 


+ Dacă vrei să ştii cum îşi manifestă profesorul plictiseala, 
gândeşte-te ce faci atunci când eşti tu însuți te-ai plicitisit: îți sprijini capul 
în palmă, cu atât mai puternic cu cât plictiseala e mai mare. Trebuie deci să 
facem diferența între gesturile foarte asemănătoare prin care se manifestă 
plictiseala (capul e sprijinit complet de mână, ca atunci când nu vrem să 
ațipim) şi gestul de interes şi de aprobare, în cazul căruia mâna nu sprijină 
capul, ci este aşezată închisă (pumn) pe obraz, adesea cu arătătorul ridicat 
înspre ochi. 

Dacă profesorul este plictisit înseamnă că nu intenţionează să pună 
prea multe întrebări suplimentare. Foarte probabil nici una. Sarcina ta se 
reduce în acest caz la o prezentare cât mai bună a subiectului. Mergi la 
sinteza de început, la introducerea foarte bună, la detalii, fără frică de 


întrebări suplimentare (adesea sunt doar formalități) şi cu certitudinea că 

profesorul nu va interveni decât în cazuri grave să îți corecteze erorile din 


răspuns. 


. Bătaia în masă cu degetul şi tropăitul sunt semne de 
nerăbdare, şi nicidecum de plictiseală, aşa cum unii sunt tentaţi să creadă. 
Este momentul să dai tot ce ai mai bun! Prezintă, analizează, detaliază — şi 


vei vedea ce se întâmplă. 


+ Dacă profesorul dezaprobă opiniile sau atitudinile tale, dar 
consideră că nu e cazul să-şi dezvăluie propria părere, poate face un gest 
destul de des întâlnit, acela al culegerii de scame imaginare de pe cămaşă, 
sacou sau pantaloni. Atenţie la un astfel de gest! El poate fi, aşa cum am 
arătat, şi un gest de simpatie. Diferența este că persoana care te 
antipatizează sau îți dezaprobă spusele are privirea aţintită în jos, în timp ce 
persoana care te simpatizează are o privire deschisă, de multe ori 


încurajatoare. 
6.15.3. Un gest mic pentru nota 10 


Fără a fi în mod special un gest pozitiv sau negativ, mângâierea 
bărbiei este un gest de evaluare, care apare atunci când prezentarea pe care 
o faci se apropie de sfârşit (sau când profesorul consideră astfel). Agenţii 
comerciali ştiu că un astfel de gest indică faptul că ar trebui să nu mai 
continue prezentarea, deoarece clientul nu trebuie deranjat atunci când 
cântăreşte argumentele în vederea luării unei decizii. În cazul nostru situaţia 
stă exact invers: atunci când profesorul face astfel de gesturi intensifică 
"tirul" prezentării. Bombardează-l cu date. Exasperează-l cu detalii. Fii sigur, 
va fi mai mult decât convins că ştii. 

Inexplicabil, nu de puține ori cei examinaţi se blochează, făcându-şi 
singuri rău. O întrerupere în astfel de momente ar putea fi interpretată de 
către profesor ca un blocaj în răspuns, ca un final datorat lipsei de 


cunoştinţe, ceea ce nu e nici drept, nici adevărat. 

| Dacă nu scazi din ritmul prezentării | 


atunci când profesorul evaluează nota ai 
toate şansele să iei o notă mai bună, mai ales 


în cazul în care profesorul oscilează între 


două note. 


În gimnaziu mi s-a întâmplat odată ca, spre sfârşitul răspunsului, 
profesoara să îmi pună mai multe întrebări suplimentare. Până atunci 
răspunsul fusese bun, iar (stând acum şi gândindu-mă) întrebarea o simplă 
verificare de formă, căci învățam materia cu plăcere. Am început să răspund. 
Şi dă-i detalii, explicaţii, legături... Săraca profesoară se chinuia de fapt, prin 
vorbăria mea, să îşi aducă aminte în ce dată eram ca să îmi pună nota. Eu 
turuiam în continuare. Dar la un moment dat profesoara a explodat: “Mai 


|? 


taci o dată, moară stricată!”. Ştii ce notă am luat? 


6.15.4. Experienţa te va ajuta să interpretezi corect 


Cele ce ai aflat acum nu reprezintă în nici un caz chestiuni oculte sau 
de magie. Sunt rezultatul unor cercetări deosebit de serioase într-un 
domeniu prea puțin abordat la noi în țară. Iar explicaţiile acestor gesturi nu 
lipsesc. Dimpotrivă. Ca să-ți dau numai un exemplu, încrucişarea mâinilor 
este un gest care are menirea de a crea acea "barieră", fie şi numai 
psihologică, în fața unei agresiuni de orice fel (în cazul nostru îndeosebi 
verbală), gest care şi-ar avea explicația în nevoia inconştientă de apărare pe 
care o resimțim cu toţii încă din copilărie. 

S-ar putea foarte bine, tinere cititor, să te entuziasmeze orizontul nou 
pe care ţi-l oferă capitolul de față, cu atât mai mult cu cât, cunoscând 
anumite detalii, ar fi foarte posibil ca în viitorul apropiat să obţii rezultate 
"miraculoase" în urma examenelor. Îţi doresc din toată inima, căci te-ai 


pregătit şi meriți. 

Este bine să ştii totuşi că vei avea nevoie de exerciţiu pentru a 
interpreta corect anumite gesturi, o greşeală de care te-aş sfătui să te fereşti 
fiind aceea de a interpreta anumite gesturi. Bunăocară să nu cazi în greşeala 
de a crede că acelaşi gest oglindeşte de fiecare dată aceeaşi reacție în mod 


unilateral sau izolat. 


Nu interpreta gesturile izolându-le de 


alte gesturi, de alte circumstanțe sau de 


firea profesorului! 


Un exemplu simplu: dacă profesorul cască, nu înseamnă neapărat că 
l-ai plictisit. Datorită bunelor relații dintre voi, se poate să-şi fi permis un 
moment de relaxare pe care l-a tot amânat cât timp au răspuns alții. Dacă 
profesorul se relaxează înseamnă că nimic din răspunsul tău nu l-a deranjat 
până acum. Înseamnă că răspunsul e bun. 

Anumite gesturi pot fi atât de simpatie, cât şi de antipatie, în caz de 
îndoială privirea fiind aceea care risipeşte deruta, după cum este senină, 
deschisă, sau dimpotrivă, fixă şi înnegurată. Baterea tactului în masă ar 
putea fi atât un gest de nerăbdare, cât şi un simplu tic nervos, pe care l-ai 
mai văzut la cursuri, caz în care s-ar putea să aştepţi destul de mult ca 


profesorul să te oprească din răspuns... 


Tu poţi să îţi dai seama dacă profesorul 


este uşor sau greu "de citit", “antrenându-te” 
LI] 


şi urmărindu-i gesturile în timpul orelor, 


cursurilor, seminariilor, altor examene etc. 


Ar fi bine să reţii însă că există câteva categorii de oameni ale căror 


gesturi sunt destul de greu observat şi de interpretat. Este vorba de 


experiență în disimulare: politicieni, avocaţi, actori, jurnalişti, crainici TV, 


oameni de afaceri, directori etc. Dar n-ar fi exclus ca pentru ei situaţia de 

profesor să fie cea care le oferă câteva momente de relaxare şi în care ei 
devin deci mai uşor de citit. 
A sesiza adevăratul sens al unor gesturi este o abilitate care se 


formează în urma unui exercițiu de-a dreptul captivant. 


Pe lângă orele de curs, în care îl poţi studia 
liniştit pe însuşi profesorul respectiv, există 
numeroase situații în care îţi poţi exersa 
puterea de observaţie. Practic, orice loc în care 
se întâlnesc oameni poate fi un loc potrivit 


pentru astfel de observații cu caracter general şi 


pe care le poţi aplica în contextul specific al 


examenului. 


O petrecere. O sală de clasă. O gară. O întrunire publică, o intersecție 
aglomerată - în general locurile unde circulă oamenii - îți oferă tot atâtea 
ocazii pe care le poţi folosi în acest scop. Dezbaterile TV, filmele artistice (de 
calitate) sunt alte surse de experiență pentru tine. 

Şi astfel, încetul cu încetul, îți vei da seama că ai ajuns specialist în 
domeniul mesajelor non-verbale, moment în care poţi intra liniştit la orice 


examen oral... 

CAPITOLUL AL VII-LEA 


EXAMENUL SCRIS ŞI ÎNTREBĂRILE LUI 


7.1. Caracteristicile examenului scris 


Examenul scris este preferat celui oral de către elevii şi studenţii care 
doresc să îşi prezinte răspunsul într-un mod elaborat, organizat. Cei care 
stăpânesc mai puțin aspectele de psihologie a examenului sunt acum mai 
avantajaţi, căci în fața lor stă coala de hârtie — iar nu lupul cel rău. 
Dimpotrivă, celor care s-au obişnuit cu facilitățile oferite de examenul oral le 
este de multe ori foarte greu să îşi organizeze răspunsul în conformitate cu 
cerințele de formă, de conţinut şi de aspect revendicate de orice document 
care trebuie să convingă... 

Examenele scrise îi avantajează pe cei mai ordonați din fire, căci o 
lucrare îngrijită atrage simpatia profesorului. O lucrare cu multe ştersături, 
tăieturi sau reveniri este o lucrare incomod de corectat. Profesorul se 
enervează şi depunctările sunt la ordinea zilei. Dar despre aceasta vom mai 
vorbi. 

Una din posibilele clasificări ale examenului scris ar cuprinde două 


categorii: 


a) Examenul în care criteriul principal este creativitatea, cum sunt de 
regulă compunerile literare libere, caracterizările de personaje literare, 
comentariile literare sau subiectele în care se cere rezolvarea de probleme, 
cazuri, speţe. 

b) Examene unde se cere o acuratețe mare față de litera cursului. E 
vorba de examene la care se cere reproducerea unor date (capitole, 


fragmente, sinteze, demonstrații) 

Examenul scris este mult mai sărac în elemente în funcţie de care să 
se poată adopta o anumită atitudine care să conducă la "salvarea situației" 
chiar în timpul susținerii examenului. Nu îți poți adapta răspunsul la 
semnalele verbale şi non-verbale, hotărârea trebuie să rezulte din ce scrii şi 
nu din glas (ceea ce e mai greu), atitudinea degajată nu ajută ... Cu toate 
acestea, multe elemente ale examenului oral se pot adapta celui scris. 

Dar, fiind mai sărac în situaţii care să te ajute pentru un răspuns 


adaptat cerițelor profesorului, 


Regula generală este că examenul scris 


trebuie mult mai atent pregătit decât 


examenul oral. 


Indiferent dacă ne place sau nu, scrisul rămâne, nu zboară precum 
vorba, iar inflexiunile vocii (spre exemplu) nu cred că te ajută într-un astfel 
de examen. 

Şi totuşi, rămân multe aspecte care te avantajează în acest tip de 


examen... 
7.2. Adevăruri general valabile 


Şi în cazul examenului scris poți face o impresie bună. Am discutat 
deja despre primele minute ale examenului (cap. 6.8.4. — 6.8.5.) şi despre 
organizarea timpului - care are o dimensiune specială în cazul examenului 
scris (cum vom vedea în capitolele 7.5. — 7.10). Am discutat şi despre 
necesitatea introducerii (capitolul 2.5. şi cap. 6.10.1). 

Din cele ce ai citit când am vorbit de examenul oral nu uita să foloseşti 
punctarea răspunsului şi despre impresia de "expert" pe care o laşi să se 
degaje din lucrare. Poate mai mult decât în cazul examenului oral, folosirea 
unor conexiuni cu alte domenii poate fi benefică, procedeul accentuând mult 
impresia de "stăpânire a materiei", cu condiția să nu deviezi prea mult de la 


subiect. 

Toate acestea sunt valabile şi în cazul examenului scris. Nu 
identic valabile, (drept pentru care vom relua câte ceva) dar esența e 
aceeaşi. 

La fel ca la oral, proasta dispoziţie a profesorului poate însă duce la 
nedreptăți flagrante în apreciere. Sigur că această stare este uşor de 
diagnosticat în cazul examenelor orale, dar foarte greu în cazul celor scrise., 
când starea de moment a profesorului nici nu prea contează: poate că a 
fost bine dispus în timpul celor 2-3 ore ale examenului scris şi prost dispus 


în momentul corectării, sau invers. 


Abordează examenul scris ca şi cum 


profesorul ar fi într-o dispoziţie proastă. Nu 


te lăsa derutat de două ore în care profesorul 
a fost “simpatic”. Nu se ştie cum va fi când 


va corecta lucrările. 


Din cele ce ai citit când am vorbit de examenul oral nu uita să foloseşti 
punctarea răspunsului şi despre impresia de "expert" pe care o laşi să se 
degaje din lucrare. Poate mai mult decât în cazul examenului oral, folosirea 
unor conexiuni cu alte domenii poate fi benefică, procedeul accentuând mult 
impresia de "stăpânire a materiei", cu condiția să nu deviezi prea mult de la 


subiect. 
7.3. Cum respecţi la scris stilul de predare al profesorului 


O lucrare scrisă va avea aproape sigur succes dacă vei respecta în 
elaborarea răspunsului tău modul de predare al profesorului. Dacă acesta 
preferă un stil "cu înflorituri” sau face la ore prezentări care abundă în 
explicaţii, ar fi bine ca şi lucrarea ta scrisă să aibă aceleaşi caracteristici. În 
acest caz, o lucrare scrisă "la obiect" s-ar putea să fie considerată slabă, 


deşi toate cunoştinţele tale au fost doar bine sistematizate. 

Pe de altă parte, dacă profesorul preferă să predea lecţiile sau 
cursurile în mod organizat, logic, cu relaţii şi concluzii care se deduc unele 
din altele, fă şi tu la în examen! 

Dar toate acestea le ştii. Ar fi bine să afli din timp că există unii 
profesori care preferă ca lecţiile lor să constea în prelegeri libere, în care de 
multe ori se trece rapid peste nişte aspecte, fără însă ca pretențiile 
profesorului să fie la fel de reduse în examen. Rezultă că un astfel de 
profesor lasă pe umerii tăi sarcina informării cu privire la domeniul 


respectiv. Nu e uşor, căci în general exigenţele sale sunt destul de mari... 


7.4. Transformă dezavantajele pentru alţii în avantaje 


pentru tine 


Un dezavantaj pe care îl oferă examenul scris ține de aflarea 
rezultatelor doar după o perioadă de la susţinerea lui. Dezavantajele 
acestei situații sunt explicabile prin principii elementare de psihologie. 

Un succes îndeamnă la alte succese, un eşec este, după caz, inhibitor 
sau stimulator, însă lipsa oricărui rezultat este o stare neutră, asemănătoare 
cu indiferența, care aduce cele mai slabe rezultate. 

Îţi voi arăta însă cum să parezi acest dezavantaj şi să îl transformi 
într-un avantaj: fixează-ți când înveţi un nivel de cunoştinţe sub care să nu 


cobori în nici un caz. E important, foarte important! 


Severitatea profesorului  examinator 


este mai mare decât în cazul examenului 


oral. 


Va trebui, dacă te-ai obişnuit cu aceste din urmă examene, să te 
autoapreciezi la rândul tău cu mai mare severitate. În cazul examenului 
scris orice lacună în cunoştinţe este mai uşor sesizabilă. Nu poți spera în 


nici un fel ca profesorul să îți întrerupă expunerea acolo unde nu mai eşti 

atât de sigur pe tine. Dimpotrivă, răspunsul tău va trebui să conțină o 


încheiere adeseori atent urmărită de către profesor... 


7.5. Împarte-ţi timpul astfel încât să câştigi! 


“Cine vrea să îşi rezolve treburile la vremea 


potrivită, să îşi împartă cu atenţie timpul” (Plaut) 


Majoritatea examenelor îți impun să tratezi subiectele în anumite 
perioade de timp, bine determinate. Candidaţii lipsiți de experienţă risipesc 
timpul, căzând în numeroasele capcane pe care timpul mai întotdeauna le-a 
întins celor care nu ştiu să îl prețuiască. 


Intrăm în ceea ce te interesează: 


Totul porneşte de fapt simplu: ca în 


orice examen, citeşte atent enunţurile! 


Mulţi se pare că ştiu aceasta, dar nu o ştiu bine: în examene nu faci 
exerciții de citire rapidă, ci încerci să pătrunzi în enunţul fiecărei 
probleme: schițezi o figură geometrică, scrii cele două-trei mari idei 
principale, dar... nimic mai mult. Dacă te-ai lămurit cam cât de greu e 
subiectul, în regulă, dacă nu, citeşte cu aceeaşi atenţie celelalte enunţuri. În 


câteva minute îți vei da seama despre dificultatea subiectelor. 


Citeşte atent enunţurile, ca să fii sigur 
că ai înţeles bine despre ce este vorba. 


Mental ierarhizează problemele după 


gradul de dificultate. 


Începutul e bun. Mai departe ce faci? 

7.6. Cum te distanţezi decisiv în primele minute ale 


examenului scris 


Bineînţeles, laşi ideile să țâşnească, aşa cum ştii că se întâmplă în 
primele minute ale examenului (Capitolul 6.8.4.). Atenţia deosebită pe care 
trebuie să o acordăm acestor minute în cazul examenului scris derivă din 
ceea ce e esenţial pentru tine acum: organizarea strictă a răspunsului. 

O dată trecut de un anume aspect, nu ne mai putem întoarce dacă am 
omis ceva. Dar aceasta se rezolvă fără bătăi de cap după ce vei fixa pe ciornă 
a "valului" de informaţii despre care vorbim: o dată 'secat' potopul de 
informații înregistrat pe foaie, nu ne mai rămâne decât să ordonăm ideile 
conform planului cunoscut de noi şi... la treabă! Cine pierde însă preţioasele 


minute de la începutul examenului s-ar putea să uite multe pe parcurs. 


Dacă la început ideile ţâşnesc într-o 
ordine încântător de bine aranjată, nu te 
baza că la fel o vor face şi în timpul 
examenului. Nu o vor face şi vei pierde 
informaţii preţioase pe care de altminteri le 
aveai. 

Transcrie ideile care îţi vin de la 


început, fie chiar printr-un cuvânt-cheie - e 


mai prudent. 


Apoi le dezvolţi, insişti pe ce ştii că 


trebuie să insişti şi drumul către "10" e în 


faţa ta. 


Ar fi indicat, pentru o mai bună organizare, ca fiecărui subiect să 


ăn 


îi aloci pe ciornă o anumită "zonă", bine determinată, unde să înscrii 
atât informaţiile pe care ţi le aminteşti la început, cât şi "sclipirile" 
ulterioare. În acest fel vei avea un plan (aproape) ordonat al fiecărui subiect, 


ceea ce va spori mult viteza de elaborare a răspunsului. 

Evident, după ce ai tratat o anumită idee, o ştergi de pe ciornă. Vor 
rămâne automat ideile, subiectele sau alte aspecte care au mai rămas de 
tratat. 

Gata cu neliniştea. Gata cu frământările: “mai e ceva de tratat? Nu am 


uitat nimic?”. Gata — timpul tău e mult prea prețios. 


7.7. Cum începem? 


Pe considerentul că o problemă mai dificilă, o dată rezolvată, aduce 
mai multe puncte, unii preferă să se arunce direct asupra acelei probleme. Îi 
înşeală şi timpul (“e destul!”) şi deseori şi realitatea: s-ar putea să fie furațţi 
de căutarea soluției, să nu o găsească şi să nu rezolve nimic. Ştii să rezolvi 
câteva subiecte, chiar dacă mai puțin dificile? Fă-o! Românul are vorba 
celebră cu vrabia din mână. E vorbă cu miez, folositoare chiar şi în examen. 
Apoi nu uita că dacă tratezi foarte bine 1-2 subiecte, vei induce în mintea 
profesorului ideea că ştii ceea ce îi va capta bunăvoința şi îl va face să te 


noteze mai bine şi să fie mai îngăduitor. 


Rezolvă mai întâi problemele cele mai 
simple sau cele pe care ştii sigur că le 
poţi rezolva până la capăt. 


Puțin e mai mult decât nimic. 


Dacă toate subiectele ţi se par uşoare, rezolvă-le pe rând. Sau poate ar 
fi bine să le rezolvi mai întâi pe cele care nu cer prea multe amănunte, 
demonstrații, şi să le laşi la urmă pe cele care cer o elaborare mai deosebită. 
Alegerea e a ta, în funcţie de condiţiile concrete ale examenului. La fel şi în 
cazul când subiectele şi se par toate grele. Nu cred că toate sunt la fel de 
grele! Unele poate par mai familiare, altele se apropie de subiecte deja 
rezolvate, altele probabil că îți permit să mergi cu rezolvarea până la un 


punct... Ceva-ceva tot găseşti tu ca să te avantajeze. 

7.8. Fereşte-te de criza de timp! 


Din capul locului te-aş sfătui să nu uiţi că ai nevoie de timp nu numai 
pentru a creiona subiectele, ci şi pentru a le transcrie. Adeseori vedem 
concurenți care se plâng că nu au mai avut timp să transcrie rezolvarea, 


deşi soluționaseră foarte bine destul de multe subiecte. 


Gândeşte-te bine cât timp ai nevoie pentru 


a transcrie rezolvarea unui subiect. Dacă nu 


ţi-ai rezervat de la început acest timp, toată 


truda ta e în van. 


E limpede că bine ar fi să transcrii rezolvările imediat ce eşti sigur 
că sunt bune, iar nu la sfârşitul examenului. Uneori prin aceasta 
“ciupeşti” (te asigur că nu prea mult - adesea deloc) din timpul de rezolvare 
a altor probleme, mai grele, dar ai în schimb ceva pe care te poţi baza. O 
dovadă clară a ceea ce ştii. În plus, criza de timp în care intri când transcrii 
te poate conduce la nervi, greşeli, lipsă de concentrare şi la un scris neglijent 
care s-ar putea să îți aducă deservicii. 

În definitiv, chiar întotdeauna vei găsi soluția optimă în cele câteva 


minute pe care le aloci transcrierii? 


Nimeni nu te va crede pe cuvânt că ai 


rezolvat totul foarte bine pe ciornă, dacă tu 


nu ai reuşit să transcrii nici jumătate din cât 


au scris cei mai slab pregătiţi concurenţi, 


deşi ai rezolvat totul pe ciornă. 


Şi mai e un interval de timp pe care trebuie să îl scazi, înainte de a 
împărți timpul pentru fiecare problemă în parte: o marjă de siguranță. Am 


mai vorbit de ea. În cazul examenului scris păstrează întotdeauna câteva 

minute la dispoziție, pe care să contezi atunci când rezolvarea “pluteşte” în 
aer sau când pentru o soluție mai ai nevoie de câteva minute peste cele 
planificate pentru a redacta elegant răspunsul. Nu au fost necesare, până la 
urmă, acele minute? Vei şti cu siguranţă ce să faci cu ele: să verifici soluții, 
să mai faci corecturi, să adaugi explicații... 


Aminteşte-ţi încă o dată un sfat prețios: 


Alocă din start un interval de siguranţă 
pentru orice ar putea interveni neprevăzut. 
Dar încearcă să nu contezi pe el prea 


devreme. 


Cât de mare e acest interval? Îţi va 


spune experienţa - dacă nu acum, sigur 


peste câteva examene10. 


7.9. Grila de punctaj te ajută 


Unii autori recomandă ca, trecând la subiectele dificile, să faci o 
împărțire a timpului rămas proporțional cu punctajul fiecărei probleme. Spre 
exemplu, dacă un subiect de 10 puncte are trei cerințe, notate respectiv cu 
5, 3 şi 2 puncte, e destul de limpede că pentru rezolvarea primei cerințe vei 
aloca timp cât pentru celelalte două la un loc. Ajungi astfel la concluzia că 
autorii subiectelor îți dau adesea foarte subtil o mână de ajutor - ţie şi celor 


care ştiu să se orienteze. Ei ştiu că un subiect este mai greu, deci necesită 


10 Te vor ajuta foarte mult subcapitolele "Tu îţi alegi concurenţa reală" din 


"Arta de a învăţa" (care 'se leagă" foarte bine de ceea ce spuneam la cap. 2.1. din 


cursul de față - "O diferenţă pe care tu nu o vei face"), apoi "În anticamera 
succesului" şi mai ales "Cel mai aspru concurs de pregătire", de asemenea din 


"Arta de a învăţa" partea I ("De ce să înveţe alţii mai repede ca tine?!"). 

un efort intelectual mai mare, într-un timp mai lung, efort pe care trebuie să îl 
răsplătească mai bine. 


Dacă ei cred că un subiect e mai greu, ai tu de ce să te îndoieşti? 


7.10. Un exemplu de împărţire a timpului 


Să presupunem că examenul durează trei ore. Ai citit subiectele, ai 
schițat repede nişte rezolvări, ai văzut care dintre subiecte ridică probleme 
mai mari. Ai scris pe ciornă tot ce ţi-a venit în minte, în primele minute, 
despre acele subiecte — şi toate acestea i-au luat 20 de minute. Acum îţi dai 
seama că, dacă va fi să rezolvi toate subiectele, ai avea nevoie, pentru a le 
transcrie, de 40 de minute. Îţi mai laşi un interval “de siguranță” de 15 
minute. Îți mai rămâne aşadar o oră şi 45 de minute ca să cauţi în linişte 
rezolvările. Acel timp - şi nu altul — îl vei împărți în funcție de dificultatea 


subiectelor -— şi acum ştii ce ai de făcut. 


7.11. Ce faci dacă depăşeşti timpul planificat pentru 


primul subiect? 


Răspunsul la această întrebare numai tu îl poţi da. În general 


recomandarea e simplă şi e valabilă pentru orice examen: 


Nu depăşi cu mai mult de 10 minute 


timpul pe care l-ai drămuit! 


“Smulgi” din timpul alocat altui subiect. De aceea, chiar ar fi de dorit 
să laşi la o parte problema căreia nu îi găseşti rezolvarea în timpul alocat şi 
să te apuci de următoarea. Nu uita că ţi-ai acordat o marjă de timp pe care 
să o foloseşti cum vrei — dar trebuie să faci apel la ea doar în cazuri-limită! 

Din câte am auzit la ieşirea din examene, mulți concurenți renunţă să 


caute soluția corectă, în cazul în care în timpul respectiv au găsit o soluție 

parțială, preferând să îşi caute şansa în alt loc, la alt subiect. Ei ştiu din 
experiență că depăşirea intervalului alocat pentru o anumită problemă duce 
la stres şi răpeşte şansele de a obține puncte prin rezolvarea altor subiecte. 
Dacă soluția “pluteşte în aer” sau îți mai trebuie foarte puţin timp să o 
elaborezi, apelează la “rezerva” pe care singur ai fixat-o. Apoi treci repejor la 
celelalte subiecte! 

Dacă soluția se lasă aşteptată nu te mai forța să cauţi răspunsul. 
Mulţi preferă - şi bine fac - deoparte problema/subiectul unde s-au blocat, 
sperând că, dacă lasă pentru un timp mintea să lucreze singură 
(inconştient, prin legături pe care încă nu le explicăm) va țâşni soluția. 

Aşa speră ei şi... de ce au dreptate? 

Unii vorbesc de intuiţia care lucrează la maximum numai după ce te 
detensionezi. Alţii sunt convinşi că în creierul tău există date suficiente 
pentru a găsi rezolvarea. Dar datele nu se pot combina când sunt 
împrăştiate de vârtejul grijilor în toate colțurile minții. 

De aceea autori din diverse domenii recomandă ca atunci când nu 
reuşim să găsim o soluţie să lăsăm deoparte problema pentru un timp. În 
multe cazuri soluția vine singură. La unii într-o oră (ceea ce e de dorit), la 
alții în 3 zile (dacă nu vine în timp util ai o şansă dacă scrii pe foaie nişte 
variante de răspuns, încercări, formule ... ORICE care arată bunăvoința de a 
găsi soluția indică faptul că ştii materia şi eşti aproape de rezolvare. Câştigi 
oricum față de situaţia în care nu ai transcrie!). La capitolul 7.13 din cursul 


de față dezvoltăm o soluție. 


7.12. Punctarea răspunsului — un pas câştigător? 


Depinde. Cred că în parte deja ştii de ce: dacă profesorul are un stil de 
predare haotic, s-ar putea să îl încurci. Dacă manualul nu e chiar atât de 
sistematizat cât ţi-ar place ţie, bine ar fi să nu te străduieşti să îl 
sistematizezi în timpul examenului. Pe ici, pe colo, o organizare poate 


demonstra subtil că ai înțeles lecţia — dar nu exagera. 

Există situații în examenul scris când un răspuns punctat în ce 
priveşte etapele sale de tratare se poate dovedi de un enorm ajutor: atunci 
când nu cunoşti întreg răspunsul sau nu poți găsi rezolvarea optimă. Cauţi, 
încerci variante, dar nu o poți găsi pe cea corectă. Am observat că în astfel 
de cazuri unii concurenți nu mai vor să transcrie pe foaie stadiul până la 


care au ajuns. Greşit! Reţine încă o dată: 


Chiar ineficientă, o soluţie spre care ai 


înaintat aduce puncte. Prezintă-te cât mai 


bine până la punctul “mort” şi s-ar putea să 


“prinzi  sutimile” care te vor declara 
câştigător. Admis. Preferatul comisiei. Cum 


vrei tu să spui. 


7.13. Ce să faci când nu mai ştii ce să faci 


Dacă nu ştii să rezolvi un subiect, primul 


pas e simplu: nu intra în panică! 


Mulţi se blochează dacă în examen nu găsesc rezolvarea unei 
probleme şi renunţă la a mai căuta soluția. Atitudine care are un singur 
rezultat: notarea cu 0 (zero) a răspunsului. 

Scurt şi sec: zero. 

Trebuie să recunoşti că îți aparține în totalitate vina pentru acest 
rezultat ce atârnă destul de greu în media probei şi chiar în aprecierea 
celorlalte subiecte tratate. Şi asta numai în cazul în care profesorul nu 
merge pe ideea "subiect neştiut = examen picat", cum se întâmplă adesea în 


cadrul examenelor studenţeşti. 

Dacă nu ştii să rezolvi perfect problema, nu fă greşeala de a te speria. 
Las-o deoparte, dacă îți permite timpul (ai învățat să îți permită!). Linişteşte- 


te. Şi mai ales adu-ți aminte că trebuie să vezi lucrurile şi sub alt aspect: 


Examenul greu pentru tine e greu 


pentru toţi. 
În afară de cazul când concurezi cu 


Einstein, dificultăţile tale sunt ale tuturor. 


Fac o paranteză şi apoi voi reveni. Psihologii şi oamenii care au reuşit 
în viață ştiu prea bine ceva: câştigi mult mai mult dacă nu îţi faci griji. A-ţi 
face griji îți încarcă enorm creierul şi te împiedică să găseşti o soluție pe care 


ţi-o oferă mai întotdeauna câteva minute de linişte. 


Cu cât te  îngrijorezi mai puţin de 
deznodământ, cu atât rezolvarea îşi va face mai 


repede drum spre suprafaţă. 


Aşadar, cine e “convins” că “subiectul acesta e imposibil de rezolvat” e 
bine să nu se laude că s-a dus să fie câştigător sigur. Nu ai o idee genială? 
Nici nu ţi-o se cere nimeni — iar “veteranii” examenelor îți pot confirma 
oricând aceasta. Arată ce poți şi cât poţi — dar arată. Începe. După o idee 
vine alta şi alta. Dar nu-ți bloca mintea cu “nu pot”, ci pune-o la treabă. 


Încurajeaz-o să se desfăşoare. 


Vei şi şocat să vezi că, după ce ai gonit 
teama şi te-ai liniştit, în câteva minute 


apare continuarea. Ba chiar rezolvarea cea 


mai potrivită. 


Sincer: ai încercat vreodată? 

Întreabă-l pe supraveghetor dacă se dau şi punctaje parţiale în cazul 
în care nu ai găsit drumul optim. Te vei convinge repede că orice scrii bine 
se punctează. 

Nu ai idee despre modul în care poți rezolva o problemă? Ţi-am mai 
spus ce să faci. Scrie măcar formulele pe care ar trebui să le aplici — sau pe 
care bănuieşti că ar trebui să le aplici. Scrie-le, căci ele vor reprezenta 
mărturia bunăvoinţei tale în rezolvarea problemei. Şi astfel, pe lângă câteva 
sutimi, poate chiar puncte în plus acordate de către profesor pentru acel 
subiect, vei evita starea de iritare sau ideile preconcepute cu privire la 
pregătirea ta pentru acel examen. 

Un prieten bun de-al meu din vremea gimnaziului mi-a povestit că la o 
olimpiadă de matematică -— faza județeană - nu a ştiut să rezolve o problemă. 
Era foarte grea, aşa cum au recunoscut şi profesorii. Mai erau subpuncte 
grele, la alte probleme - şi din cauza aceasta majoritatea uriaşă a 
concurenţilor nici nu s-au obosit să le abordeze. Colegul meu îmi povestea 
că, deşi nu a ştiut cum “să apuce” rezolvările, a scris formulele pe care 
credea el că ar fi trebuit să le aplice. Din formulă în formulă, a înaintat în 
rezolvare. Nu mult, dar a înaintat. A scris formule şi la celelalte probleme 
dificile. A scris definiţii, teorie, a demonstrat teoremele care credea el că se 
aplică. A făcut ceva, nu? Restul problemelor le-a tratat ca şi mine, fiindcă nu 
erau chiar aşa de dificile. 

Rezultatul? El s-a dus la faza națională. Eu m-am ales doar cu 
experiență (binevenită, de altfel). Atunci mi-am dat seama că, din cele câteva 
mii de concurenți la acea olimpiadă, numai câţiva făcuseră ca şi colegul 
meu. Ei au fost câştigători pentru că nu au abandonat şi pentru că au găsit 
un sfert de oră ca să facă maximul din tot ce ştiau. Acel sfert de oră i-a 


stabilit câştigători. 


Cunoştinţele erau identice cu ale multora, dar numai ei au fost aleşi. 


Nu te pune pe gânduri? 

Nu mai intrăm în detaliile rezolvărilor de probleme, căci există autori 
foarte calificați în domeniu. lar dacă vrei să afli mai multe despre 
modalităţile de rezolvare a problemelor, îți recomand lucrările: "Şocul 
matematicii" de Solomon Marcus şi "Cum rezolvăm o problemă", respectiv 
"Descoperirea în matematică", de G. Polya. Sunt trei lucrări accesibile şi din 
care poţi învăța multe pentru viitoarele examene. Şi, din fericire, nu sunt 


singurele. 


7.14. Cum alcătuieşti o sinteză "beton" 


Mulţi dintre cei care susțin examene la diverse discipline se sperie de 
cuvântul "sinteză", asociindu-l cu ceva peste seamă de savant şi deci greu de 
realizat. Situaţia stă cu totul altfel: sinteza este foarte uşor de realizat dacă 
în efectuarea ei urmăreşti cu atenție câțiva paşi foarte simpli şi extrem de 
logic structurațţi. 

“Fobia”, cu nimic îndreptățită, se naşte din neînțelegerea termenului. 
Aşadar, să vedem mai întâi ce înseamnă o sinteză. 

Spuneam şi în "Arta de a învăța" că sinteza este procedeul prin care, 
pornind de la nişte elemente simple, se ajunge, prin combinarea lor, la ceva 
mult mai complex. Termenul, preluat din chimie, este folosit printre altele 
pentru a reda procesul trecerii de la parte la întreg. Putem spune că sinteza 
este procesul invers analizei: în sinteză legăm mai multe elemente unele de 
altele (deodată sau pe etape), în timp în analiză descompunem întregul în 
elemente. 

Practic, atunci când avem de făcut o sinteză trebuie să pornim de la 
anumite structuri - lecţiile sau cursurile predate ca atare. Operaţiunea e 
simplă: prin “rearanjarea” elementelor după alte criterii, obținem rezultatul 


cerut. 


Ca să alcătuieşti sinteza trebuie să vezi 


ce elemente se cer extrase din vechea formă, 

cu alte cuvinte, "să demontezi" lecţiile sau 


cursurile în elementele lor de bază. 


Elementele de bază nu sunt altceva decât fie ideile principale, fie 


condițiile, caracteristicile, trăsăturile fenomenelor care sunt tratate în curs. 


A doua etapă este la fel de simplă: 


"cărămizile" astfel obţinute vor fi rearanjate, 


folosind alt mortar. 


Astfel, cu ocazia învățării sistematizate, ai observat anumite 
caracteristici comune tuturor fenomenelor studiate, caracteristici pe care le 
vom trata pe rând. Vom observa şi în exemplu acelaşi lucru: că fenomenele 
pe care trebuie să le sintetizăm se pot grupa, astfel încât să rezulte o 
concluzie unică pentru acea grupă, o altă concluzie pentru o altă grupă şi 
aşa mai departe. 

Spre exemplu, dacă dorim să facem o sinteză asupra condiţiilor 
naturale oferite de Europa Centrală, după ce am studiat condiţiile oferite de 
fiecare țară din această țară în parte, vom începe prin a detaşa părțile mari 
ale sintezei: climă, relief, ape, floră şi faună. Vom lua fiecare din aceste 
caracteristici şi le vom analiza, trecând prin fiecare ţară. E chiar aşa de 
greu? Pe larg ştii din "Arta de a învăţa". 

În examen vom folosi anumite expresii care să dea o formă elegantă 
exprimării: "Sub aspectul climei, vom remarca trăsătura dominantă, şi 
anume...", "În ce priveşte relieful, observăm că în centrul zonei acesta este 
muntos, în timp ce nordul şi sudul sunt mai joase, câmpiile ocupând o 
suprafață mult mai întinsă decât dealurile" (poţi eventual să dai şi extremele 
de înălțime, respectiv altitudinea cea mai joasă), "apele prezintă o serie de 
caracteristici comune, precum... În acelaşi timp, caracteristici proprii 
prezintă apele din zona..." şi aşa mai departe. 


Şi acum să-ți spun un secret: 

Expresiile de legătură folosite adecvat 


într-o sinteză înlătură impresia de abordare 
| seacă, de care de altfel profesorii sunt sătui. | 


lată şi alte asemenea expresii: "spre deosebire de A, B are din acest 
punct de vedere o trăsătură proprie, care îl aduce în situația de fenomen 
singular...", "la rândul său, X este puternic influențat de stilul literar al lui..., 
făcând notă discordantă cu restul reprezentanților acestei perioade, a căror 


trăsătură comună de stil era...", "Sub acest aspect, caracteristica definitorie 


a .... este..." şi alte expresii similare. 


Dacă reuşeşti să tragi şi o concluzie, 


sinteza ta va fi un triumf. 


Spre exemplu, chiar dacă nu este specificat în curs, poți arăta că 
"acest stil (alege-l tu pe care doreşti - literar, muzical, în pictură - n.a.), deşi 
prea puţin cultivat în acea perioadă, va ajunge în puțin timp stilul dominant 
al epocii următoare". Sau: "Aceste caracteristici fac ca 
fenomenul /reacţia /aspectul X să se deosebească de altele similare”. Cred că 
ştii ce ai de făcut...indiferent la ce examen eşti indiferent de facultate. 

Desigur, etapele efectuării unei sinteze nu se încadrează întotdeauna 
într-un chenar. E limpede: trebuie să munceşti, să exersezi destul de 
mult şi de serios pentru ca la un moment dat sinteza să apară chiar 
de la sine de aceea pregăteşte “simularea” înainte de examen. 
Important este că de acum înainte nu mai faci o sinteză "după ureche" şi nici 


nu te mai sperii de aşa cerințe “grozave”. 


Fii sigur că după un timp de exersare o 


sinteză va fi doar o provocare atractivă, pe 


care o poţi rezolva oricând cu succes. 

7.15. O stratagemă care “merge”... 


O să-ți dai seama - şi ar fi bine să o faci repede — că atunci când nu 
ştii un subiect sau îl ştii până la un punct, dar le ştii bine pe celelalte, 
“merge” un truc pe care l-am încercat personal la multe examene. Atunci 
când nu ştii un subiect, rezolvă-le bine pe restul. Lăsând la urmă subiectul 
pe care nu îl ştii, vei da impresia că te-ai oprit nu pentru că nu ştiai, ci 
pentru că nu ţi-a mai permis timpul. Făcând aşa, e foarte probabil ca 
profesorul să fie convins că mai aveai ceva de dat. Şi să noteze 
corespunzător ceea ce ai dat impresia că ştiai...Sunt poate câteva sutimi, dar 
la admitere contează enorm, în vreme ce la un examen 'obişnuit” fac 


diferența între 9,48 şi 9,51. 
7.16. Modul cum scrii te ajută sau de dezavantajează 


Unora li se pare inutil să insistăm arătând că scrisul dezordonat şi 
hieroglific aduce depunctare. Nici nu insist. Spun doar că am avut ocazia să 
corectez câteva sute de lucrări şi scrisul necaligrafic aduce în subconştientul 
celui care corectează un disconfort, care în nici un caz nu conduce spre 
bunăvoință. Dar, chiar un scris necaligrafic poate fi echilibrat la capitolul 
impresie generală de ordonarea răspunsului, de încercarea de "a da" cât mai 
mult... Deci nu putem vorbi de dezavantajare din start! 

Este valabil şi ceea ce vei găsi într-un subcapitol următor (8.5.), dar 


deja ştii ce ai de făcut ca să obţii maximul din ce se poate. 

CAPITOLUL AL VIII-LEA 


NECUNOSCUTELE EXAMENULUI DE ADMITERE 
(CAPACITATE, FACULTATE, REZIDENȚIAT, 
MASTERAT...) 


8.1. În general vorbind... 


Examenul de admitere - îl numim în continuare aşa şi ştii de ce din 
Capitolul 2.1., deşi unii chiar cred că e concurs de admitere aşa cum se 
prezintă oficial - întruneşte toate caracteristicile examenului - scris sau oral, 


după caz. 


Deci poți folosi cu succes tehnicile deja 
expuse, în funcție de fiecare tip de examen. 
Dar să ţii minte că la aceste examene, unde 


trebuie să arăţi că te-ai pregătit mai bine decât 


alții, contează orice sutime. 


Deci tehnicile de învățare au un rol mult mai 


important decât la alte examene. 


Precizarea pe care o putem face încă de la început este că la unele 
concursuri de admitere în învățământul superior examenul oral se 
desfăşoară în general sub forma probelor eliminatorii (notate cu "admis" sau 
"respins"), care nu ridică probleme mai mari decât o "ascultare" din anii 
de liceu, chiar dacă emoţiile nu sunt puţine. Poate doar în cazul 
concursurilor de admitere la facultățile de Jurnalistică sau la Academia de 
Teatru şi Film să apară ceva probleme în momentul în care se cere 


concurenţilor să dezvolte sau să improvizeze pe baza unei teme date pe loc, 

însă în acest caz discutăm de vocaţie, care trebuie să existe nu în momentul 


susținerii respectivei probe, ci să fie înnăscută în mare parte. 


8.2. Ultimele zile, ultimele ore... 


"În acest capitol (...) țin să atrag atenţia asupra unui fapt destul de 
important: pregătirea de pe "ultima sută de metri" dinaintea examenului. 

Este binecunoscut că această perioadă de pregătire variază în funcție 
de natura examenului: în sesiune - ultima zi (cel mult ultimele două sau trei 
zile, în cazul unor examene fixate la intervale mai mari de timp), iar în cazul 
examenelor de admitere - ultimele 14 zile. 

Este bine ca această perioadă să fie rezervată recapitulărilor. În nici un 
caz nu trebuie folosită, aşa cum am văzut că fac destul de mulţi, pentru a 
repeta materialul care trebuie reținut într-un ritm comparabil cu cel din 
perioada de travaliu maxim. Şi aceasta deoarece inevitabil există pasaje 
asupra cărora trebuie să mai insişti: pasaje mai grele sau mai abstracte, sau 


pasaje care, deşi înțelese, trebuie reluate şi aşa mai departe. 


Cuprinde în programul de dinaintea 
examenului o perioadă în care detaliul să poată 


fi şlefuit în linişte. 


Sigur, intervalul de timp astfel definit este calculat şi fixat de fiecare în 
funcţie de uşurinţa cu care poţi repeta materialul, de fidelitatea memorării, de 


aptitudinile în domeniu şi de alte criterii pe care ţi le stabileşti singur”. 


Acestea le-am spus în "Arta de a învăța" şi a venit momentul să 
dezvoltăm cele necesare pentru succesul deplin. 

Examenele au în acest moment nişte puncte caracteristice proprii, 
diferențiate după cum probele sunt de "real" sau de "uman". 

Astfel, probele de examen din materiile cu caracter umanist se 


axează, în general, pe memorarea materialului, spre deosebire de probele de 

la obiectele studiu cu caracter real, a căror trecere cu succes este 
determinată mai puţin de fidelitatea reţinerii teoretice (deşi se pare că 
asistăm la o schimbare de concepţie în acest sens) şi mai mult de abilitatea 
de a rezolva situații, exerciții sau probleme. Cu alte cuvinte, materiile de 
"uman" fac apel la capacitatea de memorare, iar materiile de 'real' - la 
gândire (deşi regula nu e bătută în cuie). Această deosebire generează o alta: 
în cazul obiectelor de studiu cu caracter umanist uitarea îşi are legile ei, de 
care e bine să ţii seama, în timp ce folosirea gândirii în însuşirea 
materialelor "reale" le face pe acestea mult mai greu de uitat. Aşa încât 
materialele din prima categorie trebuie revăzute până în ultimul moment, 
spre deosebire de celelalte, în cazul cărora nivelul general de cunoştinţe se 
formează cu mult înainte şi are tendința de a rămâne constant chiar în cazul 
unei întreruperi a pregătirii pe timp de o săptămână sau două. Ca urmare, 
dacă materiile "reale" nu ridică nici o problemă în această ultimă fază, iar tu 
te poţi concentra asupra revederii detaliilor, la materiile umaniste revederea 
unor detalii va trebui să se facă în paralel cu o recapitulare generală, chiar 


dacă rapidă, spre a se preveni uitarea. 


Programul ideal al ultimelor două 
săptămâni ar fi următorul: câteva zile de 
repaus total, apoi zece zile de revedere a 


detaliilor, paralel cu o recapitulare rapidă. 


Cele 4-5 zile de repaus sunt benefice pentru a acorda memoriei 


posibilitatea să resistematizeze în linişte cunoştinţele. 


La capătul acestei perioade mintea ta va 
fi perfect conştientă de ce mai are nevoie 
pentru a ajunge la fidelitatea pe care o 
doreşti, chiar dacă tu nu simți cu claritate 


aceste transformări. 

Dragul meu prieten, te rog să nu uiţi că mintea ta e pregătită să te 
susțină cu succes în examen, deşi tu nu simți asta. Din păcate, cei ce nu 
ştiu acest lucru cred că dacă nu simți, nu este. Tu alungă grija şi mergi 
liniştit la examen. Având linişte în suflet vei fi încântat să vezi câte 
răspunsuri corecte țâşnesc spre deosebire de cei ce se lasă pradă fricii fără 


nici o bază. 


8.3. Ce înseamnă să te concentrezi asupra subiectelor 


În cazul examenului de admitere, până şi cel mai mic amănunt 
contează în lupta cuceririi sutimilor de punct. Aprecierea se face uneori cât 
se poate de strict de către profesorul examinator (cu atât mai strict cu cât 
concurența este mai ridicată) şi, drept urmare, până şi cea mai mică 
greşeală poate conta destul de mult. Dar până să ajungem să analizăm 
greşelile mai mărunte şi pseudo-greşelile pe care le poți face, să trecem în 
revistă greşeala cea mare, care face ravagii : neatenţia. 

Această greşeală pe care mulți o fac datorită suprasolicitării nervoase 
(atenţie deci şi la cauze!) are ca efect ceea ce se numeşte în limbaj curent 
"confuzie de subiect", rezultatul fiind unul singur : notarea cu 0 (zero) a 
subiectului respectiv. Or, să te lupţi un an întreg să atingi un nivel de la 
care să ridici pretenţii de a fi admis în facultate (pretenţii reale, de altfel) şi 
să îți vezi toată munca de un an năruindu-se datorită unei clipe de 


neatenție, e absurd şi - de ce nu - periculosl!. 


Citeşte bine de tot subiectele şi, numai 


după ce ştii exact ce ţi se cere, treci la 


tratarea lor. 


11 Îţi aduci aminte de exemplul cu cei care au picat în masă la Facultatea de Drept 
din cauza unui cuvânt? Reciteşte te rog cap. 5.1.4. din prima parte din "Arta de a 


învăţa" şi vezi în capitolele de dinaintea lui ce ai de făcut ca să nu greşeşti. 

Sugestia aceasta ar trebui să fie un semnal de alarmă pentru tine mai 
ales dacă materia cuprinde subiecte apropiate ca formulare sau ca şi 
conținut. De altfel, ar trebui să le tratezi cu toată atenţia chiar în momentul 
în care le memorezi. Numai aşa te poţi feri de greşeli la examen. 

De multe ori confuzia provine din nesiguranţă. După cum din 
nesiguranță provine şi o altă greşeală, nu rareori întâlnită: cei care reuşesc 
"să tragă cu ochiul" la ceea ce a scris plătesc de multe ori acest gest datorită 
faptului că la rândul său vecinul s-ar putea să confunde subiectele sau să 
greşească rezolvarea unei probleme, totul având însă o aparenţă de 
corectitudine. 

Desigur, există şi situația diametral opusă (ca vecinul să te salveze 
atunci când ai luat-o pe un drum greşit), dar în acest caz incertitudinea se 
poate întrucâtva risipi prin "consultarea" mai multor colegi, ceea ce nu e 
întotdeauna posibil. Şi nici corect, mai ales în cazul examenului de admitere. 
Şi nici absolut infailibil, din moment ce nu rareori s-au văzut situații în care 
"minoritarul" a avut dreptate, dar a scris împotriva a ceea ce el cunoştea şi 
în conformitate cu opinia majorității, împărtăşind în general aceeaşi soartă 
cu ea. 

Deşi în principiu situația nu e prea corectă, să presupunem că totuşi 
ai posibilitatea să te consulți sau numai să afli opiniile colegilor din jur. Şi să 
mai presupunem că aceste opinii, majoritare, sunt diferite de a ta. Ce faci 
atunci? Sfatul meu este să le analizezi gândindu-te că nu automat 
cantitatea aduce calitatea. E posibil ca tu să greşeşti, după cum e posibil 
ca tu să ai dreptate. În acest caz nu-ţi mai rămâne decât să analizezi ambele 
variante cu atenție şi să faci ceea ce cunoştinţele, conştiinţa, intuiţia etc. te 


îndeamnă să faci. 


Toată această luptă va fi totuşi puţin 
probabilă dacă înainte de examen vei revedea, 
aşa cum te-am sfătuit, aspectele care îți ridică 


probleme sau care s-ar putea să îţi ridice 


probleme în timpul susținerii probei. 

8.4. Aşa-numitele "semne" de pe foaia de concurs 


În general candidaţii de la concursul de admitere (în liceu sau în 
facultate, la rezidenţiat, masterat etc.) sunt avertizați asupra unor chestiuni 
de importanţă "colosală", printre care se numără şi "semnele" de pe foaie. 
Candidaţii sunt sfătuiți în general: 

- să transcrie subiectele "exact cum scrie pe tablă" (acolo unde e cazul) 

- dacă au greşit, să taie sau să folosească paranteze 

- să se ferească să facă 'orice s-ar putea interpreta ca semn pe 
lucrare". 

Acum, fie-mi iertat, prea multă birocrație strică. Şi aduce a scorțoşenie 
şi a necunoaştere a stării de lucruri din timpul probelor de examen. Din câte 
ştiu, nimeni nu a fost respins la examenul de admitere din cauza "semnelor". 
Am aflat despre destui candidaţi care atunci când greşeau în tratarea 
subiectului tăiau cu o linie partea greşită (chiar cu o linie în diagonală!!!), în 
loc să folosească parantezele, aşa cum au fost sfătuiți. Mulţi dintre ei au 
aflat apoi că în alte clase candidaţii au fost sfătuiți ca în caz de greşeală să 
procedeze exact invers decât li s-a sugerat lor! (îmi aduc aminte că la 
admitere la Drept, la proba de limba română, aveam de analizat dintr-o frază 
care cuprindea expresia "asta o spunea şi tata", cuvintele: "asta", "spunea”, 
"tata". Am întrebat de două ori dacă nu trebuie analizat şi 'o' din acea 
sintagmă şi ni s-a spus că nu. Ca la ieşirea din examen să aflu că... trebuia 
şi "o", care era punctat cu 5 sutimi. Ştii ce emoţii am avut, nu pentru cinci 
sutimi, ci pentru că putea fi considerat "semn pe foaie'?). 

Ca urmare, dacă se întâmplă ca să tai cu o linie ceea ce ai greşit, în loc 
să foloseşti paranteze, nu dispera: o să vezi că nu se întâmplă nimic din ceea 
ce ţi s-a "promis". Ceea ce nu înseamnă, pe de altă parte, că ai libertate 
totală în a tortura în fel şi chip foaia de examen. În nici un caz! Ceea ce 
trebuie însă să reții este că pe de o parte e bine să acorzi mai mare atenție 
modului în care tratezi problema, astfel încât să nu fie nevoie de prea multe 


reveniri. Dacă acestea sunt totuşi necesare, fă aşa cum ai fost sfătuit. lar 

dacă, din nebăgare de seamă, nu ai făcut exact aşa cum ai fost sfătuit, nu-ţi 
fă prea mari griji, pentru că un profesor cinstit se va dovedi prea puţin 
interesat de existența unor aşa-numite "semne pe foaie”. 

Desigur, cu totul altfel stă situaţia în cazul în care semnele sunt 
grosolane: pete de cerneală întinse, foi întregi pline de ştersături, găuri în 
hârtie din cauza ştersăturilor etc. În aceste cazuri ar fi mai bine să iei totul 


de la capăt, pe o foaie de hârtie nouă. De unde şi concluzia: 


Încearcă să nu mai faci greşeli spre sfârşitul 


examenului, ca să nu trebuiască să transcrii 


totul sub apăsarea crizei de timp ! 


8.5. Cât de mult contează aspectul lucrării? 


În cazul examenelor de capacitate aspectul lucrării contează uneori 
atât de mult, încât e notat cu până la 1 punct - 1 punct şi jumătate. E 
adevărat, pe de altă parte, că situațiile de neacordare a acestui punct sunt 
destul de rare, dar aspectul merită reținut. 

În ce priveşte examenul de admitere în facultate, regulile diferă în 
funcţie de profil. În cazul Politehnicii aspectul pare destul de neglijat (fără ca 
unele facultăți de acest gen să îl elimine întrutotul), acordându-se mult mai 
mare atenție modurilor de rezolvare. La cealaltă extremă se găsesc, din 
motive lesne de înțeles, facultăţile de Litere, Jurnalistică, Biblioteconomie, 
Birotică. Între aceste două extreme se pare că se încadrează restul 
facultăților, ceea ce duce la concluzia că e un gest prudent acela de a 
acorda atenţie aspectului lucrării. 

Dar, chiar în lipsa unui punctaj anume prevăzut pentru aspectul 
lucrării, acesta trebuie luat în considerare, din rațiuni de ordin psihologic: o 
lucrare frumos scrisă, ordonată, plăcută ochiului, este o lucrare care îl 
scuteşte pe profesorul examinator de pierderea de timp pe care o reclamă 
necesitatea descifrării şi înțelegerii sensului lucrării. O lucrare a cărei ordine 


şi claritate impresionează plăcut poate aduce multe foloase (în ce priveşte 

notarea, desigur) celui care a conceput-o. Dimpotrivă, o lucrare plină de 
reveniri, de ştersături, de incoerenţe în exprimare va fi mai mult ca sigur o 
lucrare care îl va irita pe profesorul care o corectează, mai ales în condițiile 


în care acesta este în criză de timp. Concluzia? 


Chiar dacă nu e cuprins în baremul de 


notare, aspectul foii s-ar putea să influenţeze 


rezultatul notării chiar mai mult decât dacă 


ar fi fost expres prevăzut în barem. 


Mai ales că unii profesori aflați în criză de timp şi confruntaţi cu o 
lucrare cu aspect total neatrăgător fie notează doar ceea ce pot înțelege la o 
primă lectură, fie pur şi simplu taie cu roşu ceea ce ei nu pot descifra, în 


ambele cazuri rezultatul fiind catastrofal. 
8.6. Atenţie la completarea testelor-grilă! 


Testele grilă sunt prezente în special la examenele de admitere în 
facultate, dar şi la rezidenţiat, fiind din ce în ce mai rafinat întocmite. Având 
avantajul că oferă o imagine globală asupra cunoştinţelor candidatului, sunt 
preferate din ce în ce mai mult de către organizatorii de examene. 

La testele-grilă pot fi unul, mai multe sau nici un răspuns corect la 
întrebare. Mai mult, un răspuns ar putea fi incomplet în anumite situaţii 
(spre exemplu nu enumeră toate condiţiile care trebuiesc îndeplinite 
cumulativ), drept pentru care e cotat ca un răspuns nevalabil. Există şi 
situația în care ai găsit doar o parte din răspunsurile corecte, caz în care 
răspunsul tău e din nou nevalabil sau în cel mai bun caz primeşte doar o 
parte din punctaj. Testele-grilă sunt mult mai greu de rezolvat decât par la 
prima vedere, astfel încât trebuie să urmăreşti foarte atent factorii care te 
pot ajuta să obţii o bună concentrare în timpul examenului (odihnă 
suficientă, autocontrol, cultivarea încrederii în propriile forțe etc.) şi să 


elimini, pe cât posibil, factorii de stres (respectiv întârzierile nejustificate, 

impactul negativ al stării psihice colective, îngrijorarea cu privire la 


capacitatea ta de a susține cu succes examenul etc.). 


Mai ales la testele-grilă este valabil ce am 
spus despre primele minute ale examenului. 
Cum am arătat şi în altă parte, o cititoare mi-a 
spus că la licență a reuşit, folosind corect 
primele 10-15 minute ale examenului, să 
rezolve jumătate din subiecte. Şi nu e nimic 


ciudat, pentru că atunci vin cele mai bune 


răspunsuri. În această primă cursă de formula 


1 peste subiecte, dacă nu ştii un răspuns treci 
mai departe -— vei şti alte răspunsuri. lar apoi ai 
destul timp să te întorci asupra celor cu 
probleme mai mari - dar măcar ştii şi nivelul 
minim sub care nu poate cobori nota, ceea ce 


pentru psihic e excepțional. 


Şi încă ceva: ai grijă cum transcrii răspunsurile de pe ciornă pe foaia 


de examen. 


Un amănunt la care poţi să te adaptezi uşor este că răspunsurile tale 
sunt evaluate de un computer, care s-ar putea să nu recunoască anumite 
tipuri de cerneală sau mina de pix. Urmează deci sfaturile celor care 


supraveghează examenul, pentru a nu-ţi face rău cu mâna ta fără să vrei. 
8.7. Examenul durează până în ultima secundă !!! 
Din motive pe care numai ei le înțeleg, unii candidați se grăbesc să 
iasă din sala de examen. Exceptându-i pe cei “habarnişti” şi pe cei care au 


materia “la degetul mic”, restul candidaţilor nu ar prea avea motive să ignore 


că examenul durează până în ultima secundă. 

Subiectele sunt astfel concepute încât să 
fie rezolvate de către un candidat cu 
cunoştinţe medii în timpul alocat de 


comisia de examinare. 


Ceea ce nu înseamnă că unii, foarte bine pregătiți, nu pot ieşi doar 
ceva mai repede — dar sunt excepţii, nu regula! 

Experiența arată însă că în majoritatea cazurilor cei care se grăbesc să 
iasă din examen riscă. Riscă mult. Rareori o lucrare poate fi "perfectă" în 
jumătate de timp! Dacă la examenul respectiv te-ai pregătit atât de bine 
încât consideri că îţi este de ajuns un timp mai scurt, foloseşte intervalul 
rămas pentru a-ți verifica lucrarea. Verifică soluția sub mai multe aspecte, 
completează rezolvarea. Dă variante (dacă ai unde să le mai pui). Şi - mai 
ales - apleacă-te asupra subiectelor grele, pe care eventual nu le-ai putut 
rezolva. Ai şanse nenumărate să faci mai bine sau mai mult. Ai şanse 
nenumărate - dar nu ţi le risipi. Nu ţi le refuza singur. 

Examenele de admitere au confirmat în repetate rânduri că acea oră în 
care preferi să rămâi în sală pentru a-ţi verifica lucrarea aduce multe 
avantaje la notare, ca să nu mai vorbim de încrederea pe care o ai cu privire 
la corectitudinea tratării subiectului. De aceea, dacă ai tendințe de a te 


plictisi repede, reprimă-ți-le. Măcar în timpul examenului de admitere! 
8.8. Lipsa de experienţă nu e un argument 


În subcapitolele 7.8. - 7.11 am arătat cum, pentru a nu intra în 
trepidaţii trebuie să împarți de la bun început timpul acordat pentru 
elaborarea răspunsului scris în intervale în care să tratezi fiecare subiect. 
Aceste intervale nu trebuie să fie neapărat egale, deoarece un subiect este 
mai lung, altul mai scurt, unul este mai abstract, altul este de gândire sau 
de simplă reproducere... Se poate întâmpla ca anumite puncte pe care le ai 


de tratat, uşoare pentru cei din jurul tău, să fie mai dificile pentru tine, 

situația contrară fiind de asemenea posibilă. Dar tu ştii deja că o programare 
a intervalului afectat elaborării unuia sau altuia dintre subiecte te poate 
scuti de multe necazuri. Această programare poate fi "adaptată" din mers 
condițiilor concrete oferite de subiecte, însă în nici un caz nu trebuie să 
scapi din vedere că ai la dispoziție doar trei ore! 

În cazul concursurilor şcolare şi studenţeşti se spune că la primele 
participări concurenţii “boboci” sunt dezavantajați de lipsa de experiență. E 
un argument în favoarea experienţei — şi un argument solid, să recunoaştem. 
Dar care nu trebuie să te apese la examenul de admitere. E prea scump să 
stai acasă un an — şi deopotrivă e împovărător sufleteşte. Dar oare poți tu să 
contracarezi lipsa de experiență?... 

Poți. 

Participă la concursuri. Sau te împiedică ceva? Dacă ajungi la anumite 
niveluri, subiectele sunt mai grele decât cele de examen. Ai greşit? Nu-i 
nimic. Va fi mai bine data viitoare. Dar acum îți permiţi să zici “va fi mai 
bine data viitoare”. În examen nu. 

Nu ai participat la concursuri şi e târziu să participi? Şi de data 
aceasta ai o soluție: pe timpul pregătirii rezolvă cât mai multe subiecte date 
la admitere în facultate, acordând o atenţie specială împărțirii timpului de 
examen. Astfel vei reuşi să dobândeşti o experienţă foarte folositoare pentru 
momentul examenului. Vei elimina cât mai multe din problemele secundare, 
pentru a te putea concentra aproape exclusiv asupra celei mai potrivite 
modalități de rezolvare a subiectelor!2. 


Sunt sigur că vei reuşi!!! 


1 te va ajuta şi dacă vei reciti capitolul "Autoevaluarea: marele pas înainte" 


din prima parte din "Arta de a învăţa" 

CAPITOLUL AL IX-LEA 


E BINE SĂ NU NEGLIJEZI... 


9.1. Atenţie la regimul alimentar ! 


Alimentaţia influențează în mod indirect starea ta de spirit. Starea de 
spirit se repercutează asupra concentrării, a consumului intelectual, a stării 
de linişte sau de emotivitate, într-un cuvânt asupra rezultatelor tale la 


examen. 


Un regim alimentar dezordonat stă la 
baza multor indispoziții şi a multor 
probleme care pot apărea în timpul 


examenelor. 


Nu voi merge însă până într-acolo încât să recomand un program 
strict de alimentaţie, dar “campaniile” de pregătire a examenelor, ca şi 
susținerea propriu-zisă a lor, presupun un consum ridicat de energie, 
dictat de necesitățile păstrării echilibrului funcţional al organismului. 
Rezervele de energie "se topesc" mult mai repede în timpul pregătirii pentru 
orice fel de examene decât în situaţiile obişnuite de viață, astfel încât acestea 
trebuie reîimprospătate continuu, printr-un regim alimentar adecvat. 

Atingem astfel problema lipsei de poftă de mâncare probabil frecvent 
apărută în timpul susținerii examenelor. 

Sub influența unor stări emoționale intense care însoțesc orice 
examen (îngrijorare, agitație, nesiguranţă, iritabilitate chiar), o serie de tineri 
încep să neglijeze mesele, concomitent apărând aşa-numita "lipsă de poftă 
de mâncare", care, la început accidentală, tinde să devină cu trecerea 


timpului tot mai accentuată. A ceda însă în fața acestei situaţii ar avea 

urmări negative pe care mulți le resimt în timpul examenelor: randament 
intelectual scăzut, slăbiciune nervoasă şi fizică (de multe ori concretizată în 
amețeli "cu cauză necunoscută", oboseală permanentă) şi altele de acest gen. 
Dimpotrivă, cel care doreşte să îşi păstreze capacităţile intelectuale la nivelul 
maxim trebuie să urmărească regimul alimentar şi odihna suficientă. 
Regimul alimentar trebuie urmărit nu atât din punct de vedere 


cantitativ, cât mai ales calitativ. 


Alimentaţia nu trebuie să fie mai bogată 
în calorii ci, mai ales, în vitamine şi 


zaharuri. 


Vitaminele au rolul de a echilibra o serie de procese care se produc în 
organism (printre altele echilibrează şi sistemul nervos), în timp ce glucoza 
este "hrana" creierului, "combustibilul" de care acesta are nevoie cu 
disperare în timpul pregătirii pentru examene. Şi mai ales în momentele de 
concentrare pentru un răspuns foarte bun. 

Având în vedere că pe piață există variate produse farmaceutice sub 
forma combinațiilor de vitamine, le poți folosi. Dar nu face totuşi abuz de ele 
şi cere sfatul medicului. 

Problema pe care o ridică îndeosebi fetele este aceea că în urma unei 
astfel de activităţi "pun" un kilogram sau două pe ele. De aceea se feresc de 
mâncare de parcă ar fi otravă. E absurd. Preţul plătit este prea mare 
(nervozitate, angoasă, randament scăzut) pentru a conserva o greutate la 
care pot să ajungă din nou cu puţină voinţă, la două săptămâni după 


terminarea sesiunii. Este, fetelor? 
9.2. Dar fumatul ? Dar alcoolul ?... 


Pasionaţii țigării s-ar putea să nu fie de acord cu mine, dar rezultatele 
experimentelor ştiinţifice sunt clare: tutunul nu este un stimulent. 


Dimpotrivă: consumat chiar şi în calități mici, dar în mod constant, se 

transformă într-un agent care atacă rezistența organismului, iar consumat 
în mod obişnuit provoacă de multe ori lipsă de poftă de mâncare. 

Probabil, cititorule, te bazezi pe organismul tău puternic, tânăr, 
capabil să găsească suficiente resurse de regenerare. Deocamdată. Aşa încât 
vom trece rapid peste problema fumatului în perioada examenelor, nu 
înainte însă de a-ți aminti că o cameră îmbâcsită de fum de ţigară nu este 
una din cele mai stimulative atmosfere în care să te pregăteşti. 

Cât despre alcool, acesta este unul din duşmanii cei mai înverşunațţi 
ai creierului. A consuma alcool peste măsură în timpul sesiunii de examene 
(inclusiv teze, admitere etc.) înseamnă a-ți distruge cu mâna ta potențialul 
intelectual enorm cu care te-a înzestrat natura. Totul pentru o "distracție" 


care de multe ori se poate amâna după ce examenele au luat sfârşit. 


Oricât de ciudat ţi s-ar părea, creierul se 
resimte multe zile după ce a fost intoxicat 


cu alcool. 


Ce înseamnă să consumi "peste măsură'? Măsura o ştie fiecare. Nu 
sărbători prea des în avans ( de fapt nici nu prea ai ce, până nu ai văzut 


rezultatul) ci păstrează-şi mintea limpede. 

CAPITOLUL AL X-LEA 


DRUMUL SPRE SUCCES LA URMĂTOARELE 
EXAMENE 


Până acum ai învățat ce să faci pentru a putea crede în succesul tău. 
Pentru ţi-l apropia succesul, pentru a-i fi prieten. 

Şi totuşi, în realitate de multe ori succesul se obține mai greu decât 
suntem dispuşi să acceptăm. Apoi, uneori a aprecia un rezultat ca fiind un 
succes sau un insucces este o chestiune destul de relativă. Poate pentru 
tine nota obţinută la unul dintre examene este un semi-eşec, în timp ce 
pentru altul este un succes răsunător. 

La vârsta ta, în tine stă puterea de a fi un învingător. Ştii bine aceasta, 
deşi uneori mai uiţi. Rezultatul care astăzi te mulţumeşte mâine va fi cu 
siguranță depăşit. După cum s-ar putea prea bine ca pe baza 
învățămintelor trase de pe urma insuccesului de astăzi să îți clădeşti 
succesul adevărat de mâine. 

În toate aceste cazuri modul în care valorifici ceea ce ţi s-a întâmplat 
în trecut te ajută enorm. Ştii să tragi cu adevărat învățămintele dintr-o 
experiență pe care trecutul ţi-a oferit-o? Ştii să generalizezi corect o 
experiență bună? Atunci drumul spre succesele viitoare ţi se întinde în față. 
Atunci nu vei mai săvârşi aceleaşi greşeli, nu vei mai avea pierderi şi 


insatisfacții. 


Experienţă are cu adevărat nu cel 
care a trăit multe, ci cel care a înţeles 


multe. 

Experiența se constituie şi se acumulează prin deducerea, extragerea 
învățămintelor de pe urma unei (unor) activități, din viața şi din 


evenimentele trăite şi studiate. 


Dar nu activitatea ca atare este 
experienţă, ci aceasta din urmă decurge din 
modul în care interpretăm activităţile, 
evenimentele şi viața noastră. Deci vom avea o 
experiență cu atât mai bogată şi mai folositoare 


pentru viitor cu cât vom trage mai multe 


învățăminte din tot ceea ce am făcut, văzut, 


auzit, cercetat sau cunoscut. 


Învăţăminte bune poţi să tragi atât din succes, cât şi din insuccese. 


Cum?... 


10.1. Ce este succesul? Dar eşecul? 


Succesul (sau reuşita) reprezintă rezultatul favorabil, dorit, al unei 
acțiuni. Bunăoară, al unui experiment. Sau pur şi simplu al rezolvării unei 
probleme. Succesul poate fi şi victoria sau câştigul de cauză apărute în urma 
unei situații competiționale. 


Opusul succesului este eşecul. 


Cei care înving în viață ştiu că eşecul are 
mai întotdeauna o cauză, o explicaţie, într- 


o eroare de gândire sau de procedură 


practică. 


Nu mai învinovăți pe nimeni. Nu foloseşte şi adesea te înşeli singur: 


Mai bine “demontează" piesă cu piesă întreg scenariul caută cu răbdare — vei 

găsi, cu siguranță, cauzele insuccesului — fie în modul în care te-ai prezentat 
la examen, fie în modul în care ai învățat, fie în modul în care ai luptat sau 
ai crezut în şansa ta. 

Fiecare are experiența lui, mai bogată sau mai săracă, exploatată mai 
mult sau mai puțin. Se cuvine să vedem ce concluzii general valabile putem 
trage de pe urma oricărui examen. Apoi să încercăm să particularizăm pe 


situații mai des sau mai rar întâlnite în timpul examenelor. 


10.2. Succesul la examene. Ce ne indică el? Ce ne învaţă 


experienţa să facem în caz de succes? 


Fiecare examen pe care îl susții este mai dificil sau mai uşor decât un 
altul. Faptul că ai obținut un succes în cazul unui examen deosebit de 
dificil aduce o confirmare: în condiţii de criză ai capacitatea să îţi 


aduni toate forțele pentru a învinge. 


Experiența pe care o acumulează orice 


elev sau student îți arată că un succes, 


indiferent dacă e mic sau e mare, duce în 
primul rând la o tendinţă de amplificare, la 
dorința de repetare sau chiar de depăşire cu 
ocazia examenului următor, a examenelor 
următoare sau chiar a sesiunii de examene 
următoare. Ce îți spune experiența, tinere 
cititor: este bine sau este rău să dăm 'undă 


verde" acestui impuls? Şi în ce limite? 


Aminteşte-ți o situaţie în care ai trecut cu succes un examen sau o 
succesiune de examene. Acest succes s-a datorat în exclusivitate hazardului, 
norocului? Dacă da, probabil că sesiunea a fost un calvar pentru tine, 
deoarece a te lăsa la mâna norocului, şi încă în mod repetat, macină nervii. 


Important este, aşa după cum am arătat, nu simplul fapt al participării la 

examene în acest mod, ci concluziile pe care le-ai desprins. Spre exemplu, 
concluzia că "nu merită riscul', aşa cum spun de multe ori studenții. Sau 
poate concluzia că, în ciuda rezultatelor strălucitoare, nivelul tău de 
cunoştinţe este nesatisfăcător. 

Dar să presupunem că succesul pe care ţi l-ai amintit se datorează 
pregătirii tale efective sau modului în care ai ştiut să îți prezinți cunoştinţele 
în examen. Descoperi deci o altă lege a succesului: succesul este 
întotdeauna precedat de o serie de acţiuni sau de operaţiuni fără de 
care acesta ar fi greu de conceput. În general acestea constau în alegerea 
profesorului meditator potrivit (dacă e cazul), folosirea notițelor, a surselor 
de informare adiacente sau a testelor-grilă, a metodelor eficiente de 
memorare, respectarea programului şi folosirea forțelor imense care stau la 
îndemâna ta pentru a-ți asigura succesul, informarea prealabilă asupra 
condițiilor de desfăşurare a examenului, pregătirea psihologică, în fine, tot 


ceea ce ştii tu că este necesar pentru a-ți apropia succesul. 


Succesele mici, pregătitoare,  aştern 


drumul către Marele Succes. 


10.3. Dacă ai avut succes e bine să îţi doreşti mai mult? 


Experiența e clară: DA. Din moment ce ai dobândit o oarecare 
încredere în forțele tale, de ce să nu te foloseşti de ea ca de un suport moral? 
De ce să nu exploatezi un sprijin pe care uneori cei din jurul tău nu îl au? Ai 
văzut în "Arta de a învăţa" că motivaţia internă, corect folosită, e cea mai 
bună cale spre succes. Legile nescrise ale acestei lumi arată că tot ceea ce 
nu evoluează nu rămâne pe loc, ci involuează. La fel şi cu succesul: oricât de 
mic ar fi, dacă e cultivat, creşte şi dă roade la timpul cuvenit. Dacă e 
marginalizat şi tratat cu indiferență, se ofileşte şi moare. 

Ce-ar fi fost dacă părinții tăi ți-ar fi dat de mâncare pe la 4-5 ani, când 
"merita" să înceapă să îți dea de mâncare? Mai trăiai până la 4-5 ani? Nu 


mai trăii nici o săptămână. 

La fel şi succesele: mai întâi sunt cele mici. Şi numai dacă le cultivi şi 
perseverezi le vei obține şi pe cele mari. 

Nu pierde avantajul - fie el numai de moment - pe care succesul ţi-l 
conferă, pentru că el s-ar putea ca altfel să nu se întoarcă prea curând! În 
plus, cel care a cunoscut succesul trăieşte timpul ca o dimensiune pe care o 
pot împărți, distribui, organiza în conformitate cu decizia lui liberă. Cu alte 
cuvinte, obiectivele dificile par mai uşor de îndeplinit şi doreşti să le 
îndeplineşti cu bine. E normal. 

Ce ne mai spune experiența? Experiența ne arată că a face față 
succesului la examen nu este întotdeauna o sarcină uşoară, 


deținătorul lui putând să-şi piardă măsura. 


A reuşi mai bine acolo unde alții nu au 
avut acelaşi succes i-ar putea determina 
pe unii să creadă că sunt de-a dreptul 


infailibili. 


lar de aici pot apărea problemele pe care le-am observat la alții sau a 
căror rezultat l-am resimţit noi înşine într-o situație similară: apare ideea 
greşită că “înalta” şi “nelimitata” competenţă îți dă dreptul să consideri ca 
inutilă continuarea efortului de pregătire, că de-acum înainte rezultatele 
bune vin în valuri fără efort. În cazul sesiunilor studenţeşti situaţia s-ar 
traduce prin scăderea interesului şi implicit a gradului de pregătire pentru 
următoarele examene. Dacă în urma unui succes ai intenția "să te culci pe 
lauri", adu-ți aminte de ceea ce ai observat în cazul altor examene: situația 
inițial favorabilă s-ar putea răzbuna la examenele următoare şi ar putea 
degenera într-o suită de rezultate nesatisfăcătoare. O suită mai lungă sau 
mai scurtă, în funcţie de cât de repede revii cu picioarele pe pământ. 
Succesul obligă, iar obrazul subțire... 

Succesul îi surprinde nepregătiți pe cei ce nu ştiu să îşi valorifice 
experiența (sau poate nici nu o au?): dacă el obligă la obținerea unui rezultat 


similar în viitor, presiunea viitorului succes este de multe ori enormă, 

mulți dând înapoi în fața efortului pe care ştiu că trebuie să-l facă pentru a 
nu cobori ştacheta. Cu toții am avut sau avem colegi pe care un succes, 
chiar ieşit din comun, nu i-a putut totuşi determina să se menţină la nivelul 
atins. Am avut sau avem colegi care se mulțumesc doar cu ceea ce au 
obţinut, fără a avea de la viitor pretenţii pe măsura forțelor lor reale, pe care 
rezultatul tocmai obținut le-a confirmat cu prisosință. Consideră ei singuri 
rezultatul ca fiind un accident — şi atunci profesorul de ce l-ar considera 
altfel? 

Experiența ta şi a colegilor tăi arată însă că aceşti oameni nu merită 
cu adevărat succesul. Ei au fost (şi poate că vor rămâne mult timp de acum 
înainte) nişte învinşi. În cel mai bun caz resemnațţi cu acest greu statut, 
dacă nu cumva vor căuta la alţii, în jur, sau în împrejurări neprielnice 
"scuza" pentru eşecul lor. E drept, succesul îndeamnă - dar şi obligă - la 
obţinerea altor succese, ceea ce e normal. Deopotrivă de normal e ca tu să 
faci tot ce poţi ca să nu iroseşti sugestia pozitivă dată de acest moment, ci să 
vezi ce anume a determinat succesul şi să încerci să-l reeditezi. Experiența 
unor examene îți va fi cu siguranță de folos în stabilirea strategiilor de 


urmat în viitor. 


Dacă vei fi cinstit cu tine şi nu îţi va 
mai fi frică, vei vedea că ai la îndemână 
TOTUL pentru a reedita oricând succesele 
din trecut. 


Nu porneşti în nici un caz de la zero, ci 


porneşti cu mângâierea succesului în suflet. 


Alţii nu au aşa ceva. 


Dimpotrivă. 


Şi mai porneşti cu ceva — şi nu e puţin lucru: cu experiența pe care ai 
ocazia să o extragi din evenimentele (examenele) la care ai luat parte — tu sau 


alții. Ai în tine forțe spirituale enorme, cu efect pozitiv pe care îl vei resimți 

din plin dacă vei vrea să le foloseşti cum se cuvine!3 — şi ştii prea bine şi 
aceasta, dar uneori te încăpățânezi să nu accepți. Resurse se găsesc 
suficiente, important e să fii convins că, în ciuda unor eventuale insuccese 
de moment, va veni şi ceasul biruinței depline. 


Am arătat până acum ceea ce a confirmat de atâtea ori viața: 


Pentru ca o acţiune să se încheie cu 
bine, trebuie să doreşti să ai succes. 


Atâta vreme cât orice luptă se dă pentru 


victorie, te condamni singur dacă pleci din 


start cu ideea că vei pierde. 


13 Aici e alt subiect. Pentru a arăta ce înseamnă să mergi liniştit la examen, chiar 
atunci când totul se prăbuşeşte, când nu mai poți nimic (sau ţi se pare) am scris 
pentru cine vrea "Lumina minţii prin credinţă - tinerii în faţa examenelor", în 
care am arătat: Vei vedea cum, luptând cu Credinţă curată, vei deveni ceea îţi 
doreşti şi îți este de folos să devii. Întreabă-te în liniştea nopţii dacă totuşi ceea ce 
îți doreşti e de folos. Aici e singura barieră. Nu ştii? Întreabă-L pe Cel care ştie 
răspunsul. lată ce ne spune Sf. Apostol Iacov: “De este cineva din voi lipsit de 
înțelepciune, să o ceară de la Dumnezeu, Cel ce dă tuturor fără deosebire şi fără 
înfruntare; şi i se va da. 

Să ceară însă cu credință, fără să aibă nici o îndoială, pentru că cine se 
îndoieşte este asemenea valului mării, mişcat de vânt şi aruncat încoace şi încolo. 

Să nu gândească omul acela că va lua ceva de la Dumnezeu” (lacov 1: 5-7)13. 

Şi mai spunea un mare sfânt al secolului trecut, Părintele Porfirie: “Omul care îşi 
dăruieşte inima lui Hristos devine cu totul alt om. Se umple de Hristos. Iar când 
mintea şi inima unui om sunt pline de Hristos, atunci omul acela este înțelept, 
este deştept, în sensul că Duhul lui Dumnezeu îl învaţă totul (...). Orice greutate ar 
întâmpina, nu deznădăjduieşte, ci aleargă la Hristos, Care sălăşluieşte în el, găsind 
mijloace uşoare de a depăşi greutățile, fără ca acestea să îl afecteze sau să îl strice 
lăuntric”. (din capitolul "Dezleagă minţii mele taina! - Cuvânt pe drumul către 


Tine(ri)"). 

Ai luat hotărârea să îți clădeşti temeinic succesul? Simplul fapt că 
citeşti acest curs indică aceasta. Ai sădită în tine dorinţa de a-l obține? Ştii 
ce să faci? Cu siguranţă. Vrei să faci? Răspunde. Sincer. 

Presupun că ai cunoscut cel puțin o persoană care în urma unor 
examene a obţinut succese repetate (dacă nu cumva chiar tu eşti acea 
persoană). Adu-ţi aminte cum se comporta ea în examen: afişa încredere sau 
neîncredere în forțele sale? Dacă afişa neîncredere, încearcă să vezi dacă nu 
cumva era doar de fațadă (de obicei cam aşa stau lucrurile). Din experienţă 
ştii însă că o astfel de persoană trebuie să fie încrezătoare în rezultatele 
bune pe care urmează să le obțină şi că, dacă îți aduci aminte, regula era 
aceea că, "inexplicabil", rezultatele "se aliniau'" conform cu dorinţele 
sale. Mecanismul este cunoscut sub numele de 'obişnuirea cu succesul" şi 
semnifică un soi de inerție, din care ar trebui să lipsească un lucru: 
automulțumirea. Acest mecanism poate fi destul de uşor explicat. Gândeşte- 
te la o locomotivă care trage după ea un număr de vagoane: întotdeauna 
pornirea consumă o cantitate imensă de energie, în timp ce energia necesară 
pentru a menţine trenul în mişcare este de doar 10% din cea necesară pentru 
pornire, cu toate că este vorba de acelaşi număr de vagoane, de aceeaşi 
greutate. Vezi ce uşor se explică nişte lucruri dacă ştii ce să extragi din 


experiență? 
10.4. Ce ne spune eşecul? 


Eşecul face parte din programul vieţii şi din drumul spre succesele 
viitoare. Dar depinde şi de tine dacă e un pas spre descurajare sau spre un 
viitor succes imens, care de obicei pândeşte la primul colț. 

S-ar putea însă ca viața să te pună destul de mult la încercare înainte 
de a-ți oferi bucuria succesului. S-ar putea ca înainte de a simți gustul 
victoriei să treci prin deziluzii, prin eşecuri, uneori chiar repetate. Experienţa 


te învață şi de data aceasta că 

Succesul din prima încercare e un 


adevărat miracol. 


Să ne aducem aminte de o reacție cât se poate de des întâlnită în caz 
de insucces: scăderea (mergând uneori până la forme foarte grave) a 
încrederii în forţele proprii. Atitudine foarte dăunătoare, ce adeseori merge 
mână în mână cu autocompătimirea şi cu pozarea în victimă persecutată pe 
nedrept. Te recunoşti cumva?... 

Acest sentiment de neîncredere în capacitatea şi în forțele proprii este 
unul din efectele negative ale insuccesului - cu atât mai pregnante cu cât 
mai multe din acțiunile întreprinse s-au încheiat cu rezultate 
necorespunzătoare. Nu ţi s-a întâmplat numai ţie, ci se întâmplă multora. 
Neîncrederea duce la o prudenţă excesivă, care blochează inițiativa şi poate 
da naştere fricii şi fugii de răspundere. Ne aducem poate aminte că în unele 
cazuri colegi de-ai noştri preferau să se retragă "în găoacea lor", teama de un 
nou eşec determinându-i să acționeze mult mai prudent decât era necesar. 
Nu mai riscau, deşi poate atunci era momentul să lupte cu şi mai multă 
înverşunare. 

Dar este renunţarea cea mai potrivită atitudine? 
Desigur, e ciudat să mergem pe acelaşi drum înainte de a cunoaşte cauzele 
adevărate ale insuccesului anterior. Dar, o dată acestea cunoscute şi izolate, 
nimic nu te mai poate îndreptăți să te mulțumeşti cu puţin. E dăunător 


pentru tine să începi să gândeşti negativ şi să anticipezi insuccesele viitoare. 


A porni la luptă cu "certitudinea" 
înfrângerii este cea mai grea şi cea mai 
ruşinoasă povară pe care o poate cunoaşte 
un om. 


Anticiparea unui eşec e primul pas către 


eşec. Adesea singurul necesar. 

Experiența nu ne poate ajuta totuşi într-o singură situație: în cazul 
eşecurilor "timpurii". La apariţia lor nu ştim ce să facem. Primele eşecuri 
au nevoie de o atenție specială din partea noastră, căci lipsa de experiență 
ne poate arunca în nesiguranță, subapreciere. Asemenea micului bulgăre de 
zăpadă, lipsa de experiență poate declanşa o avalanşă de insuccese viitoare. 
Rezultatul? Scade - sau chiar dispare - credinţa în succesul viitor şi în 
propria valoare. Iar cine nu crede în succes refuză să mai încerce, de 


teama riscului. 


Dar, dacă nu mai încerci, de unde 
să apară succesul? 


Refuzul de a mai încerca o dată 


este de fapt adevăratul eşec, de care 


de multe ori nu suntem conştienţi. 


Nu e cazul să discutăm aici despre situaţia eşecurilor repetate în urma 
susținerii concursului de admitere la o facultate (deşi, față de trecut, când 
admiterea la facultate avea o miză imensă, acum e doar una din opțiuni), 
motivul cel mai important fiind că anul acela de stat "pe tuşă" reprezintă un 
avantaj enorm sub aspectul timpului pe care îl ai la dispoziție pentru 
pregătire. Nu uita că majoritatea contracandidaților tăi sunt absolvenţi de 
liceu, care, pe lângă că au avut mult mai puțin timp la dispoziție decât ai 
avut tu, au pornit de multe ori în pregătirea lor de la zero, sau, în orice caz, 
de la mult mai puțin în comparaţie cu tine. E bine să ai mereu vii în minte 


aceste avantaje, căci ele te vor ajuta să te fereşti a fi "eternul aspirant" la un 


loc în băncile facultăţii!*. 


14 Acum nu mai e miza care era o dată. Cine nu reuşeşte "din prima" poate intra 
la o facultate particulară. Dar sunt mulți (de admirat) care, după un an de 
facultate, încearcă din nou şi din nou să intre pe locurile fără plată. E important să 


ştie ce au de făcut şi să creadă în şansa lor. E foarte important. 

Experiența - a noastră sau a altora - ne arată că eşecurile repetate pot 
duce la degradarea aspirațiilor, a idealului inițial, la scăderea exigențelor. 
Privind în urmă, drag prieten, tu ce vezi că ai făcut? Cumva ai preferat să 
realizezi mai puţin în loc să trăieşti experiența neplăcută a insuccesului? 
Sau ai avut încredere în forțele tale şi, departe de a te mulțumi cu mai 
puțin decât puteai cu adevărat, te-ai mobilizat, ai luptat cu credința în 
succes?... 

Aşadar, dragul meu cititor, nu face greşeala de a te lăsa pradă 
insuccesului! Ai ajunge să trăieşti timpul ca pe o valoare fatală, iar viitorul 
va fi pentru tine o serie de neîntrerupte amenințări. Ceea ce poate face din 
oricine o nulitate. 

Ai la îndemână totul pentru a reuşi. Cunoşti acum lucruri noi, multe 
nici măcar bănuite de cei din jurul tău. lar în aceste condiţii tot cei din jur 
sunt mai buni decât tine? Nu ar fi prea normal... Cu atât mai mult cu cât 
acum ţi-ai dat seama că a învăța nu înseamnă a toci şi că a susține un 
examen nu înseamnă a da un simplu răspuns sau a reproduce ceva pe nişte 


foi de hârtie. 
10.5. Experienţă şi analiză logică 


"Aceleaşi cauze generează aceleaşi efecte" este părerea unora care nu 
prea ştiu cum să interpreteze ceea ce se întâmplă în jurul lor. Şi care sunt 
derutați de multe ori de mulțimea de variabile pe care trebuie să o ia în 
considerare atunci când trebuie să tragă o concluzie. Pentru ei soluţia e cel 
mai adesea simplă: renunţă la a analiza faptele pe care li le oferă viața, 
stăruind de multe ori în aceleaşi greşeli. Cu această atitudine pleacă la 
examen ca să ia notă bună. Unii chiar reuşesc! Ba mai mult, îşi atribuie 
merite incontestabile! 

Cei care ştiu însă cu adevărat să valorifice experiența pornesc de la 
principiul enunțat corect şi complet: "Aceleaşi cauze în aceleaşi condiţii 
generează aceleaşi efecte". Având în vedere că nici un examen nu se 


aseamănă cu un altul datorită condiţiilor concrete diferite în care se 

desfăşoară, este bine să învăţăm a diferenția, în analiza noastră, cauzele de 
condiții. 

Cauza este un fenomen, un eveniment, o stare de lucruri care precedă 
şi provoacă apariția unui fenomen numit efect. 

Condiţia este un fenomen care singur nu poate genera apariția 
efectului, dar care influențează această apariție, putându-l frâna, stimula 
sau îndrepta spre alt mod concret de manifestare. Deci condiția singură nu 
poate genera efectul, ci doar îl poate orienta spre a se materializa într-una 
din posibilitățile previzibile. 

Pentru a înțelege mai bine diferența dintre cauză şi condiție să ne 
gândim la zăpada de pe un versant muntos. Dacă la un moment dat vremea 
se încălzeşte brusc, zăpada se poate topi, apa rezultată putând genera 
inundații. Dacă vremea se încălzeşte mai lent, aceeaşi cantitate de zăpadă 
poate genera o avalanşă. lar dacă vremea nu se încălzeşte deloc, 
temperatura rămânând în mod constant sub temperatura de îngheț a apei, 
se poate forma un ghețar. Care este deci cauza comună a inundațiilor, 
avalanşei sau al formării ghețarului? Care este deci elementul care le 
determină şi în lipsa căruia nu se mai poate produce nici unul din efectele 
amintite mai sus? Desigur, o cantitate mare de zăpadă pe versantul de 
munte. Este suficientă această cauză pentru a apărea acelaşi efect? Nu, 
efectele sunt diferite în funcție de anumite condiţii concrete: încălzirea 
bruscă sau lentă a vremii ori, dimpotrivă, menținerea temperaturii scăzute. 
Pe de altă parte, aceste condiţii, singure, nu pot genera efectele în lipsa 


cauzei, respectiv în lipsa cantității de zăpadă. 
10.6.Descoperă etapele corecte ale succesului 


Fără a dori să ne afundăm prea mult în teorie vom aminti doar că 
unele efecte se pot produce ca urmare a unui şir de condiții şi nu numai a 
uneia singure. De fapt, majoritatea situațiilor de examen ne oferă exemple de 
efecte apărute (şi) ca urmare a existenței unui număr mare de condiții. Nici 


măcar rezultatul de la examen (văzut ca efect al unor eforturi intelectuale - 

cauza generală - şi al unei sume mai mari sau mai mici de condiţii concrete) 
nu poate fi interpretat unilateral. Se prea poate ca majoritatea condițiilor 
să fi fost îndeplinite, iar rezultatul să fie diferit de cel dorit sau aşteptat 
pentru simplul motiv că la un moment dat au intervenit alte condiţii - fie în 
pregătire, fie în modalitățile concrete de desfăşurare a examenului. 

Să luăm un exemplu: tu şi colegul tău aveți de pregătit acelaşi 
examen, în acelaşi interval de timp. El învață după program, iar tu înveţi 
fără a-ţi organiza în vreun fel timpul. Observi însă după un timp că 
acumulările lui sunt mult mai rapide decât ale tale şi că, pe zi ce trece, 
diferența de "acoperire" a materialului învățat creşte din ce în ce mai mult în 
favoarea lui. La examenul oral el obține o notă mai bună, datorită faptului că 
a ştiut să răspundă la întrebările adresate de profesor, întrebări care vizau 
aspecte mai dificile, pe care el le-a repetat în ziua de dinaintea examenului. 
Ca urmare, tragi concluzia că la următorul examen va trebui să te pregăteşti 
organizat, dacă vrei să obţii rezultate similare. Aşa şi procedezi, dar... 
rezultatele sunt din nou nesatisfăcătoare. Nu ai ştiut să răspunzi la nişte 
întrebări de detaliu. Îţi dai atunci seama că nu ai îndeplinit un act pe care l- 
ai observat de altfel la colegul tău: înainte de examen nu ai repetat aspectele 
mai dificile. Faci şi acest lucru pentru examenul viitor şi pleci de acasă 
convins că te-ai pregătit perfect să obţii nota maximă, dar... din nou nu te 
mulţumeşte rezultatul, deoarece te-ai lăsat furat de presupunerile absurde 
făcute de colegii tăi, mai slab pregătiți, cu privire la severitatea exagerată a 
profesorului. În acelaşi timp, alţi colegi de-ai tăi, mai slab pregătiţi, dar 
mai încrezători în propriile forţe, obțin rezultate tot atât de bune ca şi 
tine, unii chiar mai bune. lar concluziile încep să curgă după atâtea 
încercări: terenul comun al tuturor celor care s-au pregătit pentru 
examenele respective a fost intervalul de timp pe care cu toţii l-aţi avut la 
dispoziție în vederea pregătirii pentru examen. Condiţiile în care fiecare 
dintre voi a pregătit examenul (organizat sau nu, cu respectarea sau 
nerespectarea unor cerințe) şi condiţiile în care a limitat acțiunea factorilor 
defavorabili din timpul examenului au avut însă un rol hotărâtor pentru 


obţinerea unor rezultate (efecte) diferite. Şi încă o concluzie - foarte 

interesantă. Dacă aceleaşi cauze, în aceleaşi condiţii, generează aceleaşi 
efecte, se poate întâmpla şi ca aceleaşi cauze, în condiții parţial diferite, să 
conducă la efecte comune (vezi situația în care un elev mai bine pregătit, dar 
emotiv, obţine rezultate comparabile ce acelea ale unui elev mai slab 
pregătit, dar care nu se lasă influențat de sugestiile negative din jur). 


Având în vedere aceste lucruri, e evident că 


Experiența trebuie necontenit 
reconsiderată şi reevaluată. Adaptată la 


situații noi. "Stoarsă" la maxim. 


Şi nu numai experiența ta! Aminteşte-ţi ce am spus despre informarea 
asupra profesorului (capitolul al IV-lea: "Ce ai aflat despre examinator?" 
din cursul de față), despre necesitatea discuţiei cu mai mulți colegi mai mari 
şi cu alte "surse" care te pot duce la concluzii corecte! 

Elimină atitudinile care defavorizează succesul. Cultivă necontenit 
atitudini pozitive, care să te ajute să obţii mult mai uşor rezultatele bune pe 
care le doreşti. Perseverând, gândurile bune vor deveni reflexe. Atunci 


succesul nu mai poate fi stăvilit. 


Nu trece peste situaţiile pe care ţi le 
oferă viaţa fără a trage învăţămintele de 
rigoare. E adevărat, tot păţitu-i priceput. 
Numai că această "pricepere" trebuie să fie 


în măsură să te ajute să prevezi şi să parezi 


la timp loviturile "neaşteptate" pe care le 


poţi primi. Doar atunci vei putea spune că ai 
cu adevărat o experienţă care te va ajuta 


oricând. 

CAPITOLUL AL XI-LEA 


VIAȚA NE-AR PUTEA OFERI ACESTE EXEMPLE... 


Paginile care urmează conţin nişte situaţii practice în rezolvarea 
cărora vei apela la ceea ce ai citit în acest curs pentru succesul tău la 
examene. Cazurile prezentate sunt în măsură să cuprindă cea mai mare 
parte a problemelor care pot apărea în examen şi au fost concepute 
pentru ca tu să anticipezi într-un mod util şi plăcut, fără a fi influenţat 
de tensiunea examenului, cele mai eficiente modalităţi de a obţine 
rezultatul dorit. Vei descoperi “la rece” calea de a evita un eşec sau dea 


înlătura consecinţele neplăcute ale acestuia. 


Aceste cazuri nu zugrăvesc personaje cu 
atitudini exclusiv pozitive sau exclusiv 
negative, din cauză că rareori întâlnim în 
viaţă situaţii în care un om face totul perfect 
sau, dimpotrivă, merge din greşeală în 
greşeală. Atenţie la ceea ce e bine sau ce e 


rău, şi nu uita să te întrebi ce ai fi făcut tu 


în situaţiile de mai jos. 


S-ar putea chiar să întâlneşti mai jos atitudini despre care nu am 
vorbit în amănunt în cursul de faţă. Am optat special pentru o astfel de 
cale, ca să te îndemn să gândeşti şi asupra cărora va trebui deci să te 
apleci singur. Te asigur că astfel de situaţii - neutre sau aparent neutre, 
sub aspectul efectelor pe care le generează - se întâlnesc destul de des 
la examene! 


Să începem, deci... 

Cazul nr.1 


Victor se pregăteşte să susțină în scris examenul de bacalaureat la 
biologie. Nu e o materie de care să aibă nevoie la facultate. A preferat-o 
deoarece s-a informat de mai demult în legătură cu posibilele subiecte şi a 
aflat de la un coleg a cărui mamă era profesoară că anul trecut se 
propuseseră mai multe variante de subiecte la biologie iar anul acesta 
urmează ca subiectele de examen să fie extrase dintre aceleaşi variante, pe 
care le aflase deja de la un coleg mai mare. În cele două zile pe care le-a avut 
la dispoziție Victor a învățat timp de zece ore pe zi subiectele de pe biletele- 
variantă, astfel încât în ziua examenului îl putem vedea foarte surâzător şi 
foarte încrezător în curtea liceului... 

La puţin timp după ce a intrat în sala de examene, îşi vede confirmate 
aşteptările: cele trei subiecte ale examenului făceau parte din cele douăzeci 
pe care le învățase. Subiectele erau totuşi destul de dificile şi foarte lungi, 
drept pentru care se hotărăşte să scrie pentru început pe ciornă tot ceea ce 
ar putea avea legătură cu ele, cu atât mai mult cu cât în minte i se revărsa 
un potop de informaţii disparate şi destul de confuze uneori. 

Problema este însă că la subiectul al treilea nu îşi poate aduce aminte 
partea de mijloc, de fapt cea mai importantă - aşa încât încearcă să îl întrebe 


pe colegul din față "ce trebuie scris". Îl întreabă acum, îl întreabă peste cinci 
minute, apoi peste alte câteva minute, până când, enervat, colegul se 
întoarce la el şi ripostează: "Lasă-mă în pace odată, tu nu vezi că am şi eu de 
scris?'. "De ce s-o fi supărat?" se întreabă Victor. "Doar până acum l-au 
întrebat şi alți colegi, unii chiar de două sau de trei ori, şi le-a spus ce 
trebuie să facă..." 

Cu această nedumerire în suflet, Victor începe să 'atace" subiectele. 
Subiectele sunt destul de lungi, iar el trebuie să scrie mult, aşa că scrie 
repede, iar când se întâmplă să greşească ceva taie cu furie ceea ce a greşit. 
Numai că... pe la jumătatea lucrării îşi aduce aminte că tot ceea ce era greşit 
trebuia pus în paranteză, fiind avertizat că tăietura era considerată un semn 


particular în urma căruia lucrarea lui de bacalaureat putea fi anulată. 

Furios, cere o nouă foaie şi se apucă să transcrie totul parcă şi mai 
urât decât înainte. "Să sperăm că n-o să se ia în considerare aspectul foii 


tocmai la biologie..." se încurajează el, scriind de zor. Numai că... mina de 
pix se termină, iar colegii îi pot oferi doar un stilou sau un pix cu mină 
neagră. Ce să aleagă? "Dacă până acum am scris cu pixul, pix să fie şi mai 
departe, chiar dacă prima mină a fost albastră. Că doar n-o să scriu 
jumătate de lucrare cu pixul şi cealaltă jumătate cu stiloul!". 

La un moment dat Victor înlemneşte când aude în spatele lui, fără să 
vrea, o discuţie între doi colegi care se consultau asupra celui de-al doilea 
punct, pe care l-au tratat complet diferit față de modul în care vroia el să îl 
trateze! Şi totuşi, el era sigur pe ceea ce învățase, mai ales că aspectele 
tratate de colegii din spate nici nu figurau măcar pe biletele de pe care 
învățase el! 

"Nu mai e timp de gândire: dacă amândoi spun că aşa e bine, scriu şi 
eu ca €i', se hotărăşte Victor, şi, profitând de neatenţia profesorului care 
supraveghea examenul, "face rost" de foaia cu subiectele de la cei doi colegi, 
copiind-o integral. "Ce bine", se gândeşte el ,'că nu mai trebuie să îmi store 
creierii cu ce trebuie scris aici!..." 

Cu câteva minute înainte de a expira timpul de examen Victor termină 
de scris. Nu mai are timp să se uite peste foi, deşi ştie că în câteva locuri are 


inexactități în exprimare. Nici nu s-a prea apropiat prea mult de modul de 


prezentare din manual. "Doar e biologie, nu română", se consolează el... 


În acest exemplu, destul de simplu de altfel, poţi găsi, cititorule, o 
serie de "capcane" pe care le poate întinde examenul scris. După ce le 
descoperi te-aş ruga să te gândeşti ce ai fi făcut tu în situațiile critice prin 


care a trecut eroul nostru. 

Cazul nr. 2 


Adrian va susține peste câteva zile examenul de admitere în facultate 
(sau în liceu, dacă preferi). Deoarece ştie că peste numai câteva zile va 
trebui să se deplaseze într-un oraş aflat la 200 de kilometri depărtare pentru 
a susține examenul, se hotărăşte să intensifice pregătirea, reducând total 
orele de somn de după amiază şi lucrând aproape continuu câte 12-13 ore 
pe zi. Cu toate acestea, nu mai are timp să repete nişte capitole care, de 
altfel, îi ridicaseră probleme la fiecare repetare, astfel încât se simte cam 
"descoperit" pentru examen. Şi când se gândeşte că s-ar putea să fie chiar 
10 candidaţi pe loc!... Să rişte să meargă la examen fără să fi repetat 
capitolele care îi ridică probleme? 

Cu o zi înainte de examen se deplasează în oraşul respectiv. Călătoria 
e lungă şi obositoare, iar el ajunge pe la ora 21. Nu mai mănâncă, ci merge 
direct la culcare, deoarece este foarte obosit. Înainte de a dormi însă se 
gândeşte că examenul va fi mult mai greu decât a crezut, deoarece 
concurența reală e cam de 15 candidați pe un loc. Or, el ştie că numai 
hazardul te poate ajuta în astfel de situaţii. Şi cum el e veşnicul ghinionist... 

Dimineaţa se trezeşte cu o greutate în suflet, pe care nu şi-o poate 
explica. Se uită la ceas: mai are abia o jumătate de oră până la începerea 
examenului, iar el nici măcar nu are pregătite hainele! Se îmbracă neliniştit, 
în timp ce mama lui îşi frământă mâinile cu disperare: "Vai de mine, ce ne 
facem dacă pierdem intrarea în examen?..." 

Nu mai are timp să mănânce nimic, deşi îi este foarte foame, ci bea 
doar o cafea tare, care să îl ţină în formă în timpul examenului. Ajuns cu 
cinci minute înainte de intrarea în examen, neliniştea sa creşte mereu: o 
masă enormă de candidați aşteaptă bătălia pentru numai 600 de locuri! Iar el 
îşi aduce aminte că până şi în confruntarea cu colegii de clasă era mereu 
printre ultimii. E drept, de un an de zile s-a hotărât să pună punct situației 
şi a început să învețe atât de bine la materiile pentru examen, încât 
meditatorii lui erau pur şi simplu entuziasmați. Chiar la ultima întâlnire cu 


unul dintre profesori, acesta i-a spus că va fi printre primii zece. "Printre 

primii zece picați, poate", îşi spune Adrian cu amărăciune. Cu atât mai mult 
cu cât, înainte de a intra în sala de examene, o vede pe mama lui făcându-i 
crispată semne cu mâna din mulțimea de părinți. "Dacă nici mama nu e în 
Apele eliza" 

Ajuns în sala de examene, Adrian încearcă să se liniştească. Dar nu 
poate. Ciuleşte urechea: o contracandidată de a sa îi şopteşte alteia: "În anii 


trecuți s-au dat subiecte atât de grele...'. "Nu mă interesează", răspunde 


colega, "eu am locul meu asigurat: am avut peste 9,50 la olimpiada 


județeană şi tot peste 9,50 la teste, aşa că...'. "Da îți permiţi să gândeşti 
aşa", se gândi cu ciudă Adrian, şi, cu un gest pe care nu şi-l putea explica, 
începe să calculeze absent care e concurența reală, luând în considerare un 
loc mai puţin - acela deja ocupat de fata din stânga. Răsuflă ceva mai 
uşurat: 15,25/loc. "Mă rog, se gândeşte el, "n-ar fi prea mare creşterea. Dar 
câţi or mai fi ca ea?". 

În sfârşit sunt aduse şi subiectele de examen. Primul punct e uşor: o 
temă care, deşi e destul de lungă, i-a plăcut să o înveţe şi o ştie. La al doilea 
punct simte însă că i se moaie picioarele: are de făcut o sinteză, lucru care 
nu i-a reuşit niciodată, drept pentru care a şi evitat sistematic aspectul la 
meditații. De fapt, nici n-a ştiut că examenul putea să constea şi dintr-o 
sinteză. Programa parcă spunea ceva, dar nu ştie exact, pentru că nu a citit- 
o prea atent. Citise el odată undeva cum se face o sinteză. Dar ce se spunea 
acolo că trebuie făcut?... 

După ce scrie subiectele, Adrian îşi lasă gândurile să zboare. Îi vin în 
minte o groază de aspecte de la primul punct, aşa încât aşteaptă să se 
liniştească pentru a putea "ataca" primul subiect aşa cum trebuie, nu 
dezorganizat, după cum îi veneau în minte fragmentele de lecție. E clar, e 
obosit, sunt alții mai buni - sunt îndeplinite toate condiţiile ca să rateze 
examenul. Unde mai pui că nu mai scrie nici stiloul, pentru că în graba 
plecării de acasă uitase să îi încarce rezervorul! 

Nici nu prea ştie bine ce a scris şi ce nu. La primul subiect a ştiut 
destul de bine, deşi o serie de lucruri pe care şi le amintise în primele 


minute a fost apoi imposibil să şi le amintească. La al doilea subiect nu a 

scris nimic. "Oricum o să pic..." se gândi el, şi predă lucrarea după o oră şi 
jumătate de la începerea examenului. 

Se îndreptă agale spre ieşire, timp în care, tot gândindu-se la al doilea 
subiect, parcă începe să se înfiripe un plan de sinteză. "Ce rost mai are 
acum? Dacă n-am ştiut la examen, degeaba ştiu acum", se gândeşte el cu 
ciudă. Porneşte încet spre casa mătuşii sale, cu gândul că orice ar face e 
pierdut, deşi mai are de susținut două probe, la materii dificile, dar care pe 
el realmente l-au pasionat. “degeaba”, oftează el, “ce-i pierdut e pierdut 


pentru totdeauna”... 
Cazul nr. 3 


Ana Maria e o studentă eminentă la Academia de Studii Economice. 
Rezultatele pe care le avea îi îngăduiau să privească examenele cu o oarecare 
detaşare în ultimul timp, observând chiar că norocul a fost de partea ei chiar 
când nu era pregătită aşa cum se cuvenea. Acum e în plină sesiune şi se 
hotărăşte să îşi alcătuiască un program pe zile, cu ajutorul căruia să poată 
cuprinde materia examenului următor, dar şi materiile de la alte două 
examene, destul de grele, pentru care încă nu s-a pregătit deloc. Este ferm 
hotărâtă ca, indiferent de cât de greu va fi să menţină ritmul în următoarele 
zile, să nu renunţe la cele două ore de somn de după amiază, între orele 14 
şi 16. Oricum, examenul e oral şi contează mult pe farmecul ei personal şi 
pe faima ei de fată "descurcăreaţă" în astfel de examene, aşa încât nu îşi face 
griji prea mari. 

Primele două zile din cele şapte pe care le are pentru pregătirea 
examenului se scurg conform planului. Îi place ca de câteva ori pe zi să se 
gândească şi să trăiască intens, cu ochii minții, bucuria ieşirii din examen... 

Următoarele două zile aduc însă o oarecare întârziere față de 
planificarea făcută, ceea ce nu o îngrijorează, cu toate că programul e gândit 
"la minut". În primul rând ea s-a descurcat şi la ultimele examene, cu toate 
că nici atunci nu a învăţat cât trebuia, aşa încât, evident, se va descurca şi 


la acesta. În al doilea rând nu are de ce să intre în panică, pentru că în 

definitiv poate foarte bine să câştige o zi renunțând să mai repete în ziua de 
dinaintea examenului nişte chestiuni care îi ridicau probleme, dar care nu 
erau totuşi chiar atât de importante. 

În seara de dinaintea examenului termină de repetat materia pentru a 
doua oară. Se uită la ceas: e ora 22,30. Ar mai avea totuşi timp să repete şi 
acele aspecte mai dificile? După calculul hârtiei, ar mai avea nevoie cam de 
şase ore. E cam obosită, şi nici în celelalte nopţi nu a dormit prea mult. Dar 
trebuie să facă efortul! Şi îl va face: va repeta o parte din capitolele 
respective până la ora 2,00, apoi va dormi până la 4,30, după care va repeta 
şi partea din materie rămasă, până la ora 7,00. Ar mai fi însă ceva ce nu 
trebuie să uite: înainte de a adormi ar fi bine să îşi pregătească hainele, foile, 
pixul şi tot ce îi mai trebuie în examen... 

La ora 4,30 ţârâitul deşteptătorului o face să tresară. Se îmbracă 
repede şi începe să repete mai departe, cu toate că simte că în capi se 
încâlcesc toate ideile. Şi doar citise într-o carte cu tehnici de învățare că sunt 
suficiente 3 ore de somn cu condiţia ... ce condiţie? În fine, nu mai contează, 
greşeala s-a făcut. Refuză gândul unei cafele - "mă agită prea tare" - iar 
pentru a se înviora deschide fereastra pentru ca în cameră să pătrundă 
aerul rece al nopții, şi repetă, repetă, repetă... 

Ca să fie mai sigură că va termina la timp îşi pune ceasul în față şi 
urmăreşte să nu depăşească în nici un caz cele zece minute alocate fiecărei 
pagini pe care o mai are de repetat. La ora 7,15 se ridică de la birou 
bucuroasă că a terminat de repetat totul. O ultimă privire în oglindă, o 
ultimă aranjare a unei bretele a rochiei - cam decoltată rochia, e drept, dar a 
aflat de la colegele mai mari că aşa va avea sigur succes - şi... la facultate! 

Ajunsă acolo - stupoare! Îşi găseşte colegii foarte agitaţi, deoarece 
profesorul venise foarte prost dispus, intrase în examen mai repede şi, până 
să ajungă Ana Maria la facultate, profesorul îl "picase" pe un coleg de-al ei, 
recunoscut ca fiind întotdeauna bine pregătit la examene. Ana Maria simte 
îndoiala strecurând-i-se în suflet: "Ce să fac? Să intru sau să nu intru? Nu 
sunt prea bine pregătită...Of, dacă aş mai fi avut câteva zile la dispoziție, ca 


să pot învăța cum trebuia...”. Se uită derutată în jur. Colegii îi ocolesc 

privirile, tensionațţi şi din ce în ce mai nesiguri pe ei. Deja câteva colege se 
pregătesc să renunțe la a mai intra în examen. Începe şi ea să se simtă 
dominată de încordarea colectivă. Neliniştea tuturor începe să devină şi a ei, 
iar în suflet îi tremură parcă tulburarea tuturor colegilor de grupă rămaşi 
"pe baricade". 

"Mai bine ies puțin să mă liniştesc", se hotărăşte Ana Maria, aşa încât 
timp de un sfert de oră se plimbă pe aleile parcului de lângă facultate. Parcă 
s-a mai liniştit, dar nu atât cât ar trebui. Şi totuşi...'ce am în definitiv de 
pierdut? E drept, sunt nesigură pe mai mult de jumătate din materie, dar 
am şi eu norocul meu, nu?'. Parcă e mai liniştită, parcă începe să-i revină 
încrederea în forțele ei. "Trebuie să intru", îşi spune ea, şi porneşte hotărâtă 
spre facultate. Unde, o dată ajunsă, îşi ia carnetul, pixul şi foile albe de 
hârtie şi intră imediat cum iese un coleg de-al său din sala de examene. "De 
ce au zis băieții că e nervos profesorul?" se întreabă ea în timp ce trage 
biletul. "Mie mi se pare destul de bine dispus..." 

Trece în bancă, dar gândurile încep să o ia razna. În minte îi vin 
mereu frânturi din subiectele pe care le are pe bilet, lucru care o cam irită, 
pentru că în primele minute nu se poate deloc concentra, ca să înceapă să 
scrie ceva cât de cât organizat. Şi e atât de obosită!...Ca să nu mai vorbim că 
are un subiect în care trebuie dezvoltate o sumedenie de condiții. Cum să le 
dezvolte pe toate? Abia a terminat de scris ce trebuia la prima condiție, că a 
şi trecut cam jumătate din timpul pe care îl are la dispoziție. Şi, culmea, nici 
nu-şi mai aduce bine aminte celelalte condiții! 

Când îi vine rândul să răspundă constată că nu ştie prea mare lucru, 
dar speră ca profesorul să fie îngăduitor cu ea. Şi totuşi... acesta îşi priveşte 
stingherit sacoul şi parcă ar vrea să adune nişte scame imaginare de pe el. 
"E clar, nu prea mă simpatizează. Dar atunci de ce totuşi privirea aceasta 
senină? Chiar aşa de bine ştie să se prefacă? De fapt, e cel mai bun avocat 
de drept comercial din oraş...". Cu aceste nelămuriri destul de neliniştitoare, 
Ana Maria începe să îşi prezinte răspunsul. Citeşte tot timpul de pe foaie, 
fără a îndrăzni să se uite la profesor, în timp ce în minte îi stăruie 


întrebarea: "Oare e de acord cu ce spun eu aici? Nu am de unde să ştiu...'. 

Singurul gest pe care îl sesizează privirile ei aplecate este tropăitul 
profesorului, de care ea făcea deseori haz la cursuri. "Înseamnă că nu e bine 
ce spun...” se gândeşte Ana Maria cu groază. lar răspunsul ei se termină 
brusc atunci când profesorul începe să caute pe catedră carnetul ei de 


note... 


X kk 


Oprim prezentarea noastră la acest moment. Deznodământul poate fi 
oricare pentru Ana Maria: o notă bună (sau, mai precis, încă o notă bună), o 
notă mai slabă decât şi-ar fi dorit ea sau chiar o notă de nepromovare. 
Rezultate diferite care vor avea, evident, consecinţe diferite din multe puncte 
de vedere. De ce depinde acest lucru? Asta e prima întrebare. Apoi, după ce 
descoperi toate greşelile Alinei, te-aş ruga să te gândeşti la următoarele 
aspecte: 

a) Ce reacție ar putea avea Ana Maria în fiecare din aceste trei situații 
(succes, eşec, semieşec)? 

b) Ce ar trebui să facă pe mai departe în fiecare din aceste situații? 

Va trebui deci să cuprinzi în răspunsul tău toate aspectele despre care 
ai citit: stare psihică -— înainte şi după examen -, alcătuirea sau revederea 
programului, modul de prezentare a lucrării şi aşa mai departe. Cu alte 
cuvinte, vei face... o sinteză. E greu, e uşor? Numai tu poţi hotări, după ce 
termini de răspuns la întrebări. În nici un caz înainte! 


Succes!!! 
Cazul nr.4 


Acest caz nu este inspirat din viața studenților. E copiat după ea. 
Citindu-l, o să-ţi dai seama că mintea omenească nu ar fi putut găsi un 
exemplu mai bun despre un mod de gândire închistat, absurd şi despre 
seninătatea cu care unii înghit în momentele de tensiune puternică tot ce li 


se serveşte, oricât de incredibil ar fi zvonul. 

Oricât de ciudată ar părea în unele puncte, întâmplarea a avut loc 
exact cum vei vedea mai jos. Nu am înfrumusețat, nu am dramatizat nimic. 
Vei vedea unde poate duce necunoaşterea unor chestiuni de psihologie 
elementară, dar şi cum pot apărea "minunile" în anumite cazuri. Ar fi bine 
să îţi dai seama ce înseamnă să te pierzi cu firea într-un examen la care 
te-ai pregătit foarte bine, dar ar fi la fel de bine să te gândeşti puţin că 
este în puterea ta să obţii rezultatul dorit, în condiţii oricât de vitrege. 

Păstrează aceste concluzii pentru momentele în care dai de asemenea 


situaţii în examene şi procedează ca atare! 


Zi obişnuită de examene la facultatea de Jurnalistică. În una din săli 
un număr destul de mare de studenţi aşteaptă să intre în examenul oral. În 
ultimul examen - foarte greu, deoarece materia este destul de multă, iar ei 
sunt extrem de obosiţi. Cu toții aşteaptă ieşirea primilor examinaţi cu destul 
de multă curiozitate, deoarece aflaseră că profesoara "prinsese" cu câteva 
zile înainte pe cineva copiind la examen, drept pentru care amenințase că 
"va schimba foaia”. 

Primii intrați ies pe rând destul de repede, cu note bune şi foarte 
bune. "Înseamnă că nu e nici o problemă", răsuflă uşuraţi cei care aveau de 
susținut examenul. Şi totuşi... la un moment se anunţă primul "picat": un 
băiat bine pregătit, care fusese întrebat de profesoara respectivă o serie de 
lucruri pe care ea nu numai că nu le predase, dar de care nici măcar nu 
amintise atunci când prezentase programa de examene. Agitaţia, teama, se 
ridică amenințător în aer o dată cu murmurul celor care caută în alte 
cursuri ceea ce pretindea profesoara. Cei care urmează să intre "se pun la 
punct" şi cu aspectele respective, deoarece ele nu reclamau un prea mare 
efort de memorare. Dar... surpriză! Sunt picați unul după altul, deoarece 
profesoara pretindea prezentarea în total altă formă. Mai mult, se pare că 
întrebările referitoare la acele aspecte erau puse celor care răspunseseră 
bine la subiectele de pe bilet, astfel că atitudinea profesoarei era din ce în ce 


mai greu de explicat. Unii o puneau pe seama incidentului din zilele trecute 

şi a promisiunii profesoarei făcută cu acest prilej, deşi nici această explicaţie 
nu era satisfăcătoare, întrucât nu toți cei care intrau ratau examenul: se 
întâmpla ca unii, chiar ştiind bine subiectele, să nu primească întrebări 
'buclucaşe". Şi atunci care era explicația? 

În timp ce studenții "pică" unii după alţii, presupunerile se ţin lanţ... 

Într-un colț al clasei patru sau cinci studenţi repetă de zor. Abia dacă 
au dormit două sau trei ore în acea noapte, iar sub ochii lor oboseala a săpat 
urme adânci. Sunt din ce în ce mai agitaţi, datorită tensiunii în care îi ține 
atitudinea inexplicabilă a profesoarei. De s-ar termina o dată mai 
repede!..."Şi totuşi..." gândeşte un băiat din grupul de patru sau cinci, "eu 
am nevoie de nota zece ca să iau bursă. Eu trebuie să iau zece, cu toate că 
oricum va trebui să merg la o mărire de notă. Îmi mai trebuie un punct la o 
materie ca să am medie de bursă...'. Îşi aminteşte ultima săptămână, în 
care, deşi obosit peste măsură, a învăţat într-un ritm infernal, îndârjit şi de 
o notă mai mică pe care o obținuse, după părerea lui pe nedrept, la un 
examen. "Nu se poate, trebuie să iau zece!" îşi spune el. "Am învățat tocmai 
cu gândul ăsta: să iau zece. Şi ştiu că sunt în stare să îl iau. Oricât de agitat 
sunt, am puterea şi cunoştinţele cu care să obțin ceea ce vreau! Restul 
colegilor - e treaba lor ce fac..." 

Se mai linişteşte puţin, mai ales că şi "9" ar fi bun. Numai că mai bine 
luptă direct pentru zece, ca să scape de emoţii la mărirea de notă din 
toamnă, mai ales că e şi proverbul că "dacă ţinteşti luna s-ar putea să dobori 
un vultur, iar dacă ţinteşti un vultur s-ar putea să nimereşti o piatră”. 

Băiatul reciteşte nişte cursuri pe care nu apucase să le repete aşa cum 
dorea. Dar nu prea are răgaz să se concentreze, că un zvon ajunge la el, 
preluat cu groază de colegii lui: până acum "au picat” numai cei care aveau 
toate examenele luate! Într-o clipă realizează că şi el era în aceeaşi situaţie. 
dar... parcă se hotărâse altceva decât să se lase influențat de zvonuri, nu? 
Aşa încât, atunci când colega lui, Andreea, tot "integralistă", a început să se 
întrebe cu disperare "ce ne facem, fraţilor?”, a răspuns un calm nefiresc: "Ce 
să facem? Intrăm în sală şi luăm zece. Tu nu vezi că nimeni din grupa 


noastră nu a luat până acum? Trebuie să ia cineva..." 

Colega face ochii mari: "Cum poți să spui aşa, când se pică pe capete? 
Şi tu eşti integralist. Tu nu-ţi dai seama ce te aşteaptă?'. "Fraţilor, pică 
băieții pe rupte! Fetele - note mai mici, dar trec totuşi”, anunţă un băiat cu o 
voce tunătoare. "Al doilea criteriu pe care îl îndeplinesc, dacă e să mă iau 
după ce se vorbeşte”, gândeşte băiatul. "Băieţii îmbrăcați elegant!, 
punctează cineva. Şi se grăbeşte să argumenteze: "Nu vedeţi că toți care au 
picat au venit "la patru ace" la examen?" Rumoarea creşte, toți aprobând 


tacit cele spuse. "Da, clar de tot. Dar ce nu i-o fi plăcând, că ei îi plăcea să te 


vadă îmbrăcat ca lumea?...”. "Al treilea criteriu..." apucă să mai gândească 
băiatul, că se mai zvoni ceva: "La celelalte grupe i-a picat pe toți băieții care 
aveau părul lung! Pe care cum îl vedea, îl zăpăcea". "Mda, al patrulea", se 
gândi băiatul, observând pe cei din jur cum se uitau cam ciudat la părul său 
destul de lung, dar pe care nu îl tunsese pentru că i se spunea că îi stă bine, 
mai ales când e pieptănat. "Băiatu”, ai cam încurcat-o'", îi şopteşte un coleg 
de grupă. "Te cam încadrezi în toate", continuă acesta. "Mai stai sau vii 
direct la toamnă?". "Bă, bagă la cap ce îți spun”, se enervează băiatul, "țin să 
te anunţ că eu am venit ca să iau azi zece. Uite, intrăm amândoi, unul după 
altul, în sală. Care ia mai puţin dă o ladă de bere. Ce zici? Că văd că astăzi 


eşti tare şmecher...". "Nu, nu fac pariuri cu tine, că tu ai fi în stare să iei 
zece", bătu în retragere colegul. "Da' chiar, de ce nu intri?" interveni şi 
Andreea. " Tu te descurci la examene, te ştie profa de la seminarii...”. "Dar de 
ce nu intri tu?" îi răspunse băiatul colegei. "Şi pe tine te ştie de la seminarii, 


cu fetele nu are nimic... De ce nu intri?'. "Nu intru, pentru că eu oricum 


pic...", răspunse fata supărată." Cum să pici? De câte ori ai repetat cursul?" 
"De trei ori...'.'De trei ori în sesiune, preciză băiatul. Şi de încă două ori 
înainte, nu?'. "Da...'. "Şi atunci cum poți să spui că pici? Păi atunci, ce să 


mai zic eu, care am văzut cursurile pentru prima oară de abia în sesiune?”. 
"Da, dar tu te descurci... Eu degeaba intru, că pic. Uite, poftim, intru, dar 
pic", se hotări ea. "Atunci poţi să nu mai intri”, o avertizează băiatul, "îţi 
spun eu că pici. Mă rog, hai, intră, că intru şi eu după tine. Oricum, eu 
vreau să iau zece şi o să-ți arăt că o să iau, chiar dacă nu ştiu cât ştii tu'. 


"Tu poți...”, replică sfârşită fata, şi intră în examen... 

Deznodământul? Fata ratează examenul, iar băiatul primeşte nota 9, 
pentru că avusese o mică scăpare la primul subiect... 
Concluziile? Să le tragă fiecare şi să le aplice când va fi cazul... 


Şi, aduc aminte, cazul e absolut real. 


ÎN LOC DE BUN- RĂMAS 


lată că a venit timpul să ridicăm fruntea, senini în drumul spre 
succes. Mi-a făcut plăcere să văd că te interesează modul în care poți să 
rezolvi elegant diversele probleme pe care ţi le ridică un examen, de orice 
natură ar fi acesta. Şi îmi place să văd în tine un om care nu se lasă dus de 
val, ci îşi croieşte propria soartă, aşa cum îşi doreşte!5, aşa cum visează el. 
Nimeni nu se naşte predestinat să fie victorios, nimeni nu se naşte să stea o 


viață în umbră. 


15 Tot în arătam 
într-un capitol despre "Cine va primi ceea ce îşi doreşte": "Răspunsul la 
întrebarea de mai sus îi frământă pe mulţi, căci mulţi se întreabă în sufletul lor: “Oare 
pot eu să primesc ceea ce cer?”. Este, din păcate, o atitudine care oglindeşte 
necredinţă - iar despre necredința în rugăciune vom vorbi imediat - în condițiile în care 
răspunsul ni-l dă însuşi lisus: “Căci orişicine cere ia; cel care caută află şi celui care 
bate i se va deschide”. Şi să ne mai amintim că tot Domnul lisus a spus: “Nu au 
trebuință de doctor cei sănătoşi, ci cei bolnavi” - nu au trebuință de ajutor cei 
puternici, ci cei slabi. Rugându-te, orişicine ai fi şi oricât de păcătos, Dumnezeu Se 
apleacă asupra ta, te mângâie şi te ajută. 

Oare să fie totul chiar aşa de uşor?” 

Şi apoi întrebam: "Să ţi se îndeplinească dorinţele cât ai bate din palme?'". 
"NU. Aici e poarta care desparte pe cei care primesc ajutorul Domnului de cei care nu 
îl pot primi. lar această poartă este CREDINȚA. Ai credință? Atunci nimic nu-ți poate 
sta în cale. Nu ai credință? Atunci degeaba bolboroseşti câteva cuvinte pe care le crezi 
rugăciune, pentru că Dumnezeu rar se coboară să îţi îndeplinească cât ai bate din 


palme orice dorință”. 

Destinul ni-l clădim noi, oamenii, prin tot ceea ce facem cu calitățile şi 
defectele pe care le-am primit atunci când ne-am născut, precum şi cu cele 
pe care le-am dobândit ulterior. Viața noastră nu e determinată de o Soartă 
pe care trebuie să o acceptăm pasivi, ca pe o fatalitate. E ghidată înspre bine 
de Cineva care, acolo sus, ne iubeşte, dar avem un liber-arbitru şi suntem 
datori să ne formăm, prin experienţe, prin căderi şi ridicări, discernământul 
necesar ca să vedem dacă ceea ce ne dorim e bine pentru noi, dacă facem ce 
trebuie şi dacă, acolo unde nu mai putem, cerem - Cui trebuie - să ne ajute 
mai departe. Chiar dacă acceptăm că viața noastră e stabilită sub anumite 
aspecte, ajungem de multe ori în viață, fără să ne dăm seama, la răscruci de 
destin unde ni se lasă libertatea de a alege calea pe care vom merge un timp 
de acum înainte. Asta până la viitoarea răscruce... unde vom fi din nou 
invitați să alegem, iar noi facem aceasta uneori fără a şti prea bine de ce 
luăm o anumită decizie... 

Modul în care alegi să îți modelezi perioada cea mai fecundă a vieții - 
adolescenţa şi tinerețea - ar putea fi o răscruce de destin şi o alegere ale 
cărei efecte să le simți până în ultima clipă a vieții. Dacă acum, cât eşti 
tânăr, când în față ţi se deschid cele mai frumoase zări, nu vrei să înţelegi că 
totul depinde de tine, când o să mai înţelegi? Poate când adevăratele 
probleme ale vieţii te vor asalta din toate părțile? 

Dacă acum nu vrei să îţi cureți sufletul tânăr de otrava numită teamă, 
când crezi că mai poți face aşa ceva? Poate mai târziu, dar prețul va fi foarte 


greu... 


De aceea, te asigur că aşa cum ai abordat 


examenele din liceu sau din facultate, aşa o să 
abordezi şi examenele - mult mai dure - pe care 
ți le pune în față viața. Pentru cei care vor să se 
călească în focul examenelor şi care în cele din 
urmă vor şti să îngenuncheze neprevăzutul, 
lumea e deschisă cu tot ce are ea mai bun. 


Pentru cei care trăiesc însă orice sesiune cu 

groază, pentru cei care nu ştiu cum să se 
folosească de succesul obținut sau să elimine 
consecințele unui eşec de moment, viața s-ar 
putea să îşi închidă porțile. Pentru că un astfel 
de om temător nu merită nici măcar să se 
apropie de darurile pe care Viaţa i le-ar fi dat 


bucuroasă, dacă ar fi avut curajul să creadă în 


ele. 


Soluția? Luptă! Te rog să îmi permiți ca în următoarele pagini să 
facem o recapitulare (pentru unii) a ceea ce ai de făcut sau o prezentare a 
jaloanelor spre succesul tău. 

Te las, acum, prieten drag, să te gândeşti în linişte la tot ceea ce ai 
aflat în paginile acestui curs. Poate că o să ne întâlnim pe coridoarele 
vreunui liceu, poate că o să trăim împreună emoţiile unui examen de 
bacalaureat sau poate că o să ne bucurăm amândoi de succesul pe care l-ai 
avut la examenul de admitere ori la doctorat. Te voi însoţi poate cu privirea 
atunci când o să intri într-un examen de sesiune şi te voi aştepta să ieşi 
triumfător, nebun de fericire chiar, şi să îmi spui că nimic nu e imposibil pe 
lumea aceasta. Mă voi gândi mereu la tine pentru că tu ai darul cel mai 
frumos din lume: TINEREȚEA, darul lui Dumnezeu şi izvorul zborului spre 
mereu mai sus. 


Izvorul zborului spre mereu mai sus... 
Sper să ne întâlnim cândva. Sper să ne întâlnim şi să văd în tine un 


om adevărat. 


Mi-ar face atât de mare plăcere... 

În această parte 
sunt explicate pe larg 
(aproape 200 de pagini 
A4) tehnicile de 
memorare. 


De la primul semn 
pe caiet sau pe curs, 
trecând prin  memo- 
rarea de cel puţin două 
ori mai rapidă decât 
credeai că se poate şi 
până la repetarea în 
forţă, care te va uimi 
chiar şi pe tine de cât 
de uşoară poate fi. 


— Ştii că adesea faci chiar primul pas greşit? E vorba de 
modul în care iei notele de curs. Învață să iei note de curs care să 
te ajute să câştigi şi un job într-o multinațională! (cu exemple 
concrete) 

— La intrarea în facultate tu îţi alegi concurenţa reală. Ştiai? 
Şi tot tu stabileşti dacă iei bursă sau nu, iar nu profesorul sau 
„norocul”. 

— Ştii o cale simplă spre a fi sigur pe nota ta? (o găseşti în 
subcapitolul „În anticamera succesului”). 

— Află si rețeta prin care să te prezinţi la examen încrezător 
că o să ştii 120% din ceea ce ţi se va cere. 

- Cauţi o metodă pentru un bun început? Eu am aplicat-o 
seara, pentru randament dublu dimineața. Durează o oră şi îţi 
adaugă alte patru ore la ziua următoare. lar reținerea e mult mai 
bună. 

— există o metodă, uşor de aplicat, cu o eficiență de 1,5-2 
ori mai mare decât în cazul învățării obişnuite 

- Ce culori favorizează viteza de învăţare? Cum să faci să 
nu te încurci singur? lată întrebări la care răspunde acest capitol. 
Cu exemple şi anti-exemple! 

— „Coduri” mai mult sau mai puţin secrete sintetizate din 
experiența altora pentru ca la o simplă privire asupra paginii să 
îți revină în cap toată informaţia, ordonată şi sintetizată. 

— „Ce este schema? Chiar foloseşte la ceva?” Nu numai că 
foloseşte, dar o schemă incorectă te condamnă la nesiguranţă în 
timpul examenului. Ai exemple clare, şi variante pornind de la 
acelaşi text, despre cum să te ajuţi singur să nu mai tremuri la 
examen. 

- Deşteaptă toate colţurile memoriei! Promisiunea 
trăiniciei, bizarerii care te fac să reţii perfect, ce spune 
experienţa altora... toate într-un singur capitol, pornind de la 
fapte reale! 

- Foloseşte „scurtături”, şi legături pentru a-ţi aduce 
aminte peste ani, instantaneu, de ceea ce ai nevoie! 

- Există vreo metodă infailibilă ca să opreşti mersul 
accelerat al timpului? Există. O găseşti în subcapitolul „Nu-mi 
dau seama cum trece timpul! Cum să fac să treacă mai 
încet?” 

- Forma cea mai eficientă de repetare: comasarea sau 
eşalonarea? (ce-i aia?) 

- Cât de mult nu e prea mult? Aici afli de ce unii care au 
repetat se trezesc la examen că nu mai ştiu nimic. 

- Înveţi prea mult, înveţi prea puţin? De unde ştii? 

- La ce intervale repetăm pentru a avea eficiența maximă? 

- Poți afla o metodă a aşilor învățării, uşoară, dar care te 
solicită mai mult decât un examen — tocmai pentru ca la examen să 
fii expert! 


AI FĂCUT PASUL SPRE SUCCES ???? 
Descarcă de pe site (dacă nu ai făcut-o deja) ghidul GRATUIT 
„Secretele învăţării corecte şi rapide”. Află urgent ce fac cei ce 


reuşesc mereu la examene! 


WWW.succes-examene.asconet.ro 

-----00000 |. 00000----- 


Intră în scenă tot ceea ce 
ţine de sufletul tău şi de 
împrejurările 
exterioare pentru 
ca învăţarea să fie exact 
aşa cum o visezi: plăcută, 
lină şi eficientă. 
Tehnicile de memorare 
sunt necesare, iar dacă nu 
le cunoşti îţi iroseşti 
timpul 
şi tremuri în examen. 
Dar nu sunt suficiente. 
Subtilităţi care îţi pot 
scăpa, 
deşi sunt la îndemâna 
oricui, 
te pot conduce la agonie 
sau la extaz. 
|  Tuundevreisă ajungi? 
e 


ÎNTREBĂRI LA CARE DĂM RĂSPUNS 


- Banala cameră de învăţat te poate stimula prin mici 
trucuri sau îţi poate înnoda mintea, dacă nu faci ce trebuie. 

- Află câteva metode plăcute ca să faci din învăţare o 
destindere (ce-am zis, Doamne!). 

— Aici mai ai şi „Soluţia când se prăbuşeşte totul”. 

- Ce faci ca să nu ajungi în criză de timp în pregătirea 
pentru orice examen. 

— Afla o tehnică de excepţie pentru a-ţi programa succesul. 

- Ce poţi să faci când apar situaţii mai ciudate din familie 
(ignorare, lipsă de sprijin, descurajare, certuri)? Nimic altceva 
decât să îți creezi mediul perfect de învățare în mijlocul 
vacarmului. Tehnici la îndemână... dacă vrei. 

- „Eu învăţ mai bine noaptea” — realitate sau impresie? 

- Lipsa somnului înainte de examene m-a ajutat să le trec 
cu brio. Află cum oboseala scade... dormind mai puţin (o idee 
prelucrată după un best seller mondial), de ce este somnul un 
ajutor al memoriei şi cum să obţii victoria totală asupra oboselii 

- Găseşti un remediu natural la îndemâna oricui şi un alt 
remediu prin care să învingi oboseala de dimineaţă (cea după o 
noapte cu prea puţine ore dormite). 

- Cum îți poţi (din) nou dubla viteza de învăţare, care sunt 
orele cele mai potrivite pentru odihna de noapte şi încă un mit 
dărâmat te vor ajuta să fii fresh după o întreagă sesiune (de 
admitere sau de facultate). 

- Destinde-ţi nervii printr-o metodă care suplineşte 4 
ore de somn! 

— Sfârşitul încununează opera. Află cum să nu strici munca 
de până acum. 


Al FĂCUT PASUL SPRE SUCCES ???? 
Descarcă de pe site (dacă nu ai făcut-o deja) ghidul GRATUIT 
„Secretele învăţării corecte şi rapide”. Află urgent ce fac cei ce 


reuşesc mereu la examene! 


WWW.succes-examene.asconet.ro 

Examenele vin. cu întrebări în suflet... şi de ce să fie numai 
alții care să cunoască cum să facă să reuşească de fiecare dată la 
un examen? 


AFLĂ ÎNCĂ UN MOD PRIN CARE SĂ REUŞEŞTI MAI UŞOR! 


Mulţi consideră învăţarea ca un 
act exclusiv mecanic, de tipul 
reacției chimice, în care se 
amestecă doi compuşi spre a se 
obține rezultatul dorit. E 
adevărat, calea nu e rea: ca să 
ştii, trebuie neapărat să pui 
mâna pe carte, să înveți, să 
repeţi, să revii asupra capitolelor 
grele şi aşa mai departe. Este 
deci necesar să faci eforturi de 
întipărire, reținere ŞI 
reactualizare. Toate acestea le-ai 
aflat din "Arta de a 


învăţa'".(prezentare) 


Dar este suficient pentru a fi 
sigur pe nota ta? 


Da, e suficient ca să spui că ai şanse - mai mari sau mai 
mici, dar de la “s-ar putea” şi până la “sigur” e o cale lungă. 


Mulţi nu sunt în stare să depăşească momentul “s-ar putea” 
şi să păşească spre “sigur”. 


Dimpotrivă, cei pentru care a învăţa este sinonim cu a 
reuşi se deosebesc de colegii sau de contracandidațţii lor prin 
aceea că pentru obținerea rezultatului dorit ei nu stau ca reacția - 
uneori foarte lentă - să se producă în timp. Ei introduc în 
amestecul inițial de substanțe - format din învăţare corectă, 
repetare, voință, învingerea îngrijorării şi a emoţiilor - încă una, 
numită catalizator, care, pe lângă că nu se consumă, are rolul 
extraordinar de a mări de câteva ori viteza de reacţie şi deci de a 
asigura obţinerea aceluiaşi rezultat de câteva ori mai repede. Şi 

la sfârşit îl găseşti neschimbat în aceeaşi cantitate, gata să ajute 
iar şi iar. 


Despre astfel de catalizatori se vorbeşte în numeroase cărți 
I-ai aflat din cursul care îi tratează pe îndelete, ca să vezi cum să 
creşti viteza de învăţare (“Arta de a învăţa” - partea I şi partea a 
II-a - prezentare). Ştii cum să îţi “programezi” succesul şi cum să 
îți urmezi drumul spre ţintă din cursul care tratează Secretele 
succesului în examene (prezentare). 


Toate au rolul de a apropia un rezultat 
altminteri greu de anticipat cu siguranță 
în condițiile unei concurențe acerbe sau 
ale unor examene de facultate extrem de 
dificile. Sunt căile prin care să atragi 
succesul mai sigur şi cu efort mai mic. 
Sunt catalizatorii învățării, iar cine îi 
stăpâneşte are succese “inexplicabile” în 
competiția cu alţii (te-ai convins deja?). 

Acum, alături de aceşti catalizatori, 
există unul, mai puternic decât toate: 
credinţa în Dumnezeu. 


CAUTĂ LUMINA MINȚII CA SĂ VEZI DIFERENȚA! 


Slabele noastre puteri omeneşti ne lasă. Nu ne ajută ce e în 
stânga, nici ce e în dreapta. Ce e în spate a trecut, ce e în față ne 
înspăimântă şi ne doboară. Mai e un singur loc unde să privim. 
În sus. 

Acolo e nădejdea. Dumnezeu e milostiv, e gata să ne dea 
cele de trebuință, dar trebuie acel grăunte de muştar care să 
mute munții neliniştilor noastre. Ceri, dar fără să crezi? Ceri la 
nimereală, doar-doar...? 


Şi ce primeşti? 
Iată ce îţi arăt în "Lumina minţii prin credinţă": 


- Ce stă în puterea ta să faci ca să se îndeplinească 
promisiunea "cere şi ţi se va da" 

- Care e calea prin care, rugându-te, vei primi ajutor 
la examene? 

- Cum CRED cei care sunt mereu ajutaţi la 
examene? 

- Fă-L pe Domnul Hristos coleg de bancă - sau 
cum spun preoţii "fă-L pe Hristos împreună-lucrător'" - crezi 
că ai mai avea nevoie de ceva? 

- Vom dezvolta un pasaj scripturistic despre 
rezultatele uluitoare pe care le are rugăciunea a doi 
oameni, făcută corect. Nu e reclamă, ci doar promisiunea lui 
Dumnezeu. 

- Nu mai ai putere? Nu mai ai nădejde? Găseşte 
exemple care arată clar că putem birui chiar şi în mijlocul celor 
mai grele probleme: ale învățării, ale examenului... şi află cum 
transformi un eşec în succes răsunător 

- Să ai doar credinţă e suficient ca să reuşeşti? 
Aşa spun unii. Unde greşesc? Ne spune tot Sf. Scriptură: 
"Credinţa fără fapte e moartă". Află ce ai de făcut — pentru că de 
mii de ani rezultatul e acelaşi 

- De ce nu primim pe loc răspuns atunci când ne 
rugăm? Ce avem de făcut ca să mergem liniştiţi la examene? 

- Ce faci când totul se prăbuşeşte? 

- Am descoperit o rugăciune care e mereu 
ascultată şi care deja a avut efecte la elevi şi studenţi care au 
reuşit la examene zdrobitor de grele. E tot în "Lumina minţii 
prin Credinţă", ca şi modul în care poți reuşi cu ajutorul ei 

- O greşeală pe care o fac mulţi — şi apoi se miră 
că nu reuşesc (cap. al VIII -— lea) 


Caută "Lumina minţii prin credinţă" -— în trei ore ţi se 
vor risipi spaimele. 

Găseşti ce să faci ca să fii mereu ajutat acolo unde nu ai 
putut tu. 


In trei ore vei şti ce să faci ca să mergi fără grijă la 
examen. 


170 de pagini pentru liniştea ta. 

Eu am făcut tot ce se poate pentru a-ţi asigura reuşita. 


"Lumina minţii prin credinţă" i-a ajutat pe mulţi, pentru 
că a fost creată ca să ajute. 


Acum numai tu îţi poţi refuza succesul. 
Sau poţi fi sigur pe el. 


Cum? Găseşti "Lumina minţii prin credinţă" de Horaţiu 
Sasu la: 

- Librăria Cartea de Aur, str. N. Bălcescu nr. 22 Sibiu 

- Librăria Asociaţiei Creştin-Ortodoxe "Oastea Domnului", 
str. Charles Darwin nr. 11, Sibiu, tel. 0269-21.66.77 

- E-mail: oasteadomnului(dasconet.ro 

- Librăria Sophia: www.librariasophia.ro (în limita stocului 
rămas) 

- Site-ul "Cărți ortodoxe" - www.cartiortodoxe.ro (în limita 
stocului rămas) 


- www.rugulaprins.go.ro (pentru zona Făgăraş şi pentru 
comenzi în sistem "Cartea prin poştă") 


P.S. Ai vrea să dăruieşti cartea oricui are nevoie? Unui 
prieten, unei rude... Iți va mulțumi cu siguranţă! 

